
Siitä aivan uskomattomalta 
kuulostavasta kiihoitus- ja vakoilu- 
toiminnasta, jota harjoitettiin Neu- 
vostoliiton Helsingin-lähetystöstä 
käsin sekä ennen talvisotaa että 
* varsinkin sotiemme välillä, on kir- 
jailija Mika Waltari virallisten 
lähteitten mukaan laatinut tämän 
kuvauksen. Se on kumoamatto- 
massa asiallisuudessaan jännit 
tävä ja mieltäkuohuttava esitys 
neuvostolähettiläitten toiminnasta 
Suomessa ja Suomen-Neuvostolii- 
ton rauhan ja ystävyyden seuran 
puuhista. Lisäksi teokseen kuuluu 
Suomen Kommunistisen Puolueen 
historiikki. 

»'Neuvostovakoilun — varjossa" 
on kirjoitettu Waltarin sujuvalla 
ja elävällä tyylillä. Se on erittäin 
jännittävää luettavaa ja vaka- 
vasta aiheestaan huolimatta sii- 
hen sisältyy runsaasti koomillista 
ja huvittavaa aihesta.» (Uusi 
Aura.) 

» Varsinaisten sotakirjojen rin- 
nalla Waltarin teos on arvokas 
täydennys näitä historiallisia vuo- 
sia käsittelevässä kirjallisuudes- 
samme.» (Rajamme Varitija.) 

BISIEPSU EE 


Ensimmäisenä niteenä sarjassa »Neuvostovakoilua Suomessa» 
ilmestyy Mika Waltarin kirjoittama teos »Neuvostovakoilun 
varjossa». Teos sisältää katsauksen eri neuvostolähettiläiden 
toimintaan Suomessa sekä selostuksen Suomen— Neuvostoliiton 
rauhan ja ystävyyden seuran toiminnasta Moskovan rauhaa seu- 
ranneena aikana. Tämän toiminnan ymmärtämiseksi on teok- 
sessa. historiikki Suomen Kommunistisen Puolueen aikaisem- 
masta toiminnasta. Kirjan pääosan muodostavat luvut, jotka 
kuvaavat neuvostolähetystön virkailijain harjoittamaa vakoilu- 
toimintaa Suomessa Moskovan rauhaa seuranneena aikana. 

Kaikki asiatiedot teoksessa perustuvat virallisiin lähteisiin. 
Mainituista henkilöistä on yleensä käytetty oikeita nimiä ja 
tapaukset kuvattu täysin autenttisesti. Milloin peitenimiä on 
käytetty ja eräitä kohtauksia tyydytty kuittaamaan vain mai- 
ninnalla, on tämä tapahtunut jatkuvan sodan aiheuttamista 
syistä. On syytä myös mainita, että kirjassa selostetut vakoilu- 
tapaukset muodostavat vain vähäisen osan ilmitulleista tapauk- 
sista. Niitä valittaessa on pidetty silmällä ennen kaikkea neu- 
vostolähetystön suoranaista ja kumoamattomasti todistettua 
osallisuutta. Kukin tapaus on myös lajissaan tyypillinen edustaen 
yleensä kokonaista ryhmää samankaltaisia vakoilutapauksia. 

Kustantaja lausuu kiitoksensa viranomaisille, jotka ovat 
antaneet arkistonsa kirjoittajan käytettäväksi ja tarkistaneet 
teoksessa esiintyvät tiedot ennen sen ilmestymistä. Olkoon 
tämä teos myös kunnianosoitus heidän työlleen, joka huomioon- 
ottaen talvisodan jälkeiset, vaikeat olosuhteet ja suppean työ- 
voiman ansaitsee täyden arvonannon. 

Kustantaja. 





I. KYYNPESÄ KESKELLÄ SUOMEN 
PÄÄKAUPUNKIA 


Helsingissä Bulevardin alapäässä kohoaa ruskeankeltaisena 
ja korkeana n:o 21, tsaarivallan aikuinen virastorakennus, joka 
lähes kaksikymmentä vuotta joutui olemaan Sosialististen Neu- 
vostotasavaltojen Liiton diplomaattisen edustuksen toimipaik- 
kana. Talo sijaitsee Albertinkadun kulmauksessa. Kadun toi- 
sella puolella sen vieressä on Suomalaisen Oopperan rakennus 
ja tämän takana Teknillinen Korkeakoulu, jonka julkisivu 
avautuu Hietalahden torille. Sisäänkäynti neuvostolähetystöön 
oli Bulevardin puoleisesta ovesta. Kauppavaltuuskunnan hal- 
lussa oleviin huoneistoihin päästiin Albertinkadun puolelta. 
Alimman kerroksen ikkunoita suojelivat sisäpuolelta valkoisiksi 
maalatut rautaluukut ja rakennus nautti kansainvälisten tapo- 
jen mukaan eksterritoriaalioikeuksia. Suomalaisilla viranomai- 
silla ei sen sisäpuolelle ollut asiaa. 

Kuin mykkä, epäilystä herättävä linnoitus kohosi tämä 
rakennus keskellä Helsinkiä. Sen sivuuttaessaan, olipa sitten 
pakkashuurteinen talvipäivä tai lämmin kesä Bulevardin van- 
hojen lehmusten puhjettua vihreään, tunsi ohikulkija vaisto- 
maisesti kylmän vavahduksen sisimmässään. Se oli rakennus, 
johon ei koskaan tottunut, eikä se tutussa katukuvassa koskaan 
jäänyt vain arkipäiväiseksi näkymäksi, jota sivuuttaja tuskin 
huomaa. Oli kuin sen mykistä seinistä olisi huokunut kylmä 
viima jokaisen suomalaisen sydämeen, kuin sen sisällä punotut 
salajuonet ja rikolliset suunnitelmat, sen henkilökunnan sisäinen 

ahdistus, keskinäinen epäluuloisuus ja lakkaamaton valvonta 
ja vakoilu olisivat välittyneet itse rakennuksen seinämiin. 
Yhä on kuin sen ovista joko julkean avoimesti tai sitten pää 
kumarassa, salavihkaa sivuille vilkaisten sisään rientäneiden, 
teoissa tai ainakin jo sydämessä maansa kavaltaneiden suoma- 
laisten miesten ja naisten askelet olisivat jättäneet poispyyhki- 
mättömät jäljet katukäytävän astalttiin. 

Virkapukuinen suomalainen poliisi oleskeli kaikkina vuoro- 
kauden aikoina talon lähettyvillä sen loukkaamattomuutta 
varjelemassa. Häntä ei olisi tarvittu. Katkeruuden pahimpina- 
kaan hetkinä ei tämän lähetystötalon käsittämättömiä etu- 
oikeuksia koskaan loukattu. Tarkoituksettomat mielenosoituk- 
set eivät koskaan ole kuuluneet suomalaiseen kansanluonteeseen. 
Kansan itsesäilytystahdon nostamien intohimojen korkeimpina- 
kin käydessä ei tästä talosta särjetty edes yhtä ikkunaa. Poik- 
keuksen tekivät bolshevikit itse, kun marraskuun viimeisenä 
päivänä 1939 heidän lentokoneittensa pommit tuhosivat läheisen 
Teknillisen Korkeakoulun ja ympärillä olevista taloista kohosivat 
liekit roihuina ilmaan. Silloin särkyi myös suurin osa Neuvosto- 
lähetystön ikkunoista ja sisään singonneet pomminsirpaleet 
toivat pelosta tyrmistyneelle ministerille yllättävän kuriiripostin 
Moskovasta. Talvisodan jäänsinisinä päivinä kahisivat lasin- 
säröjen reunustamissa ikkunoissa jäätyneet ikkunaverhot ja 
tyhjä talo sanomattomassa kolkkoudessaan enteili pakonalaista 
tulevaisuutta. 

Kun Neuvostolähetystön henkilökunta viimeisen kerran pois- 
tui rakennuksestaan heinäkuussa 1941, naiset tuhruisesti puna- 
tuin huulin, silmissä tulevaisuuden pelko ja salainen hätä, 
miehet päät painuneina vältellen valokuvauskoneita ja läsnä- 
olijain katseita, autot lastattuina täyteen viime hetkessä ostet- 
tuja suomalaisia tavaroita edessäolevan ihannemaan kurjuuden 
lievittämiseksi, oli kuin koko kaupunginosa olisi hengähtänyt 
helpotuksesta ja vapautunut kahden vuosikymmenen aiheutta- 

masta salaisen häpeän tunteesta. Taivas oli rohkaisevan kirkas, 
Bulevardin lehmukset loistivat vihreinä ja suurehko väkijoukko 
hiljaista, sanaakaan ei kuulunut väkijoukosta. Sulkeutunein, 
totisin kasvoin tuijottivat ihmiset lähtijöitä, mutta sulkeu- 
tuneen ilmeen takana leikki monen mielessä salainen hymy, 
helpottava tietoisuus, että neuvostolähetystön ja sen edusta- 
man maailman tuhoisa, mutta samalla monelta kohdaltaan 
tragikoomillinen tarina oli nyt Suomen osalta tässä muodossaan 
päättynyt. 


* 


Tarton rauhansopimuksen mukaan sai Neuvostoliitto hal- 
tuunsa kaksi kiinteistöä Helsingissä. Toinen niistä oli Bule- 
vardin 21, toinen taas ns. »Apollon» talo Etelä-Esplanadin 
varrella. Tämän jälkimmäisen talon anasti haltuunsa Venäjän 
vallankumouksen aikana matruusien anarkistiklubi pitäen siellä 
mm. ruokalaa. Tarton rauhan jälkeen se tuli Neuvostoliiton 
lähetystön ensimmäiseksi asemapaikaksi, kunnes lähetystö 
keväällä 1922 siirtyi Bulevardille ja kauppavaltuuskunta sai 
talon kokonaan haltuunsa majaillen siellä toistakymmentä 
vuotta, kunnes talo myytiin Suomen valtiolle ja myös kauppa- 
valtuuskunta siirtyi Bulevardin varrelle talon Albertinkadun 
puoleiseen osaan. Nykyisin tämä Esplanadin varrella oleva 
talo kokonaan uudennettuna on Oy. Alkoholiliikkeen hallussa. 

Bulevardin 21 oli tsaarivallan aikana virastorakennus, jonka 
eräässä kerroksessa oli mm. venäläinen tyttökoulu. Ensimmäi- 
sen maailmansodan aikana taloon oli sijoitettuna Venäjän Itä- 
meren laivaston vakoiluosasto. Sen hallussa olleen alakerran sai 
käytettäväkseen v. 1919 muodostettu Etsivä Keskuspoliisi 
(nykyinen Valtiollinen poliisi), jolle sittemmin Neuvostolähetys- 
tön salaisten puuhailujen seuraaminen tuotti loppumattomasti 
työtä. Neuvostolähetystön muutettua taloon se löysi talon kel- 

larista ihmisen luurangon saaden siitä aiheen levittää kaikkialle 
maailmaan sensaatiotietoa Suomen valtiollisen poliisin kammot- 
tavista työskentelytavoista. Tämä tarina on sitkeästi elänyt 
kommunistisessa kirjallisuudessa, joten huvin vuoksi voimme 
muistuttaa, että kysymyksessä oli mainitun venäläisen tyttö- 
koulun peruina kellariin jäänyt, opetusvälineenä käytetty luu- 
ranko, jollainen kuuluu jokaisen itseään kunnioittavan oppi- 
koulun anatoomiseen havaintoaineistoon. Tämä vuosienkin jäl- 
keen kummitteleva luuranko on samalla erinomainen esimerkki 
bolshevikkipropagandan käyttämistä keinoista, kun se muissa 
maissa pyrkii herättämään epäluuloa ja kylvämään epäluotta- 
musta maan viranomaisia kohtaan. 

Neuvostoliiton ensimmäinen lähettiläs Suomessa oli Tarton 
rauhanneuvotteluihin osallistunut Ivan Berzin, joka 
viipyi maassa vain lyhyen aikaa eikä ehtinyt järjestää mitään 
mainittavampaa rettelöä. Hänen seuraajansa Aleksei 
Tshernyh, joka toimi Neuvostoliiton lähettiläänä Suomessa 
vuosina 1921—24, oli jo kaikin puolin vruma kala» ja antoi selvän 
kuvan bolshevikkidiplomatian päämääristä ja menettelytavoista. 
Hänen oikea nimensä oli Schwartz ja syntyään hän oli Odessan 
juutalainen, joka vallankumouksen aikana oli ansainnut kan- 
nuksensa agitaattorina ja häikäilemättömänä tshekan jäsenenä. 
Lähettiläänä Suomessa hän rahoitti kommunistista kiihoitus- 
työtä ja hänen aikanaan paljastui niin monta vakoilutapausta, 
joiden langat johtivat Neuvostoliiton kauppavaltuuskuntaan 
ja lähetystöön, että GPU:n puhemiehistö salaisessa ohjeessaan 
neuvoi häntä koettamaan jollakin tavoin paikata kärsinyttä 
kunniaansa suomalaisten viranomaisten silmissä. 

Mainittakoon, että hänen aikanaan oli GPU:n edustajana 
neuvostolähetystössä suomalainen Edvin Rahja, yksi synkän 
maineen saavuttaneista Rahjan veljeksistä. Nimellisesti hän 
oli Apollon ovenvartija, mutta hänellä oli vapaa pääsy kaikkiin 
lähetystönkin huoneisiin. Hän sai ilmoittamatta astua Tsher- 

nyhin puheille ja piti tämän kanssa tuntien pituisia, salaisia neu- 
votteluja. Hänen kauttaan kulkivat yhteydet Suomen kommu- 
nistiseen puolueeseen ja todennäköistä on, että kauppavaltuus- 
kunnassa Apollon talossa kirjoitettiin ja monistettiin eräitä 
SKP:n salaisia julkaisuja nimenomaan sotilaslinjan maanalaista 
kiihoitustyötä varten. Tunnustukseksi ansiokkaasta työstä 
Suomessa Tshernyh sai Neuvostoliiton korkeimmalta neuvos- 
tolta lahjaksi vihreän malakiittiveistoksen, jota hän piti työ- 
pöydällään koristuksena. — Tshernyhin myöhäisemmistä vai- 
heista voi mainita, että hän Neuvostoliiton edustajana Kiinassa 
kompromettoi itsensä, mistä oli seurauksena v. 1927 viranomais- 
ten etsintä Pekingin neuvostolähetystössä ja sen yhteydessä 
edustajiston ruumiintarkastus. Tästä »ennenkuulumattomasta 
diplomaattisten tapojen loukkaamisesta» nosti kommunisti- 
lehdistö kautta koko maailman Suomea myöten valtavan kil- 
junnan. 

Tshernyhin seuraajana Suomessa oli Ivan Lorenz, joka 
toimi täällä vuosina 1924—27. Bolshevikkien ulkomaanedus- 
tuksessa hän edusti huomattavaa sivistystasoa, sillä hän oli 
suorittanut ylioppilastutkinnon tsaarivallan aikana ja osallis- 
tunut vasta vallankumouksesta lähtien poliittiseen toimintaan. 
Aikaisemmin hän oli ollut Liettuassa lähettiläänä, mutta Komin- 
ternin painostuksesta hänet oli kutsuttu pois sieltä, koska hän 
ei kyllin voimaperäisesti tukenut Liettuan kommunistien toi- 
mintaa. Suomessa hän yritti innokkaasti tutustua maahan ja 
solmia suhteita suomalaisiin poliitikkoihin. Hänen aikanaan 
solutettiin työläisnuorisoa vakoilutehtäviin. 

Lorenzin jälkeen tuli Neuvostoliiton lähettilääksi Suomeen 
Sergei Aleksandrovski vuosiksi 1927—29. Hänen- 
kin edellinen asemapaikkansa oli ollut Liettua, mutta hän puo- 
lestaan oli liian tarmokkaasti sekaantunut Liettuan 'sisäisiin 
asioihin. Lähimpänä syynä hänen poiskutsumiseensa Liettuasta 
oli nimittäin siellä paljastunut suuri vakoilujuttu, jonka jäljet 

johtivat neuvostolähetystöön. Sitä ennen hän oli johtanut 
Kominternin salaista toimintaa Berliinissä. Aleksandrovski oli 
kokenut vallankumouksellinen, joka tsaarivallan aikana oli 
ollut karkoitettuna Siperiaan. Hänen ensimmäisiä toimiaan 
oli järjestää lähetystörakennukseen Bulevardin varrelle lähe- 
tystön ja kauppavaltuuskunnan salainen osasto GPU:n ohjei- 
den mukaisesti. Koko maailmassa huomiota herättäneet razziat 
Lontoossa ja Berliinissä olivat nimittäin tehneet välttämättö- 
mäksi Neuvostoliiton lähetystöjen ja kauppavaltuuskuntain 
salaisten asiain käsittelyn järjestämisen uudelle pohjalle. Hel- 
singin neuvostolähetystön salaista osastoa selostamme tuonnem- 
pana. 

Henkilönä Aleksandrovski oli oman henkilökuntansakin 
keskuudessa vähimmin pidettyjä neuvostolähettiläistä Suo- 
messa. Hänen aikanaan GPU:n ote henkilökuntaan lujittui 
entisestään ja kasvoi todelliseksi vainovallaksi, jonka seurauk- 
sena oli ainainen pakonalaisuus ja epävarmuuden tunne sekä 
keskinäinen epäluottamus. Itserakkaan, kopean ja lahjattoman 
Aleksandrovskin aikana selvitettiin Suomessa v:n 1928 suuri 
kommunistijuttu, jonka voi sanoa ikäänkuin katkaisseen selkä- 
rangan Suomen kommunistisen puolueen toiminnalta. | 

Aleksandrovski kutsuttiin pois v. 1929 ja hänen tilalleen tuli 
henkilönä mielenkiintoisin ja ovelin Neuvostoliiton lähetti- 
läistä Suomessa Ivan Maiski, oikealta nimeltään Ljaho- 
vetski ja syntyperältään juutalainen. Iältäänkin hän oli van- 
hempi edeltäjiään, jo n. 45-vuotias, hän hallitsi vieraita kieliä 
ja osasi käyttäytymisessään noudattaa eurooppalaisia tapoja. 
Alkuaan hän puoluekannaltaan oli menshevikki, joka jo ennen 
maailmansotaa oli toiminut sanomalehtimiehenä mm. Englan- 
nissa. Vallankumouksen jälkeen hän osasi taitavasti lavastaa 
kääntymyksensä leninismiin ja pääsi aloittamaan uransa tlko- 
asiainkomissariaatin sanomalehtiosastossa. 

Maiskin varsinaiseksi tehtäväksi Suomessa voinee katsoa 

N 

hyökkäämättömyyssopimuksen solmimisen, mutta hänen toi- 
minta-aikansa lankesi bolshevismille mitä epäkiitollisimpaan 
vaiheeseen Suomessa. Jo ensimmäiseksi tultuaan hän sai sel- 
vitettäväkseen ns. »Erzinkianin jutun», Neuvostoliiton kauppa- 
valtuutetun kavallusjutun, johon sekaantui tietoja aseitten 
ostosta ja salakuljetuksesta Suomeen neuvostoedustajiston 
myötävaikutuksella. Tämä surullisen hullunkurinen huijaus- 
juttu oli pitkät ajat lehdistön vetonumerona ja saattoi nauretta- 
vaan valoon myös Neuvostoliiton diplomaattisen edustuksen. 

Mutta Maiski osasi mitä taitavimmin sumuttaa suomalaisia 
— poliittisen ja taloudellisen elämän johtohenkilöitä. Myös sivis- 
tyneistön edustajiin hän solmi ystävyyssuhteita. Kalevalan 
venäjänkielisen uusintapainoksen ilmestyessä hän kirjoitti siihen 
pienen johdannon koettaen järjestää tapauksen omaksi ansiok- 
seen. Hän oli hauska seuramies ja kaskujenkertoja ja häntä suo- 
sittiin Helsingin diplomaattikunnan juhlatilaisuuksissa. Hänen 
lyhyenläntä, liukas olemuksensa pystyi tunkeutumaan hyvinkin 
suljettuihin piireihin, ja pian hänen pienet viiksensä ja pujopar- 
tansa, osaksi kaljuuntunut päälakensa ja kyynillinen piirre ais- 
tillisen suun ympärillä olivat tuttu näky helsinkiläisille. Maiski 
oli myös tietoinen omasta vaikutusvoimastaan ja tiesi voivansa 
täysin avoimesti ja kansainvälisen diplomatian keinoin saada 
aikaan enemmän kuin hämärillä puuhailuilla. Senpä tähden 
hänen aikanaan jokainen lähetystön palveluksessa oleva vir- 
kailija sai allekirjoittaa sitoumuksen, ettei sekaantuisi mihin- 
kään vakoilupuuhiin. Tämä sitoumus oli tietenkin vain paperia, 
jonka tarkoituksena oli osaltaan vapauttaa itse lähettiläs vas- 
tuusta. Kauppavaltuuskunnan ja sotilasasiamiehen kautta kul- 
keva suoranainen vakoilu ei tietenkään silti lakannut, mutta se 
* naamioitiin paremmin kuin aikaisemmin. Sisäpoliittisessa vakoi- 
lussa taas Maiski epäilemättä sai mitä arvokkaimpia tietoja 
aivan avoimesti solmimiensa suhteitten ja teeskentelemänsä 
ystävyyden varjolla. Se olikin hänelle välttämätöntä tänä kuo- 

hunta-aikana, jolloin Suomessa tapahtui kansannousu kommu- 
nismia vastaan, huipentuen talonpoikaismarssiksi Helsinkiin 
kesällä 1930. 

Tästä vaiheesta meillä on mielenkiintoinen, joskin huomat- 
tavan väritetty kuvaus saksalaisen ent. kommunistin Karl 1. 
Albrechtin muistelmakirjassa »Kavallettu sosialismi» (Der ver- 
ratene Sozialismus). Albrecht kutsuttiin Venäjälle metsäalan 
spesialistina ja toimi mm. metsä- ja puuteollisuustyöläisten 
ammattiyhdistyksen keskuskomitean jäsenenä ja sen jälkeen 
puolueen keskuskontrollikomiteassa. V. 1930 kesällä hän. sai 
keskuskontrollikomitean = johtajan, "kansankomissaari Sergo 
Ordshonikidsen määräyksestä tehdä kahden kuukauden opinto- 
matkan Skandinaviaan ja Saksaan. Maiskin välityksellä hän 
sai tilaisuuden tutustua Suomen metsänhoitoon ja hämmästyi 
sen korkeata tasoa. Albrechtin kertomus matkastaan Suomessa 
on siksi yksityiskohtainen ja uskottava, että sille voi antaa huo- 
mattavankin todistusarvon, vaikka hän Suomen oloihin pereh- 
tymättömänä tekeekin esityksessään erehdyksiä ja muutenkin 
ehkä hieman liian suuren numeron saamistaan tiedoista. (Eräänä 
pienenä vahvistuksena hänen tarinansa todenperäisyyteen voi 
mainita, että neuvostolähetystön kielenkääntäjä sai juuri 
Albrechtin mainitsemaan aikaan tehtäväkseen kääntää venäjäksi 
Suomen metsänhoitoa ja puuteollisuutta koskevia artikkeleita 
suomalaisesta aineistosta.) 

Albrechtin mukaan Maiski oli, paitsi lähettiläs, myös Komin- 
ternin edustaja Suomessa. Hän rahoitti lakkokassoja, maksoi 
palkkoja Kominternin salaisille asiamiehille ja rahoitti talou- 
dellisen vakoilun Suomessa. Tällä tavoin koottu salainen aineisto 
toimitettiin diplomaattikuriirien välityksellä Moskovaan. Maiski 
ylvästeli saavansa salaisia tietoja eri ministeriöiden, armeijan 
ja poliisilaitoksen toimenpiteistä. , 

Albrechtin kertomuksesta on syytä vielä mainita, että hän 
erikoisesti korostaa, miten järkyttävän vaikutuksen häneen teki 

tapaamiensa suomalaisten taloudellisen elämän ja rahamaailman 
edustajien tietämättömyys Neuvostoliitossa vallitsevista olo- 
suhteista ja heidän herkkäuskoisuutensa ja luottavaisuutensa 
Neuvostoliiton tarkoituksiin nähden. Maiski oli onnistunut 
pettämään heidät kuvittelemaan, että he häntä älykkäämpinä 
voisivat käyttää häntä hyväkseen, vaikka todellisuudessa asian- 
laita oli juuri päinvastoin. 

Myöhemmin Maiski lienee keskusteluissa. kirvelevästi ivaillen 
kuvaillut Suomessa tapaamiaan henkilöitä, jotka herkkäuskoi- 
sesti luottivat hänen pettävään ystävyyteensä. Hyvin luonteen- 
omainen Maiskille on puhe, jonka hän piti hyökkäämättömyys- 
sopimuksen allekirjoittamisen johdosta lähetystön henkilökun- 
nalle järjestetyssä juhlatilaisuudessa. Siinä hän ivaili myrkylli- 
sesti Suomea ja mainitsi vhyökkäys-, ei, anteeksi, hyökkäämät- 
tömyyssopimuksenmy. Tämä lausuma osoittaa kyllin selvästi 
hänen jo silloin tietäneen, ettei tämä sopimus todellisuudessa 
ollut edes sen paperin arvoinen, jolle se oli kirjoitettu, jos vain 
Neuvostoliitolle ilmenisi otollinen tilaisuus asein jatkaa poli- 
tiikkaansa Suomea kohtaan. 

Maiski oli ehkä vaarallisin Suomessa toimineista neuvosto- 
diplomaateista, niin hyvin kuin hän osasikin naamioida toimin- 
tansa todelliset tarkoitusperät. Tätä todistaa parhaiten sekin, 
että hänet Suomesta määrättiin Neuvostoliiton suurlähetti- 
lääksi Lontooseen v. 1932. Siellä hän toimii edelleenkin ja hänen 
merkityksensä on uuden maailmansodan jatkuessa kasvanut 
elintärkeäksi Neuvostoliitolle. Samalla tavoin kuin Suomessa 
hän on onnistunut solmimaan suhteita brittiläisen imperiumin 
avainasemia hallitseviin henkilöihin. Politiikan, rahamaailman 
ja ylhäisaatelin edustajat tungeksivat hänen suurissa vastaan- 
otoissaan, joissa neuvostolähetystön hienon viinikellarin antimet 
ja kaviaarivarastot ainakin toistaiseksi ovat olleet ehtymättö- 
mät. Viimeisimpiä huomionosoituksia häntä kohtaan on ollut 
Maiskin valitseminen hienon Atenaeum-klubin kunniajäseneksi. 


15 


Kyynpesä keskellä Suomen pääkaupunkia 


Ei ole ihme, jos hiusten harmaantuessa myös poskien kyynilliset 
piirteet ovat yhä syventyneet Maiskin ivallisissa juutalaiskas- 
voissa. Ehkä hän muistaa, miten hän v. 1912 ensimmäisen ker- 
ran saapui Englantiin parroittuneena ja huonoissa vaatteissa 
ja pääsi maahan vain jonkin suosituskirjeen avulla, koska 
ei omistanut edes maihinpääsyä varten vaadittuja viittä 
puntaa. 

Ponnahduslautana korkeampaan asemaan oli toiminta Suo- 
messa myöskin Maiskin seuraajalle Boris Steinille, joka 
oli Neuvostoliiton lähettiläänä Suomessa vv. 1933—34. Tämä 
harmaatukkainen, surumielinen juutalainen eroamattomine piip- 
puineen oli aikaisemmin ollut ulkoasiainkomissariaatin palve- 
luksessa mm. Tallinnassa, Gen&vessä ja Berliinissä. Hänen toi- 
minnastaan voi mainita, että hän koetti painostaa Suomen halli- 
tusta täällä toimivien venäläisten emigranttien järjestöjä vas- 
taan. Muuten hänen oleskelunsa aikana paljastui häväistys- 
juttu toisensa jälkeen, mikä teki hänen elämänsä hermostutta- 
vaksi. Martinin vakoilujuttu, kummituslentokoneet, Lapuan 
kivääritehtaan johtajan myrkyttämisen paljastuminen, Anti- 
kaisen pidättäminen —, ei ole ihme, jos tällainen paukku toi- 
sensa jälkeen kulutti Steinin hermoja, niin auliisti kuin pohjois- 
maiden ja muun maailman kommunistinen ja osittain myös 
liberalistinen lehdistö asetti palstansa käytettäväksi bolshevikki- 
propagandalle, jonka tarkoituksena oli leimata nämä paljastuk- 
set aivokummituksiksi ja »Valko-Suomen fascistisiksi provokaa- 
tioiksi». 

» Vieläkö on uusia vakoilu- tai E. tai kummitusjut- 
tuja tulossa?» koetti Stein ivallisesti kysyä jonkin virallisen 
juhlatilaisuuden yhteydessä eräältä huomattavassa asemassa 
olleelta valvontaviranomaiselta. 

ySehän riippuu vain teistä itsestänne!» vastasi tämä purevasti. 
Stein ei ollut tästä millänsäkään, vaan jatkoi keskustelua "koet- 
taen udella eräitä yksityiskohtia aikaisemmista paljastuksista. 

Aleksei Tshernyh, juuta- Ivan Maiski (Suomessa 1929 


lainen agitaattori ja tshekisti, oli 
neuvostolähettiläänä Suomessa 1921 
—24 ja aloitti kiihotus- ja vakoilu- 


—32), juutalainen sanomalehtimies, 
piti Suomea ponnahduslautanaan 
suurlähettilään asemaan HFEnglan- 


juttujen päättymättömän sarjan. nissa. Hänen aikanaan solmittiin 

Suomen ja Neuvostoliiton välillä 

hyökkäämättömyyssopimus, — jota 

hän itsekin ivaili. Uusi maailman- 

sota on Englannin ylhäisöpiireissä 

nostanut hänet arvoon arvaamat- 
tomaan. 





Boris Stein, juutalainen ja GPU:n 
edustaja ulkoasiainkomissariaatissa, sai 
lyhyenä lähettiläsaikanaan Suomessa 1933 
—34 kokea vakoilu-, kummituslentokone- 
ja myrkytysjutut, vieläpä punakomentaja 
Antikaisen pidättämisen. Hänestä tulikin 
sitten Neuvostoliiton suurlähettiläs Roo- 
maan. 























Erik Assmus harjoitti neu- 

vostohenkistä kulttuuripolitiikkaa. 

Hänen epäiltiin kuitenkin saaneen 

Suomessa liiaksi demokraattista tar- 

tuntaa, hänet kutsuttiin takaisin ja 
hän hävisi jäljettömiin. 






































Vladimir Derevjanski, 

pohjasivistystä vailla oleva pietari- 

lainen teknikko, joutui kohtalok- 

kaalla tavalla vaikuttamaan talvi- 

sodan puhkeamiseen antamalla täy- 

sin vääriä tietoja Suomessa vallin- 
neista mielialoista. 

Neuvostolähetystö poistuu Helsingistä sodan puhjettua kesällä 1941. Henkilö- 
kunnan poistuessa riippui pääoven vieressä seinustalla maalareiden korjaus- 
teline. Vielä joitakin päiviä aikaisemmin poistettiin nimittäin talvisodan 
aloittaneen Helsingin pommituksen neuvostotalon seinämiin jättämiä jälkiä. 

»Aina vainko te aiotte jatkaa vainoamistoimenpiteitänne?» 
kysyi Stein vielä tekopyhästi. 

»Niin, lähettäisitte tänne edes jonkun suurtekijän, sillä me 
olemme todella jo kyllästyneet pyydystämään teidän harhaan- 
johdettuja pikkukätyreitänne», vastasi suomalainen viran- 
omainen. ; 

Jonkin aikaa tämän tapauksen jälkeen pidätettiin Toivo 
Antikainen Suomessa. 

Boris Stein nimitettiin sitten suurlähettilääksi Roomaan ja 
häntä seurasi täkäläisenä lähettiläänä Erik Assmus, vielä 
nuorehko mies, jonka syntyperästä ei ole täyttä selvyyttä. 
Luultavasti hän oli syntyään latvialainen. Hänen aikanaan vah- 
vistettiin Kominternin kongressissa 1935 ns. kansanrintama- 
liike kommunististen puolueiden yhteiseksi menettelytavaksi eri 
maissa. Antifascistisen taistelun tunnuksin oli työväenliike ja 
sivistyneistö eri maissa saatava solutetuksi palvelemaan Komin- 
ternin päämääriä. Näitä ohjeita noudattaen Assmus koetti 
parhaansa mukaan solmia suhteita suomalaiseen sivistyneistöön, 
radikaalisia kulttuurilehtiä rahoitettiin epäsuorasti Intouristin 
ilmoituksin ja kirjailija- ja taiteilijapiirejä kutsuttiin, joskus 
onnistuenkin, neuvostolähetystön edustustilaisuuksiin. Turun 
teatterissa esitetyn neuvostovenäläisen näytelmän yhteydessä 
Assmus ensi-illan jälkeen tarjosi komean illallisen koko näyt- 
telijäkunnalle. . Näennäisesti täysin viattoman kulttuuriharras- 
tuksen varjolla saatiin neuvostolähetystön kanssa kosketuksiin 
henkilöitä, jotka koskaan eivät olisi voineet uneksiakaan pal- 
velevansa bolshevismin salaisia päämääriä. Myös sosiaalidemo- 
kraattisen puolueen johtohenkilöihin koetti Assmus solmia 
ystävyyssuhteita. 

Assmus ei ollut henkilönä mitenkään vastenmielinen. Hän 
harrasti todella kirjallisuutta ja lueskeli paljon. Hänen luja- 
piirteiset kasvonsa ja kiiltävänmusta tukkansa herättivät 
vaikutelman itsenäisestä persoonallisuudesta. Hänen uransa 

juhlavimmaksi tilaisuudeksi muodostui helmikuun 10 pinä 
1937 Helsingin Seurahuoneeseen järjestetty loistava juhla 
Pushkinin 100-vuotismuiston kunniaksi. Pushkinin saattaminen 
palvelemaan bolshevikki-intressejä oli tyypillinen osoitus toi- 
selta puolen bolshevismin asteittaisesta muuntumisesta kansallis- 
intoiseksi suurvenäläisyydeksi, toiselta puolen taitavasta taktii- 
kasta ulkomaiden sumuttamiseksi, sillä myös koko porvarillinen 
lehdistö yhtyi erilaisin artikkelein juhlimaan Pushkinin 100- 
vuotismuistoa. Neuvostolähettilään kutsua mainituille illal- 
lisille Seurahuoneessa eivät tosin kaikki kutsuvieraat noudatta- 
neet, mutta sitä halukkaammin saapuivat tilaisuuteen »nuoren 
älymystön)» vasemmistoradikaaliset edustajat. Köyhälistön 
yhteinen isänmaa tarjosi kaviaaria, votkaa ja samppanjaa Push- 
kinin kunniaksi ja arvokkaimpien vieraiden poistuttua jatkui 
aamuyöhön asti veljeily neuvostovirkailijain ja humalaisten 
vasemmistokirjailijoitten kesken fascismia vastaan ja ihmis- 
oikeuksien puolesta. 

Mutta tähän loppuikin suurin piirtein Assmuksen tarina 
Suomessa, sillä seuraavana kesänä hänet kutsuttiin takaisin 
Moskovaan Stalinin loppupuhdistusten yhteydessä. »Sieltä hän 
ei koskaan enää palaa», valitti hänen puolisonsa suomalaiselle 
palvelijalle itkusta turvonnein silmin. Eikä hän koskaan palan- 
nutkaan. Täyttä varmuutta ei ole saatu hänen kohtalostaan. 
On kerrottu, että hänet olisi teloitettu vielä samana vuonna, 
mutta toiselta puolen sukeltautui samanniminen henkilö pari 
vuotta myöhemmin julkisuuteen nimitettynä mitättömään vir- 
kaan Neuvostoliitossa. Joka tapauksessa kansanrintamailveily 
sai Assmuksen kohdalta surullisen lopun. Ehkä hänen arveltiin 
saaneen liian paljon vaikutteita niistä piireistä, joita hänen piti 
soluttaa. 

Lähettilään paikka Suomessa jäi nyt joksikin aikaa täyttä- 
mättä. Vuosi 1937 merkitsee lopullista käännekohtaa Stalinin 
ja Neuvostoliiton politiikassa. Maailmanvallankumouksen sytyt- 

täminen sisäistä hajoitusmenetelmää käyttäen oli osoittautunut 
mahdottomaksi. Komintern lopetti kommunististen keskuskomi- 
teain rahallisenkin tukemisen eri maissa solutettuaan kommu- 
nistit = erilaisiin = antifascistisiin julkisiin toimintamuotoihin. 
Kaikki varat ja kaikki ponnistukset suunnattiin nyt häämöttä- 
vää aseellista ratkaisua varten Euroopan tuhoamiseksi. Veris- 
ten, sisäisten selvittelyjen tarkoituksena oli puolueen lopullinen 
puhdistaminen kaikista epäluotettavista aineksista. Koko Neu- 
vostoliitto muuttui jättiläismäiseksi asepajaksi, jonka kansoja 
kuristi säälimätön terrori. Mutta viimeistenkin kyvykkäiden 
henkilöiden poistaminen kaikilta määrääviltä paikoilta ja heidän 
korvaamisensa kätyreillä, joiden ainoana ansiona oli ehdoton, 
sokea kuuliaisuus Stalinia kohtaan, riisti samalla pohjan ja 
onnistumisen mahdollisuuden jättiläisponnistuksilta. 

: Tämä muutos kuvastuu myös Neuvostoliiton seuraavan 
Suomen-lähettilään henkilövalinnassa. V.1938 saapui Suomeen 
Vladimir Derevjanski, joka tosin oli uskollinen 

— puolueen jäsen, mutta jolla ei ollut vähäisimpiäkään edellytyk- 
siä diplomaattisiin tehtäviin tai Suomen ja ylipäänsä eurooppa- 
laisten olosuhteiden ymmärtämiseen. Tämä 36-vuotias pietari- 
lainen metallurgisen instituutin käynyt teknikko synkkine, 
fanaattisine kasvoineen ja vaaleanruskeine kameelinkarva- 
päällystakkeineen oli täydellisen arvostelukyvyttömyytensä 
vuoksi osaltaan syynä Suomen talvisodan puhkeamiseen. 
Häneen menivät täydestä suomalaisten kommunistiagenttien 
kerskailut vaikutusvallastaan joukkoihin ja raportit Suomessa 
muka vallitsevasta sisäisestä hajaannuksesta. Hänen tiedoitus- 
tensa perusteella Moskova uskoi sisällissodan puhkeavan Suo- 
messa heti venäläisten joukkojen marssittua rajojen yli ja jär- 
jesti tarkoitusta varten ennakolta valmiiksi surullisenkuuluisan 
yKuusisen kansanhallituksen» ottamaan vallan käsiinsä tule- 
vassa Neuvosto-Suomessa. Kenellä todellinen valta tällaisessa 
Neuvosto-Suomessa olisi tullut olemaan, siihen viittaa vista 1937 

laajimmat mittasuhteet saavuttanut Itä-Karjalan venäläistä- 
minen ja aikaisempien sikäläisten suomalaisuuspyrkimysten 
häikäilemätön tukahduttaminen. 


Neuvosto-Suomen pystyttäminen sisäisen kumouksen ja 
aseellisen intervention avulla on ollut neuvostodiplomatian pää- 
määränä Suomessa koko sen toiminta-ajan. Henkilöiden muut- 
tuessa, lähettiläiden vaihtuessa, menettelytapojen ja taktiikan 
saadessa uusia muotoja on strateginen päämäärä aina pysynyt 
samana. Maanalainen, kumouksellinen myyräntyö, taloudelli- 
nen, poliittinen ja sotilaallinen vakoilu on saanut ohjeensa ja 
rahoitettu eksterritoriaalioikeuksia nauttivasta neuvostolähe- 
tystöstä ja kauppavaltuuskunnasta. Miten laajakantoista tämä 
puuhailu on ollut, sen todistavat loppumattomat valtio- ja maan- 
petosjutut, joiden jäljet ovat juontuneet neuvostolähetystöön, 
niin ankarasti kuin tämä toiminta onkin koetettu pitää salassa. 

Siksipä lienee mielenkiintoista tutustua Helsingin neuvosto- 
lähetystön salaiseen osastoon, jonka muodostamis- ja järjes- 
telyohjeet paremminkin tuovat mieleen rosvolinnan kuin kan- 
sainvälisen oikeuden suojaa nauttivan diplomaattisen edus- 
tuksen. 

Neuvostolähetystön ja kauppavaltuuskunnan yhteinen salai- 
nen osasto sijaitsi Bulevardin 21:n kolmannessa kerroksessa 
Bulevardin puolella lähinnä viereistä taloa. Huoneisto käsitti 
kaikkiaan kuusi huonetta ja ainoa sisäänkäytävä sinne oli 
Bulevardin puoleisesta rappukäytävästä. Tilavin huoneista oli 
kokoushuone salaisia neuvotteluja varten. Sotilasasiamiehellä 
oli oma huoneensa, jonka vieressä oli erikoinen valokuvaushuone 
kaikkine tarpeistoineen. Eri kirjoituskomeroilla varustetusta 
kansliahuoneesta päästiin pihan puolella sijaitsevaan, panssa- 
roituun huoneeseen, joka oli varsinainen salainen huone, ja 

jossa. salaista arkistoa säilytettiin. Vakinaista vartiomiehistöä 
oli tavallisesti kolme henkeä, jotka vuorottelivat keskenään. 
* Tämä vartiomiehistö oli vahvasti aseistettu ja sen hallussa oli 
aina sytytysaineita, joiden avulla salamerkkiavaimet ja vaaral- 
lisimmat asiakirjat voitiin hävittää. Salaisessa huoneessa oli mm. 
erikoisvalmisteinen polttouuni ja happisäiliö palamisen joudut- 
tamiseksi sekä laboratoriovälineitä erilaisine kemiallisine ainei- 
neen. Kriitillisinä aikoina vahvistettiin erikoiskoulutuksen saa- 
nutta vartiostoa lähetystön tai kauppavaltuuskunnan henkilös- 
töön kuuluvilla kommunistisen puolueen jäsenillä. 

Tähän huoneistoon saivat astua, paitsi erikoistapauksissa, 
ainoastaan lähettiläs itse, kauppavaltuutettu, lähetystön ja 
kauppavaltuuston sihteerit, GPU:n valvoja lähetystössä ja 
sotilasasiamies. Varsinainen salainen huone pidettiin aina lukit- 
tuna ja sinne nämäkin herrat saivat astua ainoastaan salaisen 
osaston esimiehen läsnäollessa. 

Paitsi salaisina pidettäviä diplomaattisia ja kaupallisia asia- 
kirjoja käsiteltiin ja säilytettiin tässä salaisessa osastossa kaikki 
edustajiston maanalaista toimintaa, taloudellista ja sotilaal- 
lista vakoilua, kiihoitustyötä ja salaisten ja julkisten julkaisu- 
jen rahoittamista sekä yhteyttä eri naamioissa toimiviin kom- 
munistisiin järjestöihin ja näiden toimihenkilöihin koskevat 
paperit. Päämääränä oli, ettei lähetystön tai kauppavaltuus- 
kunnan henkilökunnan haltuun saanut jäädä ainoatakaan pape- 
ria, asiakirjaa tai kuittia, joka olisi voinut kompromettoida 
lähettilään tai edustajiston. Siksi myös jäljennösten ottaminen 
salaisista asiakirjoista, jopa muistiinpanojen kirjoittaminen 
muistin tueksi oli jyrkästi kielletty. 

Julkisesti ei tietenkään tällaisen salaisen osaston olemassa- 
oloa koskaan olisi tunnustettu. Neuvostolähetystön ja kauppa- 
valtuuskunnan virällinen rakenne ja henkilöluettelo ei myös- 
kään anna minkäänlaista osviittaa tämän salaisen osaston 
toteamiseksi. Sen virkailijat merkittiin henkilö- ja palkkaus- 

luetteloon ylimalkaisesti kanslisteina, avustajina yms., jottei 
heidän toimiensa todellinen laatu olisi tullut näkyviin. 

Salaisen osaston virkailijain täytyi olla kommunistisen puo- 
lueen jäseniä. Koulutuksen tehtäväänsä he saivat erikoisessa 
opistossa Moskovassa. Salaisen osaston toiminnan tarkastajana 
oli GPU:n (myöhemmin NKVD) valvoja, jollainen aina oli 
lähetystössä, muodollisesti jonkin mitättömän peiteviran hoi- 
tajana. Salaisen osaston avulla GPU:n valvoja oli myös perillä 
lähetystön henkilökunnan toiminnasta ja yksityiselämästä. 
Kuriiriposti suljettiin ja sinetöitiin salaisessa osastossa, joten 
GPU:n valvoja saattoi tutustua salaisimpienkin kirjelmien 
sisällykseen, jopa varustaa ne omilla huomautuksillaan. Tässä 
yhteydessä voinee mainita, että GPU:n valvojan hallussa olivat 
kaksoiskappaleet kaikista lähetystön ja kauppavaltuuskunnan 
avaimista, niin että hän aina saattoi tarkastaa pöytälaatikkojen 
ja kassakaappien sisällyksen. Tällainen tarkastus suoritettiin 
yleensä öisin virkahuoneistojen ollessa tyhjinä. 

Salaisimmat kirjelmät ja tiedoitukset kirjoitti yleensä asian- 
omainen virkailija itse eikä niistä jätetty minkäänlaista jäl- 
jennöstä salaisen osaston arkistoon. Ainoana jälkenä niistä oli 
silloin merkintä kuriiripostin luettelossa lähettäjästä ja vastaan- 
ottajasta. Vaarallisimmat asiakirjat varustettiin vielä merkin- 
nällä »Poltettava heti lukemisen jälkeen», jolloin polttamisesta 
oli myös laadittava erikoinen asiakirja. 

Salamerkkisanomien muuttaminen tavalliseksi kirjoituk- 
seksi ja päinvastoin oli shifferitoimitsijan tehtävänä. Vain 
lähettiläs, kauppavaltuutettu ja GPU:n edustaja saivat itse lukea 
heille saapuneet salamerkkisanomat ja hekin vain shifferitoimit- 
sijan läsnäollessa. Muut saivat tyytyä siihen, että salamerkki- 
sanomien sisällys luettiin heille. Shifferitoimitsijalle oli tämän 
jälkeen annettava kirjallinen kuitti, että asianomainen oli saa- 
nut sanoman sisällyksen tietoonsa. 

Maanalainen toiminta pyrittiin yleensä ohjaamaan kauppa- 

valtuuskunnan kautta kulkevaksi. Nimenomaan sen palveluk- 
sessa oli aina henkilöitä, joiden virat olivat vain muodollisia. 
Mutta henkilöistä ja tilanteesta riippuen saattoi myös lähetys- 
tön virkailijakunta ja itse lähettiläskin sekaantua maanalaisen 
toiminnan asioihin. Suomen kaltaisen pienen maan ollessa 
kysymyksessä ei ollut kovinkaan vaarallista, jos itse lähetti- 
läskin joutui kompromettoiduksi. Niinpä lähettiläs tai GPU:n 
edustaja saattoivat vaatia kauppavaltuutettua tekemään edul- 
lisia sopimuksia tiettyjen henkilöiden kanssa, joiden palveluk- 
sia he tarvitsivat esimerkiksi poliittista vakoilua varten. Maan- 
alaiseen toimintaan ja tietojen hankkimiseen käytettyjen varo- 
jen toisinaan loppuessa kesken menojen yht'äkkiä suurentuessa 
oli lähettiläällä oikeus lainata kauppavaltuuskunnan liike- 
varoista, kunnes varat saatiin järjestetyksi valtiovarainkomis- 
sariaatin salaisen osaston kautta. Selvää on, etteivät tällaiset 
menot ja tulot ilmenneet virallisesta kirjanpidosta, vaan vastaan- 
otto- ja tilityskuitit sekä salaisten varojen käyttämistä koske- 
vat selostukset lähetettiin salaisen osaston kautta suoraan Mos- 
kovaan. 

Tarvittava ulkomaiden valuutta maanalaista toimintaa 
varten lähetettiin yleensä Moskovasta kuriiripostin mukana 
paketeissa asianomaisille henkilöille. Myös Kominternin varoja 
siirreltiin toisinaan tällä tavoin Kominternilta ohjeensa saaville 
järjestöille ja lehdille. Kominternin toiminta pyrittiin kuitenkin 
usein pitämään erossa lähetystön toiminnasta ja sen varoja 
kuljetettiin myös salateitse. 

Noin viikkoa ennen talvisodan puhkeamista vaihtoi neuvosto- 
lähetystö kaksi miljoonaa dollaria Suomen rahaksi kahden suu- 
rimman liikepankkimme välityksellä. Näin julkean avoimesti 
hankittiin Kuusisen hallituksen tarvitsema sotakassa. Tämä 
vaihtotoimenpide osoittaa, miten varmasti vakuuttunut neu- 
vostohallitus oli pikaisesta voitostaan, sillä myöhemmin maan- 
alaista toimintaa näillä varoilla rahoitettaessa tuotti pahaa 

haittaa se, että asianomaiset pankit olivat merkinneet setelien 
numerot muistiin. 

Eteemme on nyt piirtynyt niiden tapahtumien taustaa, joita 
tämän kirjan tarkoituksena on kuvailla. Mielikuvituksessamme 
voimme nähdä tuon synkän talon Bulevardin 21:ssä ja sen 
ahdistuneet, pelokkaat asukkaat GPU:n edustajan näkymät- 
tömän valvonnan ja mielivallan alaisina ikuisena pelkonaan 
kotiinkutsuminen. Tärkeimmissä huoneissa ovat salaiset hälytys- 
kellot valmiina kutsumaan apua, jos kaikista valvonta- ja var- 
tiointitoimenpiteistä huolimatta jokin vaara sisältä- tai ulkoa- 
päin uhkaisi neuvostoedustajistoa. Kolmannessa kerroksessa, 
salaisen osaston päivystyshuoneen tupakansavussa, on käsillä 
odottamassa kaikkina vuorokaudenaikoina aseistettu vartio- 
mies, joka ei häikäile käyttää asettaan, jos niin tarvittaisiin. 

Salaista myrkkyä erittävänä kyypesänä sai neuvostolähe- 
tystö häiriintymättä toimia keskellä vapaan, rauhallisen maan 
pääkaupunkia. Sen omaa tahtoa vailla olevana apurina neu- 
vostomaan tarkoitusten toteuttamisessa toimi sekä suorassa 
yhteydessä neuvostolähetystöön että myös saaden käskynsä 
salateitä Moskovasta Kominterniltä Suomen kommunistinen 
puolue. 

II. KAVALLETTU TYÖVÄENLIIKE 


Suomen työväenliike on käynyt läpi monta raskasta etsikko- 
aikaa, mutta surullisin ja synkin niistä oli se vaihe, joka muutti 
Suomen vapaussodan samalla tuhoisaksi veljessodaksi. Se heitti 
synkän varjonsa kokonaiseen vuosikymmeneen ja kylvi eri 
kansanluokkien välisiin suhteisiin epäluuloa ja katkeruutta, 
joka lopullisesti hälveni vasta talvisodan jylhän ylväinä päivinä. 
Mutta ehkä niin täytyi käydä, ehkä vaadittiin veljessodan veri- 
nen opetus suomalaisen työväenliikkeen saattamiseksi sille sel- 
välle, rauhallisen työn linjalle, joka osaltaan on ollut lujitta- 
massa sisältäpäin yhteiskuntajärjestystämme. Monta kertaa 
tämä paluu länsimaisen sosiaalidemokratian taistelutapoihin, 
rakentavaan eduskuntatyöhön ja aseettomaan järjestötoimin- 
taan oli ajamaisillaan karille, sillä koko ajan sai Suomen sosiaali- 
demokraattinen puolue taistella leppymätöntä, sisäistä vihol- 
lista vastaan, jonka pyrkimyksenä oli työväenliikkeen valtaa- 
minen vieraitten käskynantajain tarkoitusperiä toteuttamaan. 
Tämä vihollinen oli sitä vaarallisempi, koska se menettelytavois- 
saan ei häikäillyt mitään keinoja. Sen historiaan lyövät synkän- 
mustia tahroja suoranaiset rikokset. Mikään valhe ei ollut 
liian tunnoton, mikään petos tai vääristely ei ollut liian häikäi- 
lemätön sen houkutellessa kannattajia riveihinsä. Ja tieltä, 
jolle se vei miehensä, ei useinkaan ollut enää takaisinpaluuta. 
Se hypnotisoi heidät fanaattisella oppijärjestelmällään, se lah- 
joi heidät venäläisellä rahalla, se kuristi heidän omat ajatuk- 

sensa häikäilemättömällä puoluekurilla ja sitä palvelevalla 
terrorilla, joka ei kammonnut murhiakaan. 

Ei ole sääli niitä, usein paatuneita rikollisia, jotka kommu- 
nistisessa toiminnassa löysivät kiitollisen työalan tyydyttääk- 
seen vihansa sitä yhteiskuntaa kohtaan, johon he eivät olleet 
pystyneet sopeutumaan. Ei myöskään ole sääli tunnottomia 
kiipijöitä tai edesvastuuttomia kerskailijoita, jotka rakensivat 
kuvitelmansa tuleviin valtapaikkoihin tai helposti ansaittujen 
rahapalkkioiden lumoamina olivat valmiit pettämään maansa. 
Mutta on tuskallista ajatella, miten paljon kelvollista nuorta 
voimaa, älyllistä valppautta ja todellista ihanteellisuuttakin 
meni hukkaan ja myrkyttyi petollisten houkutusten syöstessä 
kokemattomia, nuoria ihmisiä kommunismin pimeään kuiluun. 
Nuoruuden seikkailunhalua ja taipumusta äärimmäisyyksiin, 
sen älyllistä levottomuutta ja innostuvaa uhrimieltä käytettiin 
määrätietoisesti ja ovelasti hyväksi koetettaessa soluttaa ja 
hajoittaa sisältäpäin Suomen työväenliikettä. Tällä tavoin repi- 
vässä, sisäisessä taistelussa kului hukkaan paljon Suomen työväen- 
liikkeen parasta käyttövoimaa, joka toisin suuntautuneena olisi 
voinut koitua ei vain Suomen työväenluokan vaan koko yhteis- 


kuntamme hyväksi. 
* 


Keväällä 1918 pakenivat Venäjälle ne Suomen työväen- 
liikkeen äärimmäisyysainekset, jotka olivat syypäät vapaus- 
sodan muuttumiseen veljessodaksi, vieden mukanaan miljoo- 
nien arvosta valtion omaisuutta ja kymmentuhantisen joukon 
epätoivoon syöstyjä kansalaisiaan, jotka kuvittelivat voivansa 
rakentaa elämänsä uudelleen köyhälistön ihannevaltiossa. 

Bolshevikkien Venäjän kaaoksessa nämä kurjistuneet jou- 
kot saivat jäädä suurin piirtein oman onnensa nojaan. Sisuk- 
kaimmat heistä hukkuivat Venäjän sisällissotiin, osa pääsi Itä- 
Karjalassa aloittamaan mitä suurimmassa kurjuudessa rakennus- 

työtä bolshevikkien hyväksi, toisia hävisi maanviljelijöiksi pitkin 
Venäjää. Johtajat sen sijaan saattoivat Pietarissa järjestää 
olonsa varsin mukavaksi Suomesta kuljettamiensa tavara- ja 
rahavarojen avulla. Petetyissä joukoissa tämä herätti närkäs- 
tystä ja katkeruutta. Levitettiinpä kesällä 1918 Pietarissa 
salaa julistustakin, jossa todettiin, että todellisista taistelijoista 
oli tullut armoleivän syöjiä, kun taas johtajat saattoivat mak- 
saa täysihoidostaan kavaltamillaan kansan varoilla. » Kiinni 
ja tilille varkaat)» oli julistuksen loppupontena. 

Mutta petettyjen kurjuus ei järkyttänyt tuota mitä seka- 
laisimmista aineksista koottua johtajistoa, jolla oli vain hätä, 
miten se parhaiten voisi palvella ja osoittautua tarpeelliseksi 
Venäjän bolshevikeille. Niinpä he tutustuivat Leninin oppei- 
hin ja kokivat poliittisen uudestisyntymisen». Elokuun 25 
p:nä 1918 kokoontui Moskovassa 90 Suomen työväenliikkeen 
entistä toimihenkilöä, nuorisoliittolaista ja punakaartilaista 
ySuomalaisten sosiaalidemokraattien neuvottelukokoukseen». On 
huomattava, että kaikki kokouksen osanottajat olivat punaisia 
maanpakolaisia, joista viimeiset olivat kesällä saapuneet sala- 
teitä Suomesta. Heillä ei siis ollut enää mitään kosketuskohtaa 
Suomeen ja siellä uudelleen alkaneeseen sosiaalidemokraattiseen 
työväenliikkeeseen. Viisi päivää kestäneiden, kiivaiden ja kat- 
kerien keskustelujen jälkeen toimitettiin viiden teesin pohjalla 
äänestys, jossa teesejä kannatti 74 ja niitä vastaan äänesti 16 
kokouksen osanottajaa. Kaikki 16 vastaan äänestänyttä olivat 
Suomen aikaisemman työväenliikkeen, etupäässä ammatillisen 
liikkeen toimihenkilöitä. Heidät karkoitettiin nyt kokouksesta 
ja enemmistö julistautui elokuun 29 p:nä Suomen kommunis- 
tisen puolueen (SKP:n) perustavaksi kokoukseksi yllämainit- 
tujen teesien pohjalta. 

Näiden teesien sisällys oli lyhyesti seuraava: 

1) työväen on valmistauduttava aseelliseen vallankumouk- 
seen; 2) ainoastaan sellainen työväenliike ja toiminta, joka edis- 

tää kommunismin leviämistä ja työväen vallankumouksen 
voitollepääsyä, on hyväksyttävää; 3) vallankumouksen kautta 
on perustettava työväen diktatuuri (von siis pyrittävä porva- 
rillisen valtion hävittämiseen eikä suinkaan kansanvaltaan»); 
4) On luotava kommunistinen yhteiskuntajärjestys pakkoluo- 
vuttamalla kaikki maa ja omaisuus; 5) y Työväen kansainvälistä 
vallankumousta on edistettävä mahdollisimman tarmokkaasti 
sekä kaikin voimin tuettava Venäjän proletariaatin sosialis- 
tista neuvostotasavaltaa). 

Nimenomaan viides kohta osoittaa selvimmin, mistä todel- 
lisuudessa oli kysymys ja mitä tarkoitusta varten SKP perus- 
tettiin. Kokouksen pitämisaikana Suomi oli edelleen muodolli- 
sesti sotatilassa Neuvostoliiton kanssa, vaikka varsinaisia sota- 
toimia ei suoritettu. SKP:n tarkoituksena oli soluttaa Suomesta 
paenneet punaiset bolshevikkipuolueen nöyriksi käskyläisiksi 
ja toiselta puolen Suomessa harjoitettavan hajoitustyön avulla 
heikentää Suomea sisältäpäin, parhaassa tapauksessa saada 
aikaan uusi veljessota ja sen tuloksena Neuvosto-Suomi. 

On muistettava, että juuri tässä vaiheessa bolshevikkivalta 
keikkui veitsenterällä. Arkangelissa oli jo laskenut maihin liit- 
toutuneitten interventio-armeija, maailmansodan aikana Venä- 
jälle karanneet tshekkoslovakialaiset rykmentit valtasivat hal- 
tuunsa Siperian rataa, Etelä-Venäjällä kokoontuivat valkoiset 
armeijat liittolaisten, nimenomaan Englannin, tukemina. Yhtä 
vaikea oli sisäpoliittinen tilanne. Bolshevikkien aloittamasta 
häikäilemättömästä terrorista huolimatta oli joka taholla kuo- 
huntaa ja vallankaappaussuunnitelmia. Tyypillisenä oireena 
tästä kaikesta oli samoihin aikoihin tapahtunut Rosa Kaplanin 
murhayritys Leniniä vastaan. 

Tätä horjuvaa bolshevikkivaltaa omalta vähäiseltä osaltaan 
pönkittämään perustettiin SKP. Suomi oli tarkoitettu sen 
toiminta-alueeksi ja sen perustajat lukeutuivat edelleen suoma- 
laisiksi. Hyväksymällä edellämainitut teesit ja ryhtyessään 

niitä käytettävissään olevin keinoin toteuttamaan he tekivät 
itsensä syypäiksi ensimmäisen ja kolmannen teesin mukaan 
valtiopetokseen, viidennen mukaan maanpetokseen. 

Mutta tällaiset ajatukset eivät häirinneet SKP:n perustajia. 
Venäjän bolshevikkipuolueen esikuvan mukaan heidän ainoana 
päämääränään oli vallan saavuttaminen. Kurjuus, nälkä ja 
sanomaton puute ahdistivat talven alkaessa Pietaria, josta puut- 
tuivat elintarpeet ja keinot talojen lämmitykseen. Nyt SKP:n 
johtomiehet suuntasivat bolshevikkipropagandan aluksi omiin 
joukkoihinsa, painostivat näitä liittymään punaiseen armei- 
jaan, mikä monelle oli ainoa mahdollisuus välttyä nälkäkuole- 
masta, tai sitten neuvostoviranomaisten avulla sijoittivat heitä 
orjatyöhön teollisuuslaitoksiin päästäkseen heidän huoltami- 
* sestaan. Jo SKP:n toisessa puoluekokouksessa 1919 siirrettiin 
kaikki tällainen huolto- ja teollisuustoiminta asianomaisille 
* neuvostolaitoksille. Pakolaiset oli saatu hukutetuksi neuvosto- 
järjestelmään ja SKP:n toiminta voitiin kokonaisuudessaan 
keskittää Suomea vastaan. 

Tällä välin oli SKP jo maaliskuussa 1919 ollut mukana perus- 
tamassa Kommunistista Internationalea, Kominternia, joka 
muodostui bolshevikkipuolueen työaseeksi kaikissa maissa ja 
sai ohjeensa ja rahoitettiin Moskovasta. Tästä lähtien oli SKP:lla 
vakinainen edustajansa Kominternissa. Monet SKP:n jäsenet 
saivat bolshevikkipuolueen (Neuvostoliiton kommunistisen puo- 
lueen, NKP:n) riveissä tilaisuuden tutustua leninismiin ja bolshe- 
vikkien taistelutapoihin, koska heiltä suurimmaksi osaksi puut- 
tui oikeaoppinutta poliittista koulutusta. 

Leimaava piirre SKP:n johdolle, samoin kuin sen esikuvalle, 
Venäjän bolshevikkipuolueelle, oli häikäilemätön, katkera tais- 
telu vallasta puolueen omassa keskuudessa. Venäjän sisällis- 
sotien aikuisen Pietarin aavemaisessa, nälän ja terrorin ahdis- 
tamassa ilmapiirissä versoivat juonittelut puolueen omassa kes- 
kuudessa ja valtaan päässeiden halpamaisimmat luonteenomi- 

semaan esille, käyttivät häikäilemättömästi asemaansa hyväk- 
seen henkilökohtaisten etujen saavuttamiseksi ja herättivät kil- 
pailijoissaan vimmaista vihaa röyhkeän käytöksensä ja hillit- 
tömien elämäntapojensa takia. 

Elokuussa 1920 kärjistyi tämä taistelu vallasta ns. »Kuusisen 
klubin murhiim, joista kaikua kantautui Suomeen asti. »Lenin- 
gradin Pietarin piirin suomenkielinen puoluekollektiivin oli 
kokoontunut Kuusisen klubille tavanmukaiseen kokoukseen. 
SKP:n keskuskomitean jäsen Jukka Rahja oli selostanut bolshe- 
vikeille tuhoisaksi kääntynyttä tilannetta Puolan rintamalla ja 
siirtynyt salista eteiseen tupakalle. Samassa ilmestyi eteiseen 
mausereilla ja käsikranaateilla aseistettuna ryhmä SKP:n vas- 
tustushenkisiä jäseniä, jotka ampuvat maahan eteisvahdin ja 
Jukka Rahjan tempaisten sitten auki kokoussaliin johtavasta, 
neliosaisesta ovesta kaksi puoliskoa ja avaten tulen saliin kokoon- 
tuneita kohti. Kokouksen puheenjohtaja ja sihteeri suistuvat 
verissään lattialle, yli haavoittuneiden ja kuolinkouristuksis- 
saan vääntelehtivien ruumiiden törmää kokousyleisö hillittö- 
mässä paossa sivuhuoneisiin muutamien viskautuessa lattialle 
luoteja välttääkseen. Mutta pakotiet on suljettu ja hyökkääjät 
ampuvat kylmäverisesti toisenkin kokouksessa olleen SKP:n 
keskuskomitean jäsenen ja viisi puolueen toimihenkilöä, joista 
yksi oli nainen. Kaiken kaikkiaan sai surmansa kahdeksan ja 
haavoittui pahasti yhdeksän SKP:n johtohenkilöä. Työ tehtiin 
niin tarkasti ja harkiten, että hyökkääjien johtajana toiminut 
August Paasi ampui vielä viisi laukausta jo verissään lattialle 
suistuneeseen punapäällikkö Viitasaareen. SKP:n johtomiehistä 
vihatuin, Eino Rahja, säästyi hengissä sen tähden, ettei hän 
välittänyt kokouksista, vaan kulutti aikansa juopotteluun ja 
irstailuun. 

Tämä räikeä tapaus valaisee SKP:n piirissä vallinnutta 
säälimätöntä keskinäistä taistelua vallasta. Salaman väläh- 

dyksenä se valkaisee näkyviin bolshevikkimoraalin seuraukset. 
Ei ollut kysymys politiikasta, vaan yksinomaan henkilöistä ja 
valtapaikoista. Valtaan päässeet eivät tarvinneet näin julkisia 
keinoja heille epämieluisten ainesten karsimiseksi. Nämä saat- 
toi aina lähettää puna-armeijan riveihin tai tshekan käsiteltä- 
viksi, ellei yksinkertaisesti tyydytty lähettämään heitä muo- 
dollisen tehtävän nojalla johonkin karkoituspaikkaan. 

Puolueen sisäinen oppositio, joka purkautui edelläkuvatuiksi 
murhiksi, oli saavuttanut niin laajat mittasuhteet, että lopulli- 
nen arvio siitä voitiin esittää vasta SKP:n neljännessä puolue- 
kokouksessa 1921. Tällainen julkinen selvitys oli SKP:n kan- 
nalta välttämätön, koska tähän kokoukseen otti osaa myös 
Suomesta saapuneita edustajia, jotka oli saatava sumutetuksi. 
Tämä selvittely turvautui osaksi murhatekoihin syyllistyneiden 
haukkumiseen aatteellisesti sekaviksi ja pikkuporvarillista 
syntyperää oleviksi seikkailijoiksi, osaksi väitettiin Suomen 
porvaristoa viime kädessä syylliseksi näihin murhatekoihin 
tavanmukaisen bolshevistisen reseptin mukaan. »Teon takaa 
paljastui kansainvälisen imperialismin ja Suomen lahtariohra- 
nan verinen koura», niinkuin eräässä muistokirjoituksessa vielä 
toistakymmentä vuotta myöhemmin koetettiin vakuuttaa. 
Tämä on tietysti silkkaa pötyä, mutta Suomesta saapuneet 
edustajat, joiden korviin oli kantautunut monenlaisia räikeitä 
huhuja tapahtumien taustasta, oli saatava vakuutetuiksi SKP:n 
johdon oikeaoppisesta leniniläisyydestä. — Jos murhiin ryh- 
tyneet olisivat tekonsa avulla päässeet valtaan, on yhtä selvää, 
että SKP olisi puhdistanut heidät saman »marxilaisen dialek- 
tiikan» avulla ja selittänyt heidän viime hetkessä estäneen SKP:n 
suistumasta kansainvälisen imperialismin ja Suomen porva- 
riston kätyreiksi. 

Jälkeenpäin katsoen tuo »Kuusisen klubi» SKP:n alkuvuosina 
tuo -lähinnä mieleen kuvan rosvoluolasta, jossa taisteltiin saa- 
liista. Väkevämpi pitisen hallussaan, joskin huomattavin tappioin. 

Mutta myös puolueen johdon omassa keskuudessa syntyi 
ristiriitaa toimintatavoista, mikä levisi myös aktiivisesti toi- 
mivaan puolueen jäsenistöön ja uhkasi hajoittaa koko puolueen. 
Sen saivat aikaan aikaisemmin Suomen työväenliikkeessä tun- 
nettuina toimineet puoluejohdon jäsenet, jotka pyrkivät takai- 
sin Suomeen julkiseen toimintaan ja tahtoivat lopettaa SKP:n 
salaisen rakentamisen Suomessa. He tahtoivat siis irtautua 
Moskovan hallinnasta ja rakentaa Suomessa omalta pohjalta 
uuden radikaalisen työväenliikkeen. SKP:n johdon enemmistö 
oli kuitenkin jo myynyt itsensä nahkoineen, karvoineen Mosko- 
valle ja Kominternin avulla »likvidoitiin» tämä ristiriita jo mai- 
nitussa v:n 1921 IV. puoluekokouksessa. Tällainen julkisen 
toiminnan yliarvioiminen leimattiin vopportunismiksi», Komin- 
ternilta käskynsä ja toimintaohjeensa saavan salaisen puolueen 
johtoasema varmistettiin ja samalla sovittiin puolueen tak- 
tiikka, suunniteltiin sen organisaatio ja salainen sekä julkinen 
toiminta. 

Vielä esiintyi 1924—25 puoluejohdon omassa keskuudessa 
oppositiohenkeä, jonka sieluna oli Eino Rahja. Hän esiintyi 
puolueen toimintatapojen ja organisaation arvostelijana, kunnes 
hänet v. 1927 erotettiin puoluejohdosta. Tämän jälkeen voi 
katsoa SKP:n lopullisesti alistuneen Kominternin mutkittele- 
mattomaksi työaseeksi ja leninismin vaihtuessa stalinismiksi 
se pysyi kelkassa mukana nöyrän uskollisesti stalinilaista lin- 


jaa seuraten. 
* 


Vapaussodan jälkeisissä, levottomissa, vielä järjestymättö- 
missä. olosuhteissa oli SKP:lla huomattavia mahdollisuuksia 
saada vastakaikua Suomessa maanalaisen kiihoitustyön ja 
Venäjän bolshevikkipuolueelta oppimiensa tunnusten avulla. 
Oli nälkää ja puutetta, veljessodan haavat arpeutuivat hitaasti, 
vihan ja kostonjanon sokaisemat mielet kuuntelivat mielellään 

Erään työväen opintoyhdistyksen» ryssäläiseen malliin tehty seinälehti 1920- 

luvulta. Se kuvastaa tyypillisesti SKP:n tavoitteita, jotka johtivat v. 1930 

kansan voimakkaaseen reaktioon kommunismia vastaan. Pyrkimys puolustus- 

tahdon murtamiseen näkyy vasemmassa alakulmassa, punapaidat sirppi- ja 

vasaramerkkeineen näyttämölavalla ovat keskeisimpänä ja oikealla alhaalla 
esitetään törkeää, uskonnonvastaista kiihotusta. 

Kesällä 1933 Helsingin kaduilla levi- 
tetty Puna-Avun (Mopr) monistelap- 
punen. Törkeässä kielenkäytössään ja 


valheellisuudessaan tyypillinen näyte 
SKP:n kiihotustavoista. 





Turussa v. 1932 takavarikoitu SKP:n 
salainen, käsivoimalla käytettävä 
painokone. 





Punakomentaja Toivo Antikainen v. 1934, jolloin hänet pidätettiin 
SKP:n salaisena organisaattorina Suomessa, vallan ja menestyksen lihotta- 
mana ja ulkonaisestikin porvarillistuneena. Kaksitoista vuotta aikaisemmin 
tämä entinen helsinkiläinen verhoilija johtaessaan punaista hiihtopartiota 
Itä-Karjalan vapaustaistelijoita vastaan antoi viiden sotilaansa työntää pisti- 
millään nuotioon sisukkaan suomalaisen körttiläisnuorukaisen Antti Marjo- 
niemen, joka kuumesairaana oli joutunut vangiksi, mutta kieltäytyi anta- 
masta Antikaisen vaatimia tietoja. Marjoniemi kärventyi kuoliaaksi ja tästä 
rikoksesta Antikainen tuomittiin elinkautiseen vankeuteen jouduttuaan kiinni 
Suomessa. Bolshevikkipropaganda teki Antikaisesta kansallissankarin ja 
kiihotustyö hänen puolestaan ulottui Skandinaviaan ja Amerikkaan asti. 
Moskovan rauhan jälkeen Suomen viranomaisten täytyi ryssien painostuk- 
sesta suostua luovuttamaan hänet takaisin Venäjälle. 

Venäjältä kantautuvia houkutushuutoja. Mutta Suomen työ- * 
väen parhaimmisto ryhtyi myös juurevan itsepintaisesti raken- 
tamaan uudelleen laillisuuden ja rauhallisen kehityksen linjalla 
kaikkea sitä, minkä veljessota oli hajoittanut. Katkeruutta ja 
umpimielistä uhmaa oli mielissä, mutta verisesti ostettu opetus 
kestettiin ja säilytettiin usko lailliseen työväenliikkeeseen. Sik- 
sipä SKP alusta alkaen näki Suomen sosiaalidemokraattisen 
puolueen ja sen johtajat pahimmaksi vihollisekseen ja suuntasi 
hajoitustyönsä ennen kaikkea sitä vastaan. 

Julkiseksi toimintamuodokseen SKP perusti Suomeen Sosia- 
listisen työväenpuolueen (STP), joka julistautui Kominternia 
kannattavaksi puolueeksi. Sen ohjelman ja päätöslauselmat 
kirjoitti maanalaisena Suomeen saapunut O. V. Kuusinen. Tär- 
keimmillä paikkakunnilla ja työväen julkisissa järjestöissä 
kommunistit harjoittivat avointa hajoitustyötä. V:n 1922 edus- 
kuntavaaleissa sosialistinen työväenpuolue sai valituksi 27 edus- 
tajaa. Se lakkautettiin v. 1923 ja sen eduskuntaryhmä van- 
gittiin, mutta eduskunnan hajoittamisen jälkeen toimeenpan- 
nuissa uusissa vaaleissa sukeltautui näkyviin SKP:n inspiroi- 
mana työväen ja pienviljelijäin vaaliliitto, joka vielä sai lähes 
100,000 ääntä ja 18 edustajaa eduskuntaan. 

Maanalaisen organisaation voimistuessa järjesti SKP yhä 
lukuisampia julkisen toiminnan muotoja. Perustettiin vaali- 
yhdistyksiä, paikallisjärjestöjä, vaalineuvostoja, sanomalehtien 
kannatuskerhoja, erilaisia toimintakomiteoita. jne. Kunnalli- 
sessa. elämässä SKP valtasi jalansijaa. Eräissä kunnissa, joissa 
edustajat yhdessä sosiaalidemokraattien kanssa saivat enemmis- 
tön kunnanvaltuustossa, kommunistit käyttivät hyväkseen 
valta-asemaansa käyttämällä halvalla vuokralla kunnallisia 
huoneistoja tarkoituksiinsa, hankkimalla kannatusmäärärahoja 
soluttamilleen yhdistyksille, hyvätuloisia virkoja jäsenilleen 
jne. Työväen urheiluliikettä ja edistysmielistä osuustoiminta- 
liikettä solutettiin voimaperäisesti. Vallasta ammattijärjestössä 

Kaavakuva Suomen Kommunistisen Puolueen salaisesta organisaa- 
tiosta v:lta 1935. 

(AJ) käytiin vuodesta vuoteen kiivaita taisteluja ja kommu- 
nistit valtasivat sen lopuksi. Erikoinen maanalainen Suomen 
kommunistinen nuorisoliitto (SKNL) järjesti julkisina toiminta- 
muotoinaan »opintoyhdistyksiä» ja agitatoorisia toimintakomi- 
teoita. Sen tehtäväksi uskottiin suureksi osaksi kiihoitus- ja 
vakoilutyö armeijassa, minkä kuitenkin voi suurin piirtein 
katsoa epäonnistuneen, vaikka nuorisoliittolaiset parhaansa 
mukaan = koettivat työnantajilleen suurennella saavutuk- 
siaan. 

> Jokaista lakkotaistelua SKP koetti käyttää hyväkseen. 
Lakkoja koetettiin provosoida syntymään myös vastoin asian- 
omaisten ammattiyhdistysten mieltä ja lakkoja pitkitettiin 
häikäilemättömän kiihoituksen avulla niin kauan kuin mah- 
dollista. SKP onkin aina myös julkisesti myöntänyt, ettei sen 
aloitteesta syntyneiden lakkojen tarkoituksena koskaan ole 
ollut asianomaisten työläisten elin- tai palkkaehtojen paranta- 
minen, vaan lakkoon yllytettyjen tyytymättömyyden lietso- 
minen ja heidän ajamisensa lakon johdosta aiheutuneen puut- 
teen ja kärsimysten avulla SKP:n riveihin. — Toiselta puolen 
oli myös lakkoja, joiden suoranaisena tarkoituksena oli Neu- 
vostoliiton auttaminen oman maan kustannuksella. Niinpä 
esimerkiksi suuri satamalakko vv. 1927—28 oli Kominternin jär- 
jestämä ja rahoittama, jotta Neuvostoliitto olisi voinut vallata 
Suomen aikaisempia puutavaramarkkinoita suomalaisten puu- 
tavaranviejäin estyessä täyttämästä sitoumuksiaan. Tämän 
lakon todellisesta tarkoitusperästä lienevät tuskin SKP:n Suo- 
messa toimineet johtohenkilötkään olleet tietoisia ennen kuin 
vasta paljon myöhemmin. He vain täyttivät SKP:n keskus- 
komitean kautta Kominternilta tulleen määräyksen ja joutui- 
vat siten osaltaan vaikuttamaan jo alkaneen kansainvälisen 
talouspulan kärjistymiseen myös Suomessa. Selvää on, että 
juuri Suomen työväestö joutui eniten talouspulasta kärsimään, 
mutta se oli tarkoituskin. Pulan kiihtyessä ja työmahdollisuuk- 

sien vähentyessä oli SKP:n pahimpana huolen, aiheena, ettei 
suomalaista työväestöä enää saanut yllytetyksi lakkoihin. Myös 
ammattijärjestö asettui lakkoja vastustamaan kommunisti- 
jäsenten painostuksesta ja sättimisestä huolimatta. 

V. 1928 kohtasi maanalaista kommunistista liikettä Suo- 
messa pahin isku, mitä sitä lienee koskaan kohdannut. Suun- 
nilleen samanaikaisesti vangittiin suurin piirtein kaikki SKP:n 
maanalaiset toimitsijat Suomessa, kaikkiaan 47. Vain muuta- 
man onnistui viime hetkessä pujahtaa verkosta. Tämä herätti 
pelkoa ja paniikkia niissä työläispiireissä, joita SKP oli onnis- 
tunut soluttamaan. Oli kuin yhdellä iskulla koko maanalaisen 
liikkeen selkäranka olisi katkaistu. Hajalle mennyttä verkos- 
toa pyrittiin tosin paikkailemaan lähettämällä Venäjältä uusia 
toimitsijoita ja järjestäjiä, mutta maanalainen SKP ei ehtinyt 
enää toipua ennalleen saamastaan iskusta. 

Julkisissa muodoissaan SKP:n toiminta jatkui yhä saaden 
pulakauden yltyessä yhä räikeämpiä ja provosoivampia muo- 
toja. Työväen ja pienviljelijäin vaaliliiton edustajia oli edus- 
kunnassa 1929 vaalien jälkeen 23. SKP tosin jälkeenpäin on 
valittanut, että tältä ryhmältä »puuttui monissa kysymyksissä 
selvä, johdonmukainen bolshevistinen linja». Kaikki ryhmän 
jäsenet eivät edes olleet SKP:n jäseniä, vaikka nämä muodos- 
tivatkin joukon ytimen, sen fraktion, jolta eduskuntaryhmä sai 
kannanottonsa ja esiintymiskäskynsä. Mutta tavattoman pal- 
jon hallaa tämä eduskuntaryhmä ehti saada aikaan säännölli- 
sessä eduskuntatyössä puhumatta kiihoituksesta, jota sen edus- 
tajat harjoittivat maaseutumatkoillaan. Eduskunnan puhuja- 
lavalta tunnustettiin julkisesti SKP:n olemassaolo ja puolus- 
tettiin sen maanalaista toimintaa. Myös sen sotilasjärjestön 
harjoittamaa vakoilutoimintaa puolusteltiin muka oikeutet- 
tuna. Niinpä eräässä SKP:n julkaisussa todistetaankin v. 1934, 
että »sosialistisen työväen ja pienviljelijäin eduskuntaryhmät 
suorittivat SKP:n johdolla suurta työtä luokkataistelurinta- 

mansa osalla käyttäen eduskunnan puhujalavaa usein aika 
hyvinkin kommunistisena agitaatiopaikkana». 

SKP:n soluttama työväenliike oli julkisissa toimintamuo- 
doissaan vallannut suuren osan Suomen työväentaloista ja työ- 
väenlehdistöstä sekä kirjapainoista. Ammattijärjestö oli sen 
'soluttama. Punaisin puseroin ja sirppi- ja vasarasymboolein 
esiintyivät sen nuorisoliittolaiset julkisesti, ihannoiden Neuvosto- 
liittoa ja harjoittaen maaseudulla provosoivaa jumalanpilkkaa. 
Suomen kansa, joka oli taistellut vapaussotansa, ei katsonut 
voivansa enää, sietää avointa ja julkista kiihoitustyötä Neuvosto- 
Suomen perustamiseksi ja Suomen kavaltamiseksi Neuvostoliiton 
alusmaaksi. Spontaanisena kansanliikkeenä syntyi Etelä-Poh- 
janmaalla ns. »Lapuan liikev, Koska eduskuntatyön avulla ei 
'ollut saatu aikaan tehokasta lainsäädäntöä kommunismin tukah- 
duttamiseksi, otti kansa olosuhteiden pakosta lainkäytön jok- 
sikin aikaa omiin käsiinsä. Kommunistisia toimihenkilöitä pies- 
tiin ja kyydittiin Venäjälle. Tyypillistä on, että SKP ensim- 
mäisenä, oli antamassa tunnuksen »laittomuutta vastaan), jota 
sittemmin sosiaalidemokraattinen ja liberaalinen porvarillinen 
lehdistö käytti. Onhan muistettava, että SKP ei koskaan ole 
tunnustanut »porvarillisen yhteiskunnan luokkaoikeutta» ja 
Suomen lakeja, vaan oli julkisesti hallitsemansa eduskunta- 
ryhmän avulla eduskunnan puhujalavalta julistanut hyväksy- 
vänsä valtiopetokseen tähtäävän toiminnan ja etukäteen ilmoit- 
tanut, ettei aikonut alistua kommunistista toimintaa vastaan 
tähdättyihin lakeihin. »Lapuan liike» taisteli SKP:ta vastaan 
sen omilla keinoilla, kun lailliset keinot eivät enää riittäneet. 
Näiden tapausten moraalinen arvosteleminen ei kuulu tämän 
selostuksen puitteisiin, mutta myöhemmät tapaukset ovat 
osoittaneet, että tällaisen puhdistuksen täytyi tapahtua ja että 
kysymyksessä oli Suomen kansan elämä tai kuolema. 

»Lapuan liikkeen» järjestämä talonpoikaismarssi Helsinkiin 
kesällä 1930 oli kansan mahtava mielenilmaus kommunismia 

vastaan ilman mitään muita poliittisia tunnuksia tai päämääriä. 
Mitään levottomuuksia ei tapahtunut sen aikana. »Lapuan liik- 
keen» tuloksena oli työväen ja pienviljelijäin vaaliliiton edus- 
kuntaryhmän vangitseminen, osan kuitenkin ehtiessä paeta 
Venäjälle. Saatiin aikaan tehokas lainsäädäntö, jonka avulla 
SKP:n toiminnan jatkuminen julkisissa muodoissa kävi mah- 
dottomaksi. : 

SKP koetti jälkeenpäin monin tavoin selitellä täydellistä, 
musertavaa tappiotaan ja antautumistaan tavanmukaisin fraa- 
sein. Pääsyyksi on tietenkin pantu se, että puolueen omienkin 
toimitsijain leniniläis-stalinilainen poliittinen koulutus oli vielä 
keskeneräinen. Ainoa ja luonnollinen syy SKP:n tappioon oli 
aivan yksinkertaisesti se, ettei se koskaan saanut vedetyksi 
Suomen työväestön suuria joukkoja mukaansa. Vapaussota 
ja siihen liittynyt tuskallinen veljessota olivat liian tuoreessa 
muistissa, jotta työväestön valistuneimmat osat olisivat voi- 
neet enää uudelleen heittäytyä SKP:n Neuvostoliiton hyväksi 
aseelliseen kumoukseen yllyttävän kiihoituksen varaan. Valis- 
tumattomimmat ja tietämättömimmät työläisainekset saattoi- 
vat karkean kiihoituksen ansiosta äänestää SKP:n järjestämän 
vaaliliiton ehdokkaita, mutta sen verran ovelaa talonpoikais- 
järkeä heilläkin oli, että he visusti pidättäytyivät panemasta 
nahkaansa vaaraan. Älyllisesti levottoman ja seikkailunhalui- 
sen työläisnuorison joukosta SKP sen sijaan sai värvätyksi 
toimeliaimman aineksensa. Maanalainen toiminta viehätti 
salaperäisyydellään ja mieli saattoi herkästi alistua uskomaan 
ihanteellisen käsityksen kaikkien työläisten yhteisestä isän- 
maasta. Niille, jotka komennettiin Moskovan Lenin-kouluun 
tai Pietarin vähemmistökansallisuuksien yliopistoon, paljastui 
kyllä valhe kaikessa järkyttävyydessään, mutta silloin paluu 
oli heille jo liian myöhäistä. 

Kun SKP:n julkiset toimintamuodot lainsäädännön avulla 
oli tehty mahdottomiksi, supistui sen merkitys huomattavan 
vähäiseksi. Talouspula, työttömyys ja puute tosin tarjosivat 
sen toimihenkilöille kiihoitustilaisuuksia, mutta yleensä toi- 
minta jäi vain mitättömän pienen, Kominternin varoilla toimi- 
henkilöiksi palkatun verkoston varaan. Pulavuosina saatiin 
vielä järjestetyksi mielenosoituksia ja jaetuksi maanalaisia, 
monistamalla painettuja lehtisiä, mutta mitään huomattavam- 
pia joukkoliikkeitä ei enää saatu syntymään. Ammattijärjes- 
tön hajoittamisen jälkeen perustettu Suomen Ammattijärjes- 
töjen Keskusliitto (SAK) valvoi parhaansa mukaan työläisten 
etuja päästämättä kommunisteja sotkeutumaan päätöksiinsä. 
Sosiaalidemokraattisen puolueen johtohenkilöitä vastaan har- 
joitettu kiihoitus ei enää tuottanut tuloksia ja sen asema lujit- 
tui työväestön keskuudessa. Pahimman taloudellisen lasku- 
kauden jälkeen paranivat taloudelliset olosuhteet Suomessa 
suhteellisen = nopeasti ja poliittiset äärimmäisyyssuunnat 
menettivät merkityksensä. Omalta pohjalta noussut suo- 
malainen yhteiskuntajärjestys oli kestänyt ja lujittunut enti- 
sestään. 

1930-luvun alkuvuosina kärsi Komintern ratkaisevia tap- 
pioita pitkin rintamaa kautta koko Euroopan. Voinee katsoa, 
että tästä lähtien Neuvostoliitto joutui lopullisesti luopumaan 
toivosta Suomen tuhoamisesta. sisäisen vallankumouksen avulla, 
jota Venäjän interventio sen jälkeen tukisi. SKP:n kiihoitus- 
työ keskittyi tästä lähtien todistelemaan, että vfascistinen» Suomi 
valmistautui hyökkäyssotaan Neuvostoliittoa vastaan. Venäjä 
alkoi valmistella omaa hyökkäystään. Suoranainen sotilaalli- 
nen vakoilutyö yltyi entisestään ja Suomen puolustustahtoa ja ' 
-valmiutta pyrittiin heikentämään SKP:n johtaman »sodanvas- 
laisen taistelun» tunnuksella. — Turha lienee mainita, ettei 
Suomi ollut ainoana hyökkäyskohteena. Neuvostoliiton mobi- 
lisoidessa kaiken taloudellisen ja teollisen kantokykynsä sota- 

varusteluihin se ulospäin esiintyi koko maailmalle KUTI 
kautta »sodanvastaisen taistelun» johtajana. 

Kesällä 1935 pidetyssä Kominternin VII. kongressissa hyväk- 
syttiin ja vahvistettiin uusi yhteisrintamataktiikka ja Rans 
kassa jo alulle pantu kansanrintamaliike sodan- ja fascismin- 
vastaisen taistelun tunnuksin eri maiden kommunististen puo- 
lueiden yhteiseksi taistelutavaksi. Sen mukaisesti myös SKP:n 
jäsenet saivat kokonaan uudet ohjeet toiminnalleen. Illegaa- 
linen toiminta ja maanalaisen kirjallisuuden levittäminen jäi- 
vät nyt täysin toisarvoisiksi toimintamuodoiksi. Salaisen am- 
mattijärjestön muodostamisesta luovuttiin kokonaan. SKP:n 
jäsenten oli jälleen liityttävä Suomen ammattijärjestöjen keskus- 
liiton alaisiin perusjärjestöihin ja erilaisiin sosiaalidemokraatti- 
siin yhdistyksiin kuten esimerkiksi nuoriso-, raittius-, nais-, 
urheilu- ym. seuroihin sekä myös sellaisiin porvarillisiin järjes- 
töihin ja yhdistyksiin, jotka voitiin saada yhtymään taisteluun 
sotaa ja fascismia vastaanv». Tarkoituksena ei enää ollut min- 
kään järjestön valtaaminen entiseen tapaan fraktioiden avulla, 
vaan kaiken julkisen toiminnan ohjaaminen fascismin ja sodan- 
vastaiseen taisteluun. Maanalainen verkosto oli supistettava 
vain pieniksi toimitsijaryhmiksi. 

Julkisissa työväen joukkoliikkeissä saatiinkin aikaan verraten 
voimakas vasemmistovirtaus, jossa taitavasti käytettiin hyväksi 
henkilökohtaisia riitoja ja erimielisyyksiä ja horjutettiin luot- 
tamusta johtohenkilöihin. — Porvarillissävyisiä kirjallisia, tai- 
teellisia, humanistisia, kulttuuri- ja valtiollisia järjestöjä ja liit- 
toja ohjattiin ottamaan ohjelmiinsa fascismin- ja sodanvastai- 
nen taistelu, vaatimaan mahdollisimman laajoja kansalais- 
vapauksia ja suhtautumaan myötämielisesti Neuvostoliittoon. 
Yleisiä kansalaiskokouksia järjestämällä saatiin aikaan päätös- 
lauselmia ja esitettiin vastalauseita sotaa, poikkeuslakeja, kuo- 
lemanrangaistuksen voimaansaattamista, sananvapauden louk- 
kaamista ja »poliisimielivaltaa» vastaan. Vaadittiin valtiollisten 

vankien vapauttamista, kerättiin nimiä adresseihin, levitettiin 
lentolehtisiä ja tuettiin kulttuuriliberaalista sanoma- ja aikakaus- 
lehdistöä, joka otti ohjelmaansa sodan- ja fascisminvastaisen 
taistelun. 

Liitoista, jotka äänekkäimmin esiintyivät kansanrintama- 
aatteen ajajina, mainittakoon vAkateeminen sosialistiseura, 
joka v. 1937 erotettiin sosiaalidemokraattisesta. puolueesta, kun 
sen hajoituspyrkimykset kävivät liian räikeiksi, vIhmisoikeuk- 
sien liitto», joka perustettiin marraskuussa 1935, »Sotaa vas- 
tustava kansalaistoimikunta», joka tuli olemaan suoranaisena 
kansanrintaman pääesikuntana, »Rauhantyön yhteiskomitea», 
»Suomen antimilitaristinen liitto» ja »Suomen rauhanliittov. — 
Aikakauslehdistä, jotka suoranaisesti palvelivat SKP:n tarkoi- 
tuksia, olivat tärkeimmät »Kirjallisuuslehti» ja v Tulenkantajat», 
joita molempia neuvostolähetystökin tuki aivan julkisesti Intou- 
ristin ilmoituksilla, puhumattakaan Akateemisen Sosialistiseu- 
ran julkaisemasta »Soihtw-lehdestä, jonka tarkoituksena oli 
ilmeisesti leniniläis-stalinilaisen linjan teoreettinen selvittely, 
jotta puhdasoppisuus säilyisi sen hämmästyttävistä vaihte- 
luista huolimatta. 

Kansanrintama-taktiikallaan SKP siis ryhtyi kaikin käy- 
tettävissään olevin keinoin tukemaan »kansanvaltaa ja ihmis- 
oikeuksia», joiden tuhoaminen kuului sen ohjelmaan. Tunnuk- 
siansa levittämään ja niiden puolesta propagandaa harjoitta- 
maan se sai myös joitakuita porvarilliseen sivistyneistöön kuulu- 
via henkilöitä, joiden vaikuttimet saattoivat olla hyvinkin yle- 
vät, mutta jotka tällä tavoin arvovaltaisilla nimillään joutuivat 
tukemaan julkilausumia ja esiintymään viattomina kyltteinä 
liikkeessä, jonka pohjimmaisena tarkoituksena oli demokratian 
nimessä tapahtuva yhteiskuntamme sisäinen lahottaminen ja 
puolustustahtomme tuhoaminen. Tällä tavoin se sai aikaan 
hajaannusta ja keskinäistä epäluuloisuutta porvarillisen sivis- 
tyneistön keskuudessa. 

Lienee ehkä myös syytä huomauttaa, että »taisteluun fascis- 
mia vastaan» sisältyi mitä kiihkein kauhupropaganda kan- 
sallissosialistista Saksaa vastaan. Siinä käytettiin hyväksi sak- 
salaisten emigranttien kansainvälistä Saksan vastaista kauhu- 
propaganda-aineistoa, joka tuli olemaan yhtenä syynä uuden 
maailmansodan puhkeamiseen, koska se antoi maailman suu- 
relle. yleisölle täysin harhaanjohtavan kuvan uuden Saksan 
elintarmosta ja voimavaroista. Suomenkin vapaamielisen sivis- 
tyneistön ja valistuneen työväen mielipiteitä syövyttivät nämä 
kauhumaalaukset kuin jatkuva myrkky estäen vuosikausiksi 
asiallisen käsityksen muodostumista nykyisestä Saksasta ja 
sen elinmuodoista. 

Mutta kansanrintamataktiikkakaan ei vienyt Suomessa toi- 
vottuihin tuloksiin. Sen vaikutus supistui tilapäiseksi porei- 
luksi isoimmissa kaupungeissa, maaseutu jäi suurin piirtein 
koskemattomaksi ja aikaisempien kokemusten herättämä 
luonnollinen = epäluuloisuus ja terve vaisto pidätti todel- 
lista vaikutusvaltaa omaavia henkilöitä työväestön, val- 
tiollisen elämän ja sivistyneistön keskuudesta sotkeutumasta 
tähän liikkeeseen. Suomen omien olojen pohjalta kehitty- 
nyt yhteiskunta on tottunut varomaan danaolaisia heidän 
lahjojakin kantaessaan. Dimitrovin puuhevosen sisältä kapusi 
vain joukko poliittisia kiipijöitä ja harhaantuneita idea- 
listeja, jotka eivät pystyneet murtamaan aukkoa Suomen 
puolustusmuuriin. 

Yhteis- ja kansanrintamataktiikan lopullisena tarkoituksena 
oli Kominternin VII. kongressin päätöslauselman kahdeksannen 
kohdan mukaan saada poliittisen kriisin oloissa muodostetuksi 
yhteisrintama- tai kansanrintamahallitus, joka olisi välivaiheena 
proletariaatin diktatuuriin. Baltian maissa saatiin kesällä 1940 
Venäjän aseiden ja painostuksen avulla kokoon tällaiset halli- 
tukset, joiden tehtäväksi jäi maiden lopullinen luovuttaminen 
Neuvostoliitolle, Näihinkin hallituksiin kuului hyvää tarkoit- 

tavia idealisteja, jotka välivaiheen aikana toimivat demokratian 
kyltteinä kansan luottamuksen herättämiseksi ja jotka sitten 


viskattiin syrjään. 
* 


Vuosi 1937 merkitsee tiettyä, lopullista käännekohtaa Neu- 
vostoliiton sisäisessä kehityksessä ja siten myös SKP:n histo- 
riassa. Viimeisillä valtavilla puhdistuksillaan Stalin saa lopul- 
lisesti ehdottoman yksinvallan käsiinsä ja paljastaa, ettei kysy- 
myksessä enää ole köyhälistön kansainvälinen vallankumous, 
vaan aivan yksinkertaisesti häikäilemätön, suurvenäläinen 
imperialismi. Neuvostoliiton vähemmistökansallisuuksien »nat- 
sionalistiset tendenssit» likvidoidaan lopullisesti. Suomen koh- 
dalta merkityksellisin viite tulevaisuuteen on tosiasia, että 
tuona vuonna lopetettiin Petroskoissa vielä siihen asti toiminut 
suomenkielinen kustannusliike ja aloitettiin Itä-Karjalan lopul- 
linen venäläistäminen. Komintern lopetti ulkomaisten keskus- 
ten rahoittamisen, joten myös SKP:n Suomessa olevat toimi- 
henkilöt joko kutsuttiin Venäjälle tai jäivät tuuliajolle. Stalin. 
katsoi paremmaksi käyttää kaikki varat tykkien ja tankkien 
rakentamiseen, koska tulevia Neuvostoliiton valloittamia alueita 
kuitenkin tulisivat hallitsemaan venäläiset tai Venäjälle siirty- 
neet, luotettavat emigrantit eikä maiden omilla kommunisteilla 
tulisi olemaan muuta kuin ala-arvoisten kätyrien asema, kuten 
kehitys Baltian maissa sittemmin osoitti. Tuleva Neuvosto- 
Suomi epäilemättä kuului Itä-Karjalan tavoin v I 
väksi tarkoitettuun alueeseen. 

Talvisodan alkaessa asetettiin sitten Terijoelle ns. Kuusisen 
kansanhallitus», joka pantiin kokoon yksinomaan suomalaisista 
emigranttikommunisteista. — Neuvostolähetystön — agenttiensa 
avulla toimittamat tiedot antoivat aiheen luuloon, että tämä 
hallitus tulisi saamaan kannattajia, jotka pystyisivät Suomessa 
herättämään sisäisiä levottomuuksia Venäjän aseiden raiva- 

tessa sille vaikutusalaa. Tämä oli täydellinen harhalaskelma 
ja Kuusisen hallituksen Suomessa osakseen saama iva ja hal- 
veksuminen kaikkien kansankerrosten keskuudessa osoittaa 
parhaiten, miten täysin vaille pohjaa SKP:n toiminta Suomessa 
oli jäänyt. Sen entiset kannattajat olivat aivan hiljaa koko 
talvisodan ajan tai sanoutuivat eroon Stalinista ja hänen jär- 
jestelmästään. Usea entinen SKP:n jäsen korvasi entisen har- 
haantumisensa Suomen armeijan riveissä taistelussa Stalinin 
imperialismia vastaan. Tämä on ainoa sovittava piirre SKP:n 
synkässä historiassa. 

Bolshevikkivallan aikana ehti SKP kouluttaa puoluetoimit- 
sijoiksi useita satoja henkilöitä, jotka salateitse tai avoimesti 
matkustivat tarkoitusta varten Venäjälle. Pietarissa toimi 
Lännen vähemmistökansallisuuksien yliopistossa kolmivuotinen 
suomalainen kurssi, Moskovan Lenin-koulussa oli kaksivuotinen 
suomalainen sektori. SKP:n puoluekokouksien yhteydessä jär- 
jestettiin pariviikkoisia puoluekursseja. Pietarissa koulutettiin 
myös lyhyemmän ja pitemmän punaupseerikurssin avulla suo- 
malaisia kommunisteja sotilastehtäviin. Kaikkien kursseihin 
osaaottaneiden henkilöllisyys koetettiin mahdollisimman tar- 
koin pitää salassa ja sitä varten heidän oli käytettävä peitenimiä. 
Koulutuksen kustantajana oli Komintern (so. tosiasiallisesti 
neuvostohallitus). Vapaan asunnon ja ruoan lisäksi kurssilaiset 
saivat kohtalaisen suuren päivärahan. 

Suomen lukuisten kommunistijuttujen oikeudenkäyntipöytä- 
kirjat osoittavat masentavalla tavalla, miten voimaton oikeus- 
valtion lakimääräinen oikeudenkäyntijärjestelmä on, kun sen 
tuomittavaksi joutuu konspiratiivisen koulutuksen saanut kom- 
munistitoimitsija, ja miten sitkeän työn takana on langettavan 
todistusaineiston hankkiminen oikeudenkäyntiä varten. Paa- 
tuneen kommunistin ainoana päämääränä on saattaa koko 
oikeudenkäynti epäilyttävään valoon ja käyttää samalla oikeu- 
denkäyntitilaisuutta kommunistiseen agitaatioon. Mitään oikea 
kommunisti ei tunnusta ja kieltää todistukset. 

Niinpä, jos hän havaitsee poliisikuulustelussa myöntäneensä 

jotakin langettavaa, hän oikeudenkäynnissä selittää, että poliisi- 
kuulustelupöytäkirja on väärennetty tai että tunnustus on 
pakottamalla saatu. Asunnostaan tai vaatteistaan löytyneet 
kompromettoivat paperit yms. hän selittää vohranam sinne toi-. 
mittamiksi. Poliisin häntä vastaan hankkimat todistajat hän 
selittää lahjotuiksi tai provokaattoreiksi tai poliisin agenteiksi. 
Ylipäänsä jokainen kommunisti, joka oikeudenkäynnissä on 
erehtynyt tekemään tunnustuksen ja kertomaan SKP:n sisäi- 
sistä asioista tai tovereitaan vastaan, leimataan provokaatto- 
riksi ja poliisin palkkaamaksi agentiksi. | 

Jokainen suurempi oikeudenkäynti koetetaan lavastaa mah- 
dollisimman huomiotaherättäväksi. Selostuksia oikeudenkäyn- 
nistä solutetaan lehdistöön ja virkavallan edustajien menettely- 
tavat koetetaan saattaa epäluulonalaisiksi. — Tyypillisimmän 
esimerkin »luokkalinjan mukaisesta» käyttäytymisestä oikeuden 
edessä tarjoaa ns. »Antikaisen juttu», jonka avulla saatiin har- 
joitetuksi kommunistista kiihoitusta kaikissa pohjoismaissa. 
Sen yhteydessä saatiin yleistä mielipidettä hämäännytetyksi 
ulkomaita myöten siinä määrin, että moni sivistynytkin 
ihminen alkoi luulla tätä paatunutta ja sisukasta ihmispetoa 
jonkinlaiseksi »sankariksi». 

Milloin taas on kysymyksessä sellaisen järjestön tai liiton 
lakkauttaminen, jonka SKP on soluttanut ja joka toimii SKP:n 
tarkoitusten toteuttamiseksi, on oikeudenkäynti vielä hanka- 
lampi ja julkisena se tarjoaa kommunistiaineksille oivallisen 
tilaisuuden joukkoihin. vaikuttavaan kiihoitustyöhön. Tyypil- 
lisenä esimerkkinä siitä, millä tavoin kouliintunut kommunisti 
tarkastelee tällaista oikeudenkäyntiä, lainaamme tähän kat- 
kelman edellämainitun Toivo Antikaisen kirjoituksesta, jossa 
hän käsittelee ja arvostelee Ammattijärjestön lakkauttamis- 
oikeudenkäyntiä ja SKP:n toimenpiteitä sen johdosta v. 1931: 

vOikeusprosessiin helmikuun 3 p:nä oli mobilisoitu väkeä 
kaikilta puolilta maata. Paikkakunnilla oli määrä pitää perus- 

järjestöjen kokouksia, alkaa uudelleen toimia, ja siten herättää 
jälleen joukoissa taistelu julkisen ammatillisen liikkeen puo- 
lesta. — — — Oikeusprosessin aikana yritettiin Helsingissä 
mielenosoituksia. Joukkoja ei saatu liikkeelle. Poliisi miehitti 
kaikki määrätyt mielenosoituspaikat. Puolueen julistuksia 
levitettiin. Vain yksi julkinen painettu tiedonanto oikeuspro- 
sessista annettiin. 

Ensimmäisessä käsittelyssä esitettiin vastaus, jossa vallan- 
kumouksellisen luokkalinjan mukaisesti pyrittiin antamaan 
ohjesuunta ja sisältö esitettäville vastauksille. Toisessa käsit- 
telyprosessissa maalis-huhtikuun vaihteessa esitettiin satakunta 
vastausta. Näiden suuri enemmistö oli luokkalinjan mukaisia. 
Monissa vastauksissa harjoitettiin itsekritiikkiä ammatillisen 
liikkeen heikkouksista, opportunistisista virheistä ja antautu- 
misen syistä. Paljastettiin sosialifasistien, opportunistien ja 
pääoman yhteinen hyökkäys. Vastineissa ilmeni kolme linjaa: 
vallankumouksellinen, puolueen kannan, arvion ja kritiikin 
mukainen linja; Väisäsen virallinen” linja, joka oli muodollisen 
juridiikan vatvomista, näennäistä opportunistista puolustusta, 
mutta tosiasiallinen antautumisen linja; kolmas oli avoin luo- 
purien linja, poliittisen vääristelyn, likvidaattoriuden, suora- 
naisen vastavallankumouksellisuuden linja. — — — 

Perusjärjestöt eivät tässä kamppailussa. toimineet. Edus- 
tajia lähettivät etupäässä toimikunnat ja pienemmät jäsen- 
ryhmät. Suuret jäsenjoukot eivät varsinaisesti osallistuneet 
edustajien valintaan oikeusprosessiin. Ja ne parisataa edusta- 
jaa, jotka oikeudessa kävivät, eivät kokouksissa selostaneet 
esiintymistään ja prosessia jäsenjoukoille. Sitä aktiivisuutta, 
jota prosessissa saatiin aikaan, ei kyetty kehittämään joukko- 
luontoiseksi taisteluksi AJ:n puolesta ja uusien julkisten toi- 
mintamahdollisuuksien valtaamiseksi. Tämän prosessin yhtey- 
dessä oli sotilasjärjestön esiintyminen huomattava.» 

SKP:n julkaisemassa muistelmakirjoituksessa »Sotilaslin- 

jalta» kerrotaan mainitusta SKP:n sotilasjärjestön esiintymi- 
sestä seuraavaa: ; 

»Suomen lahtarioikeus käsitteli Suomen ammattijärjestön 
lakkauttamista. Eri joukko-osastoissa sitä käsittelivät myös 
kommunistisen puolueen sotilassolut. Asiasta keskusteltiin ja 
pidettiin luonnollisesti ammattijärjestön lakkauttamispuuhaa 
porvariston fasistisena hyökkäyksenä työtätekeviä vastaan (!). 
Olimme saaneet keskuksestamme ohjeet vastalauseen lähettä- 
misestä fasistioikeudelle. Tuo vastalause laadittiin, luettiin ja 
päätettiin lähettää. Varmensimme sen vielä erään komppanian 
leimalla (!) ja sitten panimme postiin. 

Kirjeemme ja monia muita samanlaisia kirjeitä ympäri 
maan meni perille. Eräs niistä luettiin oikeudessa. Lahtarit 
näkyivät erikoisesti alleviivaavan sen, kun siinä luvattiin olla 
työläisten puolesta ja kääntää pistimet lahtareita vastaan. 
Siinä mm. sanottiin: *Julkisen työväen ammatillisen järjestön 
te voitte lakkauttaa, mutta ette voi estää toimintaamme, sillä 
salaisia järjestöjä ette voi lakkauttaa. Jo vuosia olette koetta- 
neet meidän toimintaamme armeijassa estää — ette voi, me 
toimimme. Armeijanne rakoilee. Emme ammu työläisiä. Pis- 
timet ovat teräviä upseerienne puhkaisemiseksi ...! 

Sen jälkeen kun asia sanomalehtien kautta esitettiin laajalle 
yleisölle, jatkettiin kamppailua siitä eri joukko-osastoissa. Niin 
pientä kuin toimintamme olikin, niin oli se sittenkin yhtenä 
osana lahtariarmeijan repimistyössä.» 

Nämä pari katkelmaa riittänevät antamaan käsitystä kom- 
munistien oikeudenkäyntimenetelmistä. 


* 


Tuomion saaneet kommunistit jatkoivat toimintaansa mah- 
dollisuuksien mukaan myös vankiloissa. Tammisaaren pakko- 
työlaitoksessa, johon valtiopetosvangit keskitettiin, saivat koke- 

mattomat kommunistit lopullisen koulutuksen tehtäviinsä. 
Vain harvoissa tapauksissa vankila paransi heitä, vaan päin- 
vastoin he vankilasta päästyään entistä suuremmalla innolla 
ja kokeneempina konspiroimistaidossa jatkoivat toimintaansa. 
Epäröiviä painostettiin, vankilatyötä saboteerattiin, salaista 
yhteyttä ulkomaailmaan ylläpidettiin kaikin keinoin ja ylipäänsä 
koetettiin vankilaviranomaisille tuottaa niin paljon harmia ja 
vastusta kuin mahdollista. 

Selvää on, että vain Suomen humaanit ja suhteellisen suvait- 
sevaiset vankilaolot tekivät tällaisen mahdolliseksi. Mutta tais- 
telu »poliittisten vankien» puolesta kuului SKP:n ohjelmaan ja 
sen yhteydessä harjoitettiin mitä synkintä kauhupropagandaa 
Suomen vankilaoloista. Jos kommunistivanki kuoli vankilassa 
ollessaan, julistettiin hänet heti »murhatuksi» ja hänen hautaus- 
taan käytettiin mielenosoitustilaisuutena. Tästä kiihoituksesta 
samoin kuin vankilassa olevien kommunistien avustamisesta sekä 
laillisin että laittomin keinoin huolehti SKP:n Punainen Apu. 

Pidätettäessä eivät kommunistitoimitsijat häikäilleet tur- 
vautua ampuma-aseisiin, jos oli joitakin pakomahdollisuuksia. 
Tällaisista tapauksista samoin kuin poliisien puukotuksista ker- 
rotaan kerskaillen SKP:n jäsenten omissa Venäjällä julkais- 
tuissa muistelmissa. Jos sen sijaan joku kommunisti tällaisessa 
aseellisessa kahakassa haavoittui tai sai surmansa, nostettiin 
tästä valtava melu. Lainaamme tähän mukanaolleen kuvauk- 
sen erään Sörnäisten kuritushuoneesta karanneen ja maaseu- 
dulla laukaustenvaihdossa surmansa saaneen kommunistin 
hautaustilaisuudesta. Katkelma on lainattu Pietarissa julkais- 
tusta kirjoituksesta »Punainen Apu taistelussa vankilassa ole- 
vien toverien puolesta fasistista pyövelikomentoa vastaan: 

»Hautauspäivän edellisenä iltana jakoi Punaisen Avun pai- 
kallinen komitea ympäri kaupungin julistuksia joissa sanottiin: 

*Fasistimurhaajain uhrin, tov. Vepsäläisen hautaus. Vehka- 
lahdessa suoritetussa ihmisjahdissa surmansa saaneen työläisen, 

toveri Vepsäläisen hautaus tapahtuu Malmilla sunnuntaina, 
tämän kuun 23 p:nä. Työläiset! Pankaamme vastalauseemme 
fasistiverikoirien työläistovereitamme vastaan kohdistuvan 
yltyvän murhavimman johdosta. Näyttäkäämme vallassa- 
oleville työväenluokan horjumattomuus hirveästä luokkaterro- 
rista huolimatta” jne.» Kuvattuaan väkijoukon kokoontumista 
ruumishuoneen luokse kertoja jatkaa: »Kolmasti yritti poliisi 
pidättää kulkueen, mutta väkijoukko mursi kolminkertaisen. 
poliisiketjun ja vyöryi eteenpäin. Nyt poliisit ja ohranat ajoivat 
autoilla kulkueen edellä hautausmaalle ja ruumissaaton tultua 
hautausmaan portille olivat kaikki portit sulettu ja koko hau- 
tausmaa ohrana- ja poliisiketjun piirittämä. Portista laskettiin 
sisälle ruumisvaunut, kantajat ja läheiset omaiset. Kaikilta 
muilta tovereilta tiedusteltiin tarkoin, mitä varten he hautaus- 
maalle aikovat eikä laskettu portista sisälle. Kuitenkin tästä 
huolimatta meni hautausmaalle aidan yli väkeä, niin että hau- 
dalla oli yleisöä noin 2000 henkeä. — — — Hautaustoimitus 
alkoi. Se sai rauhassa tapahtua siihen asti, kun alettiin laskea 
Punaisen Avun seppelettä. Seppelettä laskeva toveri ehti lukea 
ainoastaan sanat: Vaikka ajojahti käy ja vaikka sotaoikeus ne 
oitis linnan vallin alla ammuttaa, niin kumous se elää sittenkin”, 
niin silloin Malmin piirin nimismies ryösti häneltä seppelen .. .» 

Tällä tavoin kommunisti sai vielä ruumiinakin palvella 
SKP:n tarkoituksia. Tyypillistä on, ettei tässä muistelmakirjoi- 
tuksessakaan edes sanalla mainita tai kuvailla haudattavan 
vjalon riistan henkilöllisyyttä. Sehän olikin samantekevää, 
kunhan hautaustilaisuus antoi aiheen mielenosoitukseen ja 
provosoivalla esiintymisellä saatiin pakotetuksi järjestysvalta 
puuttumaan asiaan, niin että vihattu järjestysvalta voitiin 
sitten leimata vhaudanhäpäisijöiksi». 

Syömälakkoa käyttivät valtiopetosvangit mielellään tais- 
telukeinona herättääkseen huomiota, pakottaakseen vankila- 
viranomaiset kurinpidollisiin myönnytyksiin ja antaakseen 

SKP:lle tilaisuuden kiihoitustyöhön. Suurin tällainen syömä- 
lakko oli heinäkuussa 1933, jolloin Punainen Apu käytti tilai- 
suutta hyväkseen järjestääkseen joukkoliikehtimistä kautta 
koko maan. Hallituksenkin puheille toimitettiin lähetystöjä 
ja kaikin keinoin koetettiin saada tämä jättiläiskamppailu» 
suuren yleisön tietoon, kun porvarilliset ja työväenlehdet kuit- 
tasivat sen vaitiololla. Mitä räikeäsanaisimpia julisteita levi- 
tettiin ja suullisesti harjoitettiin kauhupropagandaa vankila- 
oloista. Mielenosoitustilaisuuksia koetettiin järjestää, Helsin- 
gissä kaupungin eri puolilla ja niihin saatiin aina määrätietoisen 
kommunistiryhmän ympärille sen verran uteliasta katuyleisöä, 
että jonkinlaista kohua syntyi. Selvää on, ettei tällaisissa tilai- 
suuksissa suinkaan ollut kysymys ihmisoikeuksista tai inhimilli- 
syydestä, vaan yksinomaan tilaisuuden saamisesta kommunisti- 
seen kiihoitustyöhön. Myös porvariston hellämielisyyteen tur- 
vauduttiin ruikuttamalla »poliisimielivaltaa» vastaan ja kuvaile- 
malla »kuolevien pahoinpitelyä», kun syön.älakkolaisia syötet- 
tiin pakkoruokinnan avulla. Tyypillistä on, että syömälakko- 
laiset varoivat jatkamasta lakkoaan suoranaisiin ruumiillisiin 
vaurioihin asti. Tarkoituksenahan oli vain kohun herättäminen. 

Vastapainona Suomen vankilaoloille kuvattiin Neuvosto- 
liittoa julkisessa propagandassa edelläkävijämaana myös tässä 
suhteessa ja »Kirjallisuuslehti» ja »Soihtw pitivät huolen siitä, 
että Stalinin mielettömimmätkin oikeudenkäynnit ja niitä seu- 
ranneet teloitukset saivat luokkalinjan mukaisen selityksensä. 
yTulenkantajat» taas hoiteli kuolemanrangaistuksen vastus- 


tamispropagandaa. 
* 


Yhteyksiä varten Venäjälle oli SKP:lla salaiset etappi- 
linjansa maitse ja meritse. Niitä käytettiin pääasiassa sellaisten 
henkilöiden kuljettamiseen, jotka eivät avoimesti voineet mat- 
kustaa passilla joko yksin tai esim. Intouristin järjestämien 

seuramatkojen yhteydessä. Maanalainen posti kuljetettiin 
yleensä turvallisesti Neuvostolähetystön kuriiripostin mukana, - 
vaikka tästä aika ajoin oli erimielisyyksiä sellaisina ajankohtina, 
jolloin erikoisesti pelättiin neuvostolähetystön kompromettoi- 
mista. Tällainen »virallista» tietä kulkeva SKP:n posti vaadit- 
tiin yleensä kokonaan salamerkeillä kirjoitettuna. 

1920-luvulla käytettiin useinkin maatietä Kannaksen kautta, 
vaikka se tarkan rajavalvonnan vuoksi kävi vuosi vuodelta vaa- 
rallisemmaksi. Muuan kommunisti, joka syksyllä 1923 lähetet- 
tiin piiriorganisaattoriksi Suomeen kesken opiskelunsa Lännen 
vähemmistökansallisuuksien yliopiston suomalaisessa osastossa, 
kertoo matkastaan seuraavaa: 

»Vuonna 1923, sen jälkeen kuin Sosialistinen työväenpuolue 
Suomessa oli lakkautettu, alettiin muutamia koulun oppilaita 
käyttää SKP:n keskuskomitean toimistossa, joka silloin sijaitsi 
Kamenno-ostrovin n:ossa 26—28. Myös minua käskettiin siellä 
käymään. Tällöin minulle esitettiin, että he ovat päättäneet 
lähettää minut salateitse Suomeen maanalaiseen toimintaan. 
Kysyttiin kuitenkin, mitä minä itse siitä arvelin. Vastasin, 
etten mielelläni lähtisi, koska kouluni jäisi kesken. Minulle 
vastattiin, ettei nyt ole aika lukea professoriksi, ja lopputulok- 
sena oli, että suostuin lähtemään. Lähdönaika luvattiin ilmoit- 
taa myöhemmin ja kiellettiin puhumasta kenellekään asiasta. 

Meitä lähtijöitä oli kaksi. Keskuskomitean autolla meidät 
vietiin ensin Lempaalaan P:n ”putiikkiin'. Siellä vietimme yön 
ja P. antoi meille kummallekin 1000 markan setelin matka- 
rahoiksi. Tunnuksen yhteydenottamiseksi Helsingissä olimme 
saaneet jo Pietarissa. Hevoskyydillä meidät vietiin pimeän 
aikana jonkin matkaa maantietä pitkin erääseen metsän lai- 
dassa olevaan torppaan, jossa vietimme sen yön. Muistaakseni 
täällä liittyi matkaamme opas, jonka oli määrä viedä meidät 
rajan yli. P. oli joka tapauksessa antanut meille kummallekin 
repäistyn paperipalan, johon meidän, oppaan Suomen puolella 

saatettua meidät asemalle, piti kirjoittaa nimemme ja joka sitten 
piti antaa oppaalle. Nimiä, joista P:n kanssa sovimme, käytimme 
vain tässä ainoassa tapauksessa. Paperilaput oli oppaan toi- 
mitettava takaisin P:lle kuitiksi siitä, että tehtävä oli kunnolla 
suoritettu. P:lle jäivät nimittäin repäistyjen paperikappaleiden 
toiset puolet, niin että hän verraten niitä palautettujen paperi- 
palasten reväistyihin puoliin saattoi todeta, että palautettu 
Paperi oli oikea. Opas sai tietääkseni 2000 markkaa jokaisesta 
ylikuljettamastaan henkilöstä. 

Torpasta lähdimme rajaa kohden noin kahden aikaan ilta- 
päivällä. Matkaa arvioin olevan noin 15 kilometriä. :Pysäh- 
dyimme matkalla erääseen heinäntekijäin kotaan pitämään 
sadetta ja odottamaan sopivaa ylimenohetkeä. Sinä yönä oli 
sateista ja tavattoman pimeää. Aamun hämärtyessä tulimme 
rajan yli pitkin soita. Opas kuljetti meidät maantien varrella 
olevaan torppaan, jossa saimme ruokaa, kylvimme talon sau- 
nassa ja viivyimme kymmeneen asti illalla. Oppaan piti viedä 
meidät Perkjärven asemalle, mutta illalla hän tuli päissään 
luoksemme ja sanoi, että hänen veljensä kyyditsee meidät hevo- 
sella asemalle. Veljen kanssa lähdimme sitten pilkkopimeässä 
ajamaan. Keli oli tavattoman huono syyssateiden johdosta. 
Perkjärven asemalle tulimme seitsemän tienoissa pyhäaamuna, 
siellä kirjoitimme nimemme paperilappuihin ja annoimme ne 
oppaalle, itse nousimme paikallisiunaan ja matkustimme eri 
vaunuissa istuen Viipuriin.» 

Matkasta SKP:n kahdeksanteen puoluekokoukseen kertoo 
muuan maanalaisena Suomessa toiminut organisaattori seuraa- 
vaa: 

»Kuopiossa oloaikanani kesällä 1925 tuli minulle byroolta 
postitse salamusteella kirjoitettu kirje, jossa kehoitettiin minua 
varaamaan vähintään kuukausi aikaa matkaa varten. Samalla 
kehoitettiin, että ottaisin mukaani sopivimmaksi katsomani 
toverin, joka voisi viipyä matkalla yhtä kauan kuin minä. 

Hänelle luvattiin suorittaa korvaus ajalta, jonka hän matkalla - 


viipyisi. Arvasin, että kysymyksessä oli Venäjän-matka, ja niin 
matkustimme valitsemani H:n kanssa Helsinkiin. Matkalla 
jäimme Keravalla pois junasta ja tulimme paikallisjunassa 
Pasilaan, jossa nousimme junasta. Sieltä kävelimme kaupunkiin. 
Helsingissä tapasimme byroon miehen »Antin», joka ilmoitti, 
että meidän tuli matkustaa Venäjälle SKP:n puoluekokoukseen, 


ja kysyi, oliko toverini niin luotettava, että hänet voitiin meri- 


tietä kuljettaa. Helsingissä tapasin tuntemiani SKP:n jäseniä 
eri puolilta maata, jotka myös olivat matkalla Venäjälle, mutta 
heidän matkansa järjestyi salateitse Kannaksen kautta. Yhtenä 
ryhmänä he joka tapauksessa matkustivat. 

Meidän lähtömme tapahtui moottoriveneellä Helsingistä 
heinäkuussa 1925. Muita lähtijöitä oli veneessä viisi, näistä 
"yksi kansanedustaja. Heidät otettiin eri paikoista moottoriin, 
mukana ollut nainen Kaivopuiston uimahuoneen lähellä ole- 
valta laiturilta. Moottorimiehenä oli »Esko» sekä eräs toinen 
mies, joka oli kelvoton merimies, niin ettei byroo tämän jälkeen 


enää käyttänyt häntä moottorimiehenä. Ennen kuin lähdimme. 


avomerelle Helsingin itäsaaristosta, laskettiin ankkuriin erään 
* pienen saaren rannassa. Siellä viivyimme useita tunteja, söimme 
ja kävimme uimassa. Pysähdyksen tarkoituksena oli kuluttaa 
aikaa, jotta joutuisimme Suursaaren kohdalle keskiyön aikaan 
ja sivuuttaisimme sen tullimiesten näkemättä. 

Seuraavana aamuna tulimme Luuga-joen suuhun, mutta 
tällä kertaa vastaanottajina eivät olleet GPU:n merivoimiin kuu- 
luvat miehet, vaan maaväkeen kuuluva komendantti, jonka 
toimisto oli Luugajoen rannalla. Sinne menivät kuitenkin vain 
vEsko» ja toinen moottorimies. Me kokoukseen menijät sen 
sijaan muutimme jo merellä Pietarista meitä vastaan tulleeseen 
moottoriveneeseen. Pietariin saavuimme kahdeksan aikaan 
illalla. Ennen meitä oli jo byroon omalla moottoriveneellä saa- 
punut ryhmä kokoukseen tulijoita. 

' Pietarista matkustimme junassa Moskovaan, jossa meitä 
oltiin vastassa asemalla. Moskovassa emme viipyneet, vaan 
meidät vietiin toiselle asemalle, josta taas junassa matkustimme 
noin tunnin tai puolentoista matkan Kurskin rautatietä. Pie- 
nellä. maalaisasemalla poistuimme junasta ja meidät vietiin 
kahdella hevosella n. 7 km:n päässä olevaan jonkun entisen 
venäläisen ruhtinaan palatsiin, jossa jo oli muita kokoukseen 
saapuneita. Kokouksessa oli läsnä paitsi lukuisia Suomesta saa- 
puneita, myös yliopistossa olleita suomalaisia sekä huomatta- 
vimmat Venäjällä oleskelevista suomalaisista kommunistijohta- 
jista. 

Ennen puoluekokousta oli samassa paikassa ollut keskus- 
komitean = täysi-istunto. = Puoluekokouksen keskeisimmäksi 
kysymykseksi muodostui keskuskomitean jäsenten kesken syn- 
tynyt riita, jossa toisella puolella olivat Eino Rahja ja Laukki 
eräine kannattajineen. Riitakysymyksestä on minulla sellainen 
vakaumus, että keskuskomitean jäsenet vain kamppailivat siitä, 
ketkä saavat olla vallassa. Riitaa kesti monta päivää ja tulok- 
sena oli, että Laukkia ei enää valittu keskuskomiteaan. Myös 
Rahja yritettiin syrjäyttää ja erottamista varten turvauduttiin 
Kominterniinkin. Mm. erikoinen lähetystö kävi Kominternissa 
erottamisesta keskustelemassa. Lähetystöllä oli oma tulkkinsa 
ja Kominternin puolesta neuvottelivat sen kanssa Sinovjev ja 
Bucharin käyttäen kielenä sekä saksaa että venäjää. Komin- 
tern kielsi erottamasta Rahjaa keskuskomiteasta, mutta Lauk- 
kiin nähden annettiin suostumus. 

Muuten puoluekokouksessa vain keskusteltiin plenumin pää- 
töksistä eikä niihin tehty muutoksia. Puoluekokoukselle ehdo- 
tettiin keskuskomiteaan valittavaksi myös kolme silloin Suomessa 
vankilassa ollutta henkilöä. Näiden nimiä ei mainittu ja kokous 
hyväksyi ehdotuksen. Puoluekokouksesta lähdimme eri jouk- 
kueissa Suomeen, toiset tulivat Kannaksen kautta, toiset meritse 
kahdessa erässä. Meitä oli Eino Rahja saattamassa Luugajoen 

suulle asti. Sinne saapuivat moottorilla meitä noutamaan samat 
moottorimiehet kuin lähtiessä. Noin tunnin matkan päässä 
Helsingistä oli erään saaren rannassa meitä vastassa Suomen 
byroon moottori. Siellä jakaannuimme kahteen ryhmään. 
Toinen niistä, minä sen mukana, siirtyi vastaantulleeseen moot- 
toriin, joka vei meidät Mustikkamaalle.» 

Tässä kertomuksessa mainittu Rahjan erottamisjuttu on 
siksi kiinnostava ja valaisee myös SKP:n toimintatapoja, että 
lienee syytä selostaa sitä laajemminkin. Kysymys oli taistelusta 
vallasta SKP:n keskuskomitean jäsenten kesken. Vasta v. 1927 
onnistuttiin Rahjan vaikutusvalta murtamaan, niin että hänet 
keskitalvella suljettiin pois keskuskomiteasta. Seuraavana 
kesänä piti kuitenkin puoluekokouksen yhteydessä käsitellä ja 
perustella tätä juttua. Sitä varten plenum asetti kolmihenkisen 
komissionin, jonka tehtävänä oli kuulustella Rahjaa ja hänen 
toveriaan sekä laatia kaikesta pöytäkirja Kominternia varten. 
Rahja itse oli siihen aikaan Pietarin lähettyvillä jonkin sotilas- 
osaston päällikkönä, mutta saapui Moskovaan, jossa. komissioni 
kokoontui Lux-hotellissa. Tyypillistä on, että Rahjan erottami- 
sen syyksi nyt muodollisesti esitettiin hänen jo neljä vuotta 
aikaisemmin tekemänsä rötökset, jotka jo aikaa olivat olleet 
keskuskomitean tiedossa, mutta jotka nyt vasta uskallettiin 
vetää esiin Rahjan menetettyä vaikutusvaltansa. 

Rahjaa ja hänen apureitaan kuulusteltaessa syntynyt, n. 12 
konekirjoitusltuskaa käsittävä, Kominternille jätetty pöytä- 
kirja kertoo seuraavaa: 

Vuonna 1923 oli SKP:n keskuskomitea hankkinut venäläi- 
siltä luvan saada valmistaa vääriä suomalaisia 1,000 markan sete- 
leitä sillä ehdolla, ettei niitä levitettäisi Venäjällä, vaan jossakin 
ulkomailla, parhaiten Skandinaviassa tai Saksassa. Keskus- 
komitea oli ryhtynyt toimeen, hankkinut välineet ja painattanut 
seteleitä suurehkojen summien arvosta. Kuulustelusta kävi 
ilmi, että kaikki tätä rahanväärennystä koskevat asiakirjat oli 

— hävitetty silloisen SKP:n politbyroon päätöksestä kaikkien 
politbyroon jäsenten läsnäollessa. 

Suunnitelma rahojen levittämisestä ulkomailla jäi kuitenkin 
toteuttamatta, vaikka Ruotsissa kaikki oli jo järjestetty val- 
miiksi rahojen levittämistä varten. Fino Rahja apulaisineen oli 
nimittäin jo alkanut levittää rahoja Pietarissa ns. vmustassa 
pörssissä», mistä oli seurauksena, että Venäjän valtiopankki, 
jolle seteleitä esitettiin lunastettavaksi, joutui kärsimään 
11. 20,000 ruplan vahingon. Rahja oli myös saanut rahoja lähete- 
tyksi Suomeen, niin että Suomen puolella joku talonpoika rajan 
läheisyydessä joutui niiden takia menettämään talonsa. SKP 
hyötyi rahanväärennyksestä ainoastaan n. 15—16,000 markkaa. 
Venäläisten ryhtyessä ahdistelemaan SKP:ta sopimuksen rik- 
komisesta oli politbyroo päättänyt lopettaa vääränrahan paina- 
tuksen ja levityksen ja hävittää kaikki sitä koskevat asiakirjat. 
Rahanväärennys kulki niissä vafäärijutun» nimellä. 

Rahja, Leo Laukki ja eräät muut päättivät kuitenkin salaa 
politbyroolta jatkaa vääränrahantekoa omaan laskuunsa. Rah- 
jan tehtävänä oli hankkia painatusvälineet ja pari painatukseen 
tarvittavaa apulaista. Paperia hankittiin Tukholmasta ja 
kliSeetkin olivat jo valmiina, vain sopivia värejä puuttui enää, 
kun politbyroon tietoon tuli, että Rahjalla oli taas vafäärijuttu» 
tekeillä. Setelien painatuspaikaksi oli sovittu erään suomalaisen 
kommunistin hallussa ollut maatila Valkeasaarella. Politbyroo 
piti asiaa siksi vakavana, että kääntyi eräiden bolshevikki- 
puolueen keskuskomitean jäsenten puoleen. Yhdessä näiden 
kanssa oli päätetty, että Rahjan oli lopetettava afääripuuhansa. 
Venäläiset vaativat myös, että hänen oli toimitettava hengiltä 
ne kaksi apulaista, joita hän oli käyttänyt väärennysvälineiden 
hankkimiseen. Tätä venäläisten kanssa tekemäänsä sopimusta 
ei Rahja kuitenkaan ollut täyttänyt vielä silloinkaan, kun 
tutkimuskomissioni kokoontui. Ainakin osa väärentämiseen 
hankituista välineistä oli sen sijaan hävitetty. 

Rahja teki komissionille suurin piirtein täyden tunnustuksen, 
mutta esitti puolustuksekseen, ettei hänellä ja hänen kannatta- 
jillaan ollut tarkoituksena suorittaa rahanväärennystä omaksi 
hyödykseen vaan SKP:n hyödyksi. Aikomuksena oli muka ollut 
ilmoittaa asiasta politbyroolle heti vafäärijutumy onnistuttua. 

Rahjan yhteydessä sopii vielä kertoa muuan kasku, joka 
tragikoomillisella tavalla valaisee, miten sokean arvostelukyvyt- 
tömästi suomalaiset kommunistit ihastelivat neuvostojärjes- 
telmää ja alistuivat puoluekuriin. Niihin aikoihin, jolloin 
viinanmyynti oli Venäjällä järjestetty jälleen valtion monopo- 
liksi, saapui Pietariin suomalainen kommunisti »Esko», joka oli 
ehdoton raittiusmies. Rahja vei hänet päivälliselle erääseen 
pietarilaiseen ravintolaan, mutta »Esko» kieltäytyi jyrkästi 
ottamasta ryyppyä. Rahja selitti silloin, että tuollainen kiel- 
täytyminen SKP:n jäsenen taholta merkitsi mielenosoitusta 
neuvostovaltaa ja sen uutta talouspolitiikkaa kohtaan. »Esko»- 
parka käsitti asian näin olevan ja joi itsensä juovuksiin Rahjan 


huviksi. 
* 


Tähän asti olemme seuranneet SKP:n isojen kihojen matkoja 
ja kokoontumisia. Seuraavassa lainaamme kuvauksen Suomen 
kommunistisen nuorisoliiton maanalaisesta piirikokouksesta. 
Siitä ilmenee erinomaisesti, mihin vaistoihin SKP vetosi nuori- 
soa pauloittaessaan: 

»Piirikokouksen puuhaamiseen ryhdyttiin jo aikoja ennen 
sen pitoa. Pakeille (paikalliskomiteoille) annettiin pikin (piiri- 
komitean) taholta määräys aluekokousten pidosta, joissa muiden 
asioiden ohella oli valittava edustajat piirikokoukseen. Edus- 
tajien valinta suoritettiin niillä alueilla, joissa aluekokous pidet- 
tiin. Missä se jäi pitämättä, siellä valitsi paikalliskomitea edus- 
tajan keskuudestaan. Valitsemistilaisuudessa ei ilmoitettu, 
missä ja milloin kokous pidetään. . Äänestys suoritettiin sulje- 


58 


Verimustan lipun alla 


tuilla lipuilla, ehdokkaita oli useampia. Tuloksen laski pari 
toveria, ja he ilmoittivat siitä vain valituksi tulleelle edustajalle. 
Kun piirikokouksen aika alkoi lähestyä, saapui paikkakunnalle 
pikin lähetti, joka toi kokoukseen valitulle toverille ilmoituksen, 
milloin hänen on saavuttava piirin keskukseen, mihinkä siellä 
on mentävä ja millainen tunnus esitettävä, jotta hänet otetaan 
vastaan. 

Oli joulukuinen lauantai-ilta. Juna saapuu N:n asemalle. 
Astun alas junan vaunusta. Painun kaupungille ja teen muuta- 
mia mutkia, tarkistan, ettei kantapäilläni ole seuraajaa. Puh- 
taat ovat jäljet. Kiiruusti paikkaan, johon olen saanut tunnuk- 
sen, etten myöhästyisi sovitusta ajasta. Kysyn, asuuko täällä 
Kalle N:n. Saan myöntävän vastauksen. Sanon: "Terveisiä 
Juholta Korpikoskelta.? Siihen vastataan: ”Vai olette te Juhon 
tuttavia.? Asia on selvä. Olen omien ihmisten kanssa tekemisissä. 

» Talon tytär lähtee viemään minua toiseen paikkaan. Sieltä 
lähdetään kuljettamaan edelleen. Nyt kokouspaikkaan. Täl- 
lainen välietappi on siltä varalta, että varmasti saadaan tarkis- 
tetuksi, ovatko tulijan jäljet selvät. Tapaamieni henkilöiden 
kanssa ei puhuta sanaakaan siitä, keitä he ovat, kuka minä olen, 
mitä liittotyötä me teemme jne. 

Saavumme erääseen laitakaupungin taloon. Se on paikka, 
jossa kokous pidetään. Saattajani naputtaa määrätyllä tavalla 
oveen. Meidät lasketaan sisälle. On vain yksi huone. Muuta- 
mia tovereita näkyy jo saapuneen. Juttelevat hiljaisella äänellä 
keskenään. Eräs paikallisista tovereista, jonka tunnen ennestään, 


sanoo: Täällä sinä olet nyt Arvi! Se on salanimeni, etteivät 


ennen tuntemattomat pääse selville henkilöllisyydestäni. 
Määrättyjen aikojen kuluttua saapuu toveri toisensa jälkeen. 
Kullekin annetaan salanimensä. Pian meitä on kerääntynyt 14 
henkeä. Joukossa kolme tyttöä. Kaikki nuorta väkeä, noin 
18—24 ikävuoden väliltä, paitsi yhtä, n. 40 vuoden ikäistä, joka 
on, kuten myöhemmin saan selville, puolueen pikin edustaja. 

Eräs toveri toteaa kaikkien saapuneen ja antaa mää- 
-räyksen: 

*Koko kokouksen ajalla, joka kestää huomeniltaan, ei 
kukaan saa poistua. Ruokaa ja kahvia on varattu. Niiksi muu- 
tamiksi tunneiksi, jotka nukutaan, tehdään siskonpeti lattialle. 
Tällainen toimenpide on välttämätön, etteivät naapurit huo- 
maisi liikehtimistä ja ettei kukaan voisi kaupungilta tuoda seu- 
raajaa perässään ja siten aiheuttaa paloa. Keskustelussa on 
puhuttava hiljaisella äänellä. Naapurit eivät saa kuulla.” 

Puheenvuoron saa liiton keskuskomitean edustaja, joka ter- 
vehtii kokousta KK:n puolesta ja siirtyy sitten selostamaan 
kansainvälistä tilannetta» (Kertomuksessa seuraa mainintoja 
tästä »tilannekatsauksesta», joka esitetään bolshevikkidogmatii- 
kan monimutkaisella kielellä, mm. kerrotaan Neuvostoliiton 
proletariaatin valtavista saavutuksista maansa talouden raken- 
tamisessa ja maailman proletariaatin velvollisuuksista näiden 
saavutusten puolustamisessa. sosiaalidemokratian inhasta osuu- 
desta kapitalistikomennon pönkittämisessä jne.) Jatkamme ker- 
tojan sanoin: 

»Selostuksen johdosta ei synny keskustelua. Tehdään muuta- 
mia kysymyksiä. Näkyy, että vain osa tovereista on jaksanut 
kunnolla käsittää selostuksen, joka sekin oli liian irrallaan Suo- 
men maankamaran asioista. — Siirrytään seuraavaan kysymyk- 
» seen, liiton paikallisten järjestöjen työselostuksiin.» 

Nyt toverit vuoronperään kehuskelevat saavutuksiaan ja 
nuorisojoukoissa vallitsevaa »vallankumouksellista innostusta». 
Opintokerhot toimivat täydellä höyryllä, kun heidän johtava 
kätensä on mukana jne. 

»Kellon viisarit osoittavat kolmea, kun viimeinen toveri on 
lopettanut selostuksensa. Aletaan puuhata levolle menoa. 
Lattialle riviin, sanomalehtiä alle, päällystakki peitoksi ja halko 
pään alle. Pian vallitsee hiljaisuus, sitä häiritsee vain jonkun 
kovaääninen kuorsaus. Nuorisoliiton piirikokous nukkuu. 

Aamulla kello 8 on herätys. Pian on pukeuduttu, peseydytty 
ja juotu kahvit. Ryhdytään jatkamaan kokousta.» 

KK:n edustaja moittii nyt lempeästi selostusten heikkouk- 
sia. Liiton perusjärjestöt kaikilla paikkakunnilla ovat vielä 
liian pieniä ja ne eivät tee jokapäiväistä työtä työpaikoilla, 
joissa laajat työväenjoukot ovat. Sitten hän selostaa liiton 
järjestörakennetta ja liiton eri elimien työtä työläisnuoriso- 
joukkojen mobilisoimiseksi vallankumoukselliseen taisteluun. 
Erikoisen suuri merkitys on luonnollisesti annettava opinto- 
yhdistystoiminnan johtamiselle liiton taholta, samoin komitea- 
työlle. Liiton jäsenten on hankittava niissä johtava asema ja 
ohjattava niiden toimintaa vallankumouksellisessa hengessä, 
liiton jäsenistä muodostettujen fraktioiden avulla, niin että 
niissä kasvatetaan nuorisoa edessä oleviin suuriin vallankumouk- 
sellisiin taisteluihin. Kuitenkin siinä on pidettävä silmällä, 
ettei viranomaisille anneta aihetta niiden hajoittamiseen.» 

Nyt keskustelu jo lämpenee, puhutaan nuorison ammatilli- 
sesta järjestäytymisestä, itsenäisten nuorisotaisteluiden (lakko- 
Jen) järjestämisestä, sodanvastaisesta taistelusta, armeijaan mene- 
vän nuorison »valmennuksesta» jne. 

» Välillä pientä ruokalomaa pitäen on kokousta jatkunut jo 
kello 8:aan illalla. Esillä on vielä yksi kysymys, se on piirikomi- 
tean vaali. 

Kokousta johtava toveri esittää, ettei ehdokkaita konspi- 
raatiosyistä mainittaisi omalta nimeltään. Ehdokkaat on aset- 
tanut entinen piirikomitea yhdessä keskuskomitean kanssa. 
Nyt kokouksessa valitaan piirikomiteaan kolme jäsentä. Heille 
annetaan komitean muiden jäsenten täydentämisoikeus. Tämän 
jälkeen esitetään ehdokkaina olevista henkilökuvaus ja maini- 
taan kutakin salanimellä. 

Ryhdytään vaalin suoritukseen. Kukin kirjoittaa kolme 
nimeä. Äänestysliput kerää yksi tovereista, joka yhdessä KK:n 
edustajan kanssa suorittaa äänten laskun. Vaalin tulosta ei 

ilmoiteta kokoukselle, ääntenlaskijat ilmoittavat kullekin vali- 
tulle, että he tästä lähtien ovat piirikomitean jäseniä. 

Toverit poistuvat yksitellen pienten väliaikojen kuluttua 
kokouspaikalta omille teilleen. Kukin vieraspaikkakuntalainen 
saa mukaansa paketin liiton lehteä Nuorta kommunistia.» 

Ajatteleva lukija löytää paljon näistä muutamista lainauk- 
sista. Kyynillisen kätevästi hoitelevat SKP:n Kominternin 
rahoilla palkkaamat toimihenkilöt kokouksen kulkua halua- 
miinsa uomiin, järjestävät »vaalit» ja ohjaavat kokemattomien 
nuorten ihmisten innostusta ja toimintahalua vieraan valta- 
kunnan valloituspyyteitä palvelemaan. Nuorison jalointa tar- 
vetta, tiedonhalua, ruokitaan opintoyhdistyksissä valheella ja 
kieroilulla. Salaliittolaismallisilla järjestelyillä ravitaan nuo- 
ruuden itsetehostustarvetta. 

Niiden palkkana, jotka seurasivat SKP:n verimustaa. lippua, 
oli kavallettu nuoruus ja petetty miehuus. Huumaavana myrk- 
kynä surmasi bolshevistinen ajatusrakennelma heidän henkisen 
itsenäisyytensä. Heidät myrkytettiin ja he myrkyttivät ympä- 
ristönsä. 

Toukokuun 19 päivää 1940 vietti Suomen kansa vaina- 
jiensa päivänä. Kautta koko maan, kaupungeissa, kylissä, 
yksinäisissä maalaistaloissakin, liehuivat liput puolitangossa ja 
totiset, suruntummat ihmisjoukot kerääntyivät sankarihau- 
doille kunnioittamaan niiden muistoa, jotka olivat antaneet 
henkensä talvisodan epätoivoisessa taistelussa maansa vapauden 
puolesta. Vainajiensa voimasta kansa keräsi voimaa jälleen- 
rakennustyöhönsä, heidän uskostaan uskoa epävarmaan tule- 
vaisuuteen. Tappion raskaus painoi yhä mieliä, mutta kevään 
alkava vihreys toi uutta toivoa sydämiin: rauha oli tehty, vapaus 
oli säilynyt, ahtaassakin isänmaassa riitti tilaa kaikille sen jäse- 
nille, vaikka elinvaatimuksia oli supistettava. Sopimus, joka oli 
tehty Moskovassa maaliskuisen yön pimeinä hetkinä, oli pitävä 
ja rikkomaton, sillä Suomen kansa on tottunut pitämään sanansa 
ja odottaa samaa muiltakin. 

Mutta tuona toukokuun ihanana päivänä tiesivät jo hallitus- 
miehet, mitä oli tulossa ja mitä merkitsi ryssän rauha. Louk- 
kaukset, kiristykset ja jatkuvat vaatimukset olivat oireita, jotka 
osoittivat, ettei Neuvostoliitto suinkaan ollut luopunut päämää- 
ristään Suomen suhteen ja että otollisen hetken tullen rauhan- 
sopimus ei tulisi olemaan edes sen paperin arvoinen, jolle se oli 
kirjoitettu. Tuona toukokuun päivänä kansa ei vielä tiennyt 
sitä, mutta kuukausi kuukaudelta välittyi salainen, kytevä 

levottomuus yhä laajempiin piireihin riistäen pohjaa kaikelta 
rakentavalta, tulevaisuuteen tähtäävältä työltä. 

Tämän vainajien päivän valitsi Neuvostoliiton uusi Suomen 
lähettiläs Ivan Zotov maahantulonsa päiväksi. Vastaanottajat 
katselivat häntä uteliaasti, ilman myötätuntoa: Vielä nuorehko 
mies, noin kolmenkymmenenviiden ikäinen, tukka kihara, 
kömpelöissä kasvoissa itsepintainen ilme, silmät kärkäpäiset ja 
ylenkatseelliset. Hänen käyttäytymisensä oli i:sevarmaa ja 
töykeätä. Tuskin hän oli ehtinyt saapua, kun hänsn huomionsa : 
kohdistui pääkaupungin puolitangossa riippuviin lippuihin. 
Otsa rypistyi, silmiin nousi ilkeä, epäluuloinen ilme, kun hän 
kääntyi vaatimaan selitystä suomalaiselta vastaanottajalta. 

Mitä merkitsi tällainen provokaatio, tällainen mielenosoitus, 
että liput vedettiin puolitankoon Sosialististen Neuvostotasa- 
valtojen liiton täysivaltaisen edustajan saapuessa pääkaupunkiin? 

Suomen ulkoasiainministeriön edustaja selitti asiallisesti ja 
ystävällisesti, mistä oli kysymys. Zotov kuunteli nyökkäili ja 
totesi lopuksi, että kysymyksessä oli mitä häikäilemättömin 
mielenosoitus ja provokaatio ystävällisten suhteiden vaarantami- 
seksi. Millään järjelliselä todistelulla, millään argumentilla 
häntä ei voinut saada luopumaan käsityksestä, etiä suruliputus 
koko maassa oli tarkoitettu hänen saapumistaan tervehtimään. 

Tämä pikkutapaus oli luonteenomainen Zotowille ja hänen 
toiminnalleen Suomessa. Hän oli ikävin ja yksitoikkoisin vieras, 
mitä koskaan on vieraillut Suomen ulkoasiainministeriössä. 
Oli kysymyksessä tärkeä tai mitätön asia, hän oli aina vaati- 
massa pääsyä ulkoministerin puheille ja saattoi vipyä neljäkin 
tuntia yhtämittaa jankuttamassa samaa asiaa jokaisen päivän- 
selvänkin todistuksen kilpistyessä hänen itsetietoisen röyhkeästä 
päätöksestään, että hänen oli saatava tahtonsa perille. »Suomen 
sinivalkoisen kirjan» todistuskappaleista saa vähäsen aavistuk- 
sen, miten toivotonta oli yrittääkään asiallisin perusteluin 
neuvotella hänen kanssaan. 

SKP:n alkuhistoria Oli. tyypillistä rosvojen keskinäistä taistelua vallasta ja 
maaliista. Elokuun 31 p:nä 1920 teki oppositioryhmä aseellisen kaappaus- 
yrityksen murhaten useita SKP:n johtohenkilöitä Pietarissa. Kuvassa nämä 
valtataistelun uhrit — velokuun kommunardits» — verissään makaamassa 
Kuusisen klubin kokoussalin lattialla. Myöhemmin selvitettiin taistelu val- 
lasta kaikessa hiljaisuudessa. Karkoitukset, pakkotyötuomiot ja jäljettömiin 
hilviämiset kuvastavat vuosien kuluessa SKP:n johdon asteittaista vakiintu- 
mista oikeaoppisen stalinismin linjalle. 

Mutta tällainen harmin tuottaminen ja valtansa näyttämi- 
nen Suomen viranomaisille oli vain. ulkonainen puoli Zotovin 
toiminnassa. Hänen tärkein poliittinen tehtävänsä oli Suomen 
"sisäisten olojen kypsyttäminen Baltian maiden tapaan sodan- 
jälkeistä puutetta ja hätää hyväkseen käyttäen, niin että uudella 
tavalla kansanrintamataktiikkaa jatkaen saataisiin aikaan 
Vasemmistoradikaalinen hallitus, joka olisi välivaiheena Neu- 
vosto-Suomen perustamiseen ja parhaassa tapauksessa maan luo- 
vuttamiseen Venäjälle ilman uutta sodankäyntiä. Joka tapauk- 
sessa sisäinen hajoitustyö olisi omiaan heikentämään Suomen 
puolustuskykyä uuden hyökkäyksen alkaessa. Tulevan sodan 
varalta järjestettiin myös tehokas ja monipuolinen vakoilu 
neuvostolähetystön ja konsulaattien suojassa, mutta siitä ker- 
romme tuonnempana. 

Ivan Zotovilta ei voi kieltää tarmoa ja aloitekykyä. Hän 
saapui Suomeen toukokuun 19 päivänä 1940. Kolme päivää 
myöhemmin, toukokuun 22 päivänä perustettiin jo »Suomen- 
Neuvostoliiton rauhan ja ystävyyden seura», jonka tarina muo- 
dostaa yhden surullisimpia lukuja kansamme historiassa. 


* 


Tarkastellessamme henkilöitä, jotka innokkaimmin osallis- 
tuivat SKP:n salaa ohjailemiin kansanrintama-puuhiin vista 
1935 alkaen, kohdistuu huomio erikoisesti kahteen nimeen, jotka 
ovat esillä tärkeimmissä johtokunnissa ja toimikunnissa, jotka 
perustettiin 1935. Ne ovat lääketieteen kandidaatti Mauri 
Ryömä ja odontologian kandidaatti Cay Sundström. Molemmat 
ovat Akateemisen Sosialistiseuran kasvatteja ja jälkimmäinen 
oli mukana sitä perustamassa. Molemmat ovat ns. välymystö- 
sosialisteja», ja samoin on molemmille ominaista, että he ovat 
peräisin sivistyneestä, varakkaasta kodista. Molemmat ovat 
olleet myös »Soihtw-lehden päätoimittajina. V.1937 tämä pari- 

valjakko joutui eroamaan toisistaan ja heidän keskensä tapahtui 
eräänlainen työnjako. Molemmat olivat nimittäin silloin jo 
eduskunnassa, mutta Mauri Ryömän täytyi luopua kansanedus- 
tajan paikastaan joutuessaan asevelvollisuuttaan suorittamaan. 
Kun sitten keväällä 1937 sosiaalidemokraattinen puolue erotti 
jäsenyydestään Akateemisen =Sosialistiseuran, joutui Mauri 
Ryömä seuran mukana erotetuksi puolueesta, kun taas Cay 
Sundström taktillisista syistä katsoi parhaaksi erota Akateemi- 
sesta Sosialistiseurasta voidakseen siten säilyttää asemansa puo- 
lueessa. Mauri Ryömä tuli näin ollen olemaan »huutavan äänenä 
korvessa», kun taas Cay Sundström saattoi jatkaa eduskunnan 
istuimelta hajoitustyötään sosiaalidemokraattisen puolueen kes- 
kuudessa. On syytä mainita, että molemmat nauttivat SKP:n 
luottamusta ja että heitä tällä taholla pidettiin lupaavina 
tulevaisuudentoivoina. 

Eduskunnassa Cay Sundström sai yhdessä neljän muun tyy- 
tymättömän ja kunnianhimoisen sosialistiedustajan kanssa muo- 
dostetuksi vasemmistofraktion sosiaalidemokraattiseen edus- 
kuntaryhmään. Eduskunnan siirryttyä talvisodan puhjettua 
toimimaan Kauhajoelle nämä viisi jäivät Helsinkiin pitäen 
täällä yhteisiä neuvotteluja ja siirtyivät vasta kuukauden kulut- 
tua sosiaalidemokraattisen eduskuntaryhmän vaatimuksesta 
jatkamaan eduskuntatyötä. Sodan aikana he eivät kuitenkaan 
uskaltaneet panna asemaansa vaaranalaiseksi provosoivilla 
lausunnoilla. 

Ylipäänsä voitiin talvisodan alkaessa lähteä siitä edellytyk- 
sestä, että kaikkien silmät olivat vihdoinkin avautuneet näke- 
mään bolshevismin oikeassa karvassaan. Myös useat SKP:ssa 
aikaisemmin huomattavallakin tavalla toimineet johtohenkilöt 
tunnustivat stalinismin moraalisen ja ideologisen haaksirikon, 
sanoutuivat irti SKP:sta, jopa alkoivat harjoittaa julkista pro- 
pagandaa Suomen puolesta Neuvostoliiton imperialistista hyök- 
käyssotaa vastaan. Aivan häviävän pieni oli niiden lukumäärä, 

jotka sokean itsepintaisesti pitivät kiinni pinttyneistä käsityk- 
sistään, ja nämäkin aniharvat, ellei muuta, pitivät ainakin 
suunsa kiinni. Ainoa julkinen poikkeus oli Mauri Ryömä. 

Mauri Ryömän henkilöllisyys tarjoaa ongelman, joka voisi 
olla psykiatrillekin mielenkiintoinen. Hänen kuvansa, jonka 
leimaavina piirteinä ovat matala otsa, itsepintainen leuka ja 
vääryyttä kärsineen, tunteellisen ihmisen suu, olisi yhtä paikal- 
laan jossakin psykologian rajatapauksia käsittelevässä lääketie- 
teellisessä teoksessa kuin poliisin arkistossakin. Hänen isänsä 
oli sosiaalidemokraattisen puolueen johtohenkilöitä ja v:n 1918 
jälkeen vihatuimpia SKP:n proskriptiolistoissa. Mauri Ryömän 
kouluaikana hän oli mm. valtiovarainministerinä sosiaalidemo- 
kraattisessa hallituksessa. Poliittisen uransa aloittaessaan 
Mauri Ryömä kääntyi kaikessa sitä suuntaa vastaan, jota hänen 
isänsä edusti. Ja hän aloitti sen hyvin nuorena, jo ennen 30. 
ikävuottaan hän ehti saavuttaa herostraattisen maineen. 

Arvoitukseksi jää se psykologinen kehitys, joka johti tähän. 
Mauri Ryömä on syntynyt 1911, ylioppilaaksi hän tuli 1929 
Helsingin suomalaisesta yhteiskoulusta, joka oli Helsingin 
varakkaan porvariston eksklusiivisin oppilaitos. Kouluaika- 
naan hän oli sulkeutunut ja umpimielinen osoittamatta erikoi- 
sempaa lahjakkuutta. Koetettuaan yläluokilla esittää vasem- 
mistolaisia yhteiskunnallisia mielipiteitä saamatta minkäänlaista 
vastakaikua hän alkoi välttää toveriseuraa ja hakeutua omille 
teilleen. Yliopistoon tultuaan hän liittyi heti Akateemiseen 
Sosialistiseuraan päästen pian sen johtokuntaan sihteeriksi ja 
joksikin aikaa »Soihtw-lehden päätoimittajaksi. Vista 1935, 
jolloin SKP antoi kansanrintama-tunnukset, hän toimi Tulen- 
kantajat-seurassa, Ihmisoikeuksien liitossa ja sihteerinä Sotaa 
vastustavassa kansalaistoimikunnassa. V. 1936 hän pääsi 
eduskuntaan sosiaalidemokraattisen puolueen vasemman siiven 
ehdokkaana, mutta joutui luovuttamaan paikkansa astuessaan 
suorittamaan asevelvollisuuttaan, josta oli opintojen tähden 

saanut siihen asti lykkäystä. Kun hänet 1937 oli erotettu sosiaa- 
lidemokraattisesta puolueesta Akateemisen Sosialistiseuran 
mukana, kohdistui hänen toimintansa epäluulon kylvämiseen 
sosiaalidemokraattisia johtohenkilöitä kohtaan, oman maan olo- 
jen parjaamiseen ja Neuvostoliiton olojen ihannoimiseen. Hän 
oli nuori, äkkijyrkkä teoreetikko, jonka ideologiaan epäilemättä 
sekaantui tavaton määrä henkilökohtaista kunnianhimoa. 

Syksyllä 1939 YH:n aikana hänet kutsuttiin sotapalveluk- 
seen ja hän joutui sotilaslääkäriksi Kokkolan sotilassairaalaan 
sekä tällä tavoin eroon hengenheimolaisistaan Helsingissä. Mutta 
kohta sodan alettua tiedetään hänen ottaneen yhteyden Kokko- 
lassa erääseen aikaisemmin valtiopetoksellisesta toiminnasta 
tuomittuun kommunistiin. Sotasairaalassa hän liikkui sulkeu- 
tuneena ja epäluuloisena katsomatta ketään silmiin ja osoittaen 
erikoista mielenkiintoa vain venäläisiä sotavankeja kohtaan, 
joita tuotiin hoidettaviksi sairaalaan. Heidän kanssaan hänellä 
oli pitkiä keskusteluja. 

Neuvostoliitolle oli tärkeätä saada aikaan käsitys, että Suo- 
messa muka vallitsi eriäviä mielipiteitä sodasta ja sen oikeutuk- 
sesta. Tätä tarkoitusta palveli suoranaisesti Mauri Ryömän 
kirjoittama »Avoin kirje ministeri Tannerillev. Se oli päivätty 
joulukuun 19 p:nä 1939 ja järjestettiin julkaistuksi Ruotsissa 
lehdissä »Ny dag» ja »Norrskensflammam, koska Suomessa — 
sensuurista riippumatta — mikään lehti ei suostunut edes 
harkitsemaan sen julkaisemista. Moskovan radio ja Neuvosto- 
liiton lehdistö käyttivät sitä sitten hyväkseen todistellessaan, 
että Suomessa muka vallitsi sisäinen hajaannus. 

Tässä kirjeessä Ryömä todistelee Tannerin vastuullisuutta 
Suomen politiikan mnykyiseen vararikkoon». Tanner oli jo saat- 
tanut satoja suomalaisia kuolemaan; ennen kuin näistä tulisi 
tuhansia, oli hänen luovuttava paikastaan. Naiivisti Ryömä 
huomauttaa, ettei hän mitenkään puhu oman etunsa puolesta, 
koska itse toimii turvassa rintaman takana. Tannerin sijalle on 

saatava miehet, jotka pystyvät saamaan aikaan rauhan, ja 
kirje päättyy kehoitukseen: »— sen parempi, mitä pikemmin 
häviät historian näyttämöltä ja jätät paikkasi niille, jotka siihen 
kykenevät.» 

Kuten jo mainittiin, tämä kirje saavutti hyväksymisen Mos- 
kovassa, mistä Ryömä sitten seuraavana kesänä kerskaili. 
Hänen muusta toiminnastaan Kokkolassa ei ole paljon tietoja. 
Huomiota kiinnittää kuitenkin, että »Kokkolas-lehti julkaisi 
23. 12. 39 yleisön osastossa lähetetyn kirjoituksen, jossa selitet- 
liin mm., että jouluun mennessä ryssät on karkoitettu maasta 
ja Pietari ja Kronstadt jaotetaan maan tasalle. Silloisena ajan- 
kohtana ei kukaan ajatteleva ja vastuuntuntoinen suomalainen 
voinut tuollaista kirjoittaa, ja herää epäilys, että kirjoitus oli 
provokatoorisessa tarkoituksessa lähetetty lehden toimitukselle. 
Tätä olettamusta ja Ryömän mahdollista osallisuutta siihen vah- 
Vistaa sekin, että SNS:n ensimmäisessä kiertokirjeessä kesällä 
1040 mainitaan juuri tämä lähetetty kirjoitus yhtenä todistuk- 
sena talvisodan mielettömyydestä. 

Joka tapauksessa Ryömän Tannerille osoittama avoin kirje 
oli yhtenä syynä siihen, että hänet sodan loppuajaksi pantiin 
Wuojavankeuteen, josta hän vapautui vasta sodan loputtua. 
Tämä kirje noteerattiin myös Moskovassa ja epäilemättä sen 
ansiosta sekä myös aikaisempi kansanrintamatoiminta mukaan- 
lukien hänet katsottiin soveliaimmaksi mieheksi, kun oli aloi- 
tettava sodan jälkeen sisäinen hajoitustyö Suomessa. 


Kolme päivää oli siis kulunut ministeri Ivan Zotovin saapu- 
misesta. "Suomeen. Toukokuun 22 p:nä 1940 kokoontui Haka- 
Miemenkadun varrelle »Soihtw>-lehden toimitukseen toistakym- 
mentä —vasemmistoradikaalia, joukossa aikaisemmin valtio- 
petoksellisesta toiminnasta rangaistuja kommunisteja. Heidän 

kokoonkutsujanaan oli Mauri Ryömä ja kokouksen tarkoituk- 
sena oli ySuomen-Neuvostoliiton rauhan ja ystävyyden seuran» 
(SNS) perustaminen. Ryömällä oli jo valmiina luonnos julki- 
lausumaksi, jonka mukaan seuran tarkoituksena oli »työsken- 
tely Suomen ja Neuvostoliiton välisten rauhallisten ja ystäväl- 
listen suhteiden lujittamiseksi sekä niiden välisen taloudellisen 
ja sivistyksellisen vuorovaikutuksen edistämiseksi». 

Jo tässä perustavassa kokouksessa viitattiin mahtavaan 
tukeen, jonka seura tulisi saamaan Neuvostoliitolta ja sen edus- 
tajalta Suomessa. Läsnäolijat olivat myös tietoisia siitä, että 
SNS tulisi olemaan SKP:n uusi, julkinen toimintamuoto ja että 
SKP:n entinen henkilöstö tulisi toimimaan ytimenä muodos- 
tettaessa paikallisosastoja ympäri maata. Tämän todistaa jo 
perustettavan seuran johdon kokoonpano. Perustava kokous 
valitsi nimittäin seuran puheenjohtajaksi kokoonkutsujan Mauri 
Ryömän, jonka ideologiset ansiot olivat kiistämättömät Neu- 
vostoliiton tarkoituksia toteutettaessa. Mutta varapuheen- 
johtajaksi valittiin autonkuljettaja Lauri Vilenius, joka puoles- 
taan oli perehtynyt käytännölliseen toimintaan SKP:n puit- 
teissa. 

Tämä autonkuljettaja ja kirvesmies Lauri David Vilenius 
oli paatunut kommunisti, jonka elämäntarina on varsin luon- 
teenomainen SKP:lle. Hän on syntynyt 1900. Vuonna 1910 
hänet tuomittiin varkaudesta 1 vuoden 3 kk:n vankeusrangais- 
tukseen ja 1922 toisen kerran varkaudesta 7 kk:ksi vankeuteen. 
V. 1930 hän sai 3 kk:n tuomion hätävarjeluksen liioittelusta ja 
1933 hänet tuomittiin 1 vuodeksi: valtiopetokseen tähtäävästä 
toiminnasta. V. 1937 hän lähti lähes kahdeksi vuodeksi taiste- 
lemaan punaisen Espanjan puolesta kohoten siellä luutnantiksi. 
Jo tämä lyhyt elämänkuvaus vuosilukuineen ja numerotietoineen 
antaa aavistuksen, millaisiin aineksiin SNS aikoi nojautua 
toiminnassaan. Ei ole ihme, jos tämä toiminnan mies hymyili 
hieman allekirjoittaessaan viidentenä seuran ensimmäisen julki- 


79 








Suomen Neuvostoliiton rauhan ja ystävyyden seuran toimistosta seu- 
ran lakkauttamisen jälkeen takavarikoitu kartta, joka osoittaa seuran 
paikallisosastojen levinneisyyden Suomen eri osissa. 


Neuvostoliiton rauhanenkelit Suomessa 


lausuman, jossa viattomasti selitettiin seuran pyrkivän toteutta- 
maan tarkoituksiaan vjulkaisemalla kirjallisuutta ja järjestä- 
mällä kokouksia, juhlia ja esitelmätilaisuuksias. 

Kesäkuun 1 p:nä kävi Tassin edustaja Jegorov neuvosto- 
lähetystöstä haastattelemassa SNS:n toimihenkilöitä ja uutinen 
seuran perustamisesta julkaistiin sitten Neuvostoliiton lehdis- 
tössä. Tällä tavoin SNS oli saavuttanut työnantajansa virallisen- 
kin hyväksymisen. Ja kesäkuun 14 päivänä seura paljastaa 
aloittamansa valhepropagandan päätavoitteet ensimmäisessä 
kiertokirjeessään jäsenille. Siinä tuomitaan tarpeeton, järjetön, 
onneton ja tuomittava sota», vedotaan Baltian maiden esimerk- 
kiin, joka muka osoitti, miten ne vapaaehtoisesti alistuneina 
elivät turvassa ja onnellisina Neuvostoliiton suojassa. Men- 
tiinpä kirjeessä niin pitkälle, että vakuutettiin, kuinka Hangon 
tukikohta rauhaa rakastavan Neuvostoliiton hallussa »suojelee 
Suomen itsenäisyyttä. 

Kesäkuun 19 pinä vierailee SNS:n johtokunta in corpore 
ministeri Zotovin luona neuvostolähetystössä. Tämän ystäväl- 
lisen kanssakäymisen ja sivistyksellisen vuorovaikutuksen 
yhteydessä epäilemättä määriteltiin seuran työlle uusia ja suuria 
päämääriä, sillä viikkoa myöhemmin SNS:n aloitteesta Helsin- 
gissä. Koiton talossa kokoontunut monisatapäinen kokous 
hyväksyy SNS:n kirjelmän »Suomen kansan eduskunnalle» ja 
vaatii hallituksen erottamista. Tästä oli seurauksena Vileniuk- 
sen ja Ryömän asettaminen syytteeseen Helsingin raastuvan- 
oikeudessa hallituksen halventamisesta. i 
> Tällä välin puuhattiin paikallisosastojen perustamisessa 
pitkin maata. Myöhemmin kesällä SNS:lla oli kaksikin palkat- 
tua toimitsijaa, joiden tehtävänä oli paikallisosastojen järjes- 
täminen ja niiden työn ohjaaminen. Kaikkialle, missä SKP 
aikaisemmin oli vilkkaimmin toiminut, syntyi välittömästi 
SNS:n paikallisosastoja. Entiset SKP:n jäsenet näkivät tässä 
uudessa legaalisessa toimintamuodossa avautuvat julkisen toi- 


72 


Neuvostoliiton rauhanenkelit Suomessa 


minnan mahdollisuudet joukkojen saattamiseksi uusien tunnus- 
ten ympärille ja muodostivat kullakin paikkakunnalla SNS:n 
paikallisosaston kouliintuneen kantajoukon. Esimerkiksi SNS:n 
Kotkan alaosastossa oli enemmän kuin puolet johtokunnan 
jäsenistä aikaisemmin valtiopetoksellisesta toiminnasta rangais- 
tuja. Heidän ympärilleen ryhmittyi sitten aktiivisesti SNS:n 
hyväksi toimimaan mitä sekalaisin joukko vkulttuuriradikaa- 
leja», vasemmistososialisteja, sodanvastustajia jne. Varsinaista 
sivistyneistöä SNS ei kuitenkaan missään onnistunut värvää- 
mään riveihinsä. 

Samaan aikaan sujui Baltian maissa kehitys nopeassa tah- 
dissa. Kun Virossa asetettiin uusi Neuvostoliitolle vystävälli- 
nem hallitus, lähetti SNS sille onnittelusähkösanoman. Viron 
ytyötätekevän kansan» vaaleihin piti myös Mauri Ryömän mat- 
kustaa puhujaksi ja häntä mainostettiin ennakolta Viron leh- 
dissä tunnettuna suomalaisena työväenjohtajana, mutta hän ; 
ei saanut matkustuslupaa. Baltian maiden lopullisen liittä- 
misen jälkeen Neuvostoliittoon julkaistiin »Soihdussa» pääkir- 
joitus » Vapautunut Baltia», jossa Suomen kansan nimissä onnitel- 
tiin veljeskansaa »vapautumisen» johdosta. Nämä esimerkit 
osoittavat selvästi, mihin suuntaan kehitys pyrittiin johtamaan 
myös Suomessa. 

Heinäkuun lopulla alkoi tilanne Suomessa ministeri Zotovin 
laskelmien mukaan kypsyä myös voimakkaampiin toimenpitei- 
siin. 

* 


Heinäkuun 26 p:nä saapui Tampereella SNS:n sikäläisen 
paikallisosaston puheenjohtajan asuntoon tuntematon nainen, 
joka ilmoitti, että kaupunkiin oli tullut vieras, joka halusi eräitä 
tietoja häneltä. Mitään kyselemättä puki mies takin ylleen ja 
seurasi kutsujaa korkealla harjulla kaupungin lähellä sijaitse- 
vaan ulkoravintolaan. Siellä oli häntä odottamassa ministeri 

Zotov, joka naista tulkkinaan käyttäen kyseli SNS:n jäsen- 
määrää Tampereella, sen toimintaa sekä erilaisia tietoja kau- 
pungin tehtaista. Puheenjohtajalle tarjottiin aamiainen ja 
paikallisosaston toimintakertomuksessa mainitaan myöhem- 
min Zotovista: »Hän halusi tutustua henkilökohtaisesti seuran 
alaosastojen toimintaan ja oli sen vuoksi lähtenyt kiertomat- 
kalle eri paikkakunnille.» 

Tampereelta Zotov jatkoi seurueineen autollaan matkaa 
Poriin yöpyen siellä ja tavaten aamulla jonkun SNS:n sikäläi- 
sen toimihenkilön. Porista matka jatkui Turkuun, jossa SNS:n 
paikallisosaston edustaja antoi tiedot osastostaan ja lähetti 
SNS:n tervehdyksen Hankoon sijoitetulle venäläiselle sotilas- 
osastolle. Zotov puolestaan jätti edustamansa hallituksen ter- 
vehdyksen esitettäväksi jäsenkokoukselle. Turusta Zotov mat- 
kusti Hankoon puhumaan sikäläisille sotilaille. Ukkosta alkoi 
olla ilmassa. 

Kaksi päivää myöhemmin syntyi ensimmäinen mellakka 
Helsingissä. Viranomaiset hajoittivat heinäkuun 29 p:nä Kirjan 
talossa SNS:n Kallion osaston kokouksen, koska kokoukselle 
ei ollut valittu puheenjohtajaa ja kokoukseen päästettiin seu- 
raan kuulumattomia jäseniä, myös ulkomaalaisia. Näillä tar- 
koitettiin paria neuvostolähetystöstä saapunutta tarkkailijaa. 
Kokouksesta poistettu yleisö alkoi mellakoida Kirjan talon edus- 
talla. SNS:n varapuheenjohtaja Vilenius nousi aidalle puhu- 
maan ja kehoitti olemaan lannistumatta »poliisimielivallan» 
edessä kohottaen sitten eläköön-huudon Neuvostoliitolle ja 
Neuvosto-Suomelle. Väkijoukosta huudettiin erilaisia tunnuk- 
sia: vAlas hallitus — eläköön punakaarti — kosto on oleva veri- 
nen» — jne. Tämän jälkeen väkijoukko yritti järjestäytyä 
mielenosoituskulkueeksi ja lähteä neuvostolähetystön edustalle, 
mutta. poliisit hajoittivat kulkueen. 

Kaksi päivää myöhemmin syntyi Kirjan talon edustalla 
uusi mellakka; kun kokoushuoneiston omistaja kieltäytyi luo- 

vuttamasta huoneistoa kokousta varten. Elokuun 1 pinä halli- 
tus antoi asetuksen, jonka mukaan enemmän kuin 30 henkeä 
käsittäviin, poliittisluontoisiin kokouksiin oli kolme päivää 
aikaisemmin hankittava lääninhallituksen lupa. Mutta nyt 
sekaantui Moskovakin asiaan. Saman päivän iltana piti ulko- 
asiainkomissaari Molotov radiossa tunnetun uhkailupuheensa, 
jossa hän suoraan sanoi, että SNS:aa vastaan suunnatut pakko- 
toimenpiteet voivat jatkuessaan vakavasti vahingoittaa Suo- 
men ja Neuvostoliiton suhteita. Mitä räikeimmin liioitellen 
selosti Moskovan radio Suomen tapauksia. Lainaamme tähän 
vain katkelman Kirjan talon edustalla tapahtuneen toisen mel- 
lakan selostuksesta: 

»Johtavan poliisin annettua merkin alkoi kyseisen seuran 
kokoukseen tulleiden työläisten ja virkailijoiden pieksäminen. 
Työläiset vastustivat poliisia tarmokkaasti viskellen näitä koh- 
den kiviä. Ohikulkijat, joita oli kerääntynyt mainitun raken- 
nuksen edustalle, alkoivat auttaa seuran jäseniä. Poliisin toi- 
mesta piestiin ja hakattiin paljon naisia, vanhuksia ja miehiä. 
Katuja pitkin heiteltiin lentolehtisiä.» 

Mellakat Helsingissä saavuttivat huippukohtansa elokuun 
6 p:nä, jolloin väkijoukkoja oli pakko hajoittaa palokunnan 
vesisuihkuilla ja mellakoitsijat sytyttivät Hakaniemen torilla 
halkopinoja palamaan. Tämän tapauksen johdosta SNS:laiset 
saivat kansan suussa leikkisän nimityksen »pinonpolttajat». — 
On nimittäin otettava huomioon, että kansan suuret joukot 
eivät ottaneet SNS:n puuhailuja vakavalta kannalta. Toime- 
tonta väkeä tosin kerääntyi runsaasti katselemaan ja naures- 
kelemaan SNS:n mielenosoituksia kuin hyvääkin sirkusnäytän- 
töä. Tästä oli vain se haitta, että järjestysvallan toiminta vai- 
keutui ja SNS saattoi esittää liioittelevia numeroita muka saa- 
vuttamastaan kannatuksesta. 

Vakavimman luonteen mellakat saivat Turussa elokuun 
7 p:nä. SNS:n kokous oli määrä pitää urheilupuistossa, mutta 

poliisit sulkivat sen. Väkijoukot ohjailtiin silloin Kauppatorin 
kautta Suurtorille mielenosoitukseen. Katukiviä viskellen ja 
kansainvälistä, laulaen tunkeutui riehuva kansanjoukko poliisi- 
laitoksen edustalle vaatimaan turvasäilöön pantujen SNS:lais- 
ten vapauttamista. Tilanne kärjistyi niin uhkaavaksi, ettei 
paikalle kutsuttu palokuntakaan vesisuihkuillaan pystynyt 
täysin hallitsemaan tilannetta, vaan poliisin oli ammuttava 
varoituslaukauksia. Hulinointia kesti kaduilla myöhäiseen 
iltaan asti. Tästä tapauksesta SNS teki mahdollisimman suu- 
ren numeron ja ajan mittaan se paisui mittasuhteissaan, niin 
että lokakuun lopussa jo Petroskoin radio suomenkielisessä 
lähetyksessään väitti mielenosoitukseen osallistuneen 20,000 
henkeä! Yhteislaukauksia oli muka ammuttu väkijoukkoon 
ja kaikkiaan oli muka mielenosoittajista 8 ja poliiseista 3 saanut 
surmansa sekä tämän lisäksi 30 mielenosoittajaa pahasti haa- 
voittunut! 

Vähäisempiä mellakkayrityksiä tapahtui Tampereella ja 
Porissa, missä ministeri Zotovin rohkaiseva vierailu oli vielä 
tuoreessa muistissa. Lahdessa ja Kemissä oli myös vähäisiä 
rähinöitä. Yhtä äkkiä kuin mellakat olivat alkaneetkin, ne 
loppuivat elokuun puolivälissä. Ulkonaisena aiheena tähän 
saattoi olla ministeri Tannerin eroaminen hallituksesta elokuun 
15 p:nä. Häntä vastaanhan suuntautui SNS:n pahin kiihoitus 
sekä painostus Moskovan taholta. Ministeri Zotov saattoi peräyt- 
tää joukkonsa kaduilta jonkinlaisen näennäisen voiton saavu- 
tettuaan. Todellisuudessa mellakat olivat osoittaneet SNS:n 
heikkouden. Sillä ei ollut kannatusta kansan laajoissa kerrok- 
sissa. eivätkä jatkuvat mellakat siis vastanneet tarkoitustaan. 

Zotov ei nimittäin uskonut ainoastaan SNS:lta saamiaan 
suurentelevia raportteja, vaan käytti muitakin tietolähteitä 
arvioidessaan mellakkain tekemää vaikutusta. = Neuvosto- 
lähetystön salaiset tiedoittajat olivat vilkkaasti liikkeellä ja 
heidän kertomustensa antama kokonaiskuva oli masentava 

SNS:lle. Aluksi Zotov ei tahtonut uskoa tätä. Niinpä elokuun 
alkupäivinä attashea Popov suuttui pahasti, kun muuan hänen 
tiedoittajansa selitti, että varsinaisia mielenosoittajia oli SNS:n 
mellakoissa vain kourallinen, jonka ympärille kerääntyi ute- 
liasta katuyleisöä naureskelemaan ja pilkkaamaan koko 
puuhaa. ; 

Mainittiin jo, että SNS:n puheenjohtaja Ryömä ja vara- 
puheenjohtaja Vilenius oli valtiollisen poliisin toimesta asetettu 
syytteeseen Helsingin raastuvanoikeudessa. Tämän johdosta 
jaettiin paikallisosastoille heinäkuun lopulla valmiita kaavak- 
keita julkilausumiksi, jollaisia sitten vyleiset kansalaiskokouk- 
sety hyväksyisivät lähetettäväksi SNS:n keskusjohdon kautta 
silloiselle pääministeri Rytille. Tässä julkilausumassa sanottiin 
mm., että »sosialidemokraattinen johto ja valtiollinen poliisi 
nostattamalla kyseessäolevan syytteen ovat ryhtyneet törkeään 
provokatioon Neuvostoliittoa vastaan» ja vaadittiin mm., että 
ne sosialidemokraattiseen johtoon kuuluvat henkilöt, jotka 
ovat tämän provokation alkuunpanijoita, asetetaan rikollisesta 
toiminnastaan syytteeseen)» ja kaiken kukkuraksi vaadittiin, 
että hallitus oli muodostettava uudelleen ja sellaiseksi, että 
»provokatioiden» loppuminen tulee taatuksi. 

Elokuun lopussa kokoontuivat Helsinkiin »Soihdum toimi- 
tukseen SNS:n maaseutuosastojen edustajat tarkoituksenaan 
kirjelmän toimittaminen hallitukselle vangittujen ja turva- 
säilöön joutuneiden SNS:n toimihenkilöiden vapauttamiseksi. 
Tukea he tietenkin ensin pyrkivät hakemaan korkealta suojeli- 
jaltaan, ja elokuun 29 p:nä tämä »maakuntalähetystö» vieraili- 
kin neuvostolähetystössä ministeri Zotovin luona puolisentoista 
tuntia. Zotov oli kuitenkin ilmeisesti epäsuopealla tuulella eikä 
vieraille tarjoiltu muuta kuin tupakkaa, vaikka he puolisentoista 
tuntia istuskelivat lähetystön vieraina. Seuraavana päivänä 
laadittu kirjelmä hallitukselle ei myöskään johtanut mihinkään 
tuloksiin. Zotov tahtoi ilmeisesti yllyttää vieraansa tarmok- 

kaampaan toimintaan kuin aikaisemmin ja osoitti tämän täh- 
den epäsuopeutta tähänastisia tuloksia kohtaan. 

Todellisuudessa hän ja hänen edustamansa hallitus koettivat 
varjella SNS:aa kuin silmäteräänsä. Tästä on tyypillisenä esi- 
merkkinä seuran rekisteröimisasia. Rekisteröiminen oli nimit- 
täin pitkittynyt, mutta elokuun 19 pinä rekisteröiminen olisi 
hyväksytty, jos sääntöihin olisi lisätty jäsenkelpoisuusvaati- 
muksena 18 vuoden ikä ja hyvämaineisuus. Tätä rajoitusta 
pidettiin niin tärkeänä, että seuran johto kävi lääninvankilassa 
neuvottelemassa suojavankeudessa olleiden Ryömän ja Vile- 
niuksen kanssa asiasta. Näiden neuvosta päätettiin luopua 
rekisteröimisestä, koska tuollainen lisäys olisi sulkenut pois seu- 
ran jäsenyydestä laajat nuorisojoukot ja ehdonalaisessa vapau- 
dessa olevat», kuten seuran toimintakertomuksessa avoimesti 
selitettiin. Arvostelukyvyttömimmän nuorison ja SKP:n aikai- 
semmin rangaistujen jäsenten saamista riveihin pidettiin siis 
elinehtona SNS:n tulevaisuudelle. Tällaisesta viranomaisten 
kohtuuttomasta vaatimuksesta valitettiin tietenkin »korkeam- 
malle taholle» ja jo elokuun 22 p:nä ulkoasiainkomissaari Molo- 
tov epäluuloisena ja vihaisena soimasi ministeri Paasikiveä 
Moskovassa siitä, että SNS:n rekisteröimiselle pantiin ehtoja. 

Syyskuun alkupäivinä ilmestyi kaksi näytenumeroa SNS:n 
julkaisemaa »Kansan sanomat»-lehteä, sillä oman lehden aikaan- 
saamista piti SNS tärkeimpänä julkisen toiminnan muotona. 
Toinen näytenumero kuitenkin takavarikoitiin jo valmiiksi 
painettuna ja julkisesta kiihoitustyöstä oli pakko luopua. Tästä 
takavarikoidusta toisesta näytenumerosta on syytä poimia 
muutamia kuvaavia piirteitä: 

Pääkirjoituksessa juhlitaan lehden ilmestymistä ja kehu- 
taan, miten ensimmäisen näytenumeron ilmestymisen johdosta 
»työläisnaiset osoittivat iloaan tuomalla kukkia ja onnentoivo- 
tuksia toimitukseen». Sivistyneistölle osoitettiin lehdessä kaunis- 
sanainen vetoomus SNS:aan liittymiseksi ja sen toiminnan tuke- 

— miseksi. Ruotsin esimerkkiin vedottiin etusivulla. Kahden 
palstan levyisellä rubriikilla »Ruotsin veljesseuran toimintaa» 
julkaistiin Ruotsin neuvostoystäväin sihteerin A. Strandin 
kuva ja haastattelu, jossa kerrotaan Ruotsin veljesseuran toi- 
mineen jo vuodesta 1923 ja järjestäneen tuhansia kokouksia. 
Sillä on oma lehtitoimistonsa, matkatoimistonsa ja lukuisat 
julkaisunsa ja se on järjestänyt näyttelyitä ja lyhyt- sekä koko 
illan elokuvien esityksiä. Nimenomaan korostetaan haastatte- 
lussa, että myös Ruotsin sivistyneistö on hyvin kiinnostunut 
neuvostoystäväin toiminnasta ja että sen edustajia on usein 
ollut kokouksissa esitelmöitsijöinä. Tällä tahdottiin nähtä- 
västi letkauttaa Suomen »taantumuksellista» sivistyneistöä, 
joka kovin ynseästi oli suhtautunut rauhan ja ystävyyden seu- 
ran toimintaan. 

Vielä oli lehdessä isokokoisia lavastuskuvia, joiden tarkoi- 
tuksena oli todistaa neuvostokolhoosien vaurasta ja iloista elä- 
mää. Erikoisessa uutisessa » Viipurin kansankirjasto» kerrottiin, 
miten Viipurin kaupunginkirjasto oli muutettu »Suomalais- 
* Karjalaisen neuvostotasavallan yleiseksi kansan kirjastoksi». 
Sen nidemäärä oli jo kohonnut nelinkertaiseksi entisestään ja 
varakirjaston säilyttämiseksi oli otettu Pyöreä torni, arvokas 
takennustaiteellinen muistomerkki, jota entiset vallanpitäjät 
Viipurissa olivat käyttäneet huvittelupaikkanaan. (Viipurin 
valloituksen jälkeen löytyikin Pyöreästä tornista kuvaamatto- 
massa sekamelskassa yksityishenkilöiden kirjastoista rosvot- 


tua omaisuutta.) 
* 


Lokakuun vallankumouksen vuosipäivää marraskuun 7 pää 
Sosialististen Neuvostotasavaltojen liiton täysivaltainen edus- 
taja Suomessa juhli lähettämällä valtavan määrän kutsuja 
juhlatilaisuuteen neuvostolähetystössä ja sitten viime tingassa 
Pperuuttamalla nämä kutsut. Järjestettiin vain pienempi juhla- 

tilaisuus tarjoiluineen harvoille vieraille, joiden isäntänä toimi 
lähetystöneuvos Elisejev. Zotov itse ei näyttäytynyt. Ruoat 
ja juomat oli katettu sekaisin isolle pöydälle, mistä vieraat sai- 
vat käydä noutamassa osansa. Tarjoilussa noudatettiin itä- 
maisia tapoja sikäli, että juomat juotiin sekaisin, ryyppylasei- 
hin kaadettiin punaviiniä jne. Mutta jos vieraat eivät osoitta- 
neetkaan ymmärtämystä, tunsi Zotov kuitenkin, että myös 
uskollisia oli Suomessa. Hänelle oli nimittäin jo aikaisemmin 
saapunut kunnioittava tervehdyssähkösanoma SNS:n vuosi- 
kokouksesta, joka myös oli kokoontunut lokakuun vallan- 
kumouksen merkeissä, mutta valinnut kokouspäiväksi jo loka- 
kuun 25 p:n, joka vanhan ajanlaskun mukaan olisi ollut tämä 
suuri merkkipäivä. 

Samanlaiset "tervehdyssähkösanomat oli lähetetty SNS:n 
vuosikokouksesta ulkoasiainkomissaari Molotoville sekä itsel- 
leen Stalinille ja hänen kauttaan Neuvostoliiton kansoille. 
Kokous pidettiin Pengerkadun varrella erään SNS:n innokkaan 
kannattajan yksityisasunnossa ja sen kunniapuheenjohtajaksi 
valittiin Mauri Ryömä vankilassa istuvana. SKP:n puolesta 
valvoi kokouksen kulkua kommunistiorganisaattori Lauri Kan- 
tola, joka kärsittyään aikoinaan Suomessa pitempiaikaisen ran- 
gaistuksen valtiopetoksesta oli paennut salateitse Venäjälle. 
Siellä hän oli toiminut aluksi erään kolhoosin hevosmiehenä ja 
sitten käynyt vv. 1934—35 Moskovan Lenin-koulun suomalai- 
sen sektorin kurssin. Koulussa hänen peitenimensä oli ollut 
Anders Karp ja häntä oli pidetty ehkä etevimpänä kurssin osan- 
ottajista. Saatuaan sitten komennuksen Suomeen maanalai- 
seen työhön hän oli pystynyt toimimaan joutumatta kiinni ja 
oli nyt SNS:ssa org.-asiain erikoistuntijana. Hän osallistui myös 
SNS:n johtokunnan kokouksiin vapujäsenenä». 

Vuosikokous alkoi 25. 10. ja sitä jatkettiin 27. 10., kun välillä 
oli käyty neuvostolähetystössä saamassa uusia ohjeita. Sen 
aloitti mielenkiintoinen SNS:n toimintakertomus, johon aluksi 

Rauhallisesti ja ääneti seurasi yleisö neuvostolähetystön henkilökunnan 

poistumista lähetystötalosta kesällä 1941. Mutta vaistomainen vapautu- 

misen hymy pyrki nousemaan kasvoille, kohottivatpa muutamat leikkisästi 

hyvästiksi kätensä saksalaiseen tervehdykseen — suomalaisen huumorin 
omalaatuinen ilmaus. 
























































Viime tingassa varustautuivat kauppavaltuuskunnan jäsenet »porvarillisen» 

maan antimilla, niin etteivät matkalaukutkaan riittäneet, vaan piti turvau- 

tua monenlaisiin kantimiin ja pahvipakkauksiin. (Matkatavaroita oli kaik- 
kiaan kahdeksatta tuhatta kiloa!) 

sisältyi katsaus yleismaailmalliseen tilanteeseen, kuten ainakin 
SKP:n kokouksissa. Amerikan lentokoneteollisuuden saamista 
sotamiljardivoitoista ja Kiinan kansan urheasta taistelusta siir- 
ryttiin selittämään oman maan elintarpeiden hintojen ja vero- 
jen nousua ja palkkatason alhaisuutta. Linnoitustöitä pahek- 
suttiin pariinkin kertaan ja kehuttiin Venäjän kaukonäköistä 
rauhan politiikkaa». Erikoisesti vihoiteltiin siitä, että vkirja- 
kauppojen ikkunat ovat täynnä viimetalvista sotaa koskette- 
levaa kirjallisuutta, jossa lietsotaan venäläisvihaas. 

Eikä kestänyt kuukauttakaan, kun jo Leningradin radio 
suomenkielisessä lähetyksessään otti esille tämän kirja-asian 
selittäen mm. seuraavaa: »Kirjoissa lietsotaan poikkeuksetta 
vihaa Neuvostoliittoa kohtaan. Mannerheim-tannerheimiläiset 
koplat keksivät hätävalheita. Suomessa on ilmestynyt yli neljä- 
kymmentä tällaista kirjaa. Niitä tyrkytetään suoranaisesti 
nälkää kärsivälle työväestölle. Niitä ovat kirjoittaneet jopa 
kenraalitkin, puhumattakaan vääpeleistä ja muista epäilyttä- 
vistä mustemaalareista ja kynänpyörittäjistä. Koetetaan usko- 
tella, että Suomi on viaton sodan syttymiseen. Sotakirjoja 
luonnehtii samanlainen jallitus. Niistä kuvastuvat porvarilli- 
sen natsionalismin veriset kasvot. Porvarit tarjoavat kansalle 
kirjoja voin ja leivän korvikkeeksi.» 

Tämä räikeäsanainen kiihoitus ja ilmeisesti SNS:n aloitteesta 
alkanut painostus Neuvostoliiton taholta oli osaltaan syynä 
siihen, että pari Suomessa ilmestynyttä sotakirjaa takavarikoi- 
tiin ja uusien sotakirjojen julkaiseminen lopetettiin. 

Mutta palatkaamme SNS:n vuosikokoukseen. Toiminta- 
kertomus jatkuu selostamalla viranomaisten »vainotoimen- 
piteitä» SNS:aa vastaan: Kokouksia oli hajoitettu, työläisiä 
pamputettu, asetuksella rajoitettu kokoontumisvapautta, sosiaa- 
lidemokraattisesta puolueesta oli erotettu sen toimintaa arvos- 
telleita SNS:n jäseniä, ammattijärjestöjen piirissä oli järjestetty 
»parjauskamppailu» SNS:aa vastaan, Soihtu ja Kansan sanomat 

oli lakkautettu, mikään kirjapaino ei suost" aut enää painatta- 
maan =sosiaalidemokraattisen vasemmiston kansanedustajain 
(Cay Sundströmin fraktion) julkaisemaa »Vapaa sana»-lehteä, 
SNS:n molemmat kiertävät organisaattorit oli toimitettu turva- 
säilöön jne. 

Sitten toimintakertomuksessa selostetaan seuran harjoit- 
tamaa »valistustyötäv. Mm. Helsingissä oli järjestetty kaksi 
yleistä esitelmätilaisuutta, joissa puhujina olivat olleet tri Johan 
Helo ja kansanedustaja Mikko Ampuja. Tri Helon esitelmä 
oli myös painettu ja levitetty SNS:n toimesta. Ampujan esi- 
telmä oli tyydytty vain monistamaan. Elokuvaa yLenin 1918» 
oli esitetty yksityisesti Helsingissä, kunnes esittäminen viran- 
omaisten toimesta kiellettiin. 

Vastaisen työn toimintasuunnitelma, joka esitettiin SNS:n 
vuosikokouksessa, tarjoaa myös koko joukon mielenkiintoista. 
Erikoisen voimaperäistä valistusta oli harjoitettava kolhoo- 
seista ja niistä levitettyjä »vääriä tietoja» oli oikaistava. Sivis- 
tyneistöä oli valistettava ja saatava aktiiviseen toimintaan 
SNS:n hyväksi. Näyttelyjä Neuvostoliitosta oli järjestettävä 
ja niistä, kävijöiden lukumäärästä jne. oli pidettävä tilastoa, 
josta jäljennös oli toimitettava neuvostolähetystöön. Alaosas- 
tojen oli lähetettävä keskusjohdolle tietoja mielenilmaisuista 
Neuvostoliiton hyväksi ja sitä vastaan paikkakunniltaan. Myös 
omien jäsenten mielipiteistä ja luotettavuudesta oli harjoitet- 
tava valvontaa. Rahavaroja oli ilmeisesti runsaasti käytettä- 
vänä, sillä palkattu henkilökunta, kirjoitus- ja monistuskonei- 
den hankkiminen paikallisosastoille, jopa elokuvateatterien 
ostaminen ja ravintoloiden perustaminen kuuluivat vastaisen 
työn toimintasuunnitelmaan. 

Viitisenkymmentä SNS:n jäsentä oli parhaillaan turvasäi- 
lössä. Mainittakoon, että he SKP:n vanhan kaavan mukaan 
yrittivät myös syömälakkoa, mutta lopettivat sen jonkin 
päivän kuluttua, kun se ei herättänyt mitään huomiota, 

ja selittivät, että kysymyksessä oli vain »mielenosoitus- 
lakko». 

Mutta tärkein, todella peloittava seikka, joka kävi ilmi 
SNS:n vuosikokouksen pöytäkirjasta, oli se, että SNS:n jäsen- 
määrä oli jo 35,154 henkeä ja eri puolilla maata sillä oli kaikkiaan 
115 paikallisosastoa. Tämä kaikki siitä huolimatta, ettei se ollut 
toiminut edes puolta vuotta ja että viranomaiset olivat silloi- 
sissa uhanalaisissa oloissa parhaansa mukaan koettaneet ehkäistä 
sen leviämistä. Numerot ovat SNS:n itse esittämiä, joten niihin 
voi suhtautua hieman epäluuloisesti, mutta tutkimukset ovat 
osoittaneet ne suurin piirtein oikeiksi, joskin jäsenluvussa oli 
koko joukko sellaisiakin henkilöitä, jotka seuraan liityttyään 
olivat havainneet sen todelliset tarkoitukset ja jääneet pois 
joukosta tai pelästyneet viranomaisten toimenpiteiden takia. 
Suuri osa jäsenistä ei myöskään osallistunut seuran aktiiviseen 
toimintaan tai kokouksiin, mutta maksoi kuitenkin jäsenmak- 
suna 2 markkaa kuukaudessa pysyäkseen seuran kirjoissa. 
(Jäsenmaksua ei tosin pidetty välttämättömänä. Olikai SNS:lla 
kylliksi salaisia käyttövaroja.) 

Miten tämä oli mahdollista? Miten SNS saattoi kerätä tun- 
nustensa ympärille näinkin suuren määrän jäseniä sinänsä ter- 
veen ja tähän asti yksimielisenä pysyneen kansan keskuudesta? 

Tämän ymmärtääksemme meidän on tutustuttava SNS:n 
harjoittamaan »valistustyöhön» ja maanalaiseen toimintaan. 

SNS:n aluksi saaman kannatuksen perustana oli se, että 
seura ulkonaisesti naamioi todelliset tarkoitusperänsä esiintyen 
muka vilpittömästi »rauhan ja ystävyyden seurana» ja tältä 
pohjalta harjoittaen suunnitelmallista ja tarmokasta valhepro- 
pagandaa. Paikallisosastoja muodostaessaan se saattoi tukeu- 
tua SKP:n aikaisempaan organisaatioon ja siten alusta alkaen 
käyttää kommunistisen »pohjakoulutuksen» saaneita henki- 
löitä apunaan. 

Sota oli ollut tarpeeton. Suomen taantumuksellinen hallitus 
oli syypää sotaan ja jatkoi yhä rikollista sotaseikkailupolitiik- 
kaa». Tästä oli todistuksena esimerkiksi linnoitusten rakenta- 
minen uuden rajan turvaksi. Valtion varat uhrattiin varuste- 
luihin kansan kärsiessä nälkää ja puutetta, vaikka Neuvosto- 
liitto ei mitään muuta halunnut kuin ystävällisiä suhteita, kau- 
pallista ja sivistyksellistä vuorovaikutusta. Nämä olivat pää- 
pykälät SNS:n julkisessa valhepropagandassa. Ainoastaan 
SNS:aan liittymällä rauhaa haluava kansalainen saattoi tur- 
vata rauhan ja estää uuden sodan syttymisen. Tätä todistelua 
jatkettiin häikäilemättömästi ja julkeasti, kunnes se pakostakin 
syöpyi masentuneihin ja pelokkaisiin mieliin. 

SNS:n valhepropagandassa maalattiin omat olot synkkää- 
kin synkemmiksi. Niiden vastakohtana esitettiin Neuvostoliiton 
kaikin puolin onnelliset ja ihanteelliset olot. Yksinkertainen 
kansa, joka oli tottunut kunnioittamaan painettua sanaa, tavaili 
ymmällään SNS:n levittämiä lentokirjasia Neuvostoliiton maa- 
taloudesta, stahanovilaisesta liikkeestä, Neuvostoliitosta sivistys- 

tekijänä jne. Monisteina levitettiin alaosastoille vielä räikeäm- 
pää propagandaa Neuvostoliiton hyväksi. Neuvostoliitossa oli 
päästy niin pitkälle, että maallinen ja taivaallinen ovat yhtä». 
Niin pitkälle mentiin surkean hullunkurisessa Neuvostoliiton 
ihannoimisessa, että esim. monisteessa Naisen asema Neuvosto- 
liitossa» selitettiin lopuksi synnytyskin Neuvostoliitossa kivut- 
tomaksi! 

Tämän propagandan pohjana oli säälimätön, tunnoton valhe 
kaikessa kataluudessaan. Ja sen tehoa oli omiaan lisäämään 
se, että elokuun 1 p:n asetuksen jälkeen kokoukset järjestettiin 
alle 30 henkeä käsittäviksi ryhmäkokouksiksi, joissa toimihenki- 
löiden ja kiihoittajien oli helppo hallita kuulijoitaan, varmistua 
heidän luotettavuudestaan ja puhua enemmän kuin julkaisuissa 
ja monisteissa uskallettiin sanoa. 

Ovelalla tavalla käytettiin hyväksi Suomen kansan rauhan- 
rakkautta, sillä yhtä hyvin ennen talvisotaa kuin sen jälkeenkin 
Suomen kansa halusi vain rauhaa. Mutta enemmän kuin rau- 
haa se sittenkin rakasti vapauttaan, ja tämän vuoksi esitettiin 
Neuvostoliitto mahtavana”ystävänä, joka tahtoi vain Suomen 
kansan parasta ja oli valmis suojelemaan sen itsenäisyyttä, jos 
se karistaisi niskoiltaan entisen hallituksensa ja perustaisi Neu- 
vosto-Suomen. Monisteina levitettiin opiskelun pohjaksi Neu- 
vostoliiton perustuslakia, n»maailman vapaamielisintä perustus- 
lakia», tuota häikäilemätöntä jättiläisbluffia, jolla Stalin 1937 
koetti hämätä maailman. Sen avulla oli helppo todistella, että 
Neuvostoliitossa kansa muka nautti suurempia vapauksia ja 
oikeuksia kuin missään muualla. 

Myös neuvostovenäläisiä lauluja levitettiin monisteina ryhmä- 
kokouksissa laulettavaksi. Emme voi olla lainaamatta tähän 
muuatta säkeistöä laulusta »Iloiset pojat»: 


» Vihollistamme vastaan me aina 
teräsketjuna ryntäämme päin, 

Tulilinjoilla neuvostomaata 
oomme puoltamaan valmiina näin!» 


Sen sävy ja sotaisa henki saa SNS:n edustaman rauhanrak- 
kauden hieman outoon valoon. 

Samoin kuin SKP aikaisemmin kohdisti myös SNS erikoi- 
sen voimaperäisesti valhepropagandansa kehitysikäiseen työläis- 
nuorisoon perustaen laskelmansa"nuoruuden ihanteelliseen innos- 
tumiseen ja arvostelukyvyttömyyteen ja ovelasti mairitellen 
sen itsetuntoa. Tyypillisellä tavalla nämä tarkoitusperät ilme- 
nevät esimerkiksi monistettuna levitetystä SNS:n Turun osas- 
ton nuorten lehdestä. Numerossaan 19. 11. 1940 lehti vaatii, 
että työläisnuorisoon on kiinnitettävä enemmän huomiota, 
koska ammatilliset järjestöt muka kokonaan laiminlyövät sen. 
Talvisotaan viitataan mainitsemalla, että juuri työläisnuoriso 
joutuu antamaan suurimmat uhrit vimperialistisen rosvosodan 
alttarille», mikä olisi ollut kieltämättä osuva sanonta, jos sillä 
olisi tarkoitettu Neuvostoliiton hyökkäystä Suomeen, mutta 
totuus oli keikautettu juuri päälaelleen. Kirjoituksessa »Neu- 
vostoliiton nuorisosta) tosin pahoitellaan ensin, että aineistoa - 
on ollut kirjoittajalla vain vähän käytettävänään, mutta sen- 
kin perusteella jo vvoimme päätellä, että sen elämä on vallan 
toisenlaista kuin meidän. Se on ehompaa, ilon ja toiminnan 
täyteistä elämää.» 

Urheilun puolueettomuuden ja yhteistoiminnan »porvaril- 
listen» urheilujärjestöjen kanssa todisteltiin koituvan työläis- 
luokan vahingoksi. Vielä julistettiin lehdessä jäsenhankinta- 
kilpailu Turun ja Helsingin välillä. Kilpailun muodossa siis 
innostettiin nuoria värväämään lisää jäseniä SNS:aan. Nuorison 
itsetuntoa imarreltiin myös iskulauseilla: »Me olemme kiila, joka 
tunkeutuu tulevaisuuden harmaaseen graniittiinh ja »Kenen 
on nuoriso, sen on tulevaisuus!» 

Ei ole ihme, jos tämän tunnottoman valhepropagandan 

seurauksena maaseudun matalissa majoissa ja kaupunkien köy- 
hissä työläiskodeissa menetysten surun, puutteen ja jälleen- 
rakennustyön jättiläismäisten vaikeuksien keskellä tuo ylis- 
tellyn neuvostoparatiisin kuva alkoi kangastella kehittymättö- 
missä mielissä irvokkaana haaveena, melkein uskonnollista hur- 
mosta muistuttaen. Sehän osoitti syntipukit hätään ja puut- 
teeseen, lupasi rauhaa ja onnea pyytämättä mitään uhreja tai 
kieltäymyksiä ja neuvoi tien taivaan valtakuntaan maan päällä. 


* 


Painetuissa ja monistetuissa tuotteissaan sekä virallisessa 
esiintymisessään SNS:n täytyi pakosta yrittää pysytellä lakien 
ja yhteiskuntajärjestyksen puitteissa. Suljetuissa ryhmäkokouk- 
sissa, yksityisissä kirjeissä ja kahdenkeskisissä keskusteluissa 
sen sijaan voitiin puhua suorempaa kieltä ja paljastaa seuran 
todelliset päämäärät. Painostusta, uhkauksia, houkutteluja ja 
lahjomista käytettiin värvättäessä seuraan uusia jäseniä. Vasta 
tästä maanalaisesta, kaikkea julkisuutta pakenevasta toimin- 
nasta otetut esimerkit antavat oikean käsityksen SNS:n maan- 
petoksellisesta luonteesta. 

Niinpä lokakuun vallankumouksen vuosijuhlaa vietettiin 
SNS:n ryhmäkokouksissa eri paikkakunnilla lukemalla monis- 
teena eri ryhmille lähetettyä selostusta »Suuren sosialistisen 
lokakuun vallankumouksen vuosipäivänä». Tämä sama selos- 
tus esitettiin myös vjuhlapuheena» SNS:n vuosikokouksessa, josta 
aikaisemmin on kerrottu. Siinä mainitaan mm.: »Sosialismin 
valtavat voitot teollisuuden, maatalouden, liikenteen, työn 
tuottavaisuuden, tieteen, kansansivistyksen, kansan aineellisen 
hyvinvoinnin aloilla ovat yhä uudelleen ja uudelleen todistaneet 
koko maailman työtätekeville, että bolshevikkien tie, Leninin 
ja Stalinin tie, on sosialismin tie, on Marxin ja Engelsin tie.» 
Tämän perusteella selitetään: »Me näemme, että on vain yksi 


87 


Valbetta ja kavallusta 


mahdollinen tie — tie sosialismiin, työväenluokan ja kaikkien 
työtätekevien vapauteen, onneen ja hyvinvointiin.» Suoraan 
vihjattiin vielä: »Rauhan keinoin turvattiin Baltian maitten 
siirtyminen vapauden tielle, sosialismin tielle», tarkoittaen tällä 
Neuvostoliiton häikäilemätöntä painostuspolitiikkaa, joiden 
tuloksena oli Baltian maiden liittäminen Venäjään. Mustan 
taantumuksen varjostaessa koko kapitalistista maailmaa on 
Neuvostoliitossa kaikki aivan toisin, se ei tiedä mitään kriisistä, 
sen teollisuus nousee vauhdilla, josta kapitalismi parhaina päi- 
vinäänkään ei ole voinut edes uneksia jne. Neuvostoliitto on 
»vapauden valtakunta», jonka neuvostoperustuslaki on »maail- 
man demokraattisin perustuslaki». SNS:n valtio- ja maanpetok- 
sellinen päämäärä kuvastuu selvästi tästä »virallisesta» ohjelma- 
selostuksesta. 

YH:n vuosipäiväksi levitettiin ryhmäkokouksissa esitettä- 
väksi puhetta »Hyvät toverit, kansalaiset» Siinä selitettiin, 
miten SNS »tahtoo tuhota virheellisen, sotaisen ja rikollisen 
ulkopolitiikkamme», mainitaan »Tanner-koplan rikollinen poli- 
tiikka», jonka vastapainona SNS turvaa »Suomen kovia koke- 
neelle kansalle vapaan, onnellisen ja oikeudenmukaisen tule- 
vaisuuden». Viranomaisten sairaalloinen vainoomishulluus ja 
vihamieliset temput» ovat rauhansopimuksen rikkomista jne. 

Nämä puheiksi tarkoitetut monisteet joutuivat vain SNS:n 
luotettaville toimihenkilöille, joten niissä saattoi sanoa enem- 
män kuin jäsenistölle levitetyissä painotuotteissa ja monisteissa. 
Toimihenkilöiden toisilleen lähettämissä yksityisluontoisissa 
»paimenkirjeissä» puhuttiin vielä selvempää kieltä. Emme voi 
olla lainaamatta eräitä herkullisia tyylinäytteitä kielellisine ja 
pilkutusharvinaisuuksineen seppä W:n, SNS:n Turun osaston 
maaseutujaoston jäsenen Oripään osaston puheenjohtajalle kir- 
joittamasta kirjeestä: Hyvät toverit!» se alkaa osoittaen, että 
tarkoituksena oli saattaa kirjeen sisällys laajempaan tietoon. 
»Suomen taantumusporvarien hallituskopla viime syksynä Suo- 

men kansalta lupaa kysymättä johti koko kansamme hirmui- 
seen verilöylyyn sotaan Meidän hyvää ja suurta ystäväämme 
Neuvostoliittoa vastaan, ja näin ollen myös meidän kaikkien 


yhteisiä etujamme vastaan. — — Monimiljonääri, köyhän kan- 
san petturi; ja sääriluuparooni, herra Tanner lähetettiin neu- 
votteluja katkaisemaan. — — Näin ollen ei kansalla ollut mitään 


mahdollisuutta saada etujaan ajetuksi, ja sotaa ehkäistyksi, 
vaan oli sen tyydyttävä tanssimaan kuoleman huilujen tahdissa, 
Herra Sodanjumala Mannerheim verisen ylijohdolla. — — Tun- 
nuksemme olkoon Suomen ja Neuvostoliiton ystävyys on taat- 
tava, ja uusi hallitus on Suomeen saatava. — — Alas nukke- 
hallitus se on vaatimuksemme ja tämän vaatimuksen me ajamme 
voittoon, se on kansan järkkymätön vaatimus, vaatimus, jota 
eivät mitkään pakkotoimenpiteet, voi estää, vaan ainoastaan 
sen vauhtia ja voimaa ne korkeintaan voivat kiihdyttää, sillä 
kansamme tietää, että jos se tällä kertaa luopuu vaatimuksis- 
taan, merkitsee se samaa, kuin, itse nostaa vuosisatainen orjan- 
paita raajojensa verhoksi, ja sitä ei kansamme enää tahdo, eikä 
tee, vaan kulkee eteenpäin ryskyvällä. voimallaan omaan suun- 
taansa, heittäen kaikki esteet tieltään, siksi kunnes meillä koit- 
taa kultainen vapaus, niinkuin se jo on veljeskansoillemme 
suomenlahden eteläpuolella koittanut. On muistettava, että 
samoin hekin vapautensa ottivat ja Porvarien ikeen päältään 
heittivät. Siis Toverit pelottomasti toimeen ja osastot kuntoon 
työmme helpottamiseksi, ja sortovallan hävittämiseksi, ikui- 
siksi ajoiksi, jotta voisimme itse rakentamaan tulevaisuutemme 
ja liittyä suureen, sosialistiseen Neuvostolinnoitukseen yhdeksi 
suojamuurikiveksi. — — Siis toimikaa toverit maaseudulla.» 

Tässä kirjeessä on häikäilemättömän avoimesti, jopa »len- 
nokkaasti» kuvattu SNS:n todelliseksi päämääräksi Neuvosto- 
Suomen perustaminen ja sen liittäminen »Neuvostolinnoituk- 
seen» Baltian maiden tavoin. Ja samassa hengessä kuin se oli 
lähetetty, se myös luettiin »tovereilles. Kirje takavarikoitiin 

joulukuussa vain joitakin päiviä ennen SNS:n lopullista lakkaut- 
tamista Helsingin raastuvanoikeudessa. 


* 


SNS:n jäsenhankintatapoihin luo surullista valoa muuan 
poliisikuulustelupöytäkirja Kuopiosta. Lähes 60-vuotias kuorma- 
ajuri T., sivistystasoltaan kiertokoulun ja rippikoulun käynyt, 
oli aatteellisesti vasemmistolainen. Aikoinaan hän oli äänes- 
tänyt Sosialistisen työväen ja pienviljelijäin puolueen edustajia 
ja vihannut sosiaalidemokraatteja siinä määrin, että oli myö- 
hemmin, kun kommunistiehdokkaita ei enää ollut, mieluummin 
äänestänyt edistysmielisiä ehdokkaita kuin sosiaalidemokraat- 
teja. Mutta valtiopetoksellisiin puuhailuihin hän ei ollut sekaan- 
tunut. Elokuussa 1940 hän satamasta maitoja noutaessaan 
tapasi useita kertoja tuttavansa kuorma-ajuri Oton, jonka tiesi 
aikoinaan kärsineen vapausrangaistuksen valtiollisesta rikok- 
sesta. Tämä tuttu kuorma-ajuri kehoitteli joka kerta tavatessa 
T:ta liittymään SNS:aan selittäen, että seuran tarkoituksena 
oli turvata rauha Suomessa eli saada aikaan sellainen olotila, 
ettei Suomi enää joutuisi sotaan. Tämä tarkoitus saavutettai- 
siin siten, että Suomelle kävisi samalla tavoin kuin Baltian 
maille ja Suomi liitettäisiin osana Neuvostoliittoon. 

Vanhuksen epäröidessä ja jahkaillessa asiaa toveri Otto 
vakuutteli, että Saksa ja Neuvostoliitto olivat jo muka sopineet 
pikkuvaltojen jaosta ja Suomen liittämisestä Neuvostoliittoon. 
Suomalaisten oli siis turha yrittääkään tällaista liittämistä vas- 
tustaa, oli vain pyrittävä toteuttamaan se rauhallisin keinoin, 
ilman verenvuodatusta ja sodankäyntiä. Tässä tarkoituksessa 
Neuvostoliitto ulkoapäin painostaisi Suomea ja SNS harjoittaisi 
painostusta sisältäpäin. Tämän päämäärän saavuttamiseksi 
piti jokaisen jäsenen harjoittaa propagandaa ympäristössään. 

Vanha kuorma-ajuri arveli, ettei häneltä aikaa riittäisi sel- 

laiseen »ropakantaam», jolloin toveri Otto vapautti hänet tästä 
velvollisuudesta vaatimatta suoranaisesti häntä aktiiviseen 
toimintaan. Aikansa jahkailtuaan vanha T. arveli, että mitäpä 
Suomi tosiaan suurelle Neuvostoliitolle mahtaisi, jos kerran 
asiat niin olivat, että liittää piti. Ja omasta puolestaan ehkäis- 
täkseen verenvuodatusta hän hyväksyi seuran tarkoituksen ja 
lupasi liittyä jäseneksi. Otto antoi hänelle SNS:n jäsenkirjan 
ja karhusi liittymismaksua 5 markkaa sekä vielä elo- ja syys- 
kuun kuukausimaksut yhteensä 4 markkaa. Lohdutukseksi 
rahanmenosta Otto huomautti, että SNS:n jäsenkortti olisi 
sitten tulevassa Neuvosto-Suomessa omistajalleen hyvä suo- 
situs, jonka avulla saisi erinäisiä etuja uutta yhteiskuntaa luo- 
taessa. Vanhus arveli näin ollen tehneensä hyvänkin kaupan 
yhdeksällä markalla. 

Kuluipa jonkin aikaa niin toveri Otto Kuopion torilla tutus- 
tutti ystävänsä erääseen autonkuljettajaan, jonka piti olla 
SNS:n Kuopion osaston johtohenkilöitä. Tämä kävi sitten T:n 
kotona kehoittamassa häntä saapumaan SNS:n johtokunnan 
kokoukseen. Hän menikin ja sai kokouksessa seuran lentokirja- 
sia ja ohjeita, joita olisi pitänyt levittää ja samalla värvätä 
seuraan uusia jäseniä. Aineisto jäi häneltä kuitenkin kotiin 
makaamaan eikä hän enää uuteen kokoukseen mennyt. 

Tähän olisi luultavasti ukko T:n osallisuus SNS:aan päät- 
tynyt, ellei hän olisi joutunut paljon ikävämpiin selkkauksiin 
poikansa takia. Tämä oli nimittäin talvisodan aikana joutunut 
vangiksi ja venäläisten häntä painostettua lupautunut anta- 
maan heille tietoja sotilasasioista. Muiden sotavankien mukana 
hänet oli palautettu Suomeen ja hän oli unohtanut saamansa 
ohjeet eikä ollut ryhtynyt vakoilupuuhiin. Mutta nyt syksyi- 
senä iltana 1940 saapui kuorma-ajuri T:n keittiöön, jossa hän 
parhaillaan vietti iltaa kahden poikansa kanssa, tuntematon 
mies, joka tunnuksena esitti sovitun kiitoksen polkupyörän- 
ostosta. Poika säpsähti ja vilkaisi isäänsä, jolle oli jo aikaisem- 

min tunnustanut venäläisten kanssa tekemänsä sopimuksen, 
mutta vastasi sitten tervehdykseen myös sovitulla tavalla. 
Tuntematon otti nyt esille kamman, jonka poika oli jättänyt 
tunnukseksi Venäjälle, ja varmisti siten henkilöllisyytensä Venä- 
jältä tulleena agenttina. Silloin poika vei vieraan kamariin eikä 
isä kuullut heidän tuntikauden kestäneestä keskustelustaan 
mitään. Tuntemattoman poistuttua poika tunnusti isälleen, 
että mies oli tullut Venäjältä ja vaati häntä ryhtymään lupaa- 
maansa työhön. Tuntematon oli myös pyytänyt tietoonsa sikä- 
läisen SNS:n toimihenkilöiden nimet, jotka poika oli luvannut 
isänsä välityksellä hankkia. 

Seuraavana päivänä vanha T. meni toveriaan Ottoa etsi- 
mään saadakseen nuo pyydetyt nimet. Oton hän tapasi hevo- 
sineen satamassa vesijohtosoimen luona ja selitti tälle aivan 
suoraan, että poikansa oli sotavankeudessa ollessaan lupautu- 
nut venäläisten palvelukseen ja että poikaa nyt oli tullut rajan 
takaa tapaamaan mies, joka pyysi tietoonsa SNS:n kuopiolais- 
ten johtohenkilöiden nimet. Tämän kuultuaan Otto ei kysellyt 
enempää, vaan kirjoitti pyydetyt nimet ukon savukelaatikon 
kanteen. Hän sanoi olevansa itsekin johtokunnan jäsen, mutta 
ei merkinnyt omaa nimeään muiden joukkoon, kun arveli T:n 
muutenkin muistavan sen sanoa. 

Samana iltana saapui tuntematon uudelleen T:n asuntoon 
ja sai pyytämänsä nimet. Nyt ukko itsekin keskusteli jonkin 
aikaa miehen kanssa ja selosti hänelle SNS:n toimintaa ja tar- 
koitusperiä samaan suuntaan kuin Otto oli hänelle itselleen 
niitä selostanut. Yhdessä poikansa kanssa hän vakuutteli vie- 
raalle, että jos sota uudelleen syttyisi, niin SNS tulisi kaikin 
mahdollisin tavoin vaikuttamaan, etteivät työläiset tai muut- 
kaan kansalaiset enää lähtisi taistelemaan Neuvostoliittoa vas- 
taan. Tällaisen propagandan harjoittamisen hän selitti olevan 
SNS:n tärkeimpiä toimintamuotoja. 


* 

Useat muutkin poliisikuulustelupöytäkirjat todistavat, että 
SNS:n suullisessa kiihoitustyössä pyrkimys puolustustahdon 
lamauttamiseen näytteli erittäin tärkeää osaa. Tämä pyrkimys 
kävi yhä selvemmäksi, kun SNS:n johtohenkilöt vähitellen 
havaitsivat, ettei heillä ollut pienimpiäkään mahdollisuuksia 
Suomen — mielialojen kypsyttämiseen sisäistä kumousta ja 
hallituksenvaihdosta kohden. Jo kesällä 1940 saatiin tämä 
kiihoitustyö ulottumaan armeijaankin asti. Mitään yleistä 
kannatusta SNS:n kiihoitustyö ei saanut, mutta eräät pal- 
jastuneet yksityistapaukset todistavat, miten tuhoisalla ta- 
valla SNS pyrki vaikuttamaan mieliin sodan syttymisen 
varalta. 

Muuan pioneerina kesällä 1940 asepalvelustaan suorittava 
helsinkiläisnuorukainen oli lomalla käydessään tavannut tätinsä, 
työmiehenvaimo M:n, joka oli liittynyt SNS:aan ja kehoitti 
häntäkin liittymään siihen. Hänen epäröidessään kehoitti täti 
häntä ainakin toimimaan seuran hyväksi joukko-osastossaan. 
Asevelvollisille oli selvitettävä, että Suomen muka oli aivan 
turha yrittääkään vastustaa mahtavaa Neuvostoliittoa. Päin- 
vastoin oli parempi auttaa venäläisiä. »Venäläiset saapuvat 
Suomeen työläisiä vapauttamaan, ennen kuin lehti putoo puusta», 
vakuutteli täti. Niinpä heti sodan puhjetessa oli aseet käännet- 
tävä omaa hallitusta vastaan, tapettava upseerit ja muut vas- 
taanhangoittelijat ja liityttävä venäläisiin, jotka takasivat Suo- 
men työläisille vapauden ja hyvät olot, kuten Baltian maissa 
jo oli tapahtunutkin. 

Nuorukainen oli uskonut tätinsä puheet ja alkanut hiljal- 
leen joukko-osastossaan puhella ryhmänsä miehille sensuuntai- 
sesti kuin täti oli käskenyt. Helsingissä ja Turussa Sattuneet 
mellakat olivat vahvistaneet hänen käsitystään, että Neuvosto- 
Suomi todella luotaisiin venäläisten avulla. Aluksi hän ei saa- 
nut paljonkaan kannatusta, mutta sitten pari hänen ryhmänsä 
poikaa joutui syyskuussa käymään lomalla kotonaan Karkki-- 

lassa. Täällä he joutuivat kosketuksiin kahden SNS:n jäsenen 
ja aikaisemman toverinsa kanssa, jotka innokkaasti kehoittivat 
heitä liittymään SNS:aan. Sodan sattuessa olisi heidän tehtävä 
voitavansa venäläisiä auttaakseen ja parasta olisi silloin mah- 
dollisimman suurin joukoin antautua viholliselle. Tällä tavoin 
muodostui joukko-osastossa vähitellen neljän samanhenkisen 
nuorukaisen: kesken erikoinen kiihoitusryhmä, joka kuvaili 
tovereilleen SNS:n toimintaa ja selitti SNS:n päämääränä ole- 
van Neuvosto-Suomen luomisen. Siihen pyrittiin muokkaa- 
malla kansan mielialaa suopeaksi neuvostojärjestelmälle ja teke- 
mällä tunnetuksi Neuvostoliiton saavutuksia. 

Keskenään tällä »nelikolla» oli vielä vaarallisempia puheen- 
aiheita. Niinpä he vakavissaan neuvottelivat, miten tarpeen 
tullen parhaiten saataisiin upseerit tapetuiksi. Kaksi heistä ei 
oikein tätä tappamissuunnitelmaa kannattanut, mutta muut 
kaksi päättivät, että parasta oli sodan sytyttyä koettaa ampua 
jokainen vastaantuleva upseeri. Myös he neuvottelivat miinoi- 
tusten tekemisestä vaarattomiksi sodan tullen ja antautumisen 
sopivasta. järjestämisestä. Ilmeiseltä tuntuu, että näiden »sala- 
liittolaisten» puheissa ja puuhissa oli paljon pelkkää ajattele- 
mattomuutta ja suoranaista lapsellisuutta. Yksi heistä sanoi 
kuulustelussa. aivan viattomasti, ettei »työläisenä ilennyt vas- 
tustaa näissä asioissa tovereitaan». Toinen myös katui ajattele- 
mattomuuttaan ja myönsi olleensa väärässä sekä vakuutti tah- 
tovansa osoittaa sen tarpeen tullen. 

Karkkilassa toimineessa SNS:n paikallis ls jonka 
kiihoitustyön hedelmiä oli osaksi tämä joukko-osastossa ilmi- 
tullut juttu, oli johtavana sieluna ollut osaston puheenjohtaja 
H. W. Hän oli yllyttänyt värväämään jäseniä SNS:aan. Seu- 
ran jäsenmäärä oli saatava niin suureksi, että liittyminen Neu- 
vostoliittoon kävisi mahdolliseksi. Tammikuun alussa 1941 
hän teki itsemurhan. Ennen kuolemaansa hän oli pojalleen 
sanonut työskennelleensä väärän asian puolesta. Aikaisemmin 

hän oli ollut jyrkimpänä vaatimassa, että Suomi oli millä kei- 
nolla hyvänsä saatava liitetyksi Neuvostoliittoon. 


* 


Suoranaiseen sotilasvakoiluun käytettiin myös SNS:n jäse- 
niä. Heitä lähetettiin esim. linnoitustyömaille, missä he vaih- 
toivat työpaikkaa niin usein kuin mahdollista. Rovaniemelle 
SNS:n järjestelypuuhiin saapunut nuorukainen käytti osan 
ajastaan tiedustelemalla sinne saapuneiden saksalaisten jouk- 
kojen lukumäärää, aseistusta, aselajeja, varastoja jne. 

Tyypillistä on tältä kannalta havaita, että Kotkassa SNS:n 
jäsenvärvääjänä toimineelta työmieheltä A. L:ltä takavarikoi- 
tiin SNS:aa koskevien kirjeiden, julkilausumain, jäsenluette- 
lojen jne. lisäksi kaksi kirjoitelmaa, jotka koskivat Stokes-kra- 
naatinheittäjää ja kevyttä kenttäkanuunaa sekä karttalehti 
Lappeenranta—Imatra—Nuijamaa. Kotkan alaosaston johto- 
kunnassahan oli enemmän kuin puolet aikaisemmin valtiopetok- 
seen tähtäävästä toiminnasta rangaistuja kommunisteja. Niinpä 
A. L:kin oli vankilasta päästyään vuodesta 1937 asti ollut 
yhteydessä SKP:n salaisten toimitsijain kanssa ja harjoittanut 
työtovereittensa keskuudessa kommunistista kiihoitusta. Heinä- 
kuussa 1940 hän oli liittynyt SNS:aan ja värvännyt sille jäseniä 
sekä Kotkassa että Virolahdella. Täällä hän oli myös toden- 
näköisesti harjoittanut sotilaallista vakoilua, vaikka riittäviä 
todistuksia ei saatu hänen toimintansa tästä puolesta. Itse hän 
avoimesti myönsi mielipiteekseen, että Suomessa oli luotava 
sosialistinen järjestelmä, joka antaisi vallan työläisille. Tähän 
päämäärään pyrittäessä olivat kaikki keinot ja menettelytavat 
luvallisia. 

Uhkauksin, lupauksin ja painostuksella hankittiin myös 
jäseniä SNS:aan. Surullisen huvittavalla tavalla kertoo rulla- 
tehtaan työläinen Edla K. Kuopiosta, miten hän joutui osal- 

listumaan SNS:aan. Hän — jo yli 40:n ikäinen, vakaa naisihmi-- 
nen — asui alivuokralaisena saman tehtaan eläkkeellä olevan työ- 
miehen luona. Hänen asuntoisäntänsä kertoili kesällä 1940 hänelle 
SNS:n perustamisesta ja tarkoituksesta. Saatuaan jäsenmää- 
ränsä kyllin suureksi SNS tulisi vaatimaan maahan uutta vasem- 
mistososialistista hallitusta ja täydellistä valtaa työväestölle. 
Elokuussa oli samassa talossa asuva työmies T. pyytänyt häntä 
SNS:n puhetilaisuuteen Väinölänniemelle, mutta hän oli estel- 
lyt sanoen syyksi, että hänellä oli heikko sydän. Hän näet oli 
lukenut lehdistä SNS:n mellakoista Helsingissä ja pelkäsi jou- 
tuvansa sekaantumaan sellaiseen. Uusien taivuttelujen jälkeen 
ja nähtyään SNS:n hienolle silkkipaperille koneellakirjoitettuja 
lehtisiä hän oli lopulta syyskuussa lupautunut jäseneksi ja mak- 
sanut liittymismaksun. Sitten hänet haettiin kokoukseen 
samaan taloon ja hänen käskettiin pitää pöytäkirjaa, minkä 
hän lupasikin tehdä kykynsä mukaan. Kokoukseen ei tosin 
saapunut kuin viisi henkilöä, mutta kokous yhtyi auliisti SNS:n 
vaatimuksiin vangittujen johtomiesten vapauttamiseksi ja 
sanomalehtien julkaisukiellon poistamiseksi. 

Työmies T. oli myöhemmin kertonut, että SNS:n Kuopion 
osaston edustajia oli kaksi käynyt Helsingissä muiden mukana 
esittämässä sisäasiainministeriössä. nämä vaatimukset. Neuvosto- 
liiton »konsulaatissakin» olivat edustajat käyneet keskustele- 
massa Neuvostoliiton avustuksesta seuralle. Siellä oli luvattu 
varmasti antaa apua, kunhan seura ensin oma-aloitteisesti ryh- 
tyisi toimimaan. »Konsulaatissa» oli T:n kertoman mukaan vielä 
luvattu, että — ellei ulkopoliittinen painostus auttaisi seuran 
vaatimuksia toteuttamaan — Neuvostoliitto ryhtyisi aseelli- 
siin avustustoimenpiteisiin. 

Edla K. oli sentään epäillyt, mahtaisivatko asiat tuolla 
tavoin järjestyä. Hänen asuntoisäntänsä- oli kiivastunut täl- 
laisesta epäuskoisuudesta ja huomauttanut: »Eihän akoille kan- 
nata puhua, kun ne aina ovat niin epäuskoisia!» -— Jokunen 

Tällaiseksi kuvasi SNS:n julkaisema lehti Kansan Sanomat neuvostokol- 
hoosien hilpeän ja onnellisen elämän huvituksineen. 





Tällaisia kolhoosien asukkaita tapasivat suomalaiset joukot Aunuksessa ja 
Itä-Karjalassa. Miehet oli viety vanhuksia myöten pakkotyöhön, karkoitus- 
paikkoihin tai sotapalvelukseen. Puolikasvuiset pojat ja muutama työn 
näännyttämä vaimo jäivät edustamaan kolhoosin työvoimaa. Kuva ei ole 
mikään ykurjuuskuvas», vaan edustaa suhteellista hyvinvoinnin astetta neu- 
vostojärjestelmän puitteissa. — Valok. TK-Uomala. 

SNS:n toimihenkilö oli sitten pidätetty Kuopiossa eikä Edla K. 
enää sen jälkeen osallistunut mihinkään kokouksiin. 


* 


Joulukuun 23 p:nä 1940 Helsingin raastuvanoikeus lakkautti 
SNS:n käsiteltyään jutun olosuhteiden pakosta suljetuin ovin. 
Päätöstään raastuvanoikeus perusteli sillä, että »yhdistyksen 
toiminta on omiaan vaikeuttamaan ja vaarantamaan ystäväl- 
listen suhteiden voimassa pitämistä ja niiden kehittämistä Suo- 
men ja Sosialististen Neuvostotasavaltain liiton kesken, sekä 
että yhdistys todellisuudessa on tarkoitettu toimimaan vastoin 
lakia ja hyviä tapoja». Välittömänä seurauksena lakkauttamis- 
päätöksestä oli SNS:n allekirjoittamana levitetty julistus: » Kaikki 
kansalaiset, joille kansamme menestys ja rauhallinen kehitys 
on rakas!» Siinä sanottiin mm.: »Päätös on uusi osoitus porva- 
riston ja sen muodostaman hallituksen mitä räikeimmästä hyök- 
käyksestä demokratian. ja rauhan asiaa vastaan. Paitsi tätä 
on se myöskin uusi vihamielisyyden osoitus suurta naapuri- 
maatamme Neuvostoliittoa vastaan.» 

Tekopyhästi vääristellen julistuksessa sanotaan edelleen: 
Paitsi vainotoimenpiteitä on porvaristo ja sen lakeijat sos.- 
demit. taistelussaan seuraamme vastaan käyttänyt mitä hävyt- 
tömintä parjausta. Seuraa ja sen toimihenkilöitä on syytetty 
maansa myyjiksi» jne. Julistuksessa solvataan sitten hallitusta, 
rauhansopimusta muka rikotaan, linnoitustyöt ovat käynnissä 
kuumeisella kiireellä, rauhaa ja ystävyyttä haluavia vangitaan, 
parjataan, jopa murhataankin. »Voidaanko sanoa, että tällai- 
nen hallitus, tällainen politiikka, vähimmässäkään määrässä 
edustaa kansaa ja ajaa kansan asiaa? Ei, sitä se ei tosiaankaan 
tee! Siksi eivät sen sanelemat tuomiot voi olla myöskään meitä 
sitovia.» 

Tässä julistuksessaan SNS siis ilmoitti avoimesti aikovansa 

jatkaa toimintaansa maanalaisena, illegaalisena. Mutta sen 
paras aika oli jo mennyt ohitse. Molotovin vierailu Berliinissä 
marraskuussa 1940 ja Saksan valtakunnanjohtajan antama 
kieltävä vastaus hänen pyyntöönsä Suomen lopullisesta likvi- 
doimisesta olivat jo panneet vähäisen sordiinin Neuvostoliiton 
kiristyspolitiikkaan Suomea kohtaan. ' Lakkauttamisen jälkeen 
ei SNS:lla enää ollut toimeksiantajilleen samaa merkitystä kuin 
julkisena toimiessaan ja sen jäsenistökin kaikkosi suureksi 
osaksi kavahtaen osallistumista salaisiin kokouksiin, joita yhä 
paikka paikoin koetettiin järjestää. Yli vuosikokouksessa loka- 
kuussa 1940 ilmoitetun luvun ei SNS:n todellinen jäsenmäärä 
missään tapauksessa koskaan päässyt nousemaan, vaikka Neu- 
vostoliiton radio sitä kuukaudesta kuukauteen paisuttikin 
puhuen lopulta kerrassaan kuudestakymmenestätuhannesta 
jäsenestä. 

SNS:n vaikutuksen nopeasta laskusta on todistuksena adressi 
turvasäilössä olleiden vapauttamiseksi, johon kerättiin nimiä 
tammi-helmikuussa 1941. Tämä keräystyö tapahtui vangit- 
tujen omaisten nimissä, mutta oli todellisuudessa SNS:n toi- 
minnan suoranaista jatkoa. Keräystyötä suoritettiinkin vain 
sellaisilla paikkakunnilla, missä SNS:lla oli ollut paikallisosas- 
toja. Nimiä adressiin kertyi ainoastaan 22,148, mikä osoittaa 
SNS:n henkisiksi lukeutuvien lukumäärän huomattavasti alen- 
tuneen. Silmät olivat jo kaikkialla avautuneet näkemään SNS:n 
todelliset tarkoitusperät. 

Helsingissä oli SNS:n »kulttuurijaoston» yhteydessä toiminut 
ns. » Virtasen oppilaskuoro». SNS:n lakkauttamisen jälkeen se 
vielä järjesti itsenäisesti jonkin konsertin, johon lippuja myytiin 
vain tutuille. Neuvostolähetystöstä saapui konserttiin autolli- 
nen kutsuvieraita ja osa yleisöstä kuunteli esitettyjä neuvos- 
tolaislauluja seisomaan nousten. Mutta tämä oli kuin SNS:n 
julkisen toiminnan viimeinen, sammuva kohahdus. 

Molotovin Berliinin-matkan jälkeen Neuvostoliitto havaitsi, 

L ttä Saksa ei hyväksynyt Suomen likvidoimista. Sen vuoksi sen 
H. oli pakko jossakin määrin tasoitella siihenastista politiikkaansa 
— Suomea kohtaan käyttäessään aikaa hyökkäysvarustelujensa 
J — täydentämiseen. SNS:n lakkauttamisen jälkeen myös ministeri 
L * Zotov sai matkustaa Moskovaan tammikuussa 1941 tekemään 
P tiliä epäonnistuneesta toiminnastaan sisäisen kumouksen aikaan- 
saamiseksi Suomessa. Tältä matkalta hän ei enää palannut 
takaisin Suomeen, vaan hän joutui Moskovan lähistölle »lepäile- 
mään». Tuskaisessa ahdistuksessa odottivat täkäläisessä lähe- 
tystössä hänen vaimonsa ja perheensä tietoja siitä, mitä oikeas- 
taan oli tapahtunut, kun isä ei palannut. Myöhemmin keväällä 
— tuli Neuvostoliiton lähettilääksi Suomeen ministeri Orlov, joka 
suhtautumisessaan Suomeen oli kokonaan toista maata kuin 
— Zotov. Hänen toiminta-aikansa supistui kuitenkin niin lyhyeksi, 
ettei hänestä ole mitään mainittavaa kerrottavana. 

Zotovin »kukistuttua» oli SNS menettänyt parhaan täkäläi- 
— sen suojansa. Salaisissa ryhmäkokouksissa eräillä paikkakun- 
nilla pantiin nyt pääpaino siihen, ettei kukaan SNS:n miespuoli- 
nen jäsen enää koskaan saisi lähteä ase kädessä Neuvostoliittoa 
vastaan. Asepalveluksesta oli kieltäydyttävä ja muutenkin 
kaikin tavoin mahdollisen sodan sattuessa edistettävä Neuvosto- 
= liiton sotatoimia omaa maata vastaan. 

| SNS:n tämän kiihoitustyön myöhäisenä hedelmänä sattuikin 
sitten Neuvostoliiton aloitettua jälleen sotatoimet Suomea vas- 
— taan kesäkuussa 1941 joitakin sotilaskarkuruustapauksia eri 
— paikkakunnilla. Jokseenkin jokaisessa tällaisessa poikkeus- 
— tapauksessa johtivat jäljet SNS:n ryhmäkokouksissa aikoinaan 
— annettuihin neuvoihin. Mutta kuten sanottu, nämä olivat poik- 
— keuksia, minkäänlaiseksi joukkoliikkeeksi tämä sotaa pakoile- 
"minen ei muodostunut, niinkuin SNS tai paremminkin sen toi-- 
— meksiantajat olivat varmaan toivoneet. 

Tässä yhteydessä on syytä mainita, että syksyllä 1940 SNS:n 
vaikutuksesta pyrittiin perustamaan erikoisia »työläisrintama- 
miesyhdistyksiä», joiden tarkoituksena oli toiselta puolen vie- 
roittaa työläisiä kaikkien kansanluokkien yhteistyötä ajavasta 
Suomen Aseveljien liitosta ja toiselta puolen saada SNS:n käyt- 
töön sodan kestäneitä, asekuntoisia taistelijoita, jotka hetken 
tullen olisivat voineet olla iskujoukkoina Neuvosto-Suomea 
luotaessa. Syyskuun lopussa perustettiin Tampereella erikoinen 
Työläisrintamamiesten Yhteistyökomitea, joka antoi oman 
julistuksensa vaatien mm. linnoitustöiden lopettamista. Työläis- 
rintamamiesyhdistysten antamat julistukset olivat sisällyksel- 
tään pääasiassa SNS:n kiihoituspropagandan toistoa, sodan 
selittämistä tarpeettomaksi jne. Joillakin paikkakunnilla näitä 
yhdistyksiä saatiin perustetuksi, mutta niiden jäsenmäärä jäi 
varsin alhaiseksi supistuen vain joihinkin kymmeniin suurillakin 
paikkakunnilla. Talvisodassa taistelleiden työläisten joukossa 
ne eivät saaneet minkäänlaista kannatusta. 

SNS:n —aktiivisimpien toimihenkilöiden pidättäminen ja 
saattaminen turvasäilöön oli myös omiaan lamauttamaan 
SNS:n toimintaa. Jäsenluvustaan huolimatta SNS oli varsin 
löyhä yhdistys, joka pystyi toimimaan eri paikkakunnilla vain 
toimihenkilöittensä varassa. Joka tapauksessa se tarjosi joksi- 
kin aikaa SKP:lle uuden julkisen toiminnan muodon ja auttoi 
sitä jälkeenpäin rakentamaan uudelleen maanalaistakin verkos- 
toa jäsenistön ollessa edelleenkin SKP:n agenttien tavoitettavissa. 
Mutta pääkiihoittajien vangitsemisen jälkeen tämä maanalainen 
verkostokin hajosi suurimmaksi osaksi, niin että sodan uudelleen 
puhjetessa SKP:lla ja sen toiminnalla ei ollut havaittavaa mer- 
kitystä. 

Voimme siis katsoa SNS:n murheellisen tarinan päättyneen 
sen lakkauttamiseen joulukuussa 1940. Se on tarina tunnotto- 
masta valheesta, jonka päämääränä oli Suomen vapauden tuhoa- 
minen ja kansan suistaminen yhdeksi Neuvostoliiton orjuute- 


100 


Valhetta ja Kal allu na 





tuista kansoista. Suomen kansa oli kyllin terve ja vastustus- 

kykyinen selvitäkseen onnellisesti vähälukuisen kansanosan 

tilapäisestä henkisestä myrkytystilasta, mutta alkuvaiheissaan 

NS kavaltajien ja vieraan käskyläisten ohjailemana oli kieltä- 
ättä todellisena vaarana maamme itsenäisyydelle. Päättäväi- 
set ja nopeat toimenpiteet viranomaisten taholta Neuvostoliiton 
uhkaavasta painostuksesta huolimatta auttoivat torjumaan tuon 

— vaaran. 

VI. NEUVOSTOLÄHETYSTÖ 
VAKOILUKESKUKSENA PAKKORAUHAN 
JÄLKEEN 


Talvisodan alkaessa Moskova kuvitteli Suomen valtauksen 
erittäin helpoksi ja perusti laskelmansa Kuusisen varjohallituk- 
seen ja sille toivomaansa kannatukseen Suomen työläisten pii- 
rissä. Nämä laskelmat pettivät perusteellisesti. Samalla tavoin 
osoittautui täysin kelvottomaksi se vakoilu- ja sabotaashiver- 
kosto, jonka Neuvostoliitto värväämiensä vakoiluasiamiesten 
ja SKP:n sotilaslinjan avulla oli vuosien kuluessa ja suurin 
kustannuksin yrittänyt luoda. 

Mutta talvisodan jälkeenkin Moskovan vallanpitäjät yhä 
optimistisesti kuvittelivat saavansa aikaan sisäisen kumouksen 
sodasta kärsineessä, tappioitten ja puutteen masentamassa Suo- 
messa ja tähtäsivät ensisijaisesti siihen ponnistuksensa. Kui- 
tenkin kuta selvemmäksi kävi SNS-yrityksen epäonnistuminen, 
sitä intensiivisemmäksi tehostettiin jo kesällä alkanut puhtaasti 
sotilaallinen vakoilutoiminta. Oli ilmeistä, että Suomen kohta- 
lon saattoivat ratkaista vain aseet. Siksi kävi Neuvostoliiton 
vakoilutoiminta kuukausi kuukaudelta yhä häkäilemättömäm- 
mäksi. = Aitovenäläiseen tapaan ihmisainesta ja rahavaroja 
säästämättä pyrittiin saamaan käsitystä Suomen suojautumis- 
mahdollisuuksista ja varustustöistä pakkorajan turvaamiseksi 
uudelta hyökkäykseltä. Saksalaisten sotilaskuljetukset Pohjois- 
Suomessa, jotka alkoivat syyskaudella 1940, olivat myös 

Neuvostoliiton epäluuloisen ja levottoman uteliaisuuden koh- 
teina. 

Luonteenomaista tässä vaiheessa oli, että maahan rajojen 
ulkopuolelta lähetetyt vakoilijat saivat koulutuksessaan oppia 
toimimaan myös sodanaikaisissa olosuhteissa. Komennukset 
Suomeen olivat yleensä lyhyitä ja lukuisien yhtäpitävien tie- 
tojen mukaan oli tarkoituksena saada kaivatut tiedot kerätyksi 
kevääseen ja viimeistään kesään 1941 mennessä. Talvella 
annettu pisin vakoilukomennus ulottui toukokuuhun 1941. 

Samoin kuin sisäisen kumouksen yllyttämisessä oli myös 
vakoilutoiminnassa Helsingin neuvostolähetystö varsinaisena 
keskuksena, todellisena käärmepesänä, joka häikäilemättömästi 
kansainvälisiä diplomaattisia oikeuksiaan väärinkäyttäen ja 
ylittäen yritti järjestää ja organisoida koko Suomen käsittävän 
tiedoitusverkoston. Rauhansopimuksessa Venäjä pidätti itsel- 
leen oikeuden perustaa konsulaattinsa Maarianhaminaan ja 
Petsamoon. Näiden molempien konsulaattien käytännöllinen 
merkitys tavanomaisina konsulaatteina oli mitätön. Siitä huoli- 
matta niillä oli lukuisa henkilökuntansa ja ne toimivat havainto- 
asemina ja vakoilukeskuksina molemmilla sotilaallisesti tärkeillä 
paikkakunnilla. Helsingin lähetystön ja molempien konsulaat- 
tien henkilöstön lukumäärä nousi rauhanteon jälkeen yhteensä 
yli kahdensadan, kun vielä edellisenä keväänä ennen sotaa 
Neuvostoliiton edustukseen oli kuulunut vain nelisenkymmentä 
henkilöä. Näistä oli diplomaatti- ja konsulikuntaan kuuluvia 42 
ja apuhenkilöstöä 171. Mutta tämäkään ei riittänyt. Neuvosto- 
liiton tilausten suorittamista suomalaisissa tehtaissa saapui 
tarkkailemaan joukoittain venäläisiä insinöörejä ja vasiantunti- 
joita». Nämä esiintyivät tavallisesti parittain, jolloin toinen oli 
varsinaiseen tehtäväänsä pystyvä, toinen taas useimmiten 
vasiantuntijana» täysin kelvoton, mutta sitä tiedonhaluisempi 
kaikista teollisuus-, kauppa- ja sotilasvakoilun alaan kuuluvista 
asioista. 

Kerättyjen vakoilutietojen luotettavin ja ilmeisesti tärkein 
kulkureitti johti Bulevardin varrelta neuvostolähetystöstä 
Moskovaan. Kautta maan hankittavien vakoilutietojen seulo- 
jana ja toiminnan suunnittelijana oli Neuvostoliiton sotilas- 
asiamies ja hänen apulaisensa, jotka myös ilmeisesti osallistui- 
vat aktiivisesti vakoilutoimintaan. Ministeri Zotov itse ei 
kompromettoinut itseään vakoiluasioissa, mutta hän oli täysin 
tietoinen vakoilun harjoittamisesta ja tuki sitä parhaansa 
mukaan käyden tuon tuostakin ulkoasiainministeriössä jankkai- 
lemassa, uhkailemassa ja vaatimassa mitä väljimpiä matkustus- 
lupia sellaisillekin lähetystöön kuuluville henkilöille, jotka jo 
todistetusti olivat kompromettoineet itsensä vakoilupuuhissa, 
vältelleet viranomaisten huomiota matkustelemalla väärillä 
nimillä jne. 

Lähetystön ja konsulaattien henkilöstön tehtävänä oli 
paitsi omakohtaisesti hankkia kulloinkin tarpeellisiksi katsot- 
tuja vakoilutietoja myös värvätä suomalaisia palvelukseensa 
tiedoittajiksi ja suorittamaan annettuja vakoilutehtäviä. Täl- 
löin he joutuivat yleensä mitä ala-arvoisimman ihmisaineksen 
kanssa tekemisiin ja paljastivat lukuisissa tapauksissa täydelli- 
sen arvostelukyvyttömyytensä. Sen lisäksi heidän huollettavik- 
seen joutuivat useat Moskovassa ja Baltian maissa värvätyt, 
Suomeen lähetetyt vakoilijat. 

Varsinainen rajaseutu oli kuitenkin poikkeuksellisten olo- 
suhteiden vuoksi myös diplomaattiedustukselta kiellettyä 
aluetta. Rajaseutujen turvaksi rakennettavien kenttälinnoitus- 
ten ja muiden varustelutöiden vakoilu jäi tämän vuoksi rajan 
tuolta puolen johdettavaksi. Karjalassa, Aunuksessa ja muualla 
Leningradin = sotilaspiirissä | sotilasviranomaiset ja NKVD:n 
elimet värväsivät ja kouluttivat joukoittain vakoilijoiksi sopivia 
henkilöitä, jotka sitten lähetettiin salateitä yli rajan tavallisesti 
jotakin määrättyä suppeaa tehtävää suorittamaan. Toisinaan 
he saivat tehtäväkseen myös yhteydenoton Suomen puolella 

johonkin määrättyyn henkilöön, joka jo aikaisemmin oli vär- 


>= vätty paikalliseksi avustajaksi, majoittajaksi, tietojen hankki- 


jaksi tms. Tiedetään esim., että venäläiset häikäilemättömästi 
painostaen pyrkivät pakottamaan palvelukseensa eräitä talvi- 
sodan sotavankeja. Rajaseutujen väestöä koetettiin myös 
uhkaillen tai lahjomalla saada venäläisten palvelukseen, saat- 
toipa sattua tapauksia, jolloin yksinäinen henkilö kaapattiin 
Suomen puolelta yli rajan, jotta voitaisiin pakottaa hänet venä- 
läisten palvelukseen. 

Silmäänpistävää on kuitenkin, että venäläiset rajaseuduilla 
välttivät yhtenäisen vakoiluverkoston muodostamista. Senpä 
tähden rajan yli lähetetty vakoilija tavallisesti sai tehtäväkseen 
vain sotilaallisten tietojen hankinnan omakohtaisella tarkkai- 
lulla ja ihmisten puhuttelun avulla. Oli esimerkiksi saatava sel- 
ville jonkin puolustuslohkon varustukset, maasto, tiet, sillat, 
joukko-osastojen ja varastojen sijoitus yms. Tämän ohessa saat- 
toi vielä olla jokin lisätehtävä, poliittinen tiedustelu, uuden hen- 
kilön värvääminen vakoilutehtäviin tai jonkun tuominen takai- 
sin rajan yli Venäjän puolelle. Tietojen saattamiseksi perille 
ei tällaisissa tapauksissa yleensä ollut erikoisia yhteyksiä, vaan 
vakoilija palasi omalle puolelleen selostamaan itse työn tulokset. 
Pitemmille komennuksille saapuneet saattoivat tosin saada 
ohjeita tiedoitustensa toimittamiseksi kirjeitse erikoisia sala- 
kirjoitusavaimia käyttäen tavallisessa postissa Venäjälle tai 
sitten heille määrättiin omat »postilaatikkonsa», kätköpaikat, 
joista tiedot käytiin noutamassa. Neuvostolähetystön virkai- 
lijat tavallisesti toimivat »postilaatikoiden» tyhjentäjinä Myös 
jokunen salainen radioasema yritettiin saada Suomeen pysty- 
tetyksi. 

Tyypillistä häikäilemättömyydelle, jolla tätä vakoilutoimin- 
taa harjoitettiin, on erään uuden sodan puhjettua vangitun 
asiamiehen tunnustus, että hän jo talvella 1940—41, siis rau- 
han aikana kävi Suomessa pudottautuen laskuvarjolla Etelä- 

Suomeen ja palaten sitten jäitse Viron puolelle Suomenlahden 
poikki. 

Nämä vakoilijansa venäläiset viranomaiset hankkivat pää- 
asiassa sellaisten henkilöiden parista, jotka puhuivat suomea ja 
sen perusteella saattoivat esiintyä suomalaisina. He saattoivat 
edustaa mitä erilaisimpia ammattialoja, mutta etenkin näytte- 
lijöitä suosittiin arvatenkin arvellen heidän parhaiten pystyvän 
esiintymään. Itäkarjalaiset ja inkeriläiset saattoivat tulla kysy- 
mykseen, samoin Suomessa oleskelleet venäläiset, jotka olivat 
oppineet suomenkielen ja tunsivat olosuhteita. Aikoinaan kom- 
munisteina Venäjälle paenneita suomalaisia käytettiin tällai- 
siin vakoilutehtäviin, samoin amerikansuomalaisia, jotka olivat 
aikoinaan houkuttuneet bolshevikkipropagandan ansiosta muut- 
tamaan Venäjälle tai Itä-Karjalaan. 

Vähäarvoisempien tehtävien suorittamiseen voitiin valita 
peräti alkeellisia ja avuttomia henkilöitä, joskus sellaisia, jotka 
vakoilutehtävän suorittamalla saivat tilaisuuden korjata jonkin 
rikkomuksensa. Mutta on todettu Suomeen lähetetyn myös 
varsin pätevän koulutuksen saaneita vakoojia. Näiden etevän 
luokan vakoojien kouluttamisessa noudatettiin Leningradissa 
ja Moskovassa mitä suurinta salaperäisyyttä, niin että esim. 
samanlaisiin tehtäviin koulutettavat eivät joutuneet tuntemaan 
toisiaan ja muutenkin turvauduttiin erilaisiin varokeinoihin 
vakoilijan luotettavuuden selvittämiseksi ja hänen henkilölli- 
syytensä salaamiseksi. Myös Virossa värvättiin pakottamalla 
ja uhkauksin sotilaallisen koulutuksen saaneita vakoilijoita. 
Näiden omaiset saivat panttivankeina hengellään taata heidän 
uskollisuutensa. 

Tyypillisin piirre venäläisten vakoilutoiminnassa oli samoin 
kuin sodankäynnissä pyrkimys massavaikutukseen. Summa- 
mutikassa lähetettiin mitä erilaisinta ainesta, usein -melkein 
kouluttamatta, yli rajan arvellen, että kaipahan joku palaa ja 
hänen hankkimansa tiedot vastaavat uhrausta. Ihmismateriaa- 

lia ei surkeiltu, sitähän luultiin riittävän suuressa Venäjän- 
maassa. Suomalainen hyväuskoisuus ja haluttomuus ilmiantoi- 
hin oli hyvänä apuna tässä toiminnassa, mutta useimmiten 
vakoilijat itse paljastivat itsensä puutteellisen koulutuksensa 
ja kehittymättömyytensä takia. Bolshevikkien maailmassa kas- 
vaneet yksilöt eivät aivan yksinkertaisesti pystyneet tajuamaan 
»porvarillisen Suomen» olosuhteita. 

Juuri tämä yllättävä arvostelukyvyn puute, joka ilmeni 
venäläisten vakoilutoiminnan huomattavimmissakin edustajissa 
Suomessa, oli varmaan sen suurin heikkous. Lienee täysi syy . 
olettaa, että kerätyt tiedot korkeimpiinkin portaihin saavut- 
tuaan ja siellä seulottuina osoittautuivat suureksi osaksi tar- 
koitustaan vastaamattomiksi tai niiden perusteella tehtiin 
pätevien aivojen puutteessa alkeellisia johtopäätöksiä. Tuntuu 
siltä kuin Stalin puhdistaessaan armeijansa ylimmän päällystön 
suurina puhdistusvuosina olisi myös tuhonnut Neuvostoliiton 
vakoilutoiminnan intelligenteimmän johdon. Muulla tavoin ei 
voine selittää monilla tavoin ilmennyttä alkeellisuutta ja harras- 
telijamaisuutta Neuvostoliiton vakoilutoiminnassa Suomessa. 

Mutta vakoilupuolen edustajille neuvostolähetystössä vv. 
1940—41 on kuitenkin annettava se tunnustus, että he tekivät 
parhaansa ja olivat ainakin ahkeria. Myös on ilmeistä, että he koet- 
tivat tarkistaa saamiansa tietoja eri tahoilta nielemättä sentään 
kaikkea, mitä heille syötettiin. Linnoitustyömailla harhailevat 
SNS:n jäsenet olivat varmaan hyvänä apuna tarkistettaessa 
rajan takaa lähetettyjen vakoilijain antamia tietoja. Ja tär- 
keinä pitämiään tietoja hankkimaan yrittivät neuvostolähetys- 
tön edustajat värvätä mahdollisimman monta henkilöä. Jos 
heidän toimintansa olikin vaarana maalle kaikessa moraalitto- 
massa häikäilemättömyydessään, niin he toiselta puolen lyhyenä, 
mutta sitä vilkkaampana toimintakautenaan saattoivat Suomen 
viranomaisten käsiin valtavan määrän todistusaineistoa, joka 
saanee epäuskoisimmankin vakuuttumaan, että vain diplo- 

maattinenkin kanssakäyminen neuvostovaltion kanssa on yhtä 
hyvin kansainvälinen kuin kansallinenkin vaara niille valtioille, 
joissa sen edustajistot pääsevät toimimaan. 


* 


Toukokuun lopussa 1940 saapui Helsinkiin Neuvostoliiton 
uudeksi sotilasasiamieheksi eversti Ivan Smirnov, neljän- 
kymmenen ikäinen, ulkomuodoltaan komeahko, vankkaraken- 
teinen mies. Suupielten syvät juonteet ja kapeiksi raoiksi kat- 
sellessa painuvat silmät kuvastivat sulkeutunutta ja varovaista 
luonnetta. Mutta toiselta puolen hänen olemuksessaan oli myös 
jotakin ahdistunutta, pakonalaista, niinkuin niin monessa 
muussa Neuvostoliiton ulkomaisessa edustajassa. 

Eversti Smirnov joutui tehtävänään hoitamaan sotilasasia- 
miehen ulkonaiset, viralliset velvollisuudet. Kaikesta päättäen 
hän toimi eräänlaisena kylttinä pyrkien itse parhaansa mukaan 
välttämään — suoranaista, kompromettoivaa — sekaantumista 
vakoilutoimintaan. Yhteyksienpito maahan tulleihin vakoili- 
joihin sekä tiedoittajien värvääminen jäi hänen apulaisensa sekä 
apuhenkilöstön tehtäväksi. Omakohtaisia huomioita hän sen 
sijaan pyrki itsekin tekemään mahdollisimman runsaasti. 
Niinpä hän heinäkuun lopulla 1940 herätti Suomen viranomais- 
ten huomion pyrkiessään tulkin kanssa tekemään automatkan 
kielletyille alueille Etelä-Suomessa ilman asianomaista matkus- 
tuslupaa. : 

Auton kulkiessa Helsingistä Porvoon kautta Kouvolaan 
Smirnov tarkkaili maastoa pysähtyen mm. tärkeän sillan koh- 
dalle ja nousten autosta sitä tutkimaan. Kouvolassa sotilas- 
viranomaiset pysäyttivät auton kieltäen sitä jatkamasta matkaa 
enää idemmäksi. Smirnov vakuutti saaneensa ulkoasiainminis- 
teriltä suullisen luvan Luumäelle matkustamiseen ja mainitsi 
toisenkin arvovaltaisen nimen, jolta muka oli saanut luvan. 

Suullinen lupa ei tietenkään kelvannut, ja kun asia tarkistettiin 
puhelimitse, kävi ilmi, että Smirnov oli valehdellut. 

Nyt Smirnov jatkoi matkaansa Kotkaan pysähdellen matkan 
varrella tarkkailemaan Kymijoen eräällä kohdalla rannassa ole- 
via telttoja ja ampumahautoja sekä Kotkan lähellä joen yli 
vievää siltaa. Kotkasta auto palasi takaisin Helsinkiin. 

Tämän hieman nolon kohtauksen jälkeen Smirnov täysin 
asiallisesti hankki itselleen tarvittavat matkaluvat lukuisia 
matkojaan varten. Mutta kerran hän kuitenkin sai ovelasti 
petetyksi viranomaisia. Toukokuun puolivälissä 1941 hän nimit- 
täin saattoi perhettään junassa Vainikkalan raja-asemalle ja 
paluumatkalla Helsinkiin matkustikin Simolasta Lappeenran- 
taan, vaikka hänellä ei ollut sinne matkustuslupaa. Junassa 
toimitetussa tarkastuksessa tämä herätti huomiota, mutta Lap- 
peenrannan asemalta Smirnov livahti tiehensä sotapoliisin men- 
nessä tekemään ilmoitusta asiasta. Tämän jälkeen häntä ei 
löytynyt mistään hotellista tai matkustajakodista. Vasta seu- 
raavana päivänä hän ilmestyi asemalle ja nousi Helsinkiin 
menevään päiväjunaan. Junassa todettiin hänen henkilöllisyy- 
tensä. Kaikesta saattoi päätellä, että Smirnov oli taitavasti 
suunnitellut etukäteen tämän matkansa, joka tapahtui vain 
vähän toista kuukautta ennen uuden sodan puhkeamista. 

Smirnov oli kuitenkin itse valmistautunut sotaan vasta elo- 
kuussa. Neuvostolähetystön kestitessä kuutosryhmän kansan- 
edustajia huhtikuussa 1941 oli Smirnov nimittäin ystävällisistä 
suhteista ja myös tarjoilusta liikuttuneena selittänyt keittiö- 
henkilökunnalle oikein sormillaan kuukausia laskien, että elo- 
kuuhun asti menisi vielä aikaa, ennen kuin Neuvostoliitto tulisi 
»vapauttamaan» Suomen työtätekevän kansan. Mutta tämä oli 
Smirnovin ainoa paha »haksahdus», yleensä hän pystyi esiinty- 
-mään pidättyvästi. 

Joka tapauksessa SNS:n järjestämien kesäisten hulinain 
mentyä myttyyn ja saksalaisten kuljetusten alettua Pohjois- 

Suomessa saapui syyskuun lopulla 1040 sotilasasiamiehen apu- 
laiseksi majuri Ivan Bevz ja hänen saavuttuaan alkoi 
sotilasasiamiehen osastossa neuvostolähetystössä toinen tahti 
kuin siihen asti. Bevzin tärkeimmäksi ohjelmaksi muodostuivat 
lokakuun lopulla ja marraskuussa matkat Pohjois-Suomeen. 
Hän kävi Kajaanissa ja Oulussa, mutta kohdisti erikoisesti 
mielenkiintonsa Rovaniemeen saavuttaen siellä vakoilupuuhil- 
laan suoranaisen kuuluisuuden. Vakoilu Pohjois-Suomessa jäi 
sitten apulaisten huoleksi. Vasta muutamia päiviä ennen sodan 
puhkeamista hän uskaltautui esimiehensä Smirnovin seurassa 
sinne takaisin. 

Kevättalven Bevz käytti matkoihin Etelä-Suomessa ja 
yhteyksien järjestelyyn Helsingissä. Neuvostolähetystön lukui- 
sat autot eivät hänen toimestaan saaneet levätä. Ne saattoi- 
vat yhden ainoan vuorokauden kuluessa tehdä neljäkymmen- 
täkin matkaa kaupungille ja sen lähiympäristöön etupäässä 
asiamiesten tapaamiseksi ja »postilaatikoiden» tyhjentämiseksi. 

Bevzin tärkeimpinä apulaisina tiedoittajien värväämisessä 
ja tietojen keräilemisessä olivat sotilasasiamiehen sihteeri 
Ivan Kornyshev sekä sotilasasiamiehen kielenkääntäjä 
Nikolai Kulibaba. Puuhakkaasti sekaantui vakoilu- 
toimintaan myös lähetystön attashea Dmitri Popov. 
Heidän seikkailujaan selostamme tuonnempana. Mutta tyypil- 
lisenä esimerkkinä yhteydenpidosta maan rajojen ulkopuolelta 
saapuneen vakoilijan kanssa selostamme ensimmäiseksi tapauk- 
sen »Majuri X», jonka yhteydessä Bevz auttamattomasti komp- 


romettoi itsensä. 
* 


Venäläiset käyttivät vakoilutehtäviin lukuisia Baltian maista 
värväämiään henkilöitä, joista osalla oli korkeahko sotilaallinen 
koulutus. Näiden oli määrä saapua Suomeen »poliittisina pako- 
laisina» eikä heidän tehtävänsä rajoittunut vain vakoiluun 

* Suomessa, vaan saatuaan ensin jalansijaa täällä heidän oli pyrit- 
* tävä edemmäksi, mm. Saksaan vakoilutehtäviä suorittamaan. 

dg Tammikuussa 1941 pidätettiin Helsingissä poliittisena pako- 
J — laisena Neuvosto-Virosta salateitse saapunut virolainen majuri 
J X. Kuulustelussa hän myönsi saapuneensa Suomeen vakoilu- 
* tehtävissä, mm. hänen oli otettava selvä erään rannikkokau- 
pungin puolustuslaitteista ja värvättävä siellä kolmihenkinen 
vakoilijaryhmä, joka pystyisi toimimaan myös itsenäisesti. 
= X. kertoi, että kunkin kuukauden 16 päivänä klo 18 hänen oli 
* määrä tavata Helsingissä Runeberginpatsaan kohdalla henkilö, 
joka ottaisi yhteyden häneen vakoiluasioissa. Yhteydenottajan 
oli määrä kysyä: »Was spielt man heute in Kansanteatteri?» 
(Mitä tänään näytellään Kansanteatterissa?) mihin X:n oli 
vastattava: »Prinz Hamlet» Kohtauspaikalle tullessaan piti 
X:n tuntomerkkeinä olla tumma päällystakki, harmaa huopa- 
hattu ja vihreä kaulaliina. Vasemmassa kädessä oli pidettävä 
Uusi Suomi-lehteä. 

Koska tällä tavoin tarjoutui oivallinen tilaisuus tutustua 
Neuvostoliiton vakoilussa ohjeita antavaan elimeen, sai muuan 
etsivä määräyksen esiintyä X:nä kohtauspaikalla. Maaliskuun 
16 p:nä klo 18 hän meni sovitulla tavalla pukeutuneena kohtaus- 
paikalle, mutta 'sillä kertaa ei ketään saapunut yhteyttä otta- 
maan. Huhtikuun 16 päivänä klo 18 yväärä» X teki uuden yri- 
tyksen toisen etsivän pysytellessä lähettyvillä varjostamassa. 
— Käveltyään Runeberginpatsaalta Esplanadin keskikäytävää 
— Fabianinkadulle asti hän kääntyi palaamaan ja näki vastaansa 
tulevan tutunnäköisen, mustatukkaisen ja ruskeakasvoisen mies- 
— henkilön, joka kävellessään huolettomasti poltteli savuketta, 
— mutta vilkuili samalla tarkkaavasti hänen suuntaansa. Etsivä 
— tunsi hänet silloin eversti Smirnovin sihteeriksi Ivan Korny- 
— sheviksi ja piteli Uutta Suomea näkyvissä vasemmassa kädes- 
— sään pysähtyen hetkeksi Runeberginpatsaan luokse ja siirtyen 
— sitten sen länsipuolelle seisoskelemaan. Kornyshev sivuutti 

hänet uudelleen. Etsivä jatkoi verkkaista kävelyään kiertäen 
pari kertaa patsaan ja jatkaen jälleen matkaansa keskikäytävää 
pitkin Fabianinkadun suuntaan. Silloin Kornyshev kiirehti 
takaapäin hänen sivulleen ja kysyi millään tavoin tervehti- 
mättä matalalla äänellä venäjäksi: »Kai te puhutte venäjää?» 

Etsivä vastasi saksaksi puhuvansa ainoastaan saksaa. Kor- 
nyshev mutisi osaavansa vain huonosti saksaa, jolloin etsivä 
rohkaisi häntä sanomalla: »Tänne lähtiessäni sain määräyksen 
puhua vain saksaa.» Kornyshev kysyi silloin, osaisiko hän suo- 
mea. Etsivä vastasi edelleen saksaksi osaavansa vähän suomea 
ja myös venäjää. Silloin Kornyshev sanoi huonolla suomenkie- 
lellä, odotetun tunnuksen: »Mikä esine näytetän tänä Kansan- 
teatterissa?» Etsivän vastattua: »Prinz Hamlet», ihastui Kor- 
nyshev ja huudahdi suomeksi: »Hyvä ja oikea mies!) 

Keskustellessaan he olivat kävelleet vielä talviasussa olleen 
Kappelin ulkoilmakahvilan keskelle, missä ei ollut muita ihmi- 
siä. Nyt Kornyshev otti päällystakkinsa sivutaskusta tavalli- 
sen" tulitikkulaatikon ja ojensi sen etsivälle sanoen suomeksi, 
että ohjeet ja asiat olivat sen sisässä. Etsivä kysyi varmuuden 

* vuoksi, oliko siinä kaikki, johon Kornyshev vastasi vain pää- 
tään nyökäten ja sanoen hyvästi. Tämän jälkeen he poistuivat 
eri suuntiin ja kohtauksen todistajana ollut etsivä varjosti 
tämän jälkeen Kornysheviä todeten tämän palaavan suorinta 
tietä neuvostolähetystön taloon Bulevardin varrelle. Koko koh- 
taus oli sujunut niin nopeasti, että Kornyshev ehti jo klo 18.18 
takaisin lähetystöön. 

Avatessaan myöhemmin saamansa tulitikkulaatikon etsivä 
havaitsi, että se oli näennäisesti aivan tavallinen, mutta tuli- 
tikkujen alta löytyi Munkkiniemenkadun tienoota esittävä 
karttapiirros uudesta tapaamispaikasta, venäjänkielinen, ko- 
neella kirjoitettu kirje ja kaksi viidensadan markan seteliä. 
Kirje oli hyvin tyypillinen, varoileva vakoiluasiakirje, niin että 
huvin vuoksi suomennamme sen tähän kokonaisuudessaan: 

Neuvostolähetystön = sotilasasiamies Sotilasasiamiehen apulainen majuri 
eversti Ivan Smirnov. Ivan Bevz. 








































































































Sotilasasiamiehen kielenkääntäjä = - Neuvostolähetystön attashea 
Nikolai Kulibaba. Dmitri Popov. 








= HAMUAN KOHDATA TEITÄ — 


— Tulkaa minmle, 





| HaLUa n Teita kohdata 
"kun on SANOtU KLO [8 





Kaksi lappusta, joiden avulla kielenkääntäjä Kulibaba 

tavoitteli yhteyttä »Herra Yrjöön)» ja joiden virheellinen 

kieliasu antaa yllättävän kuvan hänen kyvyistään kielen- 
kääntäjänä. 





Urheilukadun ja Reijolankadun kulmauksessa sijaitseva käymälä, jonka 
seinään oli määrä piirtää sovittu merkki, kun PA A oli jätetty 
jotakin noudettavaksi. 





Neuvostolähetystö vakoilukeskuksena 


Arvoisa. Markus. — Kauppa-asioissamme tulemme tapaa- 
maan toisemme kunkin kuun 10 ja 25 päivinä siinä paikassa, 
joka on merkitty piirustukseen. Jos määräpäivänä olette esty- 
nyt tulemasta, voitte jäädä tulematta siirtäen tapaamisen seu- 
raavaan määräpäivään. Jos sairauden takia taikka muista 
syistä ette kuukauteen taikka vieläkin pitempään aikaan voi 
määräpäivinä tulla, niin kuitenkin ensi tilassa tulkaa jonakin 
yllämainituista päivistä, jolloin tapaatte meidät siellä. 

Tapaamisaika: klo 21.00. 

Seuraavaksi kerraksi, so. huhtikuun 25 päiväksi, kirjoitta- 
kaa, miten voitte, minkälaisia kaupallisia tuloksia teillä on, mitä 
tuttavuuksia, tarvitsetteko apua ja minkälaista, mikä on osoit- 
teenne ja missä useimmiten käytte. Tunnus on entinen, jos 
minun sijastani tulee joku toinen. 

16. 4. 41. Lauri.» 


Kirjeessä molemmat asianosaiset mainitaan peitenimillä ja 
varotaan mainitsemasta mitään kompromettoivaa. Kohtaus- 
paikka on nyt siirretty myöhäisempään iltaan ja yksinäiseen, 
hiljaiseen kaupunginosaan, jossa on helpoin välttää ulkopuolisia 
tarkkailijoita. 

Huhtikuun 25 päivänä etsivä tapasi uudelleen Kornyshevin 
karttapiirrokseen merkityllä paikalla Paciuksenkadulla. Kieli- 
vaikeuksien tähden ei heidän keskustelustaan kuitenkaan tah- 
tonut tulla oikein tolkkua ja Kornyshev ilmoitti, että seuraavan 
kerran tulisi »Markusta» tapaamaan toinen henkilö. Oli tietenkin 
mielenkiintoista saada selville, kuka tämä olisi, mutta X:nä 
esiintyvä etsivä osasi perin vähän venäjää ja pelättiin tämän 
aiheuttavan epäilyksiä, jos uusi tulokas, ilmeisesti vaikutus- 
valtaisempi päällikkö kuin Kornyshev, vaatisi häntä puhumaan 
venäjää. Sen tähden päätettiin, että seuraavalla kerralla koh- 
taukseen lähtisi X:n ystävänä esiintyen toinen kielitaitoisempi 
henkilö. Tälle valittiin sopiva salanimi, jolla hän esiintyisi 

ja kaksi etsivää lähti määräaikana varjostamaan kohtauspaik- 
* kaa matkan päästä tunteakseen — jos "atollissa — venäläi- 
sen kohtaukseen tulijan. 

Tapaamispaikka Paciuksenkadulla oli kuitenkin niin taita- 
vasti valittu, että todistajain oli pakko tyytyä seuraamaan koh- 
tausta pitkän matkan päästä, etenkin kun kohtausta näytti 
ilmeisesti venäläisten puolelta joku epäilyttävä mieshenkilö 
varjostavan läheisessä. kadunkulmassa. X:n ystävänä esiinty- 
vän henkilön saapuessa kohtauspaikalle seurasi häntä kaksi 
miestä, joista toinen asettui hänen rinnalleen ja ryhtyi keskus- 
telemaan kohta hänen otettuaan tuntomerkiksi Uuden Suomen 
taskustaan. Varjostajat tunsivat puhuttelijan Ivan Bevziksi. 
Tämän mukana tullut Kornyshev jättäytyi jälkeen ja seurasi 
parinkymmenen metrin päässä jäljempänä Bevzin viedessä 
vystävän» sivuteitä kävelemään. Neuvostolähetystön taholta 
oli näin ollen järjestetty liian tarkka varmistus, jotta varjos- 
tusta olisi voinut pitemmälle jatkaa. »Ystäväny täytyi siis yksin 
selvitä Bevzistä. 

X:n ystävänä esiintyvän henkilön ja majuri Bevzin väHlä 
syntyi kiivaanpuoleinen keskustelu. Sanottuaan tunnuksen ja 
saatuaan siihen vastauksen Bevz alkoi heti kysellä, missä Markus 
oli, ja vaati ystävää sanomaan oikean nimensä. Tämä esiintyi 
hyvin pidättyvästi tunnettuaan heti majuri Bevzin hänelle 
aikaisemmin näytetyn valokuvan perusteella, kieltäytyi sano- 
masta nimeään, käänsi puheen venäjäksi ja huomautti: »Enhän 
minäkään teidän nimeänne tiedä enkä utele.» 

Bevz hermostui ja kysyi kiivaasti: vOnko Markus alkanut 
juopotella?» 

»En minä halua Markuksesta kieliä», vakuutti ystävä, 
vmutta kun herra näkyy hänen heikkoutensa tuntevan, niin 
miksipä minä sitä kieltäisims. 

Erikoisen epäileväksi Bevzin teki se, että »Markusy oli noin 
vain ystävälleen uskonut kohtauspaikan ja tunnuksen. Bevz 

uteli, tiesikö hän myös Markuksen oikean nimen ja missä asioissa 
* tämä liikkui. Ystävä vakuutti tietävänsä ja esitteli itses- 
4 tään tietoja, joiden nojalla hänen apunsa olisi voinut houkutella 
= Bevziä, sanoipa lopulta »nimensäkin» hänelle, mutta kieltäytyi 
antamasta osoitettaan, jota Bevz tiukkasi. Hänen luovutet- 
tuaan Markuksen laskuun Bevzille tulitikkulaatikon, jossa oli 
»Markuksem kirjoittama lappunen, Bevz ilmoitti, että Markuk- 
sen oli ehdottomasti tultava toukokuun 17 päivänä klo 22.15 
samalle kohtauspaikalle, mutta jos Markus jostakin käsittämät- 
tömästä syystä ei voisi tulla, piti ystävän tulla hänen sijastaan. 
Tällä välin Bevz oli kävelyttänyt hänet sivuteitä metsikköön 
Kornyshevin varjona seuratessa loitompaa. Täällä he erosivat. 

Palatessaan raitiovaunulla kaupunkiin Markuksen »ystävä» 
huomasi, että eräällä lähipysäkillä raitiovaunun tavoitti jokin 
henkilöauto, ja siitä hypähti mies etuvaunuun. Heikinkadulla 
ystävä», joka syystä epäili jonkun Bevzin apulaisen seurailevan 
= häntä, hypähti vaunusta viime hetkessä sen jo lähdettyä v 
* keelle ja sekaantui ihmisvilinään. ; 

Seuraava tapaaminen osoitti vielä vakuuttavammin, miten 
monenlaisin varokeinoin neuvostoedustajat koettivat varmentaa 
jälkensä ja saada tilaisuuden kanssaan tekemisiin joutuneen hen- 
kilön varjostamiseen hänen tietämättään. Markus» ei tietenkään 


' määräpäivänä voinut saapua ja vystävä» tuli taas hänen sijas- 





taan. Etukäteen paikkaa varjostamaan saapuneet etsivät 
havaitsivat viitisen minuuttia ennen määräaikaa neuvosto- 
lähetystön apuhenkilöstöön kuuluvan miehen ajavan polkupyö- 
rällä kohtauspaikan tienoilla nähtävästi etukäteen varmista- 
massa, ettei siellä ollut mitään epäilyttävää. Kuten jo mainit- 
tiin, oli kohtauspaikka niin taitavasti valittu, että sitä saattoi 
varjostaa vain loitolta ja silloinkin näkyväisyys valitun vuoro- 
kaudenajan takia oli huono. Neuvostolähetystön henkilökunta 
käyttikin paljon aikaa ja bensiiniä valitessaan kaupungin eri 
puolilta tällaisia edullisia tapaamispaikkoja. 

Bevz liittyi tällä kertaa Markuksen »ystävän» seuraan jo 
Paciuksenkadun alkupäässä ja Kornyshev seurasi taaskin loi- 
tompaa kävelijöitä pitäen huolta, ettei kukaan voinut tarkkailla 
heidän keskusteluaan. Bevzin ja vystäväm» kävellessä ajoi sitten 
polkupyörällä liikkuva neuvostolähetystön varjostaja heidän 
välitseen ilmeisesti painaakseen »ystävän» ulkomuodon mie- 
leensä tunteakseen hänet myöhemmin. Tällä kertaa paloi pyö- 
rässä voimakas polkupyörälyhty. Bevz ei kiinnittänyt huo- 
miota pyöräilijään ja sen tähden »ystävä» muka kiihtyen kysyi: 
»Onko tuokin teidän miehiänne?» Bevz kielsi sen ja sanoi vain 
välinpitämättömästi: 

»Kylläpä hän kohta häviää!» 

Muutenkin keskustelussa »ystävä» välttyäkseen epämielui- 
sista kyselyistä turvautui hyökkäykseen, esiintyi epäluuloisena 
ja sanoi, ettei halua enää toimia minkäänlaisena välittäjänä 
näissä, asioissa. Markuskin muka oli turhaan moneen kertaan 
juossut kohtauksissa tapaamatta ketään tai sitten sellaisen hen- 
kilön, jonka kanssa ei voinut puhua. Kunnollisia tehtäviä Mar- 
kus ei ollut saanut eikä rahaakaan, niin että hän oli nyt lähtenyt 
järjestämään asioita jonnekin muualle. 

Bevz koetti puhua lepytellen ja lupasi järjestää tehtäviä ja 
rahaa myös »ystävälle», kunhan Markus ensin itse kävisi sopi- 
massa asioistaan hänen kanssaan aikaisemmalla kohtauspaikalla. 

»Onko tuo kohtauspaikka turvallinen?» syytteli ystävä. 
»Minä ainakin pidän tällaista tapaamista metsässä yöllä täysin 
sopimattomana. Jos kerran on vain tällainen juttelu kysymyk- 
sessä, niin se voi tapahtua yhtä hyvin puhelimessa. Ei sellaisen 
takia kannata juosta yöllä metsässä vaaniskelemassa.» 

Vakavia keskusteluja ja paperin vaihtamista varten hän 
ehdotti sitten tapaamista jossakin hotellissa. Paikasta ja määrä- 
ajasta sovittiinkin ja Bevz tuli maininneeksi, että hän tosin oli 
paljon matkoilla, mutta Helsingissä aina kunkin kuukauden 
viidellä jaollisena (5, 10, 15, 20, 25, 30) päivänä. Sen jälkeen 

Bevz uteli vystävän» ammattia jne. siinä mielessä, että antaisi 
hänellekin jotakin tehtävää. 

yMutta minäpä en ryhdy tätä yritystä rahoittamaam, sanoi 
ystävä tiukasti. Majuri Bevz joutui hämilleen ja pahoitteli, 
ettei hänellä ollut paljonkaan rahaa mukanaan, mutta antoi 
sentään sata markkaa huoneen vuokraamiseksi sovitusta hotel- 
lista seuraavaa tapaamista varten. Tämän jälkeen asianomaiset 
erosivat. Bevz lähti menemään Puolukkatietä kohden ja Kor- 
nyshev seurasi häntä. »Ystävä» nousi Invalidisairaalan luona 
raitiovaunuun. Samassa saapui Munkkiniemen suunnasta auto 
hidastaen vauhtiaan siten, että autossa olijat pääsivät tarkkaa- 
maan »ystävän» asettumista vaunuun. Tämän jälkeen auto 
nopeasti ajoi raitiovaunun ohitse. Tarkoituksena oli todennäköi- 
sesti jättää muutaman pysäkin päähän varjostaja, joka nousisi 
sieltä samaan vaunuun, missä »ystävä» istui voidakseen seurata 
häntä ja saada selville, minne hän oli menossa. Tämän vuoksi 
vystävä» poistui raitiovaunusta heti seuraavalla pysäkillä ja 
nousi uuteen vaunuun, karistaen tällä tavoin urkkijat kintereil- 
tään. 

Saatuamme tällä tavoin käsityksen Bevzin yhteydenotto- 
ja tapaamistavoista rajojen ulkopuolelta saapuneiden agenttien 
kanssa siirrymme tarkastelemaan neuvostolähetystön harjoit- 
tamaa vakoilutoimintaa Pohjois-Suomessa syyskaudella 1940, 
jolloin Rovaniemellä aika ajoin suorastaan kihisi ryssiä ja 
näiden värväämiä asiamiehiä. 

Rovaniemi, »Lapin läänin pääkaupunki», rautatien ja Petsa- 
mon maantien liittymäkohta, Lapin liikenteen hermosolmu, on 
tottunut mitä monenlaisimpiin matkailijoihin. Rauhanteon 
jälkeen kesällä 1940 Petsamo jäi Pohjois-Euroopan ainoaksi 
henkireiäksi valtamerentakaisiin maihin ja Rovaniemen kautta 
kulki valtava liikenne. Liikennöitsijöitä, kauppiaita, merimie- 
hiä, pakolaisia ja seikkailijoita Euroopan maista liikkui kirja- 
vana vilinänä Rovaniemellä, tilanahtaus oli tavaton talvisodan 
pommitusten aiheuttamien tuhojen jälkeen ja elämä oli rajua, 
niinkuin se aina on ollut Rovaniemellä Lapin railakkaitten jät- 
kien huolehtiessa perinnäistapojen säilymisestä. 

Syyskesällä 1940, ilmestyi Rovaniemen katukuvaan uusi 
tekijä, jota ensin uteliaan kunnioittavasti tuijoteltiin, mutta 
johon vähitellen totuttiin, niin että se muuttui kuin luonnostaan 
katukuvaan kuuluvaksi — saksalainen sotilas. Läpimatkalla 
Pohjois-Norjaan kulki saksalaisia joukkoja Rovaniemen kautta, 
näiden majoituspaikkoja ja varastoja oli Lapissa ja kaikki muu 
kauttakulkuliikenne tyrehtyi vähitellen päättyen kokonaan 
Englannin julistaessa kesäk. 14 p:nä 1941 Suomen saartoon. 

Lapin jätkät, jotka saapuivat Rovaniemelle uittotöistään 
ja metsäkämpistään, eivät suinkaan pokkuroineet saksalaisia 
sotilaita, vaan päinvastoin suomalaiset epäluuloisesti tarkkai- 
livat heitä alta kulmain. He olivat itse Lapin arktisessa yössä 

edellisenä talvena suorittaneet uskomattomia urotekoja jätkän 
karvareuhka päässä ja pusero yllä univormuvarusteiden puut- 
tuessa. Siksi tulijain siistit, komeat vormut, sotilaallinen ryhti - 
ja nuorekkaan iloiset kasvot herättivät heissä arvostelunhalua. 
Mutta tuttavuutta tehtäessä — ja siihen oli kyllä tilaisuutta 
Rovaniemen lukuisissa ravintoloissa ja kahviloissa — syntyi 
vähitellen molemminpuolista kunnioitusta vieraan maan mies- 
ten ja Lapin kanta-asukkaiden välille. Kielivaikeuksista huo- 
limatta päästiin yhteisymmärrykseen ja saksalaiset tunnustet- 
tiin reiluiksi pojiksi. — Sen verran kytevää levottomuutta ja 
tietoa Venäjän painostuksesta Suomea kohtaan oli jo ilmassa, 
että saksalaisten kauttakulku herätti tavallisessa kansan mie- 
hessäkin tiettyä turvallisuuden tunnetta. Oli kuin valoa olisi 
puhjennut paistamaan synkkään pimeyteen: Suomi siis ei ollut- 
kaan enää yksin, siitä olivat todistuksena nämä jäntevät, ruskea- 
kasvoiset vieraan maan soturit. 

Mihin heitä vietiin, paljonko heitä oli, mitä he arvelivat 
tulevaisuudesta? Tällaisia kysymyksiä syntyi luonnostaan mie- 
lessä, mutta suomalainen kansanmies ei sellaista alentunut ute- 
lemaan, se ei kuulunut Lapin tapoihin. Saksalaisten läsnäolo 
riitti, ei ollut tapana vieraalta kysellä hänen tarkoituksiaan. 
Rovaniemelle. Helsingin neuvostolähetystö kihelmöi uteliaisuutta 
ja epävarmaa levottomuutta. 


* 


Marraskuun 3 p:nä 1940 saapui erääseen matkustajakotiin 
Rovaniemellä tumma, hieman juutalaisen näköinen, leveänaa- 
mainen ja itsetietoinen herrasmies, joka puhui huomattavan 
hyvin saksaa ja varasi itselleen huoneen. Vapaana oli vain yksi 
kahden hengen huone ja hän varasi sen itselleen. Henkilölli- 
syyttään salailematta hän merkitsi ilmoittautumiskaavakkee- 
seen olevansa majuri Ivan Bevz. Pohjanhovissa asui samaan 


110 


Pohjois-Suomi neuvostovakoilun kohteena 


aikaan muita neuvostolähetystön edustajia, mutta kun kävi 
ilmi, ettei Bevz kadulla vastaantullessaan ollut näitä tuntevi- 
naan, vaan liikkui kokonaan omin päin pyrkien lyöttäytymään 
puheisiin ihmisten kanssa, katsottiin parhaaksi viranomaisten 
taholta valvoa hänen toimiaan, kun ei ollut mitään tietoa Bevzin 
puuhailujen tarkoituksesta. 

Bevzin valvojaksi määrätty hra E. päätti esiintyä Liinahama- 
riin matkustavana posteljoonina ja meni asumaan matkustaja- 
kotiin samaan huoneeseen, missä Bevz asui, koska siellä toinen 
vuode oli tyhjänä. Havaittuaan hänen osaavan puhua saksaa 
Bevz kävi erittäin kohteliaaksi alkaen udella, mistä, milloin ja 
millä junalla hän oli saapunut ja miten kauan hän aikoi viipyä 
Rovaniemellä. 

»yTulin jo eilen illalla ja olin yötä erään tuttavani luona», 
kertoi posteljooni suunnitelmansa mukaan. »Siellä oli kovin 
ahdasta, niin että piti ottaa huone matkustajakodista, kun vii- 
vyn täällä jonkin päivän, ennen kuin matkustan uuteen toimi- 
paikkaani Liinahamarin postilaitokseen.» 

Bevz innostui kovin tästä tiedosta ja otti selvän, millaista 
työtä hänellä oli postissa ja paljonko siitä maksettiin. Postel- 
jooni kertoi palkan olevan pienen ja mainitsi myös vanhempiensa 
olevan Viipurista evakuoituja, jotka nyt elivät verraten huo- 
noissa oloissa. Bevz jatkoi juttelua sanoen sitten menevänsä 
johonkin ravintolaan istumaan. 

Myös posteljooni lähti liikkeelle ja varmistauduttuaan myö- 
hemmin illalla, että Bevz palasi matkustajakotiin kymmenen 
tienoissa, lähti puolen tuntia myöhemmin pyrkimään huonee- 
seen yöpuulle. Bevz oli kuitenkin lukinnut oven sisäpuolelta. 
Posteljooni yritti ensin toisella avaimella työntää ulkoapäin 
Bevzin oveen jättämää avainta pois ja alkoi sitten äänekkäästi 
kolkuttaa ja kiroilla, mutta sekään ei auttanut. Sisältä ei kuu- 
lunut hiiskahdustakaan, joten posteljooni arveli, että Bevz oli 
alkanut epäillä huonetoveriaan eikä sen tähden avannut. 

Aamulla Bevz nukkui myöhään lukittujen ovien takana ja 
kierreltyään sitten kaupungilla lyöttäytyi iltapäivällä puheisiin 
> matkustajakodin emännän tyttären kanssa pyytäen herätyksen 
aamuvarhaiseksi, koska aikoi palata Helsinkiin. Samalla hän 

käytti tilaisuutta pitkittääkseen juttelua ja esiintyi itsetietoisen 
> kerskailevasti, kertoi käyneensä Kremlissä ja puhui Stalinista, 
Molotovista ja Voroshilovista kuin hyvistä tuttavistaan ainakin. 
Seuraavalla kerralla Rovaniemellä käydessään hän lupasi tuoda 
tyttärelle venäläistä suklaata ja kysäisi ohimennen, oliko tämä 
seurustellut Rovaniemellä olevien saksalaisten kanssa. Tästä 
hän taitavasti johti puheen saksalaisten arvomerkkeihin ja 
kyseli, minkä värisiä. kauluslaattoja saksalaisilla sotilailla täällä 
näkyi, oliko niissä linnunkuvia ja mahtoiko Rovaniemellä olla 
saksalaista ratsuväkeä. Miten paljon saksalaisia Rovaniemellä 
kaikkiaan mahtoi olla, hän kysyi viattomasti, ja näkikö upsee- 
reja usein? Kysymysten tarkoitus oli ilmeinen, joten puhuteltu 
vastaili niihin vain vältellen. 

Varmistauduttuaan, että Bevz oli huoneessaan, meni pos- 
teljooni iltapäivällä uudelleen sinne ja pääsikin sisään tällä ker- 
taa. Bevz oli kovin nolostunut hänet nähdessään ja pahoitteli 
mitä sydämellisimmin hänelle illalla sattunutta erehdystä. 
Hän oli illalla ollut niin juovuksissa, että oli nukahtanut heti 
huoneeseen tultuaan ja nukkunut niin sikeästi, ettei ollut kuul- 
lut kolkutuksia. Posteljooni saikin pian tilaisuuden todeta, 
ettei Bevz puhunut perättömiä, vaan tosiaan järjesti matkansa . 
varsinaisten asioittensa ohella mukaviksi ryyppyretkiksi. 

Nyt Bevz kuitenkin aluksi puhui naisista ja kehuskeli mat- 
kustajakodin emännän tytärtä, jonka posteljooni sanoi tunte- 
vansa, koettaen tällä tavoin mairitella uutta tuttavaansa. Sit- 
ten hän ihmetteli kuljetusautojen paljoutta Rovaniemellä ja 
kysyi, miten monet niistä mahtoivat olla saksalaisten autoja. 
Paljonko autoja saksalaisilla ylipäänsä mahtoi olla täällä ja 
millaisten osastojen autoja ne olivat? 

Mutta mistäpä yksinkertainen posteljooni sellaista olisi 
voinut tietää ja Bevz muuttikin keskustelunaihetta ja alkoi 
sättiä Rovaniemen ravintoloita. Hänen mielestään ne olivat 
aina liian täynnä, niin että tarjoilu oli hidasta, ja lisäksi epä- 
siistejä ja vetoisia. Ravintoloissa näkyi paljon saksalaisia ja 
nyt seurasi tulvana kysymyksiä. Millaisia kauluslaattoja näki 
saksalaisilla upseereilla? Oliko Lapissa saksalaista ratsuväkeä 
ja paljonko? Olivatko saksalaiset reserviläisiä vai vakinaista 
armeijaa? Mistä osista Saksaa he olivat kotoisin? Olivatko 
nämä. saksalaiset olleet mukana sodassa Ranskaa vastaan? 
Kaikki nämä olivat kysymyksiä, joiden tärkeys vakoilupuuhissa 
liikkuvalle oli ensiarvoinen. 

Posteljooni valehteli omasta päästään joitakin tietoja, joita 
Bevz kuunteli hyvin tarkkaavasti. »Pidättekö ylipäänsä saksa- 
laisista?» hän kysyi äkkiä. 

»Enpä voi sanoa pitäväni, kun niin vähän heitä tunnem, 
vastasi posteljooni epäröivästi ja tämä vastaus näytti miellyt- 
tävän Bevziä. Hän alkoi kysellä talvisodasta, pahoitteli sen 
ankaruutta ja kyseli siirtoväen elinmahdollisuuksia. Postel- 
jooni kuvaili omaa surkeata kohtaloaan, kun palkka ei riittänyt 
edes uusien vaatteiden hankkimiseen Viipurissa menetettyjen 
tilalle. Kaiken lisäksi vaatteet olivat kortilla. 

Bevz vakuutti salaperäisesti tietävänsä varmalta taholta, 
että kohta tulisivat Suomessa kortille liha, kalat, jopa perunat- 
kin. Sitten hän siirtyi valittelemaan omaa yksinäisyyttään. 

yTänäkin iltana olen yksin ilman seuraa», hän kertoi mur- 
heellisena. »Ettekö lähtisi kanssani istumaan johonkin ravin- 
tolaan?» 

»Voi, voi, sellaiseen huvitteluun ei posteljoonin palkka riitä», 
pahoitteli kumppani. 

Bevz ilahtui ja taputti povitaskuaan. Hänellä kyllä oli 
rahaa ja varmemmaksi vakuudeksi hän veti taskustaan esille 
pinkan tuhatmarkkasia. Hän oli valmis tarjoamaan ja lähte- 

mään mihin ravintolaan hyvänsä. »Kunhan vain ei mennä 
Pohjanhoviin, sillä siellä minä en viihdy.» (Pohjanhovissa asui- 
vat muut neuvostovenäläiset, kuten jo edellä mainittiin.) 

Niinkuin tavallisesti Rovaniemellä olivat kaikki ravintolat 
täynnä. Kumppanukset mahtuivat lopulta »Hotelli Hansaan». 
Bevz kertoi, ettei aikaisemmin ollut tässä ravintolassa käynyt, 
vaikka posteljooni tiesi hänen käyneen siellä samana päivänä. 

»Tilatkäa te! Minä vietän nyt läksiäisiäni!» kehoitti Bevz 
auliisti heidän istuuduttuaan pöydän ääreen. Illallinen tuli 
pöytään ja Bevz tarjosi olutta ja viiniä innostuen itse tarjoo- 
misistaan, niin että pyysi varaamaan pöydän toisesta ravin- 
tolasta, jossa sai väkevämpiä juomia. 

Matkalla sinne Bevz pehmeni ja päihtyi ja heidän sivuut- 
taessaan matkustajakodin Bevz alkoi tolkata: »Mennään sisään 
— minulla on teille pikku historia — siellä on parempi puhua — 
tulkaa, niin kerron teille pikku historian!» 

Sisällä matkustajakodin huoneessa Bevz jo puhutteli pos- 
teljoonia rakkaaksi ystäväkseen. »Paras ystäväni», hän tolkutti, 
vkaksi päivää jo olemme tunteneet toisemme emmekä vielä 
tiedä enempää toisistamme. Minkä maalaisena minua pidätte?» 

»Ette te ainakaan saksalainen ole, vaikka hyvin puhuttekin 
saksaa», arveli posteljooni. 

»Voi, veli paras, venäläinenhän minä oleny, tunnusti Bevz, 
»ryssä, niinkuin te suomalaiset sanotte. Mutta sivistyneenä 
ihmisenä tiedätte, että kaikissa kansoissa on hyviä ja huonoja 
ihmisiä. Suomalaiset meitä venäläisiä vihaavat, kun Suomessa 
aina tuodaan esiin vain venäläisten huonot puolet.» 

Ja Bevz innostui kehuskelemaan Venäjää, sen suuruutta ja 
mahtavuutta. »Minä olen vain pieni ja vähäpätöinen työntekijä 
suuressa, rikkaassa maassa», hän kertoi liikuttuen. »Mutta huo- 
nommat teillä on olot. Ruoka on kallista Liinahamarissa, ette 
te pienellä palkallanne voi tulla siellä toimeen.» 

Jalomielinen Bevz otti taskustaan sadan markan setelin, 


125 


Pohjois-Suomi neuvostovakoilun kohteena 


työnsi sen pöydälle posteljoonin eteen ja kehoitti: »Ottakaa ja 
pitäkää!» 

Posteljooni tietenkin kielteli ja ihmetteli Bevzin jalomieli- 
syyttä. Millä hän sen koskaan voisi korvata? 

»Ottakaa vain!» kehoitteli Bevz. »Liinahamarissa tulee ken- 
ties muuan hyvä ystäväni tapaamaan teitä. Ehkä voitte olla 
hänelle avuksi! Minä maksan hotellilaskunnekin tältä ajalta, 
jonka yhdessä olemme asuneet.» 

Lupauksensa Bevz täyttikin. Keskustelun aikana hän oli 
sen verran selvinnyt, että muisti varhaisen herätyksensä eikä 
enää jaksanut lähteä huvittelua jatkamaan. »Mutta menkää 
te yksin sinne ravintolaan, hän kehoitti isällisesti, pitäkää 
hauskaa ja hakekaa joku tyttölapsi käsiinne». Posteljooni aikoi 
lähteä; mutta Bevz kehoitti sitä ennen häntä kirjoittamaan 
nimensä ja osoitteensa Liinahamarissa. Posteljooni kirjoitti 
osoitteekseen: Kalle Veikko Mönkkönen, Liinahamari, Posti, 
ja astui pois Bevzin elämästä. 

Loppuvaikutelmanaan tuttavuudesta Bevzin kanssa hän 
arveli: »Helposti narrattavissa, pitää liiaksi väkevistä ja on 
heikosti sivistynyt mies.» 

Tuntuu kuitenkin siltä, että tämä oli Bevzin aliarvioimista. 
Hänen alhainen sivistystasonsa oli normaalia Neuvostoliiton 
olosuhteissa, vaikka se herätti koulunkäyneen suomalaisen 
huomiota. On myös otettava huomioon, että tämä oli hänen 
ensimmäisiä matkojaan ja porvarillisen Suomen antimet hou- 
kuttelivat äkkiseltään häntä hankkimaan myös huvia matkois- 
taan. Todellisuudessa hän luultavasti oli hyvinkin tarkka havain- 
noitsija ja osasi keskusteluihinsa hyväuskoisten suomalaisten 
kanssa varsin taitavasti sovittaa kysymyksiä, jotka näennäi- 
sesti olivat aivan viattomia, mutta joilla hänelle vakoilijana oli 
merkitystä. Yhteytensä tiedoittajiinsa hän myös osasi salata 
ja piti myöhemmin hyvän huolen siitä, ettei tehnyt mitään 
varomatonta, milloin hänellä oli varjostajia kintereillään. Hän 

vaikuttaa jälkeenpäin suorastaan nerolta verrattuna apulai- 
seensa kielenkääntäjä Kulibabaan, jonka tärkeimpänä toiminta- 
alueena oli juuri Rovaniemi. Kulibabasta tulee myöhemmin 
puhe. Tässä yhteydessä on syytä kertoa pari kuvaavaa pikku- 
tapausta Bevzin muista matkoista. 


* 


Eräänä toukokuun päivänä 1941 oli Bevz saapunut Lahteen 
asettuen asumaan Seurahuoneeseen. Hänen matkansa tarkoi- 
tuksensa oli ilmeisesti yhteydenotto avustajiin aikaisemmin 
sovitulla tavalla. Hotelliin saapui nimittäin eräs jo pitemmän 
aikaa vakoilusta epäilty ja sen johdosta tarkkailun alaisena ollut 
SNS:n jäsen ja vasemmistososialisti. Seisoskeltuaan ensin 
kadulla hotellin asuinkerrosten ikkunoita tarkastellen — Bevz 
oli luultavasti jollakin aikaisemmin sovitulla tavalla merkin- 
nyt ikkunaansa, että tie oli selvä — hän meni sisään ja suoraan 
Bevzin huoneeseen kysymättä mitään portieeriltä. Puolentoista 
tunnin kuluttua ilmestyi Bevz hotellin pääovelle opastettuaan 
huomaamatta apulaisensa poistumaan hotellin takaportaiden 
ja porttikäytävän kautta, niin että tämä todella vältti varjos- 
tajainsa huomion. Mainittakoon, että Bevzin tapaaja ei tiet- 
tävästi koskaan aikaisemmin ollut käynyt hotellissa. 

Bevz itse lähti tarkkailemaan Mariankadun varrelle armei- 
jan autotallien luona vallitsevaa liikennettä. Tämän jälkeen 
hän kiertelemällä koetti eksyttää mahdolliset varjostajat jäl- 
jestään jääden mm. puoleksi tunniksi istumaan Hiihtäjäpat- 
saan vieressä olevalle penkille Koulupuistossa huomioidakseen, 
seurattiinko häntä. Otaksuen nähtävästi tien selväksi hän tämän 
jälkeen suuntasi kulkunsa Hennalan kasarmia kohden pysäh- 
tyen välillä soittamaan puhelinkopista luultavasti sopiakseen 
kohtauksesta aikaisemmin päätetyllä merkkikielellä. Soitet- 
tuaan hän ripeästi lähti kävelemään kasarmille ja kääntyi sen 

portin luona vasemmalle kulkien aidan vierustaa pitkin tiheään 
kuusikkoon. 

Kuusikossa Bevz koko ajan pysytellen lähellä kasarmin 
aitaa kierteli edestakaisin koettaen urkkia, seurasiko joku häntä. 
Metsässä hän pari kertaa heittäytyi pitkäkseenkin väijymään ' 
varjostajiaan. Kohtauksesta ei tullut mitään ja Bevz palasi 
peltoja pitkin metsästä tielle ja kaupunkiin. 

Seuraavana päivänä verraten varhain aamulla hän kävi 
jälleen istumassa neljännestunnin ajan Koulupuistossa samalla 
penkillä kuin edellisenä päivänä ja meni sitten Mariankadulle 
taas tarkkailemaan armeijan autoja. Käytyään välillä hotel- 
lissa hän lähti asemalle ja osti matkalipun Kouvolaan. Asema- 
sillalla hän käveli Heinolan junan laiturilla aivan muina miehinä 
ja välittämättä Kouvolaan lähtevästä junasta. Vasta tämän 
junan lähdettyä liikkeelle hän viime tingassa hyppäsi siihen. 

Kouvolan asemalle saavuttaessa Bevz hyppäsi junasta sen 
vielä liikkeellä ollessa välttäen tällä tavoin asemalle häntä var- 
jostamaan saapuneen etsivän huomion. Pitkin radanvartta 
kulkien hän pitkin harppauksin kiirehti kauppalan laitaan 
kääntyen sieltä kauppalan taakse ja sitten vasta hakeutuen 
kauppalan keskustaan. Manööverin tarkoituksena oli luulta- 
vasti pääasiassa päästä selville, seurattiinko häntä, sillä tämän 
jälkeen Bevz meni avoimesti erääseen hotelliin ja vuokrasi 
sieltä huoneen. Iltapäivällä Bevz lähti maantietä pitkin kaup- 
palan pohjoisosaan, poikkesi tieltä ja aloitti samanlaisen piilos- 
leikin varjostajiensa kanssa kuin edellisenä päivänä Lahdessa. 
Illalla hän istui hotellin ravintolassa täsmälleen alkoholin tar- 
joilun loppumiseen asti ja meni sitten huoneeseensa pyytäen 
herätyksen yöllä. Aamuyöllä hän poistui hotellista ja nousi 
asemalla Helsinkiin menevään pikajunaan. 

Tällä matkalla hän lyöttäytyi puheisiin erään Lahdesta 
junaan nousseen suomalaisen liikemiehen kanssa. Tälle hän 
selitti olevansa saksalainen ja koetti siten herättää luottamusta 

matkakumppanissaan urkkiakseen mielialoja maassa. — Tätä 
samaa temppua Bevz oli muuten käyttänyt jo aikaisemmin, 
kun hänen autonsa oli pysäytetty kielletyllä alueella lähellä 
Kotkaa eikä hänellä ollut matkalupatodistusta. Kaikin tavoin 
hän koetti saksaa puhuen päästä näyttämästä passiaan ja seli- 
— tellä, ettei tiennyt alueen olevan kiellettyä. Tarkastajan puhu- 
tellessa häntä venäjäksi hän itsepintaisesti vastasi saksaksi, 
kunnes passi lopulta tuli esiin ja Bevz oppi äkkiä venäjänkielen- 


taidon. 
* 


Mainittiin jo aikaisemmin, että Bevzin viimeinen matka 
Rovaniemelle tapahtui kesäkuussa vain vähän aikaa ennen 
sodan puhkeamista Saksan ja Neuvostoliiton välillä. Bevz ei 
"enää tällä kertaa ehtinyt huvitella, sillä tosi oli kysymyksessä. 
Myös hänen esimiehensä eversti Smirnov oli mukana samalla 
matkalla, vaikka he liikkuivat eri teitä ja suorittivat vasta 
paluumatkan Helsinkiin yhdessä. 

Tästä melkeinpä sodan aattona suoritetusta matkasta tie- 


' dämme seuraavaa: 





Kesäkuun 11 p:nä 1941 saapui Kemin Osuusliikkeen ravin- 
tolaan mieshenkilö, joka kaikesta päättäen oli ulkomaalainen. 
Viranomaiset totesivat hallussaan olleen valokuvan avulla, että 

"kysymyksessä oli Neuvostoliiton sotilasasiamiehen apulainen 
Ivan Bevz. Kiireesti aterioituaan hän lähti henkilöautolla mat- 
kalle pohjoista kohden. Hän oli samalla autolla saapunut Tor- 
niosta ja varannut sen matkaa varten Rovaniemelle. Bevzin 
aterioidessa kävi autonkuljettaja puhdistuttamassa hiilikaasut- 
tajansa. 

Koko matkan ajan Bevz tarkkaili tietä ja seurasi matkaa 
kartan avulla osoittaen erikoista mielenkiintoa lossipaikkoja 
kohtaan ja poistuen jonkin pysäkin kohdalla tarkastelemaan 
sen lähettyvillä olleita saksalaisten parakkeja. Jossakin Bev- 

zille erikoisen mielenkiintoisessa tienkohdassa autonkuljettaja 
sai käskyn ajaa aivan hitaasti parin kilometrin matkan Bevzin 
tehdessä muistiinpanoja tiestä. Lähellä Rovaniemeä auto 
sivuutti saksalaisen autokolonnan, joka myös oli matkalla poh- 
joiseen. Vasta tällöin heräsi autonkuljettajassa: epäilyksiä Bev- 
zin henkilöllisyydestä, sillä hänelle Bevz oli esiintynyt saksa- 
laisena. »Taisi olla ryssä kyydissä», hän tuumi jälkeenpäin, 
sillä Bevz ei millään tavoin tervehtinyt sivuuttamiaan saksalai- 
sia, mikä olisi ollut luonnollista, jos hän todella olisi ollut heidän 
maanmiehensä. Rovaniemen asemalla Bevz sitten jäi pois 
autosta maksettuaan matkasta 1,700 markkaa. 

Rovaniemellä Bevz majoittui samaan matkustajakotiin, 
josta jo edellä on ollut puhe. Seuraavana päivänä hän vaihtoi 
kulkuvälinettä ja turvautui huomion välttämiseksi polkupyö- 
rään, jonka sai lainaksi. Hän suuntasi kulkunsa Petsamon tielle 
pysähtyen hetkeksi tarkastamaan tienvarteen pysäköinyttä 
saksalaista autokolonnaa, joka oli sekin matkalla pohjoiseen. 
Vähän väliä ajoi ohi saksalaisia ja suomalaisia autokolonnia. 
Noin viiden kilometrin päässä Rovaniemestä Bevz pysähtyi 
erään sillan luona tarkastamaan kahta siltaa pitkin vedettyä 
tilapäistä viestijohtoa. Saksalaisen ammuskolonnan, Rova- 
niemen lentokentälle kääntyvän autokolonnan ja yllämainittua 
viestijohtoa vetävän saksalaisen viestiryhmän Bevz sivuutti 
pysähtymättä todeten vain saksalaisten työryhmäin paikka . 
paikoin korjailevan pehmennyttä ja roudan rikkomaa tietä. 

27 kilometriä ajettuaan Bevz saapui Kemijärvelle vievän 
tien risteykseen. (Kemijärvi oli kiellettyä aluetta ja Bevzin 
apulaiset koettivat useita kertoja värvätä tiedoittajia matkus- 
tamaan sinne.) Tähän tienristeykseen Bevz pysähtyi ajettuaan 
jonkin matkaa Kemijärven suuntaan. Tänne hän jäi tienvar- 
teen melkein tunnin ajaksi ilmeisesti toteamaan, että suurin osa 
saksalaisista autoista suuntasi kulkunsa Kemijärvelle. Tästä 
varmistauduttuaan hän lähti paluumatkalle, mutta pysähtyi 

puhuttelemaan useitakin autonkuljettajia saadakseen jonkun 
näistä viemään hänet yön aikana Kemijärvelle. Kukaan ei kui- 
tenkaan suostunut tähän, vaikka Bevz tarjosi matkasta 1,500 
markkaa, sillä Bevzin ulkomaalaisuus ja juutalainen ulkomuoto 
herättivät epäilyksiä. Polkupyörällä Bevz ei kuitenkaan viit- 
sinyt enää palata takaisin Rovaniemelle, vaan sai jonkin auton 
ottamaan hänet kyytiinsä. 

Kaksi päivää myöhemmin eversti Smirnov ja Bevz käveli- 
vät yhdessä Kemissä saksalaisten majoituspaikkaa, kuljetuksia 
asemalla ja saksalaisten autokolonnien liikennettä seuraile- 
massa. Viikkoa myöhemmin aloitti Saksa sodan bolshevikkeja 
vastaan. 


Ennen kuin ryhdymme selostamaan kielenkääntäjä Kuli- 
baban seikkailuja Rovaniemellä on syytä vielä todeta, millaisia 
tietoja venäläiset lähinnä halusivat. SNS:aa koskettelevassa 
luvussa. on jo mainittu, että muuan SNS:n järjestelijä harjoitti 
vakoilua Rovaniemellä. Marraskuun alkupuolella saapui Rova- 
niemelle muuan runsaasti rahoja liikutteleva nuorukainen. 
Hän esiintyi SNS:n asiamiehenä ja sai tällä tavoin helposti 
yhteyden eräihin Rovaniemen kommunisteihin. Näitä hän yritti 
värvätä apulaisikseen antaen mm. seuraavia vakoilutehtäviä: 

Paljonko Rovaniemellä ja lähiympäristössä on saksalaista 
sotaväkeä? 

Millainen aseistus on saksalaisilla? Onko heillä lentokoneita, 
tykistöä jne.? 

Pitävätkö saksalaiset yhteisiä aseharjoituksia suomalaisten 
kanssa? 

Ovatko saksalaiset upseerit yhteistoiminnassa suomalaisten 
upseerien kanssa? 

Rovaniemellä olevien suomalaisten upseerien nimet? 

Millaisia sotatarvikevarastoja saksalaisilla on Rovaniemen— 
Kemijärven rautatien varrella ja missä niitä on? 

Rakennetaanko Rovaniemen Kemijärven radan varrelle 
lentokenttiä ja mihin? Mihin muualle rakennetaan lentokenttiä 
Pohjois-Suomessa? 

Missä saksalaisilla on suuria bensiinivarastoja? 

Saksalaisten vähänkin poikkeuksellisista sotilaallisista toi- 
menpiteistä oli heti ilmoitettava Helsinkiin. Tällaista sanan- 
vientiä varten tietojen pyytäjä mm. antoi eräälle henkilölle 
matkarahoiksi 300 markkaa ja tunnuksen Helsinkiin. 

Joulukuussa sama tietojen hankkija palasi taas Rovanie- 
melle. Tällöin hänellä oli tietoja ainakin yhdestä saksalaisten 
bensiinivarastosta ja yhdestä ammusvarastosta. Hän koetti 
nyt saada apulaisekseen venäjänkielentaitoista miestä, jotta 
Neuvostolähetystön lähettien käydessä Rovaniemellä heidän 
ei tarvitsisi kuljettaa tulkkia mukanaan. Asianomainen ei nimit- 
täin itse osannut venäjää. Saksankielistäkin apulaista hän etsi 
voidakseen tämän avulla puhuttaa saksalaisia sotilashenkilöitä 
ja siten saada ehkä näiltä tietoja. Asemamiestä ja sähköttäjää 
hän myös tiedusteli apureikseen voidakseen näiden avulla päästä 
selville saksalaisten kuljetuksista. 

Tulemme huomaamaan, että kielenkääntäjä Kulibaba omalla 
tahollaan värväsi myös henkilöitä samantapaisiin tehtäviin. 
Venäläiset halusivat ilmeisesti saada tietoja samoista asioista 
* mahdollisimman monelta taholta voidakseen vertailemalla var- 
mistautua niiden luotettavuudesta ja pitivät huolen, että vär- 
vätyt agentit eivät tulleet tuntemaan toisiaan. Tämäkin todis- 
taa, että venäläiset välttivät yhtenäisen vakoiluverkoston jär- 
jestämistä ja turvautuivat mieluummin niin sanoaksemme 
massavakoiluun. 

Lienee syytä mainita, että kun yllämainitun SNS-nuoru- 
kaisen ja hänen Helsingistä saapuneen apurinsa tarkkailemi- 
nen kävi ylivoimaiseksi, heidät pidätettiin ja saatettiin turva- 

= säilöön tammikuun alussa 1941. Mutta ryssillä oli monta rau- 
taa tulessa ja todella tärkeissä asioissa he noudattivat erittäin 
monimutkaisia varovaisuusmenetelmiä. Kuvaavana esimerk- 
kinä tästä on »Gerzem tapaus. 


* 


Erään tutkimuksen yhteydessä Pohjois-Suomessa joutui 
viranomaisten käsiin ohje yhteydenotosta Parkkinassa. Ohjeen 
allekirjoittaja oli merkinnyt peitenimekseen »Gerze» ja hän oli 
ilmeisesti eräs Neuvostoliiton Petsamon konsulaatin virkaili- 
joista, vaikka sodan puhkeaminen esti tapauksen tarkemman 
tutkimisen. Ohje oli venäjänkielinen ja siihen liittyi kartta- 
piirros, jossa ohjeessa mainittujen tapaamispaikkojen nimet oli, 
paitsi venäjäksi, merkitty myös suomeksi, vaikkakin virheelli- 
sesti. Tämä yhteydenotto-ohje on siksi mielenkiintoinen, että 
lainaamme sen tähän kokonaisuudessaan: 


yTutustumiskohtaus parturiliikkeessä (Parturi), joka ei ole 
kaukana maantiestä eikä bensiiniasemasta T.B. (Trustivapaa 
Bensiini). 
Kohtausaika on klo 13.00 sovittuna päivänä. 
Minun tuntomerkkini: Pitkäkasvuinen. Hiukset — mustat 
(harmaa lippalakki). Nenä pieni, 
— pysty. Puettu tummaan pukuun. 
Ylätaskussa näkyvissä vihreä nenä- 
liina ja valkean kamman pää. 
Paita teräksistä silkkiä, solmio ruskea valkoisine soikioineen, 
joiden sisällä on punainen täplä. Poltan savuketta, karistan 
tiheään tuhkaa kahdella oikean käden etusormella näppäämällä. 
Jalassa mustat lakeeripuolikengät. 
Kohtaajalla tulee olla seuraavat tuntomerkit: 
Kahvinvärinen hattu, vaalea paita ja raidallinen solmio, 
solmion väri sininen valkein juovin. Aikakauslehti Apu n:o 3, 

kansilehti sininen ja siinä tytönkuva (lähetetään kohtaajalle). 
Mukana tulee lisäksi olla yksi käärö (pieni). Kohtaaja kampaa 
hiuksensa punaisella kammalla. 

Jos tutustumiskohtaus on tapahtunut, niin seuraavana päi- 
vänä samaan aikaan klo 13.00 tapahtuu yhteydenottokohtaus 
osuuskaupan myymälän korutavaraosastossa. 

Minä ostan kaksi postikorttia. Hän kaksi tuubia hammas- 
tahnaa. Sen jälkeen minä menen ulos ja hän seuraa perässäni. 
Matkalla saavutettuaan minut tiellä hän kysyy (kohtaajan 
tunnus): »Missä sijaitsee nikkelikomppania?» Minä vastaan 
tunnuksena: »Anteeksi, en ole kompetentti tässä asiassa.» 

Tämän jälkeen keskustelemme vastaisesta työstämme. 


HUOMAUTUS: — Ellei ensimmäistä tutustumiskohtausta 
tapahtuisi määräpäivänä, niin se tapahtuu seuraavana päivänä 
varatutustumiskohtauksessa, s.o. kaikki siirtyy vastaavasti 
päivällä. ; 

Varatutustumiskohtauksen paikka on myymälä, jonka kil- 
vessä on »Taka-Lapin. 

Tuntomerkit samat, poikkeuksena vain: Kohtaaja ei kam- 
paa tukkaansa. Minulla entiset tuntomerkit. 

Jos ilmitulon vaara on havaittavissa, on minun puoleltani 
varoitus seuraava: MINULLA ON SUUSSA HOLKKI ILMAN 
SAVUKETTA. 

Gerze.» 


Paitsi käsitystä tarkkuudesta, jolla tapaamiset tärkeimmissä 
tapauksissa suunniteltiin, saamme tästä ohjeesta hieman huvit- 
tavalla tavalla selville, miten hienosti)» arvonsatunteva Neu- 
vostoliiton konsulaatinvirkailija pukeutui päästyään »porva- 
rillisen» maan pukutarpeisiin käsiksi. Hänen ylpeytensä huip- 
puna lienevät olleet mainitut kiiltonahkapuolikengät, joilla 
hän hämmästytti Jäämeren kansaa. 


132 


VIII. KIELENKÄÄNTÄJÄ KULIBABAN 
: VERRATTOMAT SEIKKAILUT 


Elokuun lopulla 1940 saapui Suomeen eversti Smirnovin 
apulaiseksi kielenkääntäjä Nikolai Kulibaba, joka seikkailu- 
jensa ja kommellustensa perusteella muodostaa ehkä hauskim- 
man henkilön Neuvostolähetystön urkkijagalleriassa. Hän oli 
vielä nuorehko mies, vain vähän yli kolmenkymmenen ikäinen, 
ja hänen sivistystasonsa oli perin alhainen Neuvostoliitonkin 
olosuhteet huomioonottaen. Hänen suomenkielentaitonsa, joka 
lienee ollut pääaiheena hänen nimittämiseensä vastuunalaiseen 
kielenkääntäjän virkaan, oli lievimmin sanoen heikkoa, emmekä 
ihmettelisi, jos tämän puutteellisen kielitaidon takia sotilas- 
asiamiehen osastolle sattui vakoiluasioissa vaikka miten paljon 
erehdyksiä ja väärinkäsityksiä. Mutta Kulibaba itse nautti 
ilmeisesti suuresti arvostaan, hänellä oli alkeellista mielikuvi- 
tusta ja hän tunsi tyydytystä saadessaan esiintyä leventelevästi. 
Aitovenäläisin näyttelijänpyrkimyksin hän halusi esiintyä huo- 
mattavana henkilönä omasta maastaan, vaikka käyttäytymis- 
tapojen alkeellisuus paljasti hänet jokaiselle arvostelukykyiselle 
henkilölle. 

Kulibaban oma arvostelukyky joutuu hänen seikkailujensa 
perusteella varsin epäilyttävään valoon, mutta tällöin on otet- 
tava huomioon, että hänen esimiehensä varmasti vaativat tiuk- 
kaillen ja uhkaillen häneltä tuloksia ja hänen senkin tähden oli 
pakko asioida mitä epäilyttävimpien tyyppien kanssa. Ilmei- 

sesti hän kovin pelkäsi menettävänsä virkansa. Olihan palautus 
takaisin Venäjälle pahin uhkaus ja kannustin, minkä ylipäänsä 
Neuvostoliiton ulkomailla olevaan virkailijaan saattoi kohdis- 
taa. Haltuunsa saamiaan rahoja hän myös nähtävästi käsitteli 
"perin tunnollisesti, saitaili tarjoiluissaan ja maksuissaan ja eli 
matkoillaan suhteellisen vaatimattomasti henkilökohtaisten tar- 
peittensa ollessa kysymyksessä. Toinen asia on sitten, pimittikö 
hän kenties säästäväisenä miehenä pahojen päivien varalle 
omaan taskuunsa joitakin summia. Siihen tuntuvat viittaavan 
eräät hänen vaatimansa kuitit asiakkailtaan, joissa on »kaksin- 
kertaisen kirjanpidom tuntua. 


* 


Lokakuun puolivälissä asettui erääseen Rovaniemen lukui- 
sista matkustajakodeista Helsingistä saapunut Neuvostoliiton 
kansalainen Nikolai Kulibaba ja joutui asumaan samaan huo- 
neeseen erään suomalaisen harmonikansoittajan kanssa. Fpäi- 
lyttävä muukalainen tuntui osaavan jonkin verran suomea, 
niinpä muuan harmonikansoittajan tuttavista teki asiaa huo- 
neeseen tietäessään soittajan olevan ulkona ottaakseen hieman 
selvää vierasmaalaisen aikeista. Kulibaba kehoitti heti häntä 
istumaan ja tarjosi tupakkaa päästäkseen puheen alkuun. Seu- 
rasi koko joukko tavanmukaisia kysymyksiä. 

Henkilö, joka tässä tarinassa käy Jalmari Seppälän nimellä, 
kertoi olevansa tavallinen kirvesmies ja työskentelevänsä Pet- 
samossa eri rakennuksilla. Nyt hän oli Rovaniemellä kahden 
viikon lomalla. Kulibaba tiedusteli hänen tulojaan ja työväes-' 
tön palkkoja Suomessa. 

»Tyytyykö työväki palkkoihinsa?» uteli Kulibaba. 

»Kyllähän osa on tyytyväisiä, mutta aina on tyytymättö- 
miäkin», selitti Seppälä totuudenmukaisesti. 

—-Kulibaba kehui nyt olevansa rikas kauppias Moskovasta, 

Hän oli muka tutustumismatkalla Suomessa ja katseli parhail- 


laan Rovanientä ja sen kaunista ympäristöä. Udeltuaan vielä, 


mitä rakennuksia Petsamoon parhaillaan rakennettiin, ja otet- 
tuaan selvän Seppälän asevelvollisuussuhteista Kulibaba kut- 
sui häntä kolpakolle. Tarjoiluaika oli kuitenkin jo ohi, mutta 
Kulibaba ei halunnut luopua uudesta tuttavastaan ja he sopi- 
vat tapaamisesta seuraavana päivänä. 

Aamulla Seppälän saapuessa uudelleen matkustajakotiin 
Kulibaba kutsuikin hänet ja huonetoverinaan olevan harmo- 
nikansoittajan kanssaan aamiaiselle ravintola Kotkaan. Mat- 
kalla sinne tuli heitä vastaan saksalainen sotilasosasto. Kuli- 
baba kysyi heti, minne saksalaiset mahtoivat olla matkalla, ja 
alkoi sitten viattomasti ihmetellä linnunkuvaa heidän kauluk- 
sissaan. Aamiainen kolpakkoineen ravintolassa tuli maksa- 
maan satakunta markkaa ja vahvistaakseen vaikutelmaa rik- 
kaasta kauppiaasta Kulibaba antoi vielä seitsemän markkaa 
ylimääräistä juomarahaa merkiten sen kuitenkin huolellisesti 
muistiin laskun takapuolelle ja tallettaen laskun taskuunsa. 
Haarukkaa ei Kulibaba osannut lainkaan käsitellä, kuorimatto- 
mat perunat hän kuori sormissaan pidellen. Muutenkin hänen 
syömätapansa antoivat huomattavan oudon käsityksen mos- 
kovalaisten kauppiaitten aterioimistavoista. 

Aterian jälkeen Kulibaba pyrki kirjakauppaan. Seppälä 
opasti häntä. Kirjakaupassa Kulibaba selaili erilaisia kirjoja 
ja karttoja. Lähinnä hän olisi halunnut Rovaniemen ja poh- 
joisen Suomen kaupunkien asemakaavakartat, mutta kun sel- 
laisia ei ollut, hän pyysi Rovaniemen matkaopasta. Kun sitä- 
kään ei ollut saatavana, hän osti 14 maisemakorttia Rovanie- 
mestä. Niiden joukossa oli yleiskuvia kauppalasta ja 3 eri kuvaa 
kansakoulusta, jossa parhaillaan oli saksalaisia joukkoja majoi- 
tettuna. Seppälä vei Kulibaban toiseen kirjakauppaan, mutta 
kun täälläkään ei ollut hänen haluamiaan karttoja, hän tyytyi 
ostamaan kaksi kappaletta vihkosta »Kemi ja Kemin seutw. 

Nähtyään siinä Kemin poliisimestarin valokuvan Kulibaba 
kysyi, mahtoiko tämä vielä olla Kemissä. Paketin päälle Kuli- 
baba merkitsi huolellisesti vihkosista maksamansa hinnan. 

Sitten käveltiin pitkin kauppalaa. Kulibaba koetti taas 

udella, minne saksalaiset joukot olivat matkalla. Kadulla kul- 
kevia kuorma-autoja hän erikoisesti piti silmällä, menipä erään 
kadun reunaan pysäköineen kuljetusauton luokse nostelemaan 
peitevaatetta nähdäkseen, millaista tavaraa autossa oli. Mat- 
kalla takaisin matkustajakotiin Kulibaba kertoi tarvitsevansa 
Rovaniemen kauppalan puhelinluettelon ja kyseli, mistä sel- 
laisen saisi. Myös hän olisi halunnut tietää, paljonko junia ja 
minä vuorokaudenaikoina Rovaniemelle saapui ja sieltä lähti. 
Jonkin isomman rakennuksen kohdalla hän kysyi, oliko siihen 
majoitettuna sotaväkeä. Matkustajakodissa Kulibaba tarjosi 
"ryypyt Seppälälle ja saadakseen nähtävästi myös yksilöllistä 
huvia tarjoomisistaan pyysi harmonikansoittajaa soittamaan 
hänen ehdottamiaan kappaleita. Vähään tottuneelle ja niu- 
koissa. oloissa eläneelle Kulibaballe tämä kaikki merkitsi var- 
maan oikein ruhtinaallista huvittelua. 

Illalla Seppälä ja Kulibaba tapasivat uudelleen. Kulibaba 
pyysi uutta ystäväänsä kanssaan elokuviin, mutta tämä sanoi, 
ettei köyhällä kirvesmiehellä sellaiseen ylellisyyteen ollut varaa, 
rahat kun olivat jo huvenneet loma-aikana ja piti vielä päästä 
matkustamaan takaisin Petsamoon. Kulibaba ymmärsi hyvin 
tilanteen ja lupasi maksaa elokuvaliput. Seppälä oli myös vaih- 
tanut jalkaansa rikkinäiset kengät ja hyppeli elokuviin mennessä 
surkeasti vesilätäkköjen yli kurjan tilansa osoitukseksi. Kuli- 
baba huomasi tietysti sen. 

»Tunnustakaa vain», hän sanoi, »saatte huonoa työpalkkaa, 
vaikka ujona miehenä ette kehtaa tunnustaa köyhyyttänne. 
Huomenna ostan teille uudet kengät!» 

Seppälä tietysti kiitteli kovin lupauksesta. Kulibaba arveli 
tilanteen otolliseksi ja alkoi kysellä, miten saksalaiset joukot 


136 


Kielenkääntäjä Kulibaban seikkailut 


yhä pysyttelivät Rovaniemellä, vaikka niiden oli määrä vain 
Rovaniemen kautta matkustaa Norjaan, niinkuin hän sanoi 
lehdistä lukeneensa. Hän oli myös huomannut, että suomalai- 
set naiset pitivät kovasti saksalaisista upseereista ja sotamie- 
histä. Eikö se ärsyttänyt suomalaisia? Entä miten oli, mahtoiko 
Petsamossa olla englantilaisia? Seppälä ei voinut näihin kysy- 
myksiin vastata. 

Elokuvista he palasivat jälleen matkustajakotiin. Kuli- 
baba tahtoi nyt varmistautua, että Seppälä todella oli kirves- 
mies ammatiltaan, ja teki hänelle eräitä rakennusalaa koskevia 
ammatillisia kysymyksiä. Saamansa vastaukset näyttivät 
vakuuttavan hänet, että Seppälä tosiaan oli se, minä esiintyi. 
Nyt hän lupasi tavata myöhemmin Seppälän Petsamossa ja 
hienoimmassa hotellissa» siellä ja kysyi, voisiko Seppälä mah- 
dollisesti henkilötodistuksensa avulla päästä matkustamaan 
Kuusamoon ja Kemijärvelle eräitä hänen asioitaan toimitta- 
maan, jos niin olisi tarvis. Seppälä lupasi lähteä. Silloin Kuli- 
baba vielä uudelleen» vakuutti varmasti huomenna ostavansa 
hänelle uudet kengät, »kun olette niin kiltti ja hyvä mies». Sep- 
pälä ujosteli ja kielteli ostamasta, mutta Kulibaba vakuutti 
ostavansa kengät kielloista huolimatta. 

Seuraavana päivänä Kulibaba ilmeisesti oli ollut yhteydessä 
jonkun tiedoittajansa kanssa ja jättänyt tälle tai piilottanut 
muualle erään mukana kuljettamansa matkalaukun, jota myö- 
hemmin ei löytynyt. Joka tapauksessa hän tavatessaan uudel- 
leen Seppälän oli huomattavan levoton ja hermostunut ja selitti 
hajamielisesti, että hänellä oli paljon tärkeitä tehtäviä, jotka 
vaivasivat häntä. Hän tarjosi taas aamiaisen kolpakkoineen ja 
maksoi antaen kuusi markkaa ylimääräistä juomarahaa ja mer- 
kiten summan muistiin. 

Sitten hän olisi antanut Seppälälle rahat kenkien ostoa var- 
ten, mutta Seppälä kieltäytyi jyrkästi ottamasta rahaa vastaan. 
Hänen kainouttaan kunnioittaen Kulibaba lähti hänen kans- 

saan kenkäkauppaan ja osti hänelle hienot, kumipohjaiset jal- 
kineet ja kaiken kukkuraksi sukatkin maksaen niistä yhteensä 
247 markkaa. Tämän jälkeen he erosivat ja Kulibaba sanoi 
menevänsä parturiin, mutta menikin postitoimistoon tiedus- 
telemaan matkustamismahdollisuuksia hänen passillaan Kuu- 
samoon, Kittilään ja Kemijärvelle. Myöhemmin päivällä taas 
matkustajakodissa tavattaessa Kulibaba oli hankkinut sinne 
kaksi pulloa halpoja väkijuomia oikein voidellakseen Seppälän. 
Nyt päästiin toveruudessa niin pitkälle, että Kulibaba heitti 
tittelitkin pois ja alkoi sopia kirjeenvaihdosta. Mutta hän ei 
tyytynyt Seppälän antamaan Parkkinan postitoimiston osoit- 
teeseen, vaan lupasi kirjoittaa hänen vanhempiensa välityk- 
sellä pyytäen näiden osoitteen. Vanhemmat saisivat sitten 
lähettää Kulibaban kirjeet edelleen Seppälälle. Tämä kummas- 
teli tuollaista varovaisuutta ja selitti, että Suomessa saattoi 
kyllä aivan avoimesti kirjoittaa toisilleen. Ei täällä kirjeitä 
tarkastettu. Kulibaba sanoi, että hänellä oli syynsä tällaiseen 
järjestelyyn, ja pyysi vielä erään Seppälän tuttavan nimen 
Helsingissä voidakseen tarpeen vaatiessa myös tämän välityk- 
sellä lähettää kirjeitä Seppälälle. Tuttavan osoitteen, jota Sep- 
pälä ei vmuistanut», Kulibaba lupasi hankkia Helsingin osoite- 
toimistosta. | 

Mutta tärkein oli vielä jäljellä. Petsamossa oli muuan Kuli- 
baban tuttava Matti Ruokanen, yhtä reilu liikemies kuin hän- 
kin. Tällä oli paljon rahaa ja Seppälä voisi ehkä auttaa häntä 
hänen liikeasioissaan ja siten ansaita sievoiset summat. Kuli- 
baba itsekin lupasi tarjota Seppälälle tilaisuuden ansaita rahaa. 

»Eihän raha pahaa tekisi», arveli Seppälä. »Aina köyhä mies 
on rahan tarpeessa.» 

Tapaamisen »Matti Ruokasem känssa. Kulibaba lupasi jär- 
jestää seuraavalla tavalla: Sunnuntaina lokakuun 20 p:nä 1940 
kello 20 piti Seppälän mennä Parkkinan osuuskaupan yläravin- 
tolaan ja istuutua yksin sisään tultaessa ovesta vasemmalla 

olevan kulmapöydän ääreen. Pullo kaljaa piti tilata pöytään 
ja juoda se vähän puolivälin alapuolelle. Juomalasissa piti olla 
vähän kaljaa, jota Seppälä lyhyin väliajoin maistelisi. Seppä- 
län takin vasemmanpuoleisessa sivutaskussa piti olla Aseveli- 
lehti siten taitettuna, että nimi jäi näkyviin. Silloin tulisi Matti 
Ruokanen hänen puheilleen ja sanoisi tunnuksena: »Terve Jal- 
mari, terveisiä Rovaniemeltä.» Tähän piti Seppälän vastata: 
yTerve, Matti» Tämän jälkeen Ruokanen selvittäisi tarkemmin 
hänelle asiansa ja sitten Seppälä saisi Ruokaselta niin paljon 
rahaa, ettei koskaan enää joutuisi köyhyyttä kärsimään. Mitä 
asioita Ruokasella oikein oli, sitä Kulibaba ei suostunut selittä- 
mään, vaan tyytyi sanomaan, että Ruokanen kyllä selittäisi 
kaiken. Hänellä itselläänkin oli paljon tärkeitä asioita, joihin 
hän tarvitsi apulaisia, mutta ei voinut vielä selittää, mitä asioita 
nämä olivat. Seuraavan kerran tavatessa joko Petsamossa tai 
muualla hän kyllä selittäisi ne tarkemmin. 

Ja varmemmaksi vakuudeksi Kulibaba antoi hänelle sata- 
markkasen avustukseksi, jotta Seppälä varmasti saisi ostetuksi 
bussilipun takaisin Petsamoon. Nyt eronhetken lähestyessä 
Seppälä alkoi äänekkäästi kiitellä Kulibabaa hänen kaikesta 
jalomielisyydestään, mutta silloin Kulibaba pelästyi, alkoi vil- 
kuilla ympärilleen ja torui, ettei niin ääneen saanut häntä kii- 
tellä, koska seinän takana joku saattoi kuulla sen. Kulibaba 
olisi vielä tahtonut Seppälän valokuvan, mutta tämä vakuutti, 


että hänellä oli vain yksi valokuva itsestään ja senkin hän oli 


jo luvannut morsiamelleen. Kulibaba tyytyi tähän ja näin 
ystävykset erosivat lukuisin molemminpuolisin ystävyyden ja. 
ilon vakuutuksin, joihin loivat erikoista lämpöään myös yhdessä 
keskustelun aikana nautitut virvokkeet. ; 
Samana iltana saapui Rovaniemelle kolme Neuvostoliiton 
Petsamon konsulaatin virkailijaa ja Seppälä arveli Kulibaban 
järjestävän näiden avulla sovitun kohtauksen »Matti Ruokasen» 
kanssa Parkkinassa. Tästä tapaamisesta ei kuitenkaan tullut 


139 


Kielenkääntäjä Kulibaban seikkailut 


mitään, vaikka Seppälä noudatti määräpäivänä annettuja 
ohjeita. Kulibaba sanoi myöhemmin selitykseksi, että hän oli 
matkustanut Kemijärvelle ja joutunut siellä ikävyyksiin viran- 
omaisten kanssa. Näiden ikävyyksien takia sovitun kohtauk- 
sen järjestäminen meni myttyyn. Kulibaba nähtävästi epäili, 
että viranomaiset Kemijärven välikohtauksen jälkeen olivat 
ryhtyneet ottamaan selvää henkilöistä, joiden kanssa hän Rova- 
niemellä oli seurustellut, eikä tämän vuoksi uskaltanut koh- 
tausta järjestää peläten Seppälää varjostettavan. Joka tapauk- 
sessa Seppälä piti huolen, että heidän tuttavuutensa jatkui. 


Marraskuun alkupuolella Seppälä nimittäin kuuli Kulibaban 
käyneen tiedustelemassa huonetta samasta matkustajakodista 
kuin aikaisemmin, mutta huonetta ei tällä kertaa hänelle annettu, 
sillä matkustajakodin emäntä ei halunnut olla enää missään 
tekemisissä. epäilyttävän venäläisen kanssa. Seppälä lähti kii- 
reesti kiertomatkalle Rovaniemen ravintoloihin toivoen näke- 
vänsä Kulibaban jossakin niistä. Ravintola Kotkassa Kulibaba 
istuikin olutpullo edessään, ilahtui kovin nähtyään hänet ja 
kutsui hänet pöytäänsä. 

»Mutta miten sinä, Jalmari, täällä olet?w hän ihmetteli. 
»Petsamossahan sinun piti olla?» 

Mutta »Jalmarilla» oli juttunsa valmiina. »En saanutkaan 
kirvestöitä Liinahamarin laiturirakennuksella», hän kertoi, vkun 
oli jo niin kylmät ilmat. Yhdessä matkustajakodissa Parkki- 
nassa remontteerasin huoneita viikon ajan ja sitten kävi sellai- 
nen viuhka, että jouduin korttipeliin jätkien kanssa ja voitin 
toistatuhatta markkaa. Tätä piti juhlia ja matkustin Kemiin. 
Tänään vasta olen sieltä tullutkin. Tuli kovasti juopoteltua, 
niin että nyt on pää kipeä ja rahat tiessään.» 

Kulibaba tarjosi olutta päänparannukseksi, mutta kauhis- 
teli samalla moista huikentelevaisuutta ja tuhlausta. Parasta 
oli Jalmarin heittää juopottelu, ei se hänelle sopinut, ei aina- 
kaan pitkäksi aikaa, sillä Kulibaba tarvitsi hänen apuaan eräi- 
hin tehtäviin ja niitä suorittaessa piti olla raitis. Hän selitti 
myös, miksi tapaaminen Matti Ruokasen kanssa oli mennyt 
myttyyn. 

Ravintolaan saapui saksalaisia sotilaita ja Kulibaba urkki, 
näkyikö näitä myös Petsamossa. Seppälä selitti totuudenmukai- 
sesti, ettei koko Petsamossa ollut ainoatakaan saksalaista soti- 
lasta. Entä oliko niitä Kemissä? Jalmarin oli pakko tunnustaa 
juopotelleensa niin ahkerasti, ettei ollut paljonkaan ehtinyt 
liikkua ulkosalla ja silloinkin näki ihmiset kaksin-, jopa kolmin- 
kertaisena, joten ei voinut mennä vastuuseen ainakaan näke- 
miensä saksalaisten lukumäärästä. Tämän Kulibaba ymmärsi 
ja tarjosi päivällisen. Oluttakin olisi tarjonnut vaikka miten 
paljon, mutta kahta pulloa enempää Seppälä ei jaksanut juoda, 
vaan vakuutti aloittavansa nyt paremman elämän. 

Kulibaba pyysi, että Jalmari lähtisi Kemijärvelle rautatie- 
töihin, mutta tästä Seppälä kieltäytyi sanoen syyksi, että olot 
työmaalla eivät olleet kehuttavat. Kulibaba kysyi, eikö hän 
edes lyhyeksi ajaksi voisi saada paikkaa Rovaniemen asemalla, 
jotta voisi pitää silmällä saapuvia ja lähteviä tavarajunia. Kuli- 
baballe kauppiaana oli tärkeätä tietää, mitä tavaraa etelästä 
saapui Rovaniemelle ja minne tavara täältä kuljetettiin. Mutta 
tämänkin esityksen Seppälä torjui sanoen, ettei ammattitaitoi- 
sen kirvesmiehen kannattanut mennä lastaustöihin. 

Kulibaba tuli kiinnittäneeksi huomionsa hänen käsiinsä ja 
kysyi, miten kirvesmiehellä saattoi olla niin hienot kädet. Sep- 
pälä selitti aina työstä tultuaan voitelevansa kätensä glyserii- 
nillä, jottei niihin rakoilisi pakkashaavoja. Selitykseksi kysy- 
mykseensä Kulibaba sanoi käyneensä epäluuloiseksi ihmisten 
suhteen, koska salapoliisit pitivät lakkaamatta häntä silmällä. 

Hän vilkuilikin koko ajan ympärilleen ja osoitti sitten salavih- 
kaa erästä autonkuljettajaa vakuuttaen; että tämä oli häntä 
silmälläpitävä salapoliisi. Tässä epäluulossa ei kylläkään ollut 
mitään perää, mutta se todistaa Kulibaban hermostuneisuutta. 

Tämän vuoksi sovittiin, että Kulibaba menisi edellä ulos. 
Mutta heidän tavattuaan kadulla tuli vastaan kaksi virka- 
pukuista poliisia ja hätääntynyt Kulibaba kehoitti Jalmaria 
jättäytymään jälkeen, koska oli vaarallista kävellä yhdessä. 
Seppälä seuraili sitten jonkin matkan päästä Kulibabaa. Jol- 
lakin syrjäisellä paikalla he yhtyivät jälleen ja Kulibaba ker- 
toi, että Rovaniemellä liikkui paljon etsiviä, jotka vainosivat 
häntä. Tämän jälkeen hän kyseli Seppälän tulevaisuudensuun- 
nitelmia. 

vOlenpahan täällä, kunnes rahat loppuvat», selitti Jalmari, 
vja painun sitten jonnekin työnhakuum. 

yTyöstä Jalmarin ei tarvitse olla huolissaan, hänellä on nyt 
suojelija, joka pitää hänestä hyvän huolen, vakuutteli Kuli- 
baba isällisesti ja sanoi sitten suoraan hetken epäröityään: 
»Kuule, Jalmari, ala minulle apulaiseksi!» 

Seppälä ei halunnut vastata tähän mitään, jolloin Kulibaba 
uteli, paljonko hän tavallisissa oloissa ansaitsi, ja lupasi omasta 
puolestaan maksaa hänelle 4,500 markkaa kuussa, jos Jalmari 
ryhtyisi hänen apulaisekseen. Seppälä osoitti kiinnostusta 
asiaan ja nyt Kulibaba piti pohjusteluksi laajahkon luennon: 

»Suomen porvaristo sortaa Suomen työläisiä. Venäjä tulee 
Suomen työläiset ja talonpojat pelastamaan. Käsitäthän sinä- 
kin, Jalmari, ettei sinulla ole niin hyvät olot kuin porvareilla 
ja herroilla, jotka vain sinua sortavat.» 

»En minäkään sellaisesta tykkää, että porvaristo sortaisi 
työläisiä», vakuutti Jalmari totuudenmukaisesti, sillä kukapa 
sellaista Suomessa sietäisi. 

Kulibaba arveli nyt riittävästi valmistelleensa asiaa ja pal- 
jasti Seppälälle aikomansa tehtävän laadun. Tämän piti — ei 

enempää eikä vähempää kuin ottaa selville, valmistautuiko 
Saksa sotaan Venäjää vastaan! 

Jalmari kauhistui tällaista ajatustakin ja vakuutti, ettei 
hän ainakaan ollut mitään tuollaista kuullut. Mutta Kulibaba 
vakuutti tietävänsä varmalta taholta, että Saksan porvarit 
valmistelivat sotaa Venäjää vastaan. Siitä ei kuitenkaan tulisi 
mitään, sillä Saksan ja Suomen työläiset nousisivat yhteisvoi- 
min taistelemaan Saksaa ja Suomen porvareita vastaan. 

»Mutta eikös tuollainen tehtävä ole vaarallinen?» epäili 
Jalmari. 

Kulibaba tunnusti tehtävän vaaralliseksi, mutta uskoi Jal- 
marin tapaisen fiksun miehen siitä kyllä selviävän, kunhan vain 
muistaisi olla mitään näistä asioista lörpöttelemättä sivullisille. 
Häntä, Kulibabaa, ei missään tapauksessa saanut sekoittaa 
asiaan, jos ehkä joutuisi kiinni. Sitä paitsi häntä ei voitaisi 
pidättääkään, koska hänellä oli diplomaattipassi, kerskaili Kuli- 
baba. Tämä ei kylläkään ollut totta, mutta Kulibaba halusi 
tehdä vaikutuksen Jalmariin. Ja lopuksi hän vakuutti: 

»Vaarallisesta työstä maksan hyvin. Ja hyvät vaatteetkin 
ostan sinulle, Jalmari. Ostan housut ja turkinkin. Sitten sinun 
kelpaa elellä.» 

Tämän vakuutuksensa jälkeen Kulibaba antoi Seppälälle 
kolmetoista eri kohtaa käsittävän vakoilutehtävän, johon hän 
tahtoi saada vastaukset kirjallisesti. Kysymykset olivat suh- 
teellisen yksinkertaiset ja niiden tarkoituksena oli saada selville 
saksalaisten oma suhtautuminen Neuvostoliittoon, heidän luku- 
määränsä Rovaniemellä, komentajan ja upseerien nimiä, suo- 
malaisten mieliala saksalaisten saapumisen johdosta, mahdolli- 
set sotatarvikevarastot, bensiinivarikot, saksalaisten aselajit 
jne. Vastauksen saamiseksi eräihin kysymyksiin oli Seppälän 
matkustettava seuraavana päivänä Kemijärvelle ja tarkkail- 
tava, oliko väliasemilla saksalaisten varastoja ja mihin aselajei- 
hin Kemijärvellä mahdollisesti olevat saksalaiset kuuluivat. 

Tältä matkalta palattuaan hänen piti tavata Kulibaba Rova- 
niemellä vanhan tavaratoimiston luona olevassa metsikössä 
klo 18 ja luovuttaa kirjallisesti vastaukset Kulibaban antamiin 
kysymyksiin. Matkaa varten Kulibaba ei kuitenkaan antanut 
rahaa enempää kuin 200 markkaa, mutta lupasi maksaa hyvin, 
jos olisi tyytyväinen saamiinsa vastauksiin. 

Vielä Kulibaba antoi ohjeita, millä tavoin oli paras hankkia 
tietoja. Kehittyneenä aliupseerina Jalmari pystyi itse teke- 
mään huomioita, mutta:sen lisäksi oli kuunneltava, mitä ihmi- 
set puhuivat kahviloissa, ravintoloissa, linja-autoissa, rauta- 
tiellä, kadulla jne. Erittäin hyvä olisi, jos Jalmari voisi saada 
jonkun Rovaniemellä olevan entisen jääkärin puhuttamaan 
saksalaisia. Tällöin oli tiedusteltava, miksi he olivat saapuneet 
Suomeen ja mitä ajattelivat täällä olostaan, mistä olivat läh- 
teneet ja minne matkalla, valmistautuiko Saksa sotaan Neuvosto- 
liittoa vastaan jne. Erikoisesti oli pyrittävä puheisiin auton- 
kuljettajien kanssa, joilta oli kyseltävä, mistä he noutivat ja 
minne veivät kuormansa ja mitä oli kuormana. Väkijuomiakin 
oli hyvä tarjota, sillä silloin sai ihmiset vilkkaammin puhumaan. 

Vielä kerran Jalmari pelkäili tehtävän vaarallisuutta, mutta 
Kulibaba rohkaisi häntä selittäen, että voihan kirvesmieskin 
koska hyvänsä lyödä kirveellä jalkaansa. Jalmarin piti vain 


luottaa onneensa. 
* 


Sovittuna iltana Seppälä meni vanhan tavaratoimiston 
luokse ja alkoi kävellä metsässä. Kulibaba myöhästyi muuta- 
man minuutin, epäröi ja alkoi huudella matalalla äänellä: »Jal- 
mari, Jalmari, tulehan tännely kun pimeässä ei ollut varma 
metsässä liikkuvasta henkilöstä. Tämä harmitti Seppälää ja 
hän lähti kävelemään tiehensä, jolloin Kulibaba hätääntyi ja 
juoksi hänen jälkeensä tavoittaen hänet. 

Ensimmäiseksi Kulibaba kysyi, oliko Kemijärvellä saksa- 

Jäljennös karttapiirustuksesta, joka liittyi »Gerzen» tutustumiskohtauksesta 
Parkkinassa antamiin ohjeisiin. 








Selostaessaan viranomaisille tuottavaa liiketoimintaansa neuvostolähetystön 

kanssa mies, joka oli myynyt mielikuvituksensa ja vanhan kartan avulla 

piirtämiään luonnoksia varustelutöistä, piirsi muististaan erään myymistään 

vkartoista» samankokoiselle paperilapulle, jotta viranomaiset olisivat saa- 

neet käsityksen hänen antamiensa »tietojen» laadusta. Tästä Miehikkälän tie- 

noon varustelutöitä muka esittävästä mielikuvituspiirroksesta neuvostolähe- 
tystö joutui maksamaan yhteensä kolmattatuhatta markkaa. 

laisia. "Seppälä sanoi, ettei ollut. Mutta oli kai bensiinivaras- 
toja? Seppälä tiesi Kulibaban itsensä käyneen Kemijärvellä 
ja myönsi nähneensä bensiinitynnyreitä metsässä erään aseman 
lähettyvillä, koska se näkyi junasta. 

Kulibaban antamiin kysymyksiin oli laadittu vastaukset 
pitäen silmällä, etteivät venäläiset niiden avulla voineet saada 
mitään sellaisia tietoja, joista eivät ehkä aikaisemmin olleet 
selvillä. Seppälä tarjosi nyt paperia, johon oli vastaukset kir- 
joittanut, mutta Kulibaba ei uskaltanut ottaa sitä, koska pel- 
käsi salapoliiseja. Sen sijaan hän ohjasi Seppälän Rinteentielle 
ja osoitti erään aitapylvään, jonka juurelle kehoitti kätkemään 
paperin. Se oli »postilaatikko», josta hän, Kulibaba, kävisi 
samana iltana tai seuraavana aamuna hakemassa paperin. Sep- 
pälä teki työtä käskettyä ja pyysi sitten palkkiota. Mutta Kuli- 
baba sanoi, että hänen oli ensin tarkastettava saamansa mate- 
riaali, ennen kuin saattoi siitä mitään maksaa. Jalmari tees- 
kenteli suuttumusta ja sanoi siinä tapauksessa menevänsä otta- 
maan paperin pois postilaatikosta. Kulibaba hätääntyi ja mak- 
soi hänelle 200 markkaa ennakkona, kirjoitti kuitin ja vaati 
siihen allekirjoituksen. Seppälä ei nähnyt, mitä kuittiin oli kir- 
joitettu, mutta töhri mahdollisimman epäselvän nimikirjoi- 
tuksen kuitin alle. Seuraavaksi illaksi Kulibaba lupasi jättää 
postilaatikkoon kohtuulliseksi arvioimansa maksun saamistaan 
tiedoista ja samalla uudet kysymykset, joihin hän tarvitsi vas- 
taukset. Verraten kaukana metsässä he erosivat ja lähtivät 
eri teitä takaisin kauppalaan. 


Kulibabaa eivät kuitenkaan saamansa tiedot tyydyttäneet, 
ja hän oli omia keinojaan käyttäen ottanut selville Seppälän 
asuinpaikan odotellen seuraavana päivänä sen edustalla, kunnes 
näki. Seppälän tulevan ulos ja antoi hänelle merkin seurata. 

Seppälä seurasi häntä erään matkustajakodin käymälään, jossa 
Kulibaba kiivaasti kysyi vielä kerran, oliko Kemijärvellä sak- 
salaisia. »Varmasti ei ole!» vannoi Jalmari katsoen niin tiu- 
kasti Kulibabaa silmiin, että tämä hämmentyi ja sanoi toiselta 
taholta saaneensa tietää Kemijärvelle sijoitetun saksalaisia 
joukkoja. 

»Se on perhanan vale! kiivastui Jalmari puolestaan. »Kuka. 
sellaista on sinulle, Niku, syöttänyt?» 

Hänen varma käytöksensä sai Kulibaban epäröimään, mutta 
Kulibaba väitti, että Jalmarin antamat tiedot olivat muutenkin 
ala-arvoisia ja huonoja. 

yTiedot ovat hyvät ja pätevät», sanoi Seppälä. »Sinä saa- 
kelin äijä yrität vain pinniä maksamasta, mutta sellainen ei 
pohjolassa vetele!» 

Kulibaba katsoi parhaaksi neuvotella asiasta turvallisem- 
massa paikassa ja sai Seppälän seuraamaan hänen jäljessään 
kauppalan ulkopuolelle Sahanperän metsikköön. Siellä Kuli- 
baba sanoi olevansa parhaiten turvassa salapoliiseilta, niin että 
voitiin keskustella rauhassa. 

Jalmarilta saamiensa tietojen arvon hän sanoi arvostelleensa 
300 markaksi. Jos kuitenkin tosiaan Jalmarin väite, ettei Kemi- 
järvellä ollutkaan saksalaisia, oli totta, niin siitä tiedosta hän 
oli valmis maksamaan 600 markkaa, mutta ensin hänen oli itse 
omin silmin käytävä tarkistamassa asia. 

Seppälä heittäytyi nyt-surkeaksi ja sanoi, ettei köyhä piru 
voi niin vähällä elää. Kulibaba heltyi ja lupasi hänelle vielä 
sata markkaa ruokarahoiksi. Enempää rahaa hänellä ei muka 
ollut mukanaankaan. Kirjoittaakseen kuitin rahoista hän otti 
taskustaan kolme kappaletta Perä-Pohjolan ja Lapin puhelin- 
luetteloa, jotka jollakin keinoin oli saanut hankituksi, ja antoi 
Jalmarin pidellä niitä alustana hänen kirjoittaessaan. Kuittiin 
hän merkitsi: »Saksalaisista antamista tiedoista 700: —.» Sep- 
pälän ihmetellessä summaa Kulibaba selitti, että siihen sisäl- 

tyivät myös hänen aikaisemmin kahdessa erässä saamansa 400 
markkaa ja lupasi repiä aikaisemman kuitin. 

Tämän jälkeen Kulibaba määräsi Seppälälle uudet tehtä- 
vät. Hänen oli mm. saatava selville Rovaniemen kautta päi- 
vittäin kulkevat tavaramäärät ja otettava selville lähellä Rova- 
niemeä olevan lentokentän paikka ja laatu sekä sen läheisyy- 
teen sijoitettujen saksalaisten joukkojen vahvuus, aselajit ja 
tykistön määrä. Samalla hän antoi Seppälälle lyijykynällä 
pienelle paperilapulle tehdyn piirroksen, johon ylimalkaisesti 
oli merkitty lentokentän paikka Rovaniemeltä vievän tien var- 
rella sekä saksalaisten joukkojen asemapaikka. Lapun toisella 
puolella oli piirros postilaatikon paikasta, johon Seppälän oli 
jätettävä saamansa tiedot kirjallisesti jonakin iltana tai yönä. 
Hankitut tiedot oli kätkettävä peltipurkkiin, jottei kosteus niitä 
turmelisi. Mitään määräaikaa, jonka kuluessa tiedot oli han- 
kittava, Kulibaba ei asettanut, mutta lupasi panna postilaatik- 
koon paperilapun, johon olisi merkitty uuden kohtauksen aika 
ja paikka. Tässä kohtauksessa hän sitten suorittaisi palkkion 
saamistaan tiedoista ja sovitun lisäpalkkion, jos Kemijärvellä 
tosiaan ei ollut saksalaisia. Tästä lähtien olisi Seppälän peite- 
nimenä »Rudolfy ja tällä nimellä hänen tästä lähtien oli mer- 
kittävä raporttinsa ja allekirjoitettava kuitit saamistaan 
rahoista. 

Antamansa piirroksen Kulibaba kaivoi esiin liivintaskus- 
taan ja valitsi kuuden muun samantapaisen lappusen joukosta, 
mistä saattoi päätellä, että hänellä oli Rovaniemellä useitakin 
eri tiedoittajia ja näillä nähtävästi kullakin oma postilaatik- 
konsa. Kulibaban selvitellessä papereitaan tuli Seppälä huo- 
manneeksi, että hänellä oli mukanaan ainakin pari tuhatmark- 
kasta. 

»Miksi valehtelit, että olet ilman rahaa?» hän kysyi suut- 
tuneena. 

»Voi, Jalmari, Jalmarily valitti Kulibaba. »Koeta vähän 

ymmärtää minuakin. Täytyyhän minulla olla rahaa muillekin 
tiedoittajilleni. Kaikki maksaa ja minulla on myös työnanta- 
jani, jolle olen tilitysvelvollinen joka pennistä.» 

Kulibaba oli nyt jo varsin hyvällä tuulella ja he erosivat 
metsikössä kaikessa ystävyydessä lähtien kumpikin omaa tie- 
tään takaisin kauppalaan huomion välttämiseksi. 


* 


Tähän kohtaukseen katkesivat kuitenkin hyvät suhteet, 
sillä Kulibaba sai ilmeisesti selville Seppälän palvelleen aikai- 
semmin apupoliisina, alkoi epäillä eikä enää ottanut yhteyttä 
häneen. Todennäköistä on, että joku rovaniemeläinen kommu- 
nisti, jota Kulibaba käytti tiedoittajanaan, antoi Seppälän ilmi 
hänelle. Mutta Seppälä ei halunnut jättää asiaa sikseen, vaan 
tahtoi kurillaan saada aikaan loppuselvityksen. Tähän tarjou- 
tuikin tilaisuus joulukuun lopulla Kulibaban taas kerran ilmes- 
tyessä Rovaniemelle. 

Saatuaan tietää Kulibaban saapuneen iltapäiväjunalla ete- 
lästä hän meni odottamaan matkustajakodin edustalle, josta 
Kulibaba turhaan yritti saada huonetta. Kulibaban palatessa 
kadulle hän meni puhuttelemaan, mutta Kulibaba ei ensin ollut 
tuntevinaan häntä, vaan kiirehti askeleitaan ja yritti poistua. 

vEiköhän vihdoinkin tehdä tilit välillämme tapahtuneista 
asioista», sanoi Seppälä pysytellen itsepintaisesti hänen rinnal- 
laan. 

Olethan sinä saanut minulta palkkion tehdystä työstä», 
sanoi Kulibaba kiusaantuneena ja lisäsi koettaen heittäytyä 
ivalliseksi: »Palkkahan sinulle sitä paitsi juoksee!» 

»Työmies on palkkansa veroinen», sanoi Seppälä, vkai sen 
verran jo Suomea tunnet, että täällä on tapana maksaa työ- 
miehelle palkkansa». 

»Miksi minua seurailet!» ärtyi Kulibaba. »Mene tiehesil» 
»Minä pysyn jäljessäsi niin kauan, kunnes olet selvittänyt 
asiat kanssani», selitti Seppälä tyynesti. 
* »Kuule, nuori mies, varo itseäsily uhkasi Kulibaba, mutta 
oli ilmeisesti pahasti hätääntynyt. 
Tähän tapaan jatkui keskustelu Kulibaban hermostuessa 
yhä enemmän, kun ei päässyt kiusaajastaan eroon. Välillä hän 


kävi aivan nöyräksikin ja tunnusti: 


»Niin, niin, onhan sinulla syytä nauraa minulle.» 

Kulibaba suuntasi kulkunsa hotelli Pohjanhoviin. Oven 
edessä herrat kovasti pokkuroivat toisilleen ja kehoittelivat 
toisiaan menemään ensin sisään. Kulibaba pyysi huonetta 
hotellista, mutta sitä ei hänelle annettu, ja Kulibaba sanoi siinä 
tapauksessa matkustavansa pois Rovaniemeltä. Seppälä ja 
hän lähtivät yhdessä asemalle ja Kulibaba osti lipun Kemiin 


ja tilasi makuuvaunupaikan Kemistä Helsinkiin. 


»Minä voin kyllä tilata sinulle auton valmiiksi», ehdotti Sep- 


-pälä auliisti, vjotta voit ensimmäiseltä tai toiselta pysäkiltä 


palata tänne takaisin tyhjentämään ainakin postilaatikkosi, 
jos et avustajiasi tapaisikaan. Minä kyllä tiedän ne postilaatikot.» 

» Varo, varo itseäsi nuori mies!» torui Kulibaba uudelleen. 
»Ei minulla mitään postilaatikoita ole!» 

Asemasillalla Seppälä piti Kulibaballe oikein jäähyväis- 
puheen ja selitti: 

»Vie Helsinkiin sellaiset terveiset, että lähettäisivät mie- 
luummin Bevzin taas tänne. Hän on oikeita miehiä. Avusta- 
jilleenkin hän juottaa kunnon juomia ja maksaa hyvin, ei tingi, 
niinkuin sinä. Eivät pohjolan miehet sinun tarjoilemastasi olut- 
litkusta tykkää. Sinun ei tosiaankaan kannata enää palata 
tänne Rovaniemelle. Suotta vain hassaat suuren Venäjänmaan 
rahoja tarpeettomasti matkustelemalla.» 

Kulibaba tunnusti uudelleen: »Niin, niin, sinulla on kyllä 
aihetta nauruun» 

Seppälä tarjosi vielä hyvästiksi kättään, mutta siihen Kuli- 
baba ei enää suostunut tarttumaan. Hänen diplomaattinen 
kasvatuksensa petti viime hetkessä, vaikka hän viimeiseen asti 
oli koettanut säilyttää yliolkaisen asenteen. 


* 


Mainittiin jo, että Kulibaballa kaikesta päättäen oli Rova- 
niemellä useitakin avustajia. Minkä arvoisia näiden toimitta- 
mat tiedot olivat, on toinen kysymys. Näiden tiedoittajien 
laadusta ja Kulibaban arvostelukyvystä sopii nimittäin vielä 
kertoa eräs hänelle Rovaniemellä sattunut tapaus: 

Muuan kiertelevä hiilenpolttaja, joka muun muassa joitakin 
vuosia aikaisemmin oli törkeästä varkaudesta saanut yhdeksän 
ja puolen kuukauden vankeustuomion ja parhaillaan oli haas- 
tettu vastaamaan puukotuksesta julkisella paikalla, matkusti 
marraskuussa 1940 työnhakuun Rovaniemelle. Mitään työ- 
paikkaa hän ei kuitenkaan ryhtynyt kyselemään, vaan aloitti 
tapaamansa vanhan tuttavan kanssa niin raisun juopottelun, 
ettei enää löytänyt matkustajakotia, josta oli varannut itsel- 
leen vuoteen, eikä edes muistanut sen nimeä. Näin ollen hän 
pyrki lähimpään halpaan matkustajakotiin ja pääsi makaa- 
maan huoneeseen, johon jo aikaisemmin oli majoitettu kaksi 
miestä. Aamulla kohmeloisena herätessään hän huomasi toi- 
sen miehistä venäläiseksi, toinen taas oli samantapaisilla asioilla 
liikkuva suomalainen kuin hiilenpolttajakin, joten näille tuli 
kiireellisiä ryypättäviä venäläisen koko ajan pyrkiessä keskus- 
teluun heidän kanssaan. 

Venäläisen esiintymisestä ja kysymyksistä hiilenpolttaja 
humalastaankin huolimatta tajusi hänen olevan vakoilupuu- 
hissa. Tällä kertaa hän ei kuitenkaan ehtinyt kummemmin 
asiaa ihmetellä, sillä matkustajakodin huoneessa syntyi oikein 
Lapin mallinen kortinlyönti suomalaisten asukkien kesken, ja 

hiilenpolttajalla oli kylliksi puuhaa pitäessään selvillä voittonsa 
ja tappionsa. Humussa ja sumussa jatkui seuraavakin päivä, 
mutta hiilenpolttaja muisti kuitenkin mainita viranomaisille 
venäläisen oudosta käytöksestä. Viranomaiset tiesivät hänet 
vanhaksi tutukseen Kulibabaksi, mutta hiilenpolttaja ei yhä 
päissään ollen paljonkaan jaksanut muistaa Kulibaban kyse- 
lyitä. Tämä harmitti häntä ja siksi hän kolmantena päivänä 
kuluttaessaan korttipelissä voittamiaan rahoja samalla tapaa 
kuin kahtena edellisenäkin päivänä osuttautui kahden Kuli- 
baban kanssa matkustajakodin huoneeseen ja ehdotti reilusti: 
yMaksakaa hyvin, niin minä kyllä teille tiedot hankin!» 

Kulibaba kysyi heti, osasiko hän piirtää karttoja ja oliko 
hän suorittanut asevelvollisuutensa. Hiilenpolttaja vakuutti 
kyllä piirtävänsä karttoja vaikka millaisia, mutta sotapalve- 
luksen suorittamisesta hänet oli vapautettu ja hän näytti vapaut- 
tamistodistuksensa. Kulibaba harkitsi asiaa ja lupasi sitten 
maksaa hänelle monta tuhatta markkaa, jos hän hankkisi tie- 
toonsa mm. sotilaskeskukset Rovaniemen ja Liinahamarin 
välillä ja saksalaiset joukko-osastot Pohjois-Suomessa. Lisäksi 
hiilenpolttajan piti hankkia hänelle Rovaniemen ja Kemin 
asemakaavat. 

Tämän kaiken hiilenpolttaja sitten — edelleenkin juovuk- 
sissa — kertoi viranomaisille ja lupasi kutkutella puukolla Kuli- 
baban kylkiluita, mikäli tämä ei maksaisi hänelle lupaamiaan 
rahoja. Kun viranomaiset tiesivät hänen pystyvän myös toteut- 
tamaan uhkauksensa, estettiin hänet lähtemästä Kulibaban 
kanssa sopimalleen kohtauspaikalle ja järjestettiin niin, ettei 
hänellä myöhemminkään ollut tilaisuutta Kulibabaa tavata. 
Olihan kaikin tavoin koetettava välttää välikohtauksia venä- 
läisten kanssa näiden käyttäessä vähäisimpiäkin pikkuasioita 
tekosyinä uhkaus- ja kiristyspolitiikassaan. Kulibaba tuskin 
aavisti, että tällä kertaa vain suomalaisten viranomaisten väliin- 
tulo auttoi häntä säilyttämään nahkansa eheänä. 


151 


Kielenkääntäjä Kulibaban seikkailut 


Mutta kolmannen päivän takahumalassa olevan, töintuskin 
kirjoitustaitoisen hiilenpolttajan palkkaaminen kartanpiirtäjäksi 
vakoiluasioissa osoittaa Kulibaban mielikuvituksen väljyyttä 
ja leveätä luontoa. — Tämän jälkeen emme ihmettele kuulles- 
samme, että kesällä 1941 sodan jo puhjettua pudotettiin Suo- 
meen desanttina radiolähetyskone mukanaan muuan venäläi- 
nen kokki, jolla ei ollut aavistustakaan radiotekniikasta tai edes 
siitä, mitä hänen täällä olisi pitänyt tehdä. Hänet oli nimittäin 
erehdyksessä otettu sen miehen sijasta, joka oli koulutettu 
radion käyttöön, ja kun hän lähtöhetkellä yritti mukista vas- 
taan, hän sai valita: Kuula kalloon tai Suomeen? — Kokki 
valitsi Suomen, vaikka ei koskaan aikaisemmin elämässään ollut 
hypännyt laskuvarjolla. — Neuvostosysteemin vallitessa on 
mikä hyvänsä mahdollista, sen ainakin me suomalaiset olemme 
oppineet tietämään. 

IX. NEUVOSTOLÄHETYSTÖN VIRKAI- 
LIJAT VAKOILUOHJEIDEN ANTAJINA 


Siirrymme nyt Pohjois-Suomesta etelään ja tarkastelemme, 
miten Kulibaba täällä onnistui värväyspuuhissaan. 

Eräänä päivänä syyskuun alkupuolella 1940 värjötteli Mik- 
kelin asemalla muuan helsinkiläinen työtön koneenkäyttäjä, 
joka oli lähtenyt Joensuun tienoille maantietöihin, mutta tyyty- 
mättömänä työmaan ruokajärjestykseen lähtenyt palailemaan 
takaisin Helsinkiin. Joensuun asemalla hän oli saanut ostetuksi 
piletin Riihimäelle asti, enempään rahat eivät riittäneet, mutta 
hän toivoi »vippaamalla» selviävänsä Riihimäeltä Helsinkiin. 
Juna, johon hän nousi, oli kuitenkin pikajuna ja konduktööri 
poisti hänet junasta illansuussa Mikkelin asemalla, kun hänellä 
ei ollut rahaa lunastaa paikkalippua. Häntä puhuttelemaan 
tuli silloin lyhyenläntä, tanakka ulkomaalainen, joka venäjäksi 
suomea murtaen tiedusteli sopivaa yöpymispaikkaa. Koneen- 
käyttäjä näytti hänelle pelastusarmeijan yömajaa, mutta tämä 
ei kelvannut Kulibaballe, joten hänet piti opastaa parempaan 
matkustajakotiin. Itse koneenkäyttäjä yöpyi yömajassa. 

Aamulla junan lähtöaikana ilmestyi sama ulkomaalainen 
takaisin asemalle ja koneenkäyttäjä paljasti hänelle murheelli- 
sen tilansa. Kulibaba osti silloin hänelle II luokan piletin 
Helsinkiin ja kyseli matkalla kaikenlaista, mm. työmaan oloista. 
Koneenkäyttäjä valitti työttömyyttään ja Kulibaba lupasi 
järjestää hänelle työtä. Hänen poistuessaan Lahdessa junasta 
he olivat sopineet tapäamisesta Helsingissä. 

Näin antoisaa tilapäistä tuttavuutta ei koneenkäyttäjä tie- 
tenkään jättänyt käyttämättä. Saksalaisen kirkon takana 
Tähtitorninmäellä he tapasivat parina iltana. Kulibaba antoi 
molemmilla kerroilla koneenkäyttäjälle 200 markkaa ja otti 
haltuunsa jäljennökset hänen palvelustodistuksistaan ja hänen 
ulkomaanpassinsa. Jonkin päivän kuluttua tuli hänen asun- 
toonsa lappunen, jossa sanottiin: 


Yrjö! 
Olkaa hyvää ja tulkaa Stockmanin liikkeeseen tänä pinä 


kello 16.30 kirjajen osastoon. 
J.T» 


Koneenkäyttäjä noudatti kehoitusta ja näki tuttavansa 
Akateemisessa kirjakaupassa. Kulibaba johdatti hänet Kaisa- 
niemeen Paciuksen patsaan luokse, antoi palvelustodistukset 
takaisin ja kertoi nyt vasta olevansa neuvostolähetystön palve- 
luksessa ja haluavansa koneenkäyttäjän apulaisekseen. 

Asianlaita oli niin, hän selitti, että Virossa, Latviassa ja 
Liettuassa oli nyt työläisillä hyvät ja onnelliset olot. Eikö 
siis ollut asiallista saada Suomeenkin tällaiset olot. Koneen- 
käyttäjä myönteli, että kyllä herran kuvailemat olot olisivat 
Suomessakin paikallaan. Enemmittä kiertelyittä kehoitti Kuli- 
baba nyt häntä lähtemään töihin Jyväskylän tykkitehtaaseen, 
jonne parhaillaan sanomalehti-ilmoituksin haettiin mm. viila- 
reita ja muita työläisiä. Töihin päästyään hänen piti sitten 
antaa ystävälleen selostus kaikesta, mitä tykkitehtaassa val- 
mistettiin. Matkaa varten hän antoi 400 markkaa ja tapaami- 
sesta = sovittiin Jyväskylän työväentalon takana syyskuun 
30 pinä klo 19. 

Koneenkäyttäjä antoi ilomielin rahojen valua kurkustaan 
alas eikä matkustanut Jyväskylään. Mutta niin vähällä ci 
Kulibaba hellittänyt otetta lupaavasta tiedoittajasta. Jonkin 

päivän kuluttua sovitusta tapaamispäivästä saapui koneen- 
käyttäjän kotiin lappunen, jossa oli ilman nimeä ja allekirjoi- 
tusta vain seuraava teksti: : 

»Klo 15.00 pitää olla kotona.» 

Täksi ajaksi mies laittautui tiehensä kotoaan, mutta kärsi- 
vällinen Kulibaba odotteli häntä lähitienoolla ja yllätti hänet 
kadulla hänen palaillessaan, joten ei auttanut muu kuin jatkaa 
alkanutta veljeyttä. Yhdessä he ajoivat keltaisella raitiovaunulla 
Töölöön toiselle puolelle kaupunkia. Siellä he nousivat ylös 
Lääkärinkatua ja poikkesivat metsään vähän ennen sairaalaa. 
Metsässä Kulibaba näytti koneenkäyttäjälle kalliossa olevan 
halkeaman, jota hänen tästä lähtien piti käyttää postilaatikkona. 

Jyväskylän matkan tullessa taas puheeksi koneenkäyttäjä 
selitti, että hänen oli mahdoton saamastaan pienestä maksusta 
lähteä tuollaiselle matkalle. : Kulibaba, joka muuten esiintyi 
koneenkäyttäjälle vain »Jaakkov-nimisenä, sanoi sen käsittä- 
vänsä. Koneenkäyttäjän piti nyt-aluksi laatia tarkka selostus 
elämästään ja tuttävistaan sekä näiden työpaikoista ja poliitti- 
sista mielipiteistä ja jättää selostus postilaatikkoon. Sieltä se 
haettaisiin ja sijaan jätettäisiin uudet matkarahat Jyväskylään. 
Tämän jälkeen Jaakko-herra vielä antoi ystävälleen paperi- 
lappusen, jossa olivat numerot »9 — 16 — 21 — 28) ja selitti 
numeroiden tarkoittavan päivämääriä, jolloin tavattaisiin Jyväs- 
kylässä sovitussa paikassa klo 19. 

Heidän kävellessään Urheilukatua pitkin kaupunkia kohden 
Kulibaba osoitti peltistä miesten käymälää Reijolankadun kul- 
massa. Sinne he poikkesivat yhdessä ja Kulibaba selitti, että 
putkan seinään oli piirrettävä sovittu merkki osoitukseksi, että 
postilaatikkoon oli jätetty jotakin. Siten ei tarpeettomasti 
tarvinnut käydä metsässä asti. Mutta heidän ollessaan putkassa 
sattui sisään poikkeamaan muuan koneenkäyttäjän tuntema 
maalari, jonka kanssa hän ryhtyi juttusille. Tästä Kulibaba 
pelästyi niin pahasti, että riensi tiehensä, eikä koneenkäyttäjä 

häntä enää tavoittanut. — Tässä yhteydessä on syytä mainita, 
että koneenkäyttäjä oli jo tehnyt viranomaisille ilmoituksen 
häntä palvelukseensa tavoittelevasta epäilyttävästä venäläisestä. 

Saadakseen nyt rahakysymyksen lopullisesti selväksi koneen- 
käyttäjä kirjoitti pitkähkön kirjeen »Herra Jaakolle» ja vei 
sen postilaatikkoon käärien sen varmuuden vuoksi » Vapaa sana»- 
lehden numeroon, jotta Kulibaba saisi edullisen» käsityksen 
hänen poliittisista mielipiteistään. Kirjeessä hän selitti herran 
aivan turhaan lähteneen karkuun viimeksi tavattaessa, kun 
peltiputkaan oli tullut vain hänen entinen tuttavansa, ja valitti 
palkkioiden pienuutta. »Vaan ei ilman rahaa tule asijoista 
mitään siinä täytyy käyttävaroja Jos asijoita tahotta tiedää 
niin rahaa ja lujasti, asijoihin en käy ilman rahatta eikä muuta- 
malla satasella minä en ole niin vähiin rahojen tarpeessa. 
Minun pitäs olla orja ja tansia teidän muutamiin satasten etestä. 
Minä Olen työläinen ja tunnen rahan arvon kuin työnkin arvom, 
jne. — Tämän kirjeen hän kuitenkin kävi hakemassa pois ja 
asetti tilalle toisen, jossa pyysi vain Jaakkoa ottamaan yhteyden 
hänen kanssaan. 

Koneenkäyttäjä joutui saamaan työtä ja matkusti muun 
muassa Kotkassa, joten Kulibaba ehti jo hermostua, kun 
yhteyttä ei syntynyt. Kulibaban todettiin käyneen koneen- 
käyttäjän kotona tiedustelemassa, milloin hän palaisi kotiin. 
Myös Reijolankadun peltiputkaa hän kävi tutkimassa, näkyisikö 
siellä merkkiä, että postilaatikossa olisi jotakin uutisia. Heidän 
vihdoin tavattuaan koneenkäyttäjän asunnossa lokakuun lopulla 
Kulibaba jätti hänelle koneella kahdelle silkkipaperiliuskalle 
kirjoitetun ohjeen matkaluvan hankkimisesta Kemijärvelle sekä 
yhdeksän eri kysymystä käsittävän tiedustelun, johon koneen- 
käyttäjän oli kirjallisesti vastattava. 

Ohje oli seuraava: 

vAntakaa teidän matkustuslupanne, jolla matkustitte Joen- 
suuhun ja takaisin. 

Menkää valtiopoliisiin ja ottakaa itselle matkustuslupa, 
matkustamista varten Kemijärvelle.» 

Kulibaban kysymyksiin laadittiin vastaukset koneenkäyt- 
täjän sivistystason mukaisessa asussa, joten huvin vuoksi seu- 
raavassa esitämme kysymykset ja niihin annetut vastaukset 
peräkkäin: i 

»Millainen esikunta on Miehikkälän pappilassa.» 

Vastaus: »Miehikkäläs on raja vartija väki joka huolehtii 
rajan vartijoimisesta ja Myöskin tarkastaa matka luvat. 

»Paljonko kiiviesteiden riveitä on linnoituspiirissä Taavetin 
ja Miehikkälän luona. Millainen pituus (mistä ja mihin saakka 
ne kestävät).» 

Vastaus: yKivi esteet ovat leveitä noin 6—7 metri ja lanka 
esteet ovat melkein yhtä leveitä ja ne ovat piikkilangaa pituus 
on mulle tuntematon.» 


»Mitä lankaeste on Taavetin luona (onko se piikkilanka vai 
tavallinen lanka). 

Vastaus: yTaavetisa ei ole mitään sanottavaa.» 

»Prustakaa kartalle missä paikkoissa on konekiväärikorsuja 
(Miehikkälän ja Taavetin luona).» 

Vastaus: »Konekivääri korsuja on mieheikkäläs ja viran- 
joilla ne ovat kallijoon porattuja.» 

Onko tässä piirissä tykistön korsuja.» 

Vastaus: »Ei ole tykistö korsuja ainakaan vielä rakennettu 
toistaiseksi.» 

»Kirjoitakaa täydellisesti mikä linnoituksija te näitte Mie- 
hikkälän, Taavetin ja Luumäen piireissä.» 

Vastaus: »Luumäellä en minä olluna ollenkaa vaan miehik- 
kälässä oli työt vasta alulla.» 

»Kirjoitakaa yksityiskohtaisesti, mitä te näitte Joensuussa: 

a) -Mitä sotajoukkoja majoitettu Joensuussa ja sen ympä- 
ristössä, millaisija esikuntoja. 

b) Millaisija linnoituksija on Joensuun piirissä, voitteko te 
pirustaa sen kartalle. 

c) Kuka johtaa maantien rakentamisessa tässä piirissä. 

Vastaus: »Joisuussa oli tavalliset vartija miehet teltoissa 
majoitettuna Maantie työ oli vaän tavallinen oikastettu pää 
tiestä suoraan noin 13 kilometr joisuussa oli tavallisesti järjes- 
tetty tavallinen vartija väki joisuussa en huomanut mitään 
linnoitus töitä. Valtijo johtaa maantie työt joisuun pulessa.» 

Kun koneenkäyttäjän vastaukset kysymyksiin viipyivät, 
kävi Kulibaba häntä kiirehtimässä selittäen; että hänen oli 
mahdollisimman pian matkustettava Rovaniemelle hankkimaan 
tietoja siellä olevista saksalaisista. Kysymykset, joihin oli 
saatava vastaus, olivat suunnilleen samanlaisia kuin Kulibaban 
rovaniemeläisillekin tiedoittajille esittämät. Erikoisesti upsee- 
rien arvoasteisiin, tykistöön sekä mahdollisiin tankkeihin oli 
kiinnitettävä huomiota. Rovaniemellä Kulibaba tulisi sitten 
tapaamaan häntä Kotka-ravintolaan määräaikana marraskuussa. 
Matkarahoiksi Kulibaba nyt jo antoi viidensadan markan setelin 
sekä sen lisäksi matka- ja makuuvaunulipun Rovaniemelle. 
Nyt hän käski koneenkäyttäjän mahdollisimman pian laatia 
kirjalliset vastaukset aikaisempiin kysymyksiin ja tavata hänet 
vielä samana päivänä klo 16 Kansallisteatterin edustalla Kiven 
patsaan kohdalla. 

Määräaikana koneenkäyttäjä menikin sitten laaditut vas- 
taukset mukanaan Kiven patsaalle. Kohtausta oli varjostamassa 
kaksi etsivää lopullisesti todetakseen Kulibaban henkilöllisyyden. 
Kohtauspaikalla Kulibaba ei antautunut keskusteluun, vaan 
kehoitti viittomalla koneenkäyttäjää seurailemaan hänen jäljes- 
sään ja vei hänet tällä tavoin Vilhonkatua ja Vuorikatua pitkin 
Kaisaniemen kansakoulun luona olleiden halkopinojen taakse. 
Siellä koneenkäyttäjä antoi vastaukset kirjekuoressa Kulibaballe. 
Kulibaba työnsi kiireesti ja ympärilleen vilkuillen kuoren tas- 
kuunsa kysyen vain, olivatko tiedot varmasti oikeat. 

»Varmasti on», vakuutti uskollinen koneenkäyttäjä. Nyt 
Kulibaba antoi hänelle vielä sata markkaa kehoittaen häntä 
ostamaan pullon viinaa matkaeväiksi, jottei vain hermostuisi 
tehtävän vaarallisuudesta. Rovaniemellä hän sai kuluttaa 200 
markkaa päivässä ja varsinaisen palkkion työstään hän saisi 
palattuaan Helsinkiin hankkimiensa tietojen arvokkuuden 
mukaan. Rovaniemellä lupasi Kulibaba äntaa hänelle päivä- 
rahoiksi tarvittavat summat ja sieltä hänen oli pyrittävä töihin 
Kemijärvelle. 

Saamansa kehoituksen mukaan koneenkäyttäjä osti pullon 
viinaa ja hävisi Kulibaban elämästä katsoen jo tarpeeksi palvel- 


leensa häntä. 
* 


Siirrymme neuvostolähetystön henkilökunnassa uuteen hen- 
kilöön, jonka vilkas vakoilutoiminta myös kannattaa merkitä 
aikakirjoihin. Häntä yoi muistaa senkin tähden, että juuri hän 
oli lähimpänä aiheena mainintaan neuvostolähetystön diplo- 
maattisten edustajain matkustelemisesta väärällä nimellä tasa- 
vallan presidentti Rytin kuuluisassa radiopuheessa 26. 6. 1941. 
Hän nimittäin paloi» pahimmin väärän nimen käytöstä ja 
joutui vielä valheesta kiinni yrittäessään työntää syytä suoma- 
laisten niskoille. 

Neuvostolähetystön attashea Dmitri Popov saapui 
Suomeen varsin pian rauhanteon jälkeen, jo huhtikuun 20 p:nä 
1940. Hän oli nuori mies, vasta 23-vuotias, kovin tietoinen 
arvostaan ja vailla käytöstapoja. Myös turhamainen hän oli, 
sillä Suomeen tultuaan hän pitkän mallien valikoinnin jälkeen 
teetti itselleen kauniinruskean, urheilumallisen puvun, joka 
hänen mielestään nähtävästi edusti herrasmiehen. ulkoasun 
huippusaavutusta, sillä hän käytti sitä mielellään myös juhla- 
tilaisuuksissa, virallisilla illallisilla jne. Niinpä hänellä eräillä 
diplomaatti-illallisilla muiden esiintyessä vain vaatimattomasti 

smokingissa oli yllään tämä koreanruskea puku, vihreä paita 
ja heleänpunainen solmio. Samoilla illallisilla hän painosti 
keskusteluaan tuon tuostakin läimäyttämällä polveen nais- 
henkilöä, joka onnettomuudekseen joutui istumaan hänen vie- 
ressään. Mutta tämä esiintyminen ei ollut millään tavoin 
poikkeuksellista neuvostoedustajille, joiden yllättäviin käyt- 
täytymistapoihin diplomaatit kautta maailman katkerien koke- 
musten pakosta yleensä jo osaavat varautua. 

Kesällä 1940 käytti ministeri Zotov muun muassa Popovia 
Helsingin mielialojen tarkkailussa SNS-mellakoitten aikana. 
Hän tietysti halusi tiedoittaa päämiehelleen hyviä tuloksia ja 
kiihtyi sen tähden, kun hänelle selitettiin todellista asianlaitaa. 


* 


Kerran Popov sai tehtäväkseen valmentaa muuatta sota- 
palvelustaan suorittamaan astuvaa. nuorukaista, jota koetettiin 
kiristää neuvostolähetystön palvelukseen. Hänen saamansa 
ohjeet kannattaa toistaa tässä, sillä suurin piirtein samaa kaavaa 
noudatettiin yleensä hankittaessa tietoja joukko-osastoista ja 
sotilashenkilöistä, joita saattoi yrittää värvätä neuvostolähe- 
tystön tiedoittajiksi. 

Suorittakaa palveluksenne tunnollisesti, käyttäytykää moit- 
teettomasti ja koettakaa päästä esimiestenne silmissä hyviin 
kirjoihin», neuvoi Popov. »Älkää koskaan ryhtykö väittelyihin 
sellaisten sotilastovereitten kanssa, jotka huomaatte isänmaalli- 
siksi, mutta älkää myöskään kannattako kiihkoisänmaallisia 
lausuntoja. Koettakaa muutenkin parhaanne mukaan välttää 
joutumasta erikoisen huomion kohteeksi. Esiintykää varak- 
kaana ja pyrkikää tuttavuuteen päällystöön kuuluvien kanssa. 
Tavallisista sotilaista ei kannata välittää. Tuttavia valites- 
sanne, ottakaa selvää kunkin mielipiteistä ja elintavoista ja 
hakeutukaa erikoisesti sellaisten tuttavuuteen, jotka ovat vasem- 
mistomielisiä tai henkilökohtaisesti jostakin syystä tyytymät- 

tömiä tai sitten viinaanmeneviä. Jos vain saatte sopivan 
tilaisuuden, lainatkaa kuittia vastaan rahaa esimiehille. Tuokaa 
kuitit minulle, minä kyllä lunastan ne. Älkää erikoisesti anoko 
lomia, sekin voi herättää huomiota.» 

Varsinaisia sotilaallisia asioita huomioitaessa Popov teroitti 
seuraavaa: 

»Varuskunta-alueellanne ottakaa selville eri joukko-osastot, 
niiden esikunnat ja tärkeimmät upseerit. Koettakaa erikoisesti 
havaita, onko täällä suomalaista virkapukua käyttäviä saksa- 
laisia sotilasohjaajia ja ottakaa selville henkilöt, joita nämä 
käyttävät tulkkeinaan. Kirjallisia muistiinpanoja älkää missään 
tapauksessa tehkö kasarmilla, vaan säilyttäkää huomionne vain 
muistissa ja kirjoittakaa ne vasta lomalle päästyänne. Pitäkää 
huolta, että silloin muistista voitte piirtää karttaluonnoksia 
esimerkiksi tykkien sijoituksesta ja varustuslaitteista. Määri- 
telkää linnoituksen laatu, rakenne ja sijaitsemispaikka sen 
suhteessa johonkin näkyvään maastokohtaan, kirkkoon, urheilu- 
kenttään tai muuhun sellaiseen.» 

Lomalle päästessä oli sotamiehen hankittava yhteys Popoviin 
* soittamalla neuvostolähetystöön ja jättämällä sana, että konsu- 
lin sopi tulla koettamaan urheiluhousujaan siihen ja siihen 
aikaan. Tapaamispaikaksi sovittiin etukäteen eräs laitakau- 
pungin syrjäinen katuosa. 

Mainittakoon tässä, että alkoholia käyttävät ja velkaantu- 
neet upseerit olivat neuvostolähetystön erikoisen mielenkiinnon 
kohteena. Tällaisia henkilöitä he koettivat saada tietoonsa eri 
teitä ja sitten järjestää heille lainoja näennäisesti viattomien 
välikäsien kautta. Tarkoituksena oli tietenkin kiristämällä tai- 
vuttaa heitä klassillisten esimerkkien mukaan antamaan soti- 
laallisia tietoja Venäjälle. Suomen armeijan kunniaksi on mai- 
nittava, ettei tiedossamme ole yhtään ainoata tapausta, jolloin 
tällainen menettely olisi onnistunut. 


* 

Dmitri Popov oli erittäin itsetietoinen ja luotti esiintymis- 
kykyynsä. Sen tähden hän mielellään esiintyi väärällä nimellä 
ja esittäytyi kertoen mielikuvituksellisia elämäntarinoita itses- 
tään herättääkseen luottamusta satunnaisissa keskustelutove- 
reissaan ja onkiakseen sitten heiltä tietoja. Eräälle suomalaiselle 
hän esimerkiksi esittäytyi pakolaisena Puolasta, antoi tarkat 
elämäkertatiedot itsestään, kuvaili jännittävää pakomatkaansa 
jne. ja halusi tämän jälkeen tietenkin saada tietoja Suomesta, 
täkäläisistä mielialoista ja tulevaisuudentoiveista, suhtautumi- 
sesta saksalaisiin ja näiden viipymisestä jollakin paikkakunnalla. 

Tapaus, jonka kautta hän joutui historiaan, oli seuraavan- 
lainen. Erääseen hotelliin Vaasassa saapui lokakuussa 1940 
nuorehko varmasti esiintyvä mieshenkilö, joka ilmoittautumis- 
korttiin merkitsi nimekseen Viljo Karl Salo, insinööri, synty- 
nyt 1915 Viipurissa, kotipaikka Helsinki, suomalainen, nai- 
maton, saapunut Helsingistä. Hänet tunnettiin kuitenkin 
Popoviksi valokuvan perusteella. Hänen annettiin yöpyä hotel- 
lissa ja seuraavana aamuna meni muuan etsivä virkapukuisen 
poliisin seurassa hänen huoneeseensa pyytäen nähtäväkseen 
hänen henkilötodistuksensa. Tarkoituksena oli saada selville, 
miten ja millaisen henkilötodistuksen hän oli saanut järjeste- 
tyksi itselleen ja oliko se mahdollisesti neuvostolähetystössä 
laadittu väärennys. Popov sanoi haluavansa ensin pukeutua 
saadakseen aikaa harkita asiaa. 

Tuumittuaan asiaa hän katsoi parhaaksi näyttää diplomaatti- 
passinsa, joka todisti hänet Dmitri Popoviksi, ja kertoi ole- 
vansa Vaasassa »virkatehtävissääny. Insinööri hän kylläkin oli 
ammatiltaan (luultavasti juuri teknillisten tietojen takia lähe- 
tetty Suomeen vakoiluasiamieheksi). Kun hänelle näytettiin 
hänen illalla täyttämänsä matkustajakortti, hän myönsi hetken 
tuumittuaan täyttäneensä sen. Poliisimiehet, jotka olivat saa- 
neet ohjeen käyttäytyä hienotunteisesti ja rauhallisesti, poistui- 
vat saatuaan tämän todetuksi kummempia selityksiä vaatimatta. 

Myöhemmin pyydettiin ulkoasiainministeriön taholta seli- 
tystä, miksi Popov oli käyttänyt väärää nimeä. Hän koetti 
kääntää asian niin päin, että hänen oli muka pakko esiintyä. 








Juna n:o J ; 





Makuuvaunukartta, joka todisti attashea Popovin Vaasan-matkallaan käyt- 

täneen jo Helsingistä asti väärää nimeä (nimi »Salo» kuvassa ylimpänä), 

Joutuessaan kiinni väärän nimen käyttämisestä Popov näet yritti. aluksi 

selittää, ettei muka olisi saanut Vaasassa huonetta mistään hotellista, 
jos olisi ilmoittanut oikean nimensä. 


väärällä nimellä, koska ei muuten venäläisenä olisi saanut huo- 
netta mistään hotellista Vaasassa. Suomalaiset kun suhtautui- 
vat vihamielisesti ja torjuvasti venäläisiin. 

Vastineeksi näytettiin hänelle valokuvajäljennös makuu- 
vaunukartasta, joka todisti, että Popov oli jo ennen Helsingistä 
lähtöään varannut itselleen makuuvaunupaikan käyttämällään 

väärällä nimellä. Tarkoituksena oli tietysti ollut päästä Vaa- 
saan viranomaisten huomaamatta tekemään omakohtaisia huo- 
mioita saksalaisten laivauksista ja kuljetuksista. 

Ehkä on syytä mainita, että Popovin »munaus» ei millään 
— tavoin häirinnyt ministeri Zotovin mielenrauhaa. Kun Popovilta 
yritettiin seuraavan kerran evätä matkustuslupa yllämainitun 
tapauksen johdosta, nosti Zotov kiellosta niin ankaran melun, 
että kielto oli pakko peruuttaa. Näin mielivaltaisen häikäile- 
mättömästi neuvostoedustajat katsoivat voivansa kohdella 
Suomen viranomaisia ja heidän vaatimuksiinsa oli useimmiten 
pakko suostua silloisessa tilanteessa. 

Ajan kuluessa ja luottaen Suomen viranomaisten voimatto- 
muuteen kävivät Helsingissä vakoilua ja agenttien värväämistä 
päätehtävänään hoitelevat neuvostoedustajat yhä ylimieli- 
semmiksi ja julkeammiksi välittämättä enää paljonkaan varo- 
vaisuustoimenpiteistä vähäpätöisimpien vakoiluasiamiesten ol- 
lessa kysymyksessä. Heidän autonsa, joiden numerot olivat 
Järjestyspoliisien tiedossa, liikkuivat aamupäivästä myöhäiseen 
iltaan asti ympäri kaupunkia ja esikaupungeissa hoitelemassa 
vtapaamisia» vakoiluasiamiesten kanssa, ottamassa vastaan 
tietoja, järjestämässä uusia »postilaatikoita» ja suorittamassa 
maksuja tehdyistä palveluksista. Ei ole ihme, ettei ryssien 
organisaatiokyky aina riittänyt hoitelemaan heidän liikkeelle- 
panemaansa suurta koneistoa. Heille tapahtui erehdyksiä 
henkilöissä, tunnukset sekaantuivat, tapaamisia unohtui hoita- 
matta jne. 

Niinpä attashea Popoville sattui marraskuun lopussa 1940 
sellainen erehdys, että hän myöhästyttyään jonkin verran 
sovitusta tapaamisajasta ryhtyi puhuttelemaan häntä varjosta- 
massa ollutta etsivää luullen tätä henkilöksi, jota oli määrä 
tavata. Tämä tapahtui Meilahden sinisen raitiovaunun pääte- 
kohdan takana olevassa metsikössä. 

Kun paikalla oli pimeää, varjostaja hermostui hieman 
peläten lähetystöläisen päässeen sivuuttamaan hänet ja alkoi 
kiirehtiä liiaksi. Suoraan metsästä astuen osui Popov lähellä 

kohtauspaikkaa suoraan hänen eteensä ja pysähtyi minuutin 
ajaksi tutkivasti katselemaan häntä, koska ilmeisesti ei ollut 
varma henkilöstä. Kun etsivä ei tehnyt mitään tuntemisen 
merkkiä, lähti Popov hitaasti kävelemään kaupunkiin päin. 
Etsivä jatkoi kulkuaan päinvastaiseen suuntaan, mutta kään- 
tyi viitisen minuuttia käveltyään palailemaan takaisin. Taas 
hän törmäsi Popoviin, joka myös oli palailemassa kohtaus- 
paikalle. Nyt Popov oli varma asiastaan, tervehti kohteliaasti 
hattua nostaen, puristi kättä ja mainitsi tunnuksena nimen, 
jota kohtauksessa oli käytettävä. Etsivä, jonka tehtävään ei 
suinkaan kuulunut yhteyden ottaminen vaan ainoastaan Popo- 
vin henkilöllisyyden toteaminen, ei ollut tietoinen vastauksesta 
tunnukseen, vaan mutisi epäselvästi jonkin mieleensä osuneen 
nimen. | 

»Taisitte saada odottaa kauan», sanoi Popov nyt anteeksi- 
pyytävästi ja alkoi kaivella taskuaan ilmeisesti antaakseen 
hänelle asiakkaalleen varaamansa paperit tai rahat. 

» Vastahan minä tulin», sanoi etsivä, mutta lisäsi varmuuden 
vuoksi: »Vaikka kyllä minä jo aikaisemmin kävin tässä samalla 
paikalla.» 

Popov veti äkkiä kätensä taskusta ja koetti pimeässä 
tiukasti tuijottaen saada selvän hänen kasvonpiirteistään. 
»Mennään sivummaksi tuonne metsään», hän ehdotti ja seuraili 
etsivää metsän peittoon koko ajan sivusta häneen katsoen. 
»Kuinka onkaan nimenne? hän kysyi sitten epäluuloisesti. 
Etsivä yritti taas puoliääneen mutista jonkin nimen, mutta nyt 
Popov jo äkkäsi erehtyneensä. Anteeksi», hän sanoi ja nosti 
hattuaan. »Anteeksi, erehdyin henkilöstä», hän selitti ja nosti 
uudelleen hattuaan peräytyen nopeasti takaperin puiden väliin. 
Ja vielä kolmannen kerran anteeksi pyydettyään hän hävisi 
nopeasti metsään. 

Julkean avoimesti värväsivät neuvostoedustajat vakoilu- 
+ agentteja satunnaisesti tapaamistaan henkilöistä. Tilapäinen 
kohtaus esim. junassa tai ravintolassa riitti aiheeksi ensin 
maaperän tunnusteluun ja sitten avoimeen rahan tarjoukseen, 
jos asianomainen suostuisi hankkimaan tietoja neuvostolähe- 
tystölle. Tavallinen, rehti suomalainen lopetti tietysti keskus- 
telun havaitessaan, mistä oli kysymys, ja vain peräti epäilyttä- 
vät onnenonkijat jatkoivat suhdetta joko uteliaisuudesta tai 
peijatakseen helpolla rahaa aikomattakaan mitään todellisia 
tietoja hankkia. Tämän johdosta, vaikka neuvostolähetystön 
värväämien tiedoittajien lukumäärä nousikin voimaperäisen ja 
häikäilemättömän värväyksen ansiosta ehkä moniin kymmeniin, 
oli tällä tavoin hankittujen »tietojen» arvo lievimmin sanoen 
kyseenalainen. 

Selvimpänä ja hämmästyttävimpänä esimerkkinä tästä on 
juttu, joka paljastui vasta sodan puhjettua kesäkuussa 1941 
asianomaisen itsensä tehdessä siitä ilmoituksen poliisille ja 
jota seuraavassa selostamme nimellä »tapaus Vaahterainen». 
Nimi ei ole asianomaisen oikea nimi, vaan se nimi, jota hän 
käytti ollessaan liikeasioissa neuvostolähetystön kanssa. 

Tämä tapaus tuntuu uskomattomalta, mutta venäläisten 
ollessa kysymyksessä ovat koetellut tosiasiat vahvistaneet, 
että heistä voi odottaa mitä hyvänsä. Ja poliisin jäljestäpäin 
suorittamat tutkimukset vahvistivat Vaahteraisen kertomukset 
yksityiskohtia myöten täysin oikeiksi. Hänen menettelytapansa 
oli epäilemättä moraalisesti hyvinkin tuomittava ja hän teki 
erehdyksen, kun ei aikaisemmin ilmoittanut asiasta viranomai- 
sille, mutta hänen käyttäytymisensä pohjana oli suomalaisen 
kansanmiehen sinänsä terve ajatus, että tämän luontoisissa 
asioissa ryssää kyllä saa puijata niin paljon kuin vain osaa ja 
kerkiää. 

Marraskuussa 1940 istui eräänä iltana Lönnrotinkadun var- 
rella sijaitsevassa olutravintolassa kipeää jalkaansa poteva 
työmies, joka piti asuinpaikkanaan pelastusarmeijan yömajaa. 
Töissä hän oli ollut jollakin etäisellä linnoitustyömaalla ja myös 
yrittänyt töitä Liinahamarissa, mutta kipeä jalka oli estänyt 
pitempiaikaisen työpaikan saamisen. Nyt hän elätti itseään 
tilapäisillä töillä rakennustyömailla ja murehti kolpakon ääressä 
surullista tilaansa. 

Eipä aikaakaan, niin samaan pöytään ilmestyy istumaan 
ulkomaalaiselta vaikuttava mieshenkilö, joka puhuu suomea 
pehmeään venäläiseen tapaan. Tuttavuus syntyy itsestään olut- 
kolpakkojen ääressä, ja saatuaan tietää uuden ystävänsä kurjan 

tilan tarjoaa ulkomaalainen hänelle auliisti pari olutta. Parin 

päivän kuluttua rahattomana kierrellessään Vaahterainen äkkää 
saman ulkomaalaisen samassa ravintolassa ja ryhtyy jatka- 
maan alkanutta lupaavaa tuttavuutta. Ja tapahtuu ihme: 
ulkomaalainen lainaa 500 markkaa Vaahteraiselle pelkkää osoi- 
tetta ja henkilötietoja vastaan vaatien vain yksinkertaisen 
kuitin summasta. 

Emme tiedä, missä määrin tämä yllättävä viisisatanen 
vaikutti Vaahteraisen kävelytapaan, mutta seuraavana päivänä 
hänen oli pakko lähteä sairaalaan kipeää jalkaansa hoidattamaan 
ja sairaalassa hän sai maata pari viikkoa. Vaahterainen oli 
ystävälliselle muukalaiselle antanut Helsingissä asuvan äitinsä 
osoitteen ja nyt äiti ilmoittikin, että sama herra oli käynyt 
Vaahteraista kotoa tavoittamassa ja maininnut jotakin lainaa- 
mastaan rahasta sekä jättänyt puhelinnumeronsa kehoittaen 
Vaahteraista heti sairaalasta päästyään soittamaan tärkeässä 
asiassa. 

Vaahterainen, joka uskoi edelleen ihmeisiin, yritti soittaa 
annettuun numeroon, mutta sieltä vastattiin venäjäksi eikä 
keskustelusta tullut tolkkua. Silloin hän otti puhelinkeskuksesta 
selvää, missä annettu puhelinnumero sijaitsi, ja sai kuulla, että 

numero kuului Neuvosto-Venäjän lähetystölle. Emmittyään 
vähän Vaahterainen lähti lähetystöön ja selitti vahtimestarille, 
että häntä oli pyydetty soittamaan, ja mainitsi myös nimensä. 
Kohta ilmestyikin eteiseen hänen tuntemansa mieshenkilö, 
jonka Vaahterainen myöhemmin sodan jo puhjettua valo- 
kuvasta tunsi attashea Popoviksi. Popov vei hänet sisään 
istumaan, tarjosi tupakkaa ja huomautti: 

Ette kaikesta päättäen oikein pysty maksamaan vel- 
* kaanne?» 

Vaahterainen kertoi kipeästä jalastaan. Popov heltyi sää- 
liväiseksi ja selitti, että kyllä hän voi saada lisääkin rahaa, 
mutta ehtona on, että hän menee töihin linnoitustyömaalle 
joko Miehikkälään tai Luumäelle. Linnoitustyömaalla hänen 
oli piirrettävä karttoja ja merkittävä niihin korsujen ja tuli- 
asemien paikat, ammusvarastot ja ylipäänsä kaikki sotilaalli- 
sesti huomionarvoiset kohdat. 

»Kyllähän se sopii», sanoi Vaahterainen viattomasti, »jos 
vain annatte rahat matkaa vartem. 

Popov sivuutti aluksi rahakysymyksen ja antoi ohjeet, 
miten hän työmaalta Helsinkiin palattuaan saisi taas yhteyden 
ytyönantajaansa». Hänen oli soitettava saamaansa puhelin- 
numeroon ja sen vastattua pyydettävä: »Konsulaattiin.» Konsu- 
laatin vastattua hänen oli sanottava: »Täällä Vaahterainen. 
Ovatko Vaahteraisen paperit selvät?» Jos konsulaatista vas- 
tattaisiin: Tulkaa tänään», niin Vaahteraisen olisi mentävä 
samana päivänä klo 18.00 tapaamispaikkaan, jona olisi Sturen- 
kadun sillan Hämeenkadun puoleinen pää. Jos konsulaatista 
vastattaisiin: — »Olisitte soittanut pari päivää aikaisemmim, 
tarkoittaisi se, että tapaamisaika olisi jo klo 16.00, kun taas »päi- 
vää aikaisemmin» tarkoittaisi klo 17.00. 

Seuraavana iltana klo 18.00 Vaahteraisen olisi joka tapauk- 
sessa tultava tapaamispaikkaan ilmoittamaan Popoville, oliko 
hän onnistunut pääsemään linnoitustyömaalle. 

»Juu, juu», lupasi Vaahterainen, vmutta miten on matka- 
rahojen laita?» 

Popov uskoi nyt, että rahat olivat tarpeen, kävi hakemassa 
uuden viidensadan markan setelin ja vaati Vaahteraiselta kui- 
tin myös tästä summasta. Sen tehtyään Vaahterainen poistui 
lähetystöstä. 

Hänellä ei ollut pienintäkään aikomusta lähteä minnekään 
linnoitustöihin, vielä vähemmän avustaa neuvostoedustajain 
vakoilupuuhia, mutta tekihän raha hyvää miehelle, jonka jalka 
oli kipeä. Sen tähden hän menikin seuraavana iltana sovitulle 
kohtauspaikalle ja tapasi siellä Popovin kymmenkunta minuut- 
tia odoteltuaan. 

»Koska lähdette ja mille työmaalle?» kysyi Popov heti. 

»Keskiviikkonahan minä lähden ja Miehikkälään luvattiim, 
selitti Vaahterainen. (Tapaamispäivä oli sunnuntai.) 

yTulkaa sitten vielä tiistaina uudelleen minua tapaamaam), 
kehoitti Popov. 

Vaahterainen kertoi ujosti, että matkarahat olivat jo kulu- 
neet, kun asiain järjestelemisessä oli ollut niin paljon menoja. 
Popov koetti näyttää hyvää naamaa ja antoi hänelle vielä ker- 
ran 500 markkaa seteleinä sanoen, että hänen oli tiistaiksi tuo- 
tava mukanaan kuitti tästä summasta. 

Tiistaina saapui Popovin asemesta kohtauspaikalle tumma, 
kapeanaamainen, vinovartaloinen herrasmies, jonka Vaahterai- 
nen myöhemmin tunsi valokuvasta neuvostolähetystön sihtee- 
riksi Kornysheviksi. 

»Tekö matkustatte huomenna linnoitustyömaalle?» kysyi 
Kornyshev muitta mutkitta huonolla ruotsinkielellä varmis- ' 
tautuakseen Vaahteraisen henkilöllisyydestä. 

»Minähän sinne olen menossa», vahvisti Vaahterainen. 

»No, antakaa sitten kuitti rahoista, jotka saitte viime ker- 
ralla», kehoitti Kornyshev. 

Vaahterainen antoi kuitin. Mutta — mutta —, hän änkytti, 

vmiten on matkarahojen laita? Pitäisi saada vähän lisää, että 
pääsen matkustamaan.» 

Kornyshev sanoi töykeästi, ettei hänellä ollut mukana rahaa 
Vaahteraiselle. Tämä kysyi, voisiko hän siinä tapauksessa 
soittaa vielä ennen lähtöään lähetystöön. 

yTehkää, niinkuin tahdottel» sanoi Kornyshev hermostu- 
neesti, vilkaisi ympärilleen ja lähti tiehensä. 

Vaahterainen oli sitkeä mies ja soitti seuraavana päivänä 
useita kertoja lähetystöön, mutta ei muistanut pyytää konsu- 
laattiin eikä sen tähden saanut käsiinsä Popovia. Hän päätti 
tarttua härkää sarvista ja painui jälleen henkilökohtaisesti lähe- 
tystöön pyytämään rahaa. Popov otti hänet vastaan, mutta oli 
kovin ärtyisä ja hermostunut. 

vAntakaa tämän olla viimeinen kerta, kun tällaisia erimieli- 
syyksiä syntyy», hän sanoi vihaisesti ja kielsi jyrkästi Vaahte- 
raista käymästä lähetystössä. Joka tapauksessa Vaahterainen 
sai vielä 300 markkaa matkaansa varten ja kirjoitti ilomielin 
summasta kuitin. 

Sen verran paha omatunto hänellä kuitenkin oli toimistaan, 
että hän seuraavana päivänä pyrki ilmoittamaan asiasta viran- 
omaisille. Hän oli kuitenkin sen verran juovuksissa, että häntä 
kehoitettiin palaamaan jonakin toisena päivänä selvittämään 
asiansa. Tästä ei kuitenkaan tullut mitään, sillä kipeä jalka 
alkoi taas vaivata ja Vaahterainen joutui uudelleen sairaalaan 
päästen sieltä vasta helmikuun alussa 1941. 

Sairaalassa maatessa tulevaisuuden huoli alkoi vaivata Vaah- 
teraista. Hän tuumi, että neuvostolaisetkaan tuskin enää antai- 
sivat hänelle rahaa saamatta mitään vastinetta niistä. Maa- 
tessa oli hyvää aikaa ajatella ja siksi hän mielessään suunnitteli 
erilaisia linnoituspiirustuksia, jotka sitten voisi sairaalasta pääs- 
tyään piirtää paperille. ; 

Niin aukeni taas vapauden ovi eikä jalka enää vaivannut. 
Sairaalasta päästyään Vaahterainen piirsi suunnilleen postikor- 

tin kokoiselle paperipalalle alkeellisen kartan, sijoitti siihen 
maantien, sotilastien, vähän metsää ympärille, pari korsua ja 
miehistösuojaa, tankkiesteitä ja konekivääripesäkkeitä. 

Saatuaan karttansa valmiiksi hän toiveikkaasti soitti lähe- 
tystöön, muisti pyytää konsulaattiin ja käytti saamaansa tun- 
nusta saadenkin tutun miesäänen puhelimeen. »Tulkaa tänään», 
sanoi Popov ja klo 18.00 Vaahterainen meni näin ollen Sturen- 
kadun sillalle jo tuttuun paikkaan. Molemmat hänen aikai- 
semmin tapaamansa miehet saapuivat paikalle neuvostolähe- 
tystön autolla. Hän sai astua autoon, joka lähti ajelemaan 
Käpylän tienoille. Popov oli tällä kertaa erittäin kohtelias 
ja kyseli huolehtivasti Vaahteraisen vointia muistaen kai hänen 
kipeän jalkansa. Kornyshev mökötti yksin etuistuimella autoa 
ohjaten. 

No, ovatko paperit mukananne?» kysyi Popov ilmeisen 
jännittyneenä, kun tervehtimismuodollisuuksista oli selvitty. 
Vaahterainen otti esille piirtämänsä kartan ja selitti, mitä hänen 
siihen tekemänsä merkinnät tarkoittivat. : Popov näytti oikein 
tyytyväiseltä, kaivoi kätköistään autokartan ja kehoitti Vaah- 
teraista siitä näyttämään kohdan, josta hän oli karttansa piir- 
tänyt. 

Hämillään Vaahterainen kurottautui karttaa tutkimaan, 
mutta äkkäsi sitten kartassa samantapaisen tienmutkan, jollai- 
nen oli hänenkin fantasiapiirustuksessaan. »Tuossa juuri on se 
paikka», hän innostui osoittamaan löytämäänsä kohtaa. Popov 
löi reilusti hänen kouraansa viisisatasen ja otti hänen nimensä 
venäjänkieliseen kuittiin. Karttaa oli kuitenkin vielä tarkemmin 
tutkittava lähetystössä ja sen tähden Vaahteraisen oli seuraa- 
vana päivänä samaan aikaan saavuttava ohjeita saamaan 
uudelle kohtauspaikalle, joksi määrättiin erään Mäkelänkadun 
varrella sijaitsevan talon edusta. 

Tälläkin kertaa hänet noudettiin autolla kohtauspaikalta. 
Auto ajoi Käpylää kohden ja pysähtyi autiolla paikalla tien- 

varteen. Popov ei enää puhunut mitään saamastaan kartasta, 
vaan kehoitti Vaahteraista palaamaan takaisin linnoitustyö- 
maalle ja tällä kertaa piirtämään kartan myös edellisen karttansa 
pohjoispuolisesta seudusta ja sen varustuksista. Palattuaan 
hänen oli heti otettava yhteys lähetystöön ja matkarahoiksi 
hän sai Popovilta vielä 500 markkaa venäjänkielistä kuittia 
vastaan. 

Vaahterainen vietti edelleen Helsingissä tavanmukaista 
elämäänsä, mutta nyt hän innostui piirtämään oikein tosissaan, 
hankki käsiinsä Miehikkälän kartan ja laati piirroksen koko 
Miehikkälän alueesta, sijoitteli siihen tankkiesteitä, konekivääri- 
pesäkkeitä, korsuja ja kaikenlaista muuta, mitä käsitti linnoi- 
tetulla alueella tarvittavan. 

Maaliskuun puolivälissä hän otti seuraavan kerran yhteyden 
lähetystöön. Auto nouti hänet jälleen kohtauspaikalta ja Popov 
tutki saamaansa karttaa erittäin kiinnostuneena ja tehden 
asiantuntevia kysymyksiä: »Miten paksuja ovat korsujen ovet? 
Miten vahvoja betoriirautoja on käytetty?» Vaahterainen käytti 
mielikuvitustaan liioittelematta sentään mahdottomia, sillä 
vanhana rakennusmiehenä hän pystyi liikkumaan uskottavuu- 
den rajoissa. Popov antoi hänelle taas 500 markkaa ja hän 
ilmoitti nyt ottaneensa lopputilin linnoitustyömaalta arvellen, 
että Miehikkälä oli hänen kannaltaan tyhjennetty alue. 

»Mitä nyt aiotte tehdä?» kysyi Popov heti kärkkäästi. 

Vaahterainen ilmoitti vaatimattomasti saaneensa paikan 
Haminassa ja suorittavansa siellä pääasiassa metallitöitä. 
Popov innostui tästä kovin eikä Kornyshevkään pystynyt hil- 
litsemään mielenkiintoaan. Vaahterainen sai nyt tehtäväkseen 
kartoittaa Haminan seudun linnoituslaitteet! 

Kolmen viikon tauon jälkeen Vaahterainen otti jälleen huhti- 
kuun alussa yhteyden lähetystöön ja tapasi Popovin luovuttaen 
tälle »o Haminan itäpuolesta» laatimansa kartan. 

»Linnoituslaitteet siellä olivat vielä kovin keskeneräisiä», 

hän selitti anteeksipyytävästi, »mutta sain tietää suurin piirtein 
tekeillä olevat työt ja sen mukaan piirsin kartan. 

»Miksi tulitte liian aikaisin sieltä takaisin», sätti Popov 
kiukkuisena ja maksoi tällä kertaa kartasta vain 300 markkaa. 
Vaahterainen pani vastalauseensa, mutta Popov selitti armotto- 
masti, että heidän täytyi pysytellä käytettäväksi saamiensa 
määrärahojen puitteissa. Vaahteraisen oli vain palattava Hami- 
naan ja otettava yhteys vasta kesäkuussa. Silloin hän saisi 
enemmän rahaa. Karttoja piirtäessään hänen olisi kiinnitettävä 
enemmän huomiota välimatkoihin, jotta ne tulisivat mahdolli- 
simman tarkoin merkityiksi. 

Vaahterainen ei kuitenkaan malttanut odottaa kesäkuuhun 
asti. Jo toukokuun alussa hän toimitti Popoville mahtavan 
kartan, johon oli piirtänyt kerrassaan kaikki Haminan ja Kouvo- 
lan välisen tienoon varustukset. Hän oli tosiaan tehnyt perus- 
teellista työtä ja Popov maksoikin hänelle tällä kertaa 1,200 
markkaa, »koska kartta on niin iso ja täydellinen». 

Juhannusaattona 1941, siis sodan jo puhjettua Saksan ja 
Venäjän välillä, Vaahterainen tapasi viimeisen kerran ystä- 
vänsä Popovin erään Käpylän uuden maantien varrella sijait- 
sevan kahvilan luona, mistä Popov otti hänet autoonsa. Tällä 
kertaa Vaahterainen myi kartan, joka muka esitti erään Sai- 
maan saaren puolustuslaitteita. Tämän vain omassa mielikuvi- 
tuksessaan sijaitsevan saaren hän oli nimittänyt Koivusaareksi 
ja sai sen kartasta maksuksi 500 markkaa. 

Tällä kertaa Popov vaati erikoisesti häntä pyrkimään töi- 
hin erääseen kranaatinsytyttimiä valmistavaan tehtaaseen ja 
määräsi uuden kohtauksen. Mutta tapahtumat olivat jo alka- 
neet vyöryä eikä Popoville tullut enää tilaisuutta tavata kipeä- 
jalkaista ystäväänsä. Tämä on kuitenkin säilyttänyt kauniissa 
muistossa venäläisen suosijansa eikä ihme, saihan hän joksikin 
aikaa sievoiset sivutulot vähäisellä piirustusvaivalla. 


* 

"Olemme tähän asti pääasiassa käsitelleet niitä neuvosto- 
lähetystön virkailijoita, joiden päätehtävänä ilmeisesti oli vakoi- 
lun organisointi ja tiedonhankkijain värvääminen vakoilua 
varten. Varsinaisina vakoilijoina saapui tämän lisäksi Suomeen 
monikymmenpäinen joukko venäläisiä insinöörejä ja teknikoita, 
joiden näennäisenä tehtävänä oli Moskovan rauhansopimuksen 
perusteella Suomen tehtaista tilattujen valmisteiden toimituksen 
valvonta ja joilta tämän tähden ei voinut kieltää maassa. oles- 
kelua ja matkustelua. Päinvastoin viranomaisten oli kaikin 
tavoin pakko helpottaa ja auttaa heidän tarkkailutyötään, 
vaikka vähäinenkin tarkkailu todisti vakuuttavasti, että tilaus- 
ten valvonta oli heidän vähäisimpänä tehtävänään ja että he 
sen sijaan kuluttivat aikansa yrittämällä päästä perille sotilaalli- 
sista syistä salassa pidettävistä seikoista. | 

Näiden neuvostoedustajien paljastaminen oli verraten vai- 
keaa, sillä he eivät yleensä värvänneet itselleen ala-asiamiehiä, 
vaan tyytyivät omiin huomioihinsa. Mutta ainakin yhden 
heistä todettiin olleen yhteydenottajana erääseen Baltiasta 
värvättyyn ja Suomeen lähetettyyn vakoilijaan. Hyvin tyy- 
pillistä näille insinööreille oli, että ke tavallisesti matkustivat 
parittain, jolloin toinen oli varsinainen ammattimies ja pystyi 
hoitamaan tilausten tarkastamisen, toinen taas oli samalla 
kertaa hänen poliittinen valvojansa ja vakoiluluonteisten tie- 
tojen hankkija. 

Toukokuussa 1941 matkustivat esimerkiksi vinsinöörit» 
Mihantjev ja Tshausenko Vaasaan tarkastamaan 
sikäläisessä Värtsilän konepajassa valmistettavia koneita. 
Tämän tarkastuksen he suorittivat kahdessa tunnissa, mutta 
käyttivät sen sijaan kolme päivää aikaa tutustuakseen Vaasan 
sotilaallisesti huomionarvoisiin paikkoihin. He totesivat Vaasan 
tärkeimmät tehtaat, tarkastelivat vesitornia, kävivät kahteen- 
kin otteeseen tutkimassa Vaskiluodon siltaa ja satamaa jne. 
— ja hankkivat näistä kaikista paikoista postikorttivalokuvia. 

He seurasivat myös sotilaitten harjoituksia ja tutkivat pom- 
mitusten jättämiä vaurioita. 

Värtsilä-yhtymän Kotkan konepajassa kävi tilattuja koneen- 
osia tarkastamassa maaliskuun lopussa 1941 neuvostovenäläi- 
nen insinööri Stepan Golubin. Tarkastuksensa hän suo- 
ritti parissa tunnissa, mutta viipyi siitä huolimatta Kotkassa 
kolme päivää tutkien tarkasti kaupunkia. Hän hankki itselleen 
myös postikorttikuvat Kotkan ja Kymenlaakson tärkeimmistä 
tehtaista ja etsi teollisuushakemistosta tiedot niiden tuotan- 
nosta ja merkityksestä. Kun hän ei muulla tavalla saanut 
hankituksi Kotkan kaupungin asemakaavaa, hän tarjoutui 
aivan röyhkeästi ostamaan konepajan isännöitsijän konttori- 
huoneen seinässä näkemänsä asemakaavakartan. Tarjous tie- 
tenkin torjuttiin. On syytä mainita, että Golubin Seurahuonee- 
seen majoittuessaan selitti osaavansa vain venäjää, mutta hänet 
tavattiin lukemassa suomenkielistä kirjaa. — Kotkan teolli- 
suuslaitosten tuhoisat pommitusvauriot Venäjän ilmavoimien 
hyökätessä Suomeen ilman sodanjulistusta kesäkuussa 1941 
lienevät osaltaan myös insinööri Golubinin tarkkailutyön seu- 
rauksia. : 

Koneen ja Sillan tehtaassa Helsingissä olivat vakinaisesti 
tilaustöiden suorittamista valvomassa insinöörit Koval ja 
Filimonov. Näistä etenkin Koval pyrki osastoille, joilla 
ei ollut mitään tekemistä hänen valvontatyönsä kanssa, ja koetti 
tulkin välityksellä urkkia tietoja tehtaan valmisteista. Hän 
tuntui olevan erittäin hyvin perillä metalliteollisuudesta ja 
sotatarviketeollisuudesta ja pyrki jättäytymään työpajaan vielä 
työajan jälkeenkin saadakseen kenenkään häiritsemättä tehdä 
huomioitaan. 

Tampereella suoritettavia tilaustöitä valvoivat insinöörit 
Nikolai Shpjakin ja Aleksander Tshistja- 
k ov, joista jälkimmäinen oli todella ammattimies ja koetti 
olla sekaantumatta puuhiin, jotka eivät hänelle kuuiuneet. 

Hänen toverinsa ilmeisesti terrorisoi häntä, Tshistjakov kertoikin 
eräälle suomalaiselle, jonka kanssa joutui kosketuksiin, että 
Shpjakinilla oli suhteita Neuvostoliiton johtaviin piireihin. 
Hän esiintyi röyhkeän uteliaasti ja koetti saada selvää Tam- 
pereen eri tehtaiden tuotteista ja tuotantokyvystä. Selvää 
on, miten haitallista tällaisen vakinaisen ja virallisen tarkkai- 
lijan oleskelu Suomen tärkeimmässä teollisuuskeskuksessa oli. 


12 — Neuvostovakoilun varjossa. 177 


XI. NAISIA NEUVOSTOLIITON 
VAKOILUN PALVELUKSESSA 


Vakoilua käsittelevissä teoksissa, muistelmissa ja romanti- 
soiduissa kuvauksissa, on tavallisesti suuri osuus naisvakoili- 
jalla, femme fatalella, joka lumoavan kauneutensa ja salaperäisen 
viehätysvoimansa avulla hankkii työnantajalleen mitä arvok- 
kaimpia tietoja. Teoksemme olisi siis puutteellinen, ellemme 
voisi esitellä joitakin tapauksia myös naisvakoilijoista. Ikävä 
kyllä on pakko jo etukäteen tunnustaa, että nämä tapaukset 
eivät ole millään tavoin mainittavan romanttisia. Ne kuvastavat 
vain kovaa todellisuutta ja antavat varmasti oikeamman käsi- 
tyksen naisvakoilun merkityksestä nykyaikana kuin jotkin 
mielikuvitukselliset naishahmot. 

Tosiasia on, että vakoilun ollessa kysymyksessä on naisilla 
siinä vain perin toisarvoinen asema. Onpa vallalla sellaisiakin 
mielipiteitä, ettei naisesta ylipäänsä ole vakoilijaksi, so., ettei 
naisen hankkimista tiedoista hänen asiantuntemattomuudestaan 
ja pikkuseikkoihin takertumisesta kokonaisuuden kustannuk- 
sella johtuen ole vastaavaa hyötyä hänen toimeksiantajalleen. 
Sen sijaan jo kerättyjen tietojen välittäjänä, »postilaatikkona» 
ja aivan yleisluontoisten mielialatietojen kerääjänä nainen voi 
tulla kysymykseen. Suomessa ilmitulleiden tapausten perus- 
teella tuntuu siltä kuin Neuvostoliitto olisi myös suurin piirtein 
tällä kannalla. Itsenäisiä, tietoja ja harkintaa edellyttäviä teh- 
täviä ei ole todettu naisille annetun. 

Ensimmäisenä tulkoon esitellyksi vtapaus Varvaara». Nimi 
ei ole asianomaisen oikea nimi. 

Lokakuussa 1940 pidätettiin Helsingissä muuan entinen 
opettajatar ja kosmeettisten aineiden myyjä »Varvaara» vakoi- 
lusta epäiltynä. Hänen työnantajanaan oli muuan neuvosto= 
lähetystön virkailija, jonka hän tunsi vkonsulina». Heidän koh- 
tauspaikkansa oli Kaivopuistossa lähellä lasten leikkikenttää 
paikalla, jossa ei ollut pelkoa sivullisten kuuntelusta. Tämän vir- 
kailijan henkilöllisyyden toteamiseksi varjosti kaksi etsivää 
kohtauspaikkaa aikana, jolloin »Varvaaran» oli määrä tavata 
vkonsulinsa». Määräaikana saapui paikalle mieshenkilö, joka 
tunnettiin neuvostolähetystön 2. sihteeriksi Vjatsheslav 
Romenetsiksi. Hän pysähtyi kohtauspaikalle ja käveli 
edestakaisin siellä jonkin aikaa. Tällä tavoin saatiin todiste- 
tuksi jälleen yhden neuvostolähetystön virkailijan häikäilemä- 
tön sekaantuminen vakoilupuuhaan. 

Mainittu Varvaara oli noin kolmenkymmenen ikäinen, lyhyt 
ja lihava naishenkilö, joka juopotteli mielellään. Hänen taka- 
naan oli vaiheikas menneisyys. Hän oli avioton lapsi, jonka äiti 
oli myöhemmin mennyt naimisiin erään virolaisen keittäjän 
kanssa. Itsellään hänellä oli Latviassa avioliiton ulkopuolella 
syntynyt tytär, jonka isä oli puolalainen. Varvaara puhui hyvin 
suomea, ruotsia, viroa, saksaa ja venäjää sekä jonkin verran 
puolaa ja latviankieltä. Nuorena hänet oli Tallinnassa tuomittu 
kaksi kertaa varkaudesta, Riiassa väärällä passilla esiintymi- 
sestä karkoitettavaksi maasta, Tukholmassa samoin väärällä 
passilla esiintymisestä kuukaudeksi vankeuteen ja karkoitet- 
tavaksi maasta. Myös Suomessa hänet oli tuomittu väärällä 
passilla esiintymisestä ja sen lisäksi petoksesta. Lastenhoita- 
jana, kotiopettajana, kangaskauppiaana, kosmeettisten aineiden 
myyjänä jne. hän koetti ansaita elatuksensa. Jo talvisodan 
aikana hänen kauppamatkansa Suomessa herättivät epäilyksiä. 
Lopulta kiinni jouduttuaan hän tunnusti vain sen, mitä ei voinut 


12 a — Neuvostovakoilun varjossa. 179 


N aisia vakoilun palveluksessa 


välttää, ja yritti vielä vankilasta käsin asettua yhteyteen työn- 
antajainsa kanssa. 

Talvisodan jälkeen kesällä 1940 hän matkusti Viroon tapaa- 
maan »sulhastaan». Hänen viisuminsa voimassaoloaika päättyi 
eikä hän päässyt palaamaan Suomeen, koska mitään matkustus- 
lupia ei toistaiseksi myönnetty. Matkustusliikenteen alettua 
jälleen elokuun lopulla hän jätti Neuvosto-Viron sisäasiain- 
ministeriöön matkalupa-anomuksen ja sai kehoituksen saapua 
määräaikana kuulusteltavaksi. Yläkerran erikoisessa huoneessa 
kaksi siviilipukuista venäläistä tutki hänen paperinsa ja henkilö- 
tietonsa. Nämä alkoivat alustavasti haukkua Suomea, selit- 
tivät Suomen »syyllisyyttä» sotaan ja siellä vallitsevaa elin- 
tarvepulaa ja ilmoittivat, että Suomi kuului Neuvostoliiton etu- 
alueeseen ja Neuvostoliitto tulisi ottamaan Suomen ennemmin 
tai myöhemmin. Tämän pohjavalmistelun jälkeen Varvaara sai 
poistua ja hänet määrättiin tulemaan kahden päivän kuluttua 
uudelleen kuulusteltavaksi. ) 

Seuraavalla kerralla kuulustelijat kysyivät, eikö hän olisi 
halukas matkustamaan Ruotsiin. Heille oli erittäin tärkeää 
saada joku henkilö matkustamaan Ruotsiin. Tämän ehdotuksen 
Varvaara torjui selittäen syyksi, että hänet jo kaksi kertaa oli 
karkoitettu Ruotsista väärällä passilla matkustamisen tähden. 

Sitten kysyttiin, oliko hänellä upseerituttavuuksia Suomessa 
ja miten suomalaiset suhtautuivat Venäjään. Omasta aloit- 
teestaan kuulustelijat alkoivat selittää, että suomalaiset työ- 
läiset pyysivät venäläisiä auttamaan heitä ja että Suomessa par- 
haillaan oli suuria mellakoita. Tyypillisenä esimerkkinä aidosta 
bolshevikkipropagandasta voi mainita, että tässä yhteydessä 
toinen venäläisistä kertoi poliisin jossakin mellakassa ampuneen 
erään amerikansuomalaisen vapaaehtoisen, kun tämä väkijou- 
kossa oli uskaltanut tunnustaa olevansa kommunisti! (Väit- 
teessä oli sen verran todellisuuspohjaa, että muuan amerikan- 
suomalainen vapaaehtoinen, joka ei ollut ehtinyt mukaan talvi- 

sotaan, oli SNS:n hulinatilaisuudessa Sörnäisissä ampunut 
erään SNS:n »järjestysmiehen», joka esiintymisellään provosoi 
välikohtauksen. Mainittakoon, että hän sai lainmukaisen ran- 
gaistuksen teostaan. Asia oli bolshevistiseen tapaan viskattu 
juuri päälaelleen.) 

Tämän jälkeen venäläiset vaativat, että Varvaaran oli sitou- 
duttava auttamaan heitä tekemällä huomioita kansan yleisestä 
mielialasta Suomessa. Hän saisi tästä hyvän palkkion palattuaan 
ja Helsingissä hänen oli otettava yhteys vkonsuliin», joka antaisi 
hänelle tarkemmat toimintaohjeet. Muussa tapauksessa hänelle 
ei myönnettäisi viisumia. Häneltä vaadittiin vielä hänen Virossa 
olevien vanhempiensa, sulhasensa ja aviottoman tyttärensä 
tarkat nimet ja osoitteet. Näitä oli ilmeisesti tarkoitus käyttää 
panttivankeina, jos hän osoittautuisi epäluotettavaksi. 

Helsinkiin saavuttuaan Varvaara määräaikana meni käy- 
mään neuvostolähetystössä ja tapasikin siellä monien mutkien 
ja odotuksen jälkeen ykonsulim ja selitti tälle käyneensä Tallin- 
nassa sisäministeriön huoneessa N:o 42, josta hänet oli lähetetty 
Suomeen. Konsuli kysyi heti, oliko hänen tehtävänään hankkia 
tietoja aseiden tuonnista Saksasta ja Ruotsista Suomeen. Tästä 
Varvaara ei tiennyt mitään, jolloin konsuli kirosi itsekseen ja 
harmitteli: »Taas ne ovat tehneet puutteellista työtä!» 

Varvaara tunnusti kiinnijouduttuaan saaneensa vkonsulilta» 
tehtäväksi laatia luettelon ja henkilötiedot Suomessa tuntemis- 
taan virolaisista vapaaehtoisista, ei muuta. Hänen tiedetään 
kuitenkin mm. matkustaneen Tampereella ja Lahdessa. Rahaa 
hänellä oli runsaasti käytettävänään ja hän tarjoili mielellään 
väkijuomia henkilöille, joiden kanssa pyrki kosketuksiin, kulut- 
taen mm. muutamassa päivässä n. 5,000 markkaa juominkeihin. 
»Konsulim hän tapasi useita kertoja sovitussa paikassa Kaivo- 
puistossa, koska »konsuli» ei pitänyt sopivana tavata häntä lähe- 
tystössä. Viimeisellä kerralla vkonsuli» kehoitti häntä matkusta- 
maan Vaasaan ja Ouluun ja viipymään kummassakin kaupun- 

gissa kaksi vuorokautta voidakseen hankkia tietoja saksalaisten 
joukkojen kuljetuksesta Suomeen. Oli saatava selville, milloin ja 
mistä joukot olivat lähteneet, missä ne majailivat ja mitä aseita 
niillä oli mukanaan. Matkasta ei kuitenkaan tullut mitään, sillä 
Varvaara joutui pidätetyksi virolaisista vapaaehtoisista laati- 
mansa ilmiantoluettelon johdosta. 


* 


V. 1926 matkusti muuan köyhistä oloista oleva ompelijatar 
Kanadaan veljensä luokse. Hän tuli Kanadassa toimeen varsin 
hyvin ja keräsi säästöjäkin. Hivuttavaan sisätautiin sairastut- 
tuaan hän kuuli houkuttelevia tarinoita ilmaisesta ja etevästä 
lääkärinhoidosta, jota kaikki työläiset muka Neuvosto-Venäjällä 
saivat nauttia. Näiden propagandaliioittelujen innostamana hän 
matkusti v. 1933 Venäjälle, mutta ei kuitenkaan ryhtynyt Neu- 
vostoliiton kansalaiseksi, vaikka häntä siihen koetettiin suos- 
tutella. 

Venäjällä hän sai pitkiä aikoja nauttia lääkärinhoitoa, joka 
lopullisesti turmeli hänen terveytensä ja myös hermostonsa. 
Ompelutöitä hänelle annettiin invalidiarttelissa, mutta palkka 
työstä oli niin pieni, ettei hän olisi pysynyt hengissä, ellei olisi 
voinut käyttää säästöjään. Nämäkin työt loppuivat keväällä 
1938, jolloin hänet ulkomaalaisena irtisanottiin työpaikastaan. 
Kun hänen oleskelulupansakin uhkasi vanhentua, päätti hän 
matkustaa pois neuvostoparatiisista ja palata takaisin synnyin- 
maahansa Suomeen. Hän oli tällöin jo lähes viisikymmenvuo- 
tias, mutta toivoi voivansa elättää itsensä Suomessa hierojana, 
minkä ammatin oli nuoruudessaan oppinut. 

Nyt alkoi hänen juoksunsa passitoimistossa. Siellä hänet 
lopulta ohjattiin erikoishuoneeseen, missä hän joutui perusteelli- 
sen kuulustelun alaiseksi. Lopputuloksena oli kysymys, oliko 
hän halukas auttamaan venäläisiä, jos pääsisi matkustamaan 

Suomeen. Kuulustelut kestivät tuntikausia monena päivänä, 
kunnes lopulta sovittiin, että hän Suomeen päästyään panisi 
Helsingin Sanomiin työnhakuilmoituksen (»Kotiomp. hak. työtä, 
läh» jne.), jossa olisi hänen oikea nimensä ja osoitteensa. Tämän - 
jälkeen häntä tulisi tapaamaan yhteydenottaja, jolle hän jättäisi 
Suomessa hankkimansa tiedot mielialasta, suhtautumisesta Ve- 
näjään jne. Yhteydenottajan tunnuksena olisi kysymys: »Missä 
täällä on työväentalo?» Tähän hänen oli vastattava: »Minä 
olen juuri sinne menossa.» Tämän jälkeen hän sai maastalähtö- 
luvan, matkusti Suomeen ja asettui asumaan Helsinkiin. 

Vasta kesällä 1939 tuli yhteydenottaja häntä tapaamaan esit- 
täen sovitun tunnuksen. Peitenimenään hän käytti nimeä 
»Hopeinen». Hän selitti, että tästä lähtien oli toimitettava han- 
kitut tiedot »postilaatikkoon». Postilaatikkoja oli kaksi, toinen 
lähellä Porvoota, toinen Käpylässä. Sen jälkeen oli salakirjoi- 
tusta käyttäen ilmoitettava Leningradiin tietyllä osoitteella, 
että posti oli noudettavissa postilaatikosta. Hopeinen neuvoi 
tätä varten salakirjoitustavan, josta merkkinä oli tavallisessa 
kirjeessä kirjoituksen katkeaminen salakirjainten kohdalta. 
Hermostuneena ja huonomuistisena hierojatar ei kuitenkaan 
pystynyt saamaan selvää tästä monimutkaisesta menetelmästä. 
- Postilaatikkopaikkoja hän kävi kuitenkin katsomassa. Toisen 
niistä. hän Hopeisen antaman karttapiirroksen perusteella löysi- 
kin. Se oli parin kilometrin päässä Porvoon keskuksesta kal- 
liolla olevan penkin takana. Punajuurien alle kaivettuun 
koloon oli Hopeinen jättänyt merkiksi karamellipussin. Käpy- 
lässä olevaa postilaatikon paikkaa hierojatar sen sijaan ei löy- 
tänyt, vaikka kävi kaksi kertaa sitä etsimässä. 

Kiireellisissä tapauksissa saattoi tulla kysymykseen henkiö- 
kohtaisen yhteyden ottaminen. Silloin toimeksiantajat lähettäi- 
sivät hänelle kirjeen, jossa olisi vain päivämäärä. Sen päivän 
iltana klo 18 hänen oli mentävä Kaivopuistoon roomalaiskato- 
lisen kirkon luona olevalle raitiovaunuseisakkeelle kädessään 

langalla sidottu paketti. Häntä tapaamaan tuleva henkilö 
kysyisi: Odotatteko Pekkaa?» Tähän hänen oli määrä vain vas- 
tata myöntävästi, jonka jälkeen saisi ohjeensa. 

Palkkiona hierojatar sai Hopeiselta kaksi tuhatmarkkasta, 
jotka oli kääritty sanomalehtipaperiin. Silloin hän vielä oman 
kertomansa mukaan ei ollut tehnyt mitään varsinaisia palveluk- 
sia venäläisille, mutta luvannut matkustaa Kouvolaan ottamaan 
selvää joistakin sotilasasioista. Ennen talvisodan puhkeamista 
hän kävikin Kouvolassa ja hänet pidätettiin Korialla, mutta 
vapautettiin, kun mitään raskauttavia todistuksia häntä vas- 
taan ei ollut. Itse hän myöhemmin jyrkästi väitti, ettei talvi- 
sodan aikana ollut missään yhteydessä »työnantajiensa» kanssa. 

Hänen mielensävystään ja tarkoituksistaan saa kuitenkin 
hyvän käsityksen, kun toteamme, että hän sodan jälkeen 
keväällä liittyi radikaalisesta vasemmistolaisuudestaan tunnet- 
tuun Helsingin toveriseuraan ja kesällä SNS:aan käyden uutte- 
rasti sen kokouksissa ja mm. allekirjoittaen adressin »poliittisten 
vankien» vapauttamiseksi. Paras todistus kuitenkin on, että 
hän, kun hänen kertomansa mukaan kukaan ei ottanut yhteyttä 
häneen, omasta aloitteestaan kirjoitti Leningradiin kirjeen 
saamallaan osoitteella koettaen siinä peitetyssä muodossa pyy- 
tää, että häneen otettaisiin yhteys. Hän sai parikin kirjettä, 
joiden sisällyksestä ei ymmärtänyt kerrassaan mitään — toi- 
sessa puhuttiin mm. rakkausasioista. Näin ollen hän poltti kir- 
jeet, mutta tuli sitten ajatelleeksi, että ne sisälsivät ohjeita, joita 
hän ei pystynyt tulkitsemaan, kun ei muistanut sovittua sala- 
kirjoitusmenetelmää. Hyvin todennäköistä on, että toinen kirje 
sisälsi salamusteella kirjoitetun tiedonannon, sillä se oli tahriin- 
tunut hänelle tullessaan, toinen taas tiedonannon jollakin 
menetelmällä, jonka selvittämistä hänelle ei ollut neuvottu. 
Yhteydenotto epäonnistui aivan yksinkertaisesti ryssien huo- 
non organisaation takia. 

Joka tapauksessa hänellä oli niin polttava halu päästä yhtey- 

teen toimeksiantajiinsa, että hän syyskesällä kirjoitti tavallisen 
kirjeen selittäen olevansa neuvojen tarpeessa ja kykenemätön 
ilman niitä toimimaan. Kirjeen hän allekirjoitti sovitulla peite- 
nimellä »Emma» ja aikoi viedä sen tuntemaansa postilaatikkoon 
Porvoossa. Erikoisen matkankin hän teki Porvooseen tätä varten, 
mutta ei uskaltanut jättää kirjettä käsistään, kun postipaikan 
lähettyvillä liikkui useita ihmisiä. 

Todennäköistä on, että hermostuneen, vanhentuneen ja 
neuvostopropagandan sokaisemana eläneen naisihmisen mielen 
oli vallannut suoranainen kauhu hänen ajatellessaan Neuvosto- 
liiton pian valtaavan Suomen, niinkuin SNS väitti. Sen tähden 
hän hinnalla millä hyvänsä tahtoi osoittaa palvelevaisuuttaan 
toimeksiantajilleen peläten kostotoimenpiteitä. Hän oli asunut 
kyllin kauan Venäjällä tietääkseen, miten neuvosto-oloissa käsi- 
tellään haluttomia tai vastahakoisia aineksia. 

Vihdoin tammikuun alussa 1941 saapui Hopeinen häntä uudel- 
leen tapaamaan, mutta oli kovin hermostunut eikä tapaaminen 
johtanut käytännöllisiin toimiin. Hopeinen kertoi lähtevänsä 
— linnoitustyömaalle ja he olivat kirjeyhteydessä. Enempää hie- 
rojatar ei tunnustanut. Syytä on kuitenkin mainita, että hän 
myöhemmin järjesti ilman muuta »luotettavan» asunnon mie- 
helle, joka saapui esittämään hänelle vanhan tunnuksen. 

Kuulustelupöytäkirjat osoittavat yleensä varsin selvästi, 
että maan rajojen ulkopuolelta Suomeen vakoilutarkoituksessa 
lähetetyt henkilöt saivat ilmeisesti tarkat ohjeet mahdollisen 
pidätyksen varalta. Heille neuvottiin, mitä saattoi vaaratta 
tunnustaa ja mikä ehdottomasti täytyi salata. Siksi he pelosta 
toimeksiantajiaan kohtaan tunnustavat yleensä vain sen, mikä 
kumoamattomin todistuksin voidaan todistaa, ja turvautuvat 
todistamattomissa asioissa kertomuksiin, joita ovat etukäteen 
opetelleet, kun heitä on koulutettu tehtäviinsä. 

Esimerkkinä venäläisten huonosta organisaatiosta vakoilu- 
asioissa voi kertoa, miten eräässä Baltian maassa lyhytaalto- 
radiolähettäjää hoitamaan koulutettu naisvakoilija Suomeen 
saavuttuaan sai haltuunsa lähetyskoneen, joka oli kokonaan 
toista mallia kuin se, mitä häntä oli opetettu käyttämään, ja 
lisäksi heti paloi rikki, kun se liitettiin valovirtaverkostoon. 

Ravintolatanssijatar, josta tässä kertomuksessa käytämme 
nimeä Vieno Jazky, oli syntynyt Helsingissä v. 1912. Seitsen- 
vuotiaana hän joutui äitinsä mukana erääseen Baltian maahan 
äidin mentyä tämän maan kansalaisen kanssa naimisiin. Kansa- 
koulun suoritettuaan Vieno joutui myymäläapulaiseksi kala- 
* kauppaan, mutta liittyi vapaa-ajan harrastuksena laulukuoroon, 
jossa hänen musikaaliset taipumuksensa herättivät huomiota. 
Hän alkoi opiskella laulua ja tanssia erään teatteritaiteilijan 
johdolla ja saattoi verraten pian ansaita sivutuloja esiintymällä 
ravintoloissa. 1930-luvun loppuvuosina hän oli jo »vapaa taitei- 
lijatarv», joka sai nimeä Baltian maissa ja laulajattarena esiin- 
tymistilaisuuksia radiossakin. Kesäisin hän usein kävi Suomessa 
äitinsä kanssa muutaman viikon lomamatkoilla. Erään tällaisen 
matkan aikana kävi ilmi, että hän yhä oli Suomen kansalainen. 
Hän päätti jäädä tänne ja hankki suomalaisen passin päästen 
esiintymään eräässä Helsingin ravintolassa ja maaseudullakin. 
Talvisodan puhjettua hän pakeni äitinsä kanssa uuteen koti- 
maahan, mutta palasi takaisin Suomeen vielä sodan kestäessä. 

Kesällä 1940 äiti sairastui ja Vieno Jazkyn oli pakko matkus- 
taa katsomaan äitiään. Samoihin aikoihin Neuvostoliitto lopul- 
lisesti valtasi Baltian maat. Syyskuun lopulla hän äidin paran- 
nuttua anoi matkustuslupaa päästäkseen jälleen palaamaan Suo- 
meen. Seurasi tavanmukainen näytös: hänet kutsuttiin venäläis- 
ten viranomaisten puhuteltavaksi ja nämä selittivät, että hän 
saisi poistua maasta vain sillä ehdolla, että sitoutuisi avus- 
tamaan venäläisiä vakoilutehtävissä Suomessa. Tätä varten 
hänen oli opittava käyttämään radiolähettäjää ja allekirjoitet- 

tava sitoumus, jossa hän lupasi vuoden palvella venäläisiä. Sen 
jälkeen hän saisi asettua asumaan joko Suomeen tai haluamaansa 
Baltian maahan. Sitoumuksen voimassaoloaikana hän ei saanut 
mennä naimisiin. 

Suullisesti hänelle selitettiin, että jos hän ilmoittaisi jotakin 
näistä asioista Suomen poliisiviranomaisille, niin hänet joko 
ammuttaisiin venäläisten toimesta, koska heidän valtansa ulot- 
tui Suomeen asti, tai sitten Suomen viranomaisille lähetettäisiin 
hänen allekirjoittamansa sitoumus, joka todisti hänen omasta 
tahdostaan ryhtyneen vakoilijaksi. Hänen äitinsä ja isäpuolensa, 
jotka olivat neuvostoviranomaisten toimivallan ulottuvilla, 
ammuttaisiin joka tapauksessa, jos hän osoittautuisi petturiksi. 
Varmemmaksi vakuudeksi hän sai kuunnella läheisessä huo- 
neessa rääkätyn miehen tuskanhuutoja. 

Nyt alkoi koulutus eräässä laitakaupungin puutalossa. 
Kalustamattomassa huoneessa oli radiolähetyskone, johon liittyi 
myös vastaanottaja. Aluksi opettajana toimiva agentti kuulus- 
teli hänen tietojaan matematiikassa ja fysiikassa, sitten hän sai 
opetella sähkötysnumerot ja kirjaimet sekä harjoitella harjoitus- 
koneella. Opetusta jatkui pari kuukautta, ensin pari tuntia 
iltaisin, mutta sitten työaika venyi tavallisen työpäivän pitui- 
siksi opetusjaksoiksi. Tanssijattaren oli mm. luettava sähkö- 
tekniikan opas, josta hän ei pystynyt paljonkaan ymmärtä- 
mään. 

Hänen opittuaan käsittelemään morseavainta, sähköttämään 
ja ottamaan vastaan harjoituslähetyksiä, jotka aina käsittelivät 
sotilasasioita, siirryttiin opiskelemaan mitä monimutkaisinta 
salamerkkijärjestelmää. Koneiston yhdistäminen valovirtaan 
ja radioputkien ja anodien tuntemus jäi perin heikoksi. 

Salamerkkijärjestelmän perusajatuksena oli, että tiedoitus- 
ten kirjaimet muutettiin kahta eri vaihtoavainta käyttäen 
numeroiksi ja numeroryhmiksi, joita yhdisteltiin määrätyllä 
tavalla. Toisena vaihtoavaimena oli muuan runonpätkä, jonka 

tanssijatar sai itse lainata eräästä suomalaisesta kirjasta. Tämä 
järjestelmä oli niin monimutkainen, että kun oppilaan piti myö- 
hemmin Helsingissä laatia sitä käyttäen neljä sanaa käsittävä 
tiedoitus, häneltä meni siihen aikaa kokonainen päivä! 

Hänen tehtävänään tuli olemaan tietojen lähettäminen radio- 
koneella kerran kuussa Suomesta. Neuvostoliiton asiamiehet 
Helsingissä tulisivat hankkimaan ja toimittamaan nämä tiedot. 
Aluksi oli tarkoituksena, että hän itsekin oma-aloitteisesti 
hankkisi sotilaallisia tietoja ryhtymällä tuttavuuteen sopivien 
upseerien kanssa, mutta tästä hän kieltäytyi jyrkästi. Tarkoi- 
tuksena oli lähinnä saada tietoja kuljetuksista, joukkojen siir- 
roista Suomessa jne. Tanssijatar kuitenkin väitti, että hänellä 
oli aivan kylliksi työtä salaisen radioaseman hoitamisessa. Sovit- 
tiin siis, että hänen tehtävänään olisi ainoastaan saamiensa tie- 
tojen välittäminen. 

Lähetysajat määrättiin kunkin kuukauden toisen viikon 
arkipäiväksi siten, että tammikuussa sähkötyspäivä olisi 
viikon ensimmäinen arkipäivä, maanantai, helmikuussa tiistai, 
maaliskuussa keskiviikko jne. Puolen vuoden kuluttua oli aloi- 
tettava jälleen viikon ensimmäisestä arkipäivästä. Lähetyksen 
kellomäärä oli 24.00 ja vara-aika, jos yhteyttä ei syntyisi, seu- 

'raavan päivän klo 12.00. Jokainen lähetys oli lähetettävä vähin- 
tään kaksi kertaa peräkkäin ja päivä- ja yölähetyksissä oli käy- 
tettävä eri aaltopituutta. Sähkötys oli aloitettava ensin kymme- 
nen minuutin ajan sähköttämällä tunnusta. Sitten oli lyötävä 
erotusmerkki ja tämän jälkeen numerotekstit, kunkin numero- 
ryhmän välissä erotusmerkki. Lähetyksen ja toiston jälkeen oli 
samalla aaltopituudella kuunneltava tunnusta, jota vastaanotto- 
asema sähköttäisi tietyn ajan osoittaakseen saaneensa selvän 
sanomasta. s 

Paitsi radioyhteyttä määrättiin myös kirje- ja postilaatikko- 
yhteys. Postilaatikkona oli muuan kohta tienvarressa matkalla 
Helsingistä Porvooseen 30. kilometripylvään luona. Ennakko- 

merkiksi, että postia oli postilaatikossa, sovittiin vaakasuora 
lyijykynäviiva 10. kilometripylvään takapuolella saman maan- 
tien varrella. Kuukauden kuluttua Helsinkiin saapumisestaan 
oli tanssijattaren aluksi otettava yhteys kirjoittamalla posti- 
kortti annettuun osoitteeseen ja sopimalla siinä tapaamisesta 
yhteydenottohenkilön kanssa. Kuukausipalkaksi hänelle luvat- 
tiin 2,000 markkaa ja sen lisäksi erikoispalkkio jokaisesta 
tiedonannosta, jonka hän onnistuneesti saisi lähetetyksi. Opis- 
keluaikanaan hän sai eri erissä nostaa yhteensä n. 10,000 mark- 
kaa Suomen rahana arvioiden. 

Tunnuksena häntä mahdollisesti tapaamaan saapuvan eri- 
koislähetin henkilöllisyydestä oli tavallinen musta lyijykynä, 
josta määrätyltä kohdalta oli leikattu pala pois ja tämä kohta 
värjätty. 

Joulukuussa 1940 tanssijatar Vieno Jazky matkusti Tukhol- 
man kautta Helsinkiin, hankki itselleen asunnon ja otti kuukau- 
den kuluttua yhteyden Neuvostoliiton asiamieheen. Kohtaus 
tapahtui Bulevardin ja Annankadun kulmauksessa olevan 
puhelinkioskin luona, jossa tanssijatar odotti tunnuksenaan 
kädessä rullalle kääritty kuvalehti. Häntä tapaamaan tuli 
mies, joka piteli tunnuksena nenäliinaa kädessään. Mitään 
— tietoja ei kuitenkaan ollut vielä välitettävänä eivätkä radio- 
laitteet olleet saapuneet. 

Tammikuun loppupuolella tanssijatar ajoi linja-autossa 
Malmin hautausmaan luokse ja jatkoi jalkaisin matkaansa, 
kunnes löysi kymmenennen kilometripylvään. Sen takana oli 
sovittu lyijykynällä vedetty viiva. Sen mukaan radiovälineet 
siis olivat saapuneet postilaatikkoon. Yksin tanssijatar ei kui- 
tenkaan uskaltanut lähteä radiovehkeitä hakemaan. Hän otti 
yhteyden aikaisemmin tapaamaansa mieheen ja matkusti tämän 
kanssa postipaikalle. Kolmannenkymmenennen kilometripyl- 
vään luona Porvoon tiellä he nousivat linjavaunusta, mutta 
mitään postipaikkaa ei löytynyt, vielä vähemmän radiolaitteita. 

Heidän oli tyhjin toimin palattava Helsinkiin. Organisaatio 
petti ja tanssijatar oli aivan ilman rahaa. 

Vasta helmikuun puolivälissä saapui tanssijattaren asun- 
toon juutalaisen näköinen, vierasmaalaiselta vaikuttava lähetti, 
joka tunnuksena esitti sovitun kynän ja siinä olevan merkin ja 
toi mukanaan 5,000 markkaa. Pari päivää myöhemmin hän sai 
tavallisessa postissa kirjeen, jossa oli karttapiirros ja teksti: 
»10. 3. 41. kl. 19. Tulla tapamaan lähetti.» Karttapiirros osoitti, 
että tapaamispaikka oli Helsinginkadulta Alppilaan menevän 
tien varrella. Tällä välin tanssijatar oli vuokrannut itselleen 
kaupungin ulkopuolelta pienen huvilan. Hänelle oli aikaisem- 
min selitetty, että puutalo syrjäkaupungilla parhaiten sopi 
radiolähetyksiä varten. 

Sovittuna aikana määräpaikalla hän tapasi jälleen lähetin, 
joka luovutti hänelle ison, painavan, ruskeaan paperiin kääri- 
tyn paketin ja sopi uudesta tapaamisesta. Seuraavalla kerralla 
hän toi rahaa 3,000 markkaa ja kolmannella kerralla uuden, 
kevyemmän paketin. Paketeissa olivat kaikki tarvittavat radio- 
laitteet ja hänen piti nyt aloittaa työnsä. Henkilö, joka toi- 
mitti hänelle radiolaitteet salaista radiolähetystä varten ja 
toimi yhdysmiehenä, oli, kuten myöhemmin todettiin, neuvosto- 
lähetystön palveluksessa ollut insinööri Mihail Tarshis, joka 
vuoden alussa oli saapunut maahan Neuvostoliiton Suomen 
tehtaissa suoritettavien tilausten tarkastajana! ! 

Radiolähetykseen sovittuna määräpäivänä huhtikuussa tans- 
sijatar ei uskaltanut vielä avata saamiaan paketteja, jotka oli 
kätkenyt matkalaukkuihin. Toukokuussa määräpäivänä hän 
pyysi avukseen miehen, jonka kanssa ensimmäiseksi oli ottanut 
yhteyden ja jonka useita kertoja oli tavannut. Yhdessä he avasi- 
vat paketit ja totesivat, ettei tanssijatar tuntenut saamaansa 
lähetyslaitetta. Se oli eri mallia kuin kone, jolla hän oli saanut 
koulutuksensa. Muuten tarpeet kyllä olivat täydelliset. Yhdis- 
tetyn lähettäjän ja vastaanottajan ja tähän kuuluvien sähkö- 


190 


Naisia vakoilun palveluksessa 


tarpeiden ja taulukkojen lisäksi mukana oli myös erillinen vas- 
taanottaja. Kun tanssijatar oppimallaan tavalla yhdisti tehon 
saamiseksi laitteen valovirtaan, alkoi radio surista ja kärytä ja 
lakkasi kokonaan toimimasta kevyesti paukahtaen. 

Pian tämän jälkeen hän sai varoituksen, että koneet oli pii- 
lotettava. Peloissaan hän kääri ne kumikankaihin, joihin ne oli 
pakattu, sijoitti matkalaukkuunsa ja pahvilaatikkoon, kaivoi 
nämä kätköön vuokraamansa huvilan puuliiterin multalattiaan 
ja latoi halkoja päälle peitoksi. Tämän hän teki kuitenkin niin 
taitamattomasti, että halkojen loputtua matkalaukun ääri- 
viivat näkyivät lattiasta ja herättivät hänen vuokraisäntänsä 
huomion. Nyt tanssijatar tunsi enää vain halua päästä irti 
koko vakoilupuuhasta ja suunnitteli matkustamista Ruotsiin, 
jos vain saisi matkustusluvan. Muussa tapauksessa hän satun- 
naisesti vilustuttuaan aikoi pyrkiä johonkin sairaalaan ja sieltä 
ilmoittaa työnantajilleen, että oli liian sairas ja huonossa kun- 
nossa voidakseen enää jatkaa työtään. Tämä oli kuitenkin 
liian myöhäistä, sillä jonkin ajan kuluttua hänet pidätettiin 
ja radiolaitteet löydettiin piilopaikastaan. 


* 


Lukijan omaksi tehtäväksi jääköön näiden kolmen tapauk- 
sen perusteella tehdä johtopäätöksensä naisten mahdollisesta 
kelpoisuudesta vakoilutehtäviin. Kolme esiteltäviksi valitse- 
maamme tapausta edustavat kolmea luonteenomaista henkilöä, 
niin sanoaksemme kolmea perustyyppiä, joita Neuvostoliitto 
koetti käyttää hyväkseen värvätessään naisvakoilijoita Suo- 
meen. Parhaalla tahdollakin on vaikea löytää näistä tapauk- 
sista mainittavaa romantiikkaa. Ne ovat surkeita, ahdistavia 
tapauksia ja kukin omalla tavallaan osoituksia bolshevikki- 
moraalista, joka ei harkitse keinoja eikä välikappaleita vallan- 
himoisia tarkoituksiaan toteuttaessaan. 

Karjalan kirjoja 
Olof Enckell: 


Rajan vartio 
Jalkamatkoja Raja-Karjalassa 


»Hauskasti ja mukaansatempaavasti 
kirjoitettu —matkakertomus pitkästä 
retkeilystä itärajallamme Laatokasta 
pohjoiseen päin. — Kaikki on omiaan 
herättämään lukijassa suurta mielen- 
kiintoa, olletikin ottaen huomioon sen 
kohtalon, joka nyt on näiden seutujen 
osaksi tullut.» (Kansanvalistus- ja kir- 
jastolehti.) 

» Hieno teos, antoisa sekä kuvituksel- 
taan että sanalliselta sisällykseltään. 
Se on persoonallinen, viehättävä matka- 
kirja ja samalla myös älykäs tutkiel- 
ma vaikeista rajaprobleemeistamme.» 
(Forssan Lehti.) 


Hinta 97 mk, kangask. 114 mk. 


Olof Enckell: 


Talonpoika ja soturi 


Jälkikirjoitus teokseen 
Rajan vartio» 


» Suomalaisen on kohottavaa lukea 
sellaista teosta kuin Olof Enckellin. — 
Hänellä on harvinainen kyky luoda 
sattuvia tuokiokuvia ja hän saa siten 
esityksensä hauskaksi ja kiintoisaksi. 

*Talonpoika ja soturi? on harvinai- 
sen kohottava, tulevaisuuden uskoa uh- 
kuva, joka kohdassaan rakentava kirja. 
So on sitä arvokkaampi, kun se on 
ruotsinkielisen miehen kirjoittama suo- 
menkielisestä väestöstä. Se on kirk- 
kaalla tyylillä kirjoitettu hyvä, luet- 
tava kirja!» (Rehtori K. V. Kaukovalta 
Aamulehdessä.) 


Hinta 41 mk, sid. 53 mk. 


OTAVA 


Vakoilua Suomessa 


Örnulf Tigerstedt: 
VASTAVAKOILU ISKEE 


Suomen taistelu neuvostovakoilua vastaan 1919—1939 


Kirjailija Örnulf Tigerstedtillä on ollut käytettävänään 
Suomen Valtiollisen poliisin viralliset asiakirjat Neuvosto- 
liiton vakoilutoiminnasta Suomessa itsenäisyyden ensim- 
mäisten vuosikymmenien aikana. Näiden todistuskappalei- 
den perusteella on syntynyt teos, joka kaikessa asiallisuu- 
dessaan on henkeäsalpaavan jännittävä ja tyylillisesti 
loistelias esitys suurimmista talvisotaa edeltäneistä vakoilu- 
jutuista. a 


Teoksen puitteisiin sisältyvät mm. paljastukset laajakan- 
toisesta, suorastaan sensaatiomaista huomiota herättäneestä ' 


»Pentikäisen jutusta» v. 1931, Lapuan patruunatehtaan johta- 
jan arvoituksellinen murha, Helsingin hienostopiireissä seu- 
rustelleen rouva Martinin salaisuus, Bad Grankullassa asu- 
neen Leuchtenbergin herttuattaren tragedia ja monet muut 
tapaukset, joissa Valtiollisen poliisimme neuvokkuus ja taito 
on tehnyt tyhjiksi Neuvostoliiton ja sen kätyrien tuhoisat ja 
häikäilemättömät suunnitelmat. 
»Vastavakoilu iskee» on harvinaisen mielenkiintoinen ja 
ajemkohtainen kappale itsenäisyydenaikaista historiaamme. 
> Toinen painos. 
Hinta 80 mk, sid. 108 mk. 

